है श्रीहरि: ॥ 555 
श्रीसूरदासजी 


श्रीकृष्ण-माधुरी 


सरल भावार्थसहित 


गीताप्रेस, गोरखपुर 


॥ श्रीहरि: ॥ 


नप्न निवेदन 


' श्रीकृष्ण-माधुरी ' के नामसे सूर-पदावलीका यह चौथा संग्रह 
सूर-साहित्यके प्रेमियोंकी सेवामें प्रस्तुत है। जैसा कि इस संग्रहके 
नामसे ही व्यक्त है, इसमें माधुर्यनिधि सर्वतोमधुर भगवान्‌ श्रीकृष्णके 
अनेकविध माधुर्यका वर्णन करनेवाले पदोंका ही संग्रह किया गया 
है। इसके पहले ' श्रीकृष्ण-बाल-माधुरी' के नामसे जो संग्रह निकल 
चुका है, उसमें श्रीकृष्णकी मनोमुग्धकारिणी शिशुलीलाकी झाँकी 
देखनेमें आती है। वर्तमान संग्रहमें उनके बाल, कुमार एवं किशोर 
रूपोंको छटा देखनेको मिलती है तथा साथ ही उनके मुरलीकी 
मादकताका भी बड़ा ही सरस वर्णन है। 

इसमें माधुर्यपरक लगभग साढ़े तीन सौ चुने हुए पदोंका 
समावेश हुआ है, जो काव्य-कला एवं भावकी दृष्टिसे अनुपमेय 
हैं। इनमें भक्त-शिरोमणि कविने भावकी जो सरस धारा बहायी 
है, उसमें अवगाहन करनेपर ही उसका कुछ स्वाद मिल सकेगा। 
उसके विषयमें कुछ लिखना वैरस्यका कारण भले ही बने। अस्तु, 

विषयकी दृष्टिसे इस संग्रहको दो भागोंमें बाँठ जा सकता है। 
पहले भागमें, जिसमें केवल १४४ पद हैं। श्रीकृष्णकी विविध मधुर 
झाँकियोंके दर्शन होते हैं। इसीके अन्तर्गत उनके वनसे लौटनेकी 
दिव्य छटा भी दर्शनीय है। पुष्टिमार्गके पदसंग्रहोंमें इन्हें 'आवनी' 
के पद कहा गया है। दिनभर वनमें गायें चरानेके बाद संध्याके 
समय श्रीकृष्ण जब गौओं एवं ग्वालबालोंके साथ वेणुनाद करते 

हुए लटकीली चालसे ननन्‍्दभवनकी ओर लौटते थे, उस समयकोौ 
उनकी गोधूलि-धूसरित छबि ब्रजजनोंकों अमित सुख प्रदान करती 
थी। उसी लोकोत्तर छबिका सूरने इन पदोंमें बड़ा ही मार्मिक वर्णन 
किया है। दूसरे भागमें, जिसमें दो सौसे कुछ कम पद हैं, उनकी 


(४) 


अलौकिक माधुरीका वर्णन है, जिसकी अनुपम स्वर. 
बन अत चेतनताका संचार कर देती थी और जग 
विजडित कर देती थी-' अस्पन्दनं गतिमतां पुलकस्तरूणाम्‌।' 

मोहकताके वर्णनमें तो सूरदासजीने मानो कलम ही 
तोड़ दी है। मुरलीपर संस्कृत एवं प्रादेशिक भाषाओंमें इतना 
प्रचुर साहित्य मिलता है कि उसे एकत्रित किया जाय तो एक 
बृहत्‌ ग्रन्थ तैयार हो जाय। सूरदासजीकी मुरली-विषयक उक्तियाँ 
कम-से-कम हिंदी-साहित्यमें तो बेजोड़ हैं। इस प्रकार यह संग्रह 
माधुर्यकी दृष्टिसे अनूठा सिद्ध होगा। आशा है, प्रेमी पाठक सूर- 
पदावलीके पूर्व-प्रकाशित संग्रहोंकी भाँति ही इस संग्रहका भी 
समुचित समादर करेंगे और हमारा उत्साह बढ़ायेंगे। भगवानने 
चाहा तो आगेके संग्रह भी क्रमश: शीघ्र ही प्रकाशमें आयेंगे। 
सम्पादनमें अत्यधिक सावधानी बरतनेपर भी भूल तथा अनुवादमें 
सम्भव है दृष्टि-दोष अथवा असावधानीके कारण कई भूलें रह 
गयी हों। विज्ञ पाठक कृपापूर्वक यदि उन भूलोंकी ओर हमारा 
ध्यान आकर्षित करेंगे तो अगले संस्करणमें हम साभार उन्हें 
सुधारनेकी चेष्टा करेंगे। कि बहुना विज्ञेषु। 


विनीत-- 
प्रकाशक्क 


॥ श्रीहरि: ॥ 

देंखि री; देखि सोभा रासि............२-०००००७००७२००४-००००६७०७०६०४०६०५००००६६ ११९ 
देखि री, नवल नंदकिसोर.................................................... ९९ 
देंखि री! हरि के चंचल तारें:६४८------०-०-८०८००-०००५०-०--०८००००----- ९७ 
देखि री, हरि के चंचल नैन................................................ ११३ 


देखि सखी, अधरनि की लाली ...........................................- १३० 


(९) 


पद पद-संख्या 
देखि सखी! बन तैं जु बने ब्रज...................-०«० «लत: ३९ 
देखि सखी! मोहन मन चोरत.........................०००००००_ञञल ११४ 
देखि सखी! यह सुंदरताई .........................०-००--०«०«०»न०ञचल ११० 
देखि सखी! सुंदर घनस्याम.........................--०००«««___ञञा तल १२५ 
देखि, सखी, हरि अंग अनूप...................----०-० «बनने ५१ 
देखि सखि! हरि को मुख चार .....................०००««०त>त्ञञलल ९६ 
देखौ माई! आवत हैं घनस्याम .......................--०००-««०_ञदल १४२ 
देखो माई! दधि सुत मैं दधि जात.................-००««___«__्ञञा--* २७ 
देखो, माई, सुंदरता कौ सागर .........................--०-०«०«०ञञञञञटअ-भसाा ४७ 
देवकी मन मन चकित भई ....................--०००-०«०««तञञ्ट-स्कगग न ३ 
ध 
धन्य मुरली, धन्य तप तिहाशै......................--०««०«न्‍ञसननन ३२१ 
न 
नटवर भेष धरैं ब्रज आवत......................---०००««««___ञञञासाञानन- ६९ 
निरखत रूप नागरि नारि.....................-००००००-०००००«>>>वन्>बल््न्ननन--०*५ «* ११८ 
निरखि सखि! सुंदरता की सींवा ...............-००««_>>ब्>-ल्७अभीन न १०८ 
नेंमहिं में हरि आई रहेंगे... ७७ूकब्जजलल>्&परन-न०>>»«+-समसीकअ०5रभ5 ५७» ३०२ 
नैननिं ध्यान' नंदकुमार..,...०-७ूख+३-+««>लनलृनझस-ससरभ४ब>खञ99वन3क>ल« न 5 ० १२३ 
नैननि निरंखि हरि कौ रूप... ८कलंन्‍न्कसससू9कबध्सभमस9लमसलक रेट नर ०० ००८** ७९ 
मैना (माई) भूलें अतत न जातें,...«-«ू-वूव-न>->>-«««ल«नलृ->ख७»बनसूनतनन श्ग्५ 
नंद कौ लाल उठत जेब सी, .....----- «० नअबभ9तासतसक४७9 99 9लसकबकरढनकक» ३१ 
जंद गैंदन बुंदावर्न चैंद ............-«हन्‍ेन्‍ूंतललसनसरस9फ़क»ढक्‍रहन०र७ भसइल्‍त“क 9 छ फन ०» ९५ 
नंद नैंदन मुख देखो त्तीके रू ७&रू>स«ूकज>नवह७७डनकरलत«न्‍बन्‍>-->+-> न न+«»««+«्स33 १२६ 
भेद भैंदत मुख देंखों गई ,.... ० ०--नन>न-ननस>>>स«+तनसससम>मलककल्‍लस++्> 9 ४५ 
नंद नैंदन सुघंराई बाँसुरी अजाई.......«ूह<ूूलललत_बललनकलल७मकबःकखन्स+>»७ १६५ 
प 
श्यारः नदलाल हो ०२००८ जे पैन दब गवोप महक आसिकेए १२४ 
प्रात समें आबत हारिं राजत८,--<-८ू>-ूू+०>व>«ब्न्‍न्‍लल्>लर>स»गग8४»8»न्‍ख>?धरूचग १०१ 
ब 


बढ़े की मानिए' जो कानि-उतरंकउ०५ं+बसरेसपन्‍सनरसप 5रक 9 चल केस दल २२८ 


पद-संख्या 
घद्‌ 
बड़ौ नितुर बिधना यह देख्यो........वगिगगिगगिििििगगगगए ६२ 
बने बिसाल अंति लोचन लोल,......नििएगियिगिियिगिग ४९ 
बने बिसाल कमल दल नैन .....«तितरिगिगिगिरिहिगिरिगिगििएाए ८९ 
बलों बालवैष मुंरारि.....-ननहहल«लनर>लन«नकत «तनमन >ल+ न पतन नम २५ 
बलि गई बालरूप मुरारि ..........«««««ह_ननननललिनिनितनितिलिनिलनिनि नल १६ 
बलि बलि मोहनि मूरति की ..........«««««नहदिगिितितितिियीनियी नल ७२ 
बसौ मेरे नैननि मैं यह जोरी ..........««««__तनलीनिननिननिितीनीतान १४४ 
बाँस बंस बंसी बस.............«--«««_ललदनननिनलनतलिनननिननितीनिनननन २०१ 
बाँसुरी बजाई आछे रंग सौं...........ननतिितितिगिगिगिगिगितगितितगिगगतगए/ १५३ 
बाँसुरी बिधि हू तें परबीन ..........-नननिनितितितितितितििििगितितिगत २०४ 
बावरी, कहा थौं अब ............---नननननननिनििनितिनितिितिनितितिनतत २४७ 
बिधना अतिहीं पोच कियौ री..............-----०8नलनिननिनिनिनिनिन न १२८ 
बिधना मुरली सौति बनाई ............«---«नतदनिििििनितितितितीनी तन २४३ 
बिनु जानै हरि वाहि बढ़ाई...........«०«दनननििििििनिियितितििित २७३ 
बिहरत बिबिध बालक संग................--०«०««___--गगननननिनिनिन न २८ 
बृथा तुम स्यामै दूषन देति.............-००« «तन २५४ 
बैंडी कहा, मदन मोहन 'की..---०-ूूतललब्लललगालनखकलत नल नमनसनसप_नक८+ १२१ 
बजैर सदा हम सौं हरि कीन्हौ .........८«««««««««व्ववढढवुननढनढनननन+००००५५+* २३९ 
बसी बनराज आज आई रले,..८- ००४४४ स४सशनवांदेधा०ा>ूक निदल कक ररन्‍भ२ 9 श्प्ड 
बसी बेर परी जुः हमारे, ,८०७लत>लसकलकनलनस«>>>-ल9नस >> रपसस कस प+ न क १८६ 
बंसी री। बन कान्ह बजावतें ,.७«+०+००७ूल+नव>न्‍खकल«ूबल्करल्सपरननरमभनन+«०««+»« १५२ 
ब्रज कौं, देखि, सखी! हरि आवत ............«-०००-३--००««२«««_न्‍न्‍__>नन्‍> ७७ 
ब्रज जुबती सब कहति परसपर ................... ००० «०>्ञञञ््--स३न-- ७० 
ब्रज जुबती हरि-चरन मनावं ..........................--------०«>_>००वन-+« ५० 
ब्रज बनिता देखति नँद नंदन................................. ५५-०५ १०० 
ब्रज ललना देखत गिरधर कौ .......................................---५--- १५१ 


भली, अनभली करतूति 
भोर भएँ निरखत हरि कौ मुख ........................................--- ३० 


पद 


पद-संख्या 
., मम 

मंतिमय आंगन नेंद के.........0..................+०+० ० श्ड 
मनोहर है नैननि की भौँति.................................................. १११ 
माई, मुरली बजाई किन री .................................................. ३३५ 
माई, मुरली है चित चोस्वौ................................................. २८४ 
मात पिता गुन कह्ौ बुझाई................................................... २१५ 
माधौ जू के तन की सोभा .................................................- ८३ 
माधौ जू के बदन की सोभा ............................................... ८१ 
मुख छबि कहां कहाँ लगि माई।...................................५०--- ५८ 
मुख पैं चंद डाएँ बारि........................................००००००००«०«_न्‍»« १३३ 
मुरलिया अपनौ काज कियौ.......................................-----००८- २३३ 
कालियां एक बात कही... >लबत५कबकंक करन लक ३०६ 
मुरलिया ऐसैं स्याम रिझाए...........................................------- २९८ 
मुरलिया कपट चतुरई ठानी ................................----०००---------- २६१ 
मुरलिया बाजति है बहु बान .............................------००००«०+-++« ३१० 
मुरलिया मोकौं लागति प्यारी .............................५-००----५०«>>+ ३१८ 
मुरलिया यह तौ भली न कीन्ही ........................----->>>>___ञञ- र६२ 
मुरलिया स्यथाम अंधर पे लैंसी ......-८६२ूूररूूलललससलब्ससभसबसससभससबक्2ल9७न ३११ 
मुरलिया स्यामै और कियौ .......................----«__->>ननननननलनन- २३४ 
मुरलिया हरे, की कहा कियो।;.२८६-8हूक-कसलेसपतसकमवेललीधभ कम कतत9 5 २७७ 
(साई री) सुरली अति गरेज ८ ८्ूक+सूबनब«&लस>७%स+लनच9स५2भरे३थ० ७७०० १५७ 
मुरली अति चली इतरोई..........०-०व>->लललं->सलकस-+ पक मं+सभ8सक 9 २२४ 
मुरली अधर बिंब रुमी'.......-.०ूनकतलसससलससलसकसकबससच9बलःरू+म9स «लक 85" १८५ 
मुरली अधर सजी बलबीर ........-----«««बनललनलनननननिननिनननन+ १६२ 
मुरली अपने सुख कौ धाई...............«-««««+ूबून्‍ूललमसललमन>लआ»७३्न»« २२० 
मुरली आपु स्वारथिनि नारि ...............--०--«««न्‍तननननननीननिनननन २२१ 
मुरली एते पै अति प्यारी .............«-«««न«नननननननिननिनानननननन २२६ 
मुरली कहै सो स्याम करें री ..............-०«««लनदनननििननतन २७६ 
मुरली की जनि बात चलावबौ .............---«_ननननननननननिननन ३०३ 


मुरली की सरि कौन करे..............«««««__नननननिननिनननननलनननन न २३१ 


(१२) 


मुरली कुंजनि कुंजनि बाजति विश कं ग 
मुरली के ऐसे ढेँग, माई ५. कल ेड न िकदगरमवाबलल पलटा २०० 
मुरली कें बस स्थाम मी वीशिमन ४७७ १८८ 
मुरली कैसे थाई दंखे साती .-ूपललन-नलल्भ-तीसलरकला-रयलसकलन महा ३०९ 
मुरली कौं करे साधु, चैरी,--वलननअतल9्तप-नकशात+++मलकसमल7-+ममकुता श्र 
मुरली कौ कहा लागै नि न अप २४६ 
मुरली! कौन गुमान भा... त2--+रल«लनपंधरपा>नन_म फल रन“ ३३७ 
मुस्ली कौन सुकृत फल पाएं....नलननानममलकत ना १६४ 
मुरली कौ मन हरि सौं' वान्यी .........रूतूलक्न-«-लकककाएलनस>लसससकत- २३६ 
मुरली गति बिपरीति 'कराएँ,.......-न्‍बरबलकन लसअपकसक?र»+ “कपास सन ++ १६९ 
मुरली जैसेँ तप कमी ;.......हपक»त++>-सकालाउकनन+- मन वतामान्‍ "१ ेकलर २९९ 
मुरली जौ अधरनि तट लागी .......--२२«००००००«०«च्लललचारटलिलिललिकलटनन न" २६४ 
मुरली तऊ गुपालै भावति ...... हि १५९ 
मुरली तनक सुर जो है. ०----सलन्‍्लख्«-न--लललाकनलधटना+ननारभ ७ सकल ३४० 
मुरली तप कियौ तनु गारि .........०««_वलनलिनिगििगितििगिगिितगिगएए। २९७ 
मुरली! तेरौई बड़ भाग .......नगिििगिगिरिएगििगिगिगगए ३२७ 
मुरली तैं हरि हमैं बिसारी ...............००० ०5 २०७ 
मुरली तौ अधरनि पै गाजति......... गति २९६ 
मुरली तौ यह बाँस की .........ििििगिरिगगगििगिगतििगगे २०३ 
मुरली दिन दिन झली भई ......--«««««न्‍लन्‍लन-ललनलनलसलअनल हनन टन" ३१९ 
मुरली दूरि कराएँ बनि : मिल मत मिल न लीक १९२ 
मुरली धुनि बैकुंठ गई .........न«नननननिनिनिनिगिगगितिदििियियितिनिति न १६७ 
मुरली धुनि ख़बन सुनत ........«--ननदिदििितििितिितितिििनिनिितिनितत। १५६ 
मुरली नहिं करत स्थाम ...........- ० ननननिनिनिनिनिनिििनितितिनितितिलि नियत र्ण्५ 
मुरली नहिं धरत धरनि.............« «तन न २५३ 
मुरली नाम गुन बिपरीति .............-०००«०नलनगननलनिििनितिन न १८२ 
हा गिर पाया की... तेल कप दर हर 
पल! पर आयी जि ५० जर४अरक- लक ० 


मुरली प्रगट भईं थीं कैस,.............०--+««--रूहूरूवबढकझहललहकतत्लवन+लकनकल० २११ 


नल पद-संख्या 
मुरली बचन कहति जनु टोना.............. १९८ 
कली खुने दी पई....... ३२५ 
मुरली बाजै मुख मोहन कें.......................................०००«०«+ ३४१ 
भुणो भई आज अनूप ... नल अा+सबका७9>रूक+कारलपथ०लप कक १८१ 
मुरली भई रहति लड़बीरी............................................. २१० 
मुस्ली भई सोति बजाई............................................- १९१ 
मुरली भई स्याम तन मन धन.......................ह०«न्‍_वहहल“ न १९४ 
मुस्ली महंत दिए इतनी ..................०+०००००२२+ववेवलहहलख. «मं २७९ 
मुरली मोहन अधरनि बासा .....................----«० «बनना ३३१ 
मुरली मोहिनी अब भई.................-०--०««_नननननननननलनिििनित लत २३२ 
मुरली मोहि लिए गोपाल ...............५००००««»«रननकननसलृक्‍कलसस»ल-न-न २८३ 
मुरली मोहे कुँवर कन्हाई ..................--«««ननदनननिनिततितिण १५८ 
मुरली या तैं हरिहि पियारी ................-०--«तननििििििििए ३२६ 
मुरली सबन कौ मन हरवौ...............००« «लत ३२४ 
मुरली सुनत अचल चले ...........-«-«नननदिनाननतिनितितििगििियिए। १७० 
मुरली सुनत देह गति भूलीं ............---«««बनननिगितिितितितिगिगितिद १७७ 
मुरली सौं अब प्रीति करौ री... ३०१ 

“2-८ 
जज 


तत्त्वमह॑ न जाने 


र॑ किमपि तत्त्वम 


कृष्णात्परं 


॥ श्रीहरि: ॥ 


राग बिलावल 


[१] 
हरि हरि हरि हरि सुमिरन करोौ। 
हरि चरनारबिंद उर धरौ॥१॥ 
हरि की कथा होइ जब जहाँ, 
गंगाहू चलि आवबै तहाँ॥२॥ 
जमुना, सिंधु, सरस्वति आबै। 
गोदावरी विलंब न लाबै॥ ३॥ 
सर्ब तीर्थ कौ बासौ तहाँ, 
'सूर' हरि कथा होवे जहाँ॥४॥ 
बार-बार श्रीहरिका स्मरण करो, श्रीहरिके चरणारविन्दको हृदयमें धारण 
करो। जहाँ जब श्रीहरिकी कथा होती है, वहाँ उस समय स्वयं गंगाजी चली 
आती हैं। (साथ ही) यमुना, सिन्धु एवं सरस्वती भी आ जाती हैं और 
गोदावरी भी आनेमें देर नहीं करतीं। सूरदासजी कहते हैं कि श्रीहरिकी 
कथा जहाँ होती है, वहाँ सभी तीर्थोका (स्थिर) निवास होता है! 
[२] 
कमल नैन ससि बदन मनोहर, 
देखो हो पति! अति बिचित्र गति। 
स्थाम सुभग तन, पीत बसन दुति, 
सोहैे बनमाला अदभुत अति॥१॥ 
नव मनि मुकुट प्रभा अति उद्दित, 
चित्त चकित अनुमान न पावति। 
अति प्रकास निसि बिमल तिमिर छर, 
कर मलि मलि निज पतिहि जगावति॥ २॥ 
दरसन सुखी दुखी अति सोचति, 
घट सुत सोक सुरति उर आवति। 


२० श्रीकृष्ण-माधुरी 


प्र्भु होहु पराकृत, 

09% यौं कहि भुज के चिह्न दुरावति ॥३॥ 

(देवकौजी श्रीवसुदेवजीसे कहती हैं-) स्वामी ९४० यह अत्यन्त 
अद्भुत लीला तो देखो कि साक्षात्‌ नारायण मेरे पुत्ररूपमें प्रकट हुए हैं, 
जिनके कमलके समान नेत्र हैं, चन्द्रमके समान मनोहर मुख है, सुन्दर 
श्यामवर्ण शरीर है, ज्योतिर्मय पीताम्बर पहने हैं, अत्यन्त अद्भुत (दिव्य) 
वनमाला शोभित हो रही है, मुकुटमें लगी नवीन मणियाँ अपनी प्रभा 
तीव्रतासे फैला रही हैं जिससे देवकीजीका चित्त आश्चर्यमें पड़ गया है; 
(और) वे (कुछ भी) अटकल नहीं कर पा रही हैं (कि यह क्‍या हो 
गया है)। रात्रिके गाढ़ अन्धकारको नाश करता हुआ (भगवान्‌की 
ज्योतिका) अत्यन्त निर्मल प्रकाश (अपने निवास-गृहमें-कारागारमें ) 
देखकर वे हाथ मल-मलकर (बार-बार हाथ हिलाकर) अपने पति 
(वसुदेवजी) को जगाती हैं। (श्रीहरिका) दर्शन करके तो वे सुखी हैं; 
किंतु (कंसद्वारा मारे गये अपने) छ: पुत्रोंके वियोगकी स्मृति जब मनमें 
आती है, तब वे दुःखी होकर अत्यधिक सोच करने लगती हैं (कि पता 
नहीं कंस इनके साथ कैसा व्यवहार करेगा) | सूरदासजी कहते हैं--(वे) 
यह कहती हुई कि 'भगवन्‌! आप प्राकृत (साधारण मनुष्य) बालकके 
समान बन जाओ, (उत्पन्न हुए बालककी चारों) भुजाओंके (शंख- 
चक्रादि) चिहनोंको छिपाती (छिपानेका प्रयत्न करती) हैं। 

राग बिहागरौ 
[३] 

देवकी मन मन चकित भई। 
देखो आइ पुत्र मुख काहे न, ऐसी कहुँ देखी न दई॥१९५॥ 
सिर पै मुकुट, पीत उपरैना, भूगु पद उर, भुज चारि धरें। 
पूरब कथा सुनाइ कही हरि, तुम माग्यौ इहि भेष करें॥२॥ 
छोरे निगड़, सुआए पहरू, द्वारे कौ कपाट उपधर्यों। 
तुरत मोहि गोकुल पहुँचावो, याँ कहि कै सिसु बेष धर॒यो॥३॥ 
तब बसुदेव उठे यह सुनते, हरषवंत नंद भवन गए। 
बालक धरि, ले सुरदेवी कौं, आई '“सूर' मधुपुरी ठए॥४॥ 

देवकौजी मन-ही-मन चकित हुईं। (बे वसुदेवजीसे बोलीं--) ' पुत्रका 
मुख आकर क्यों नहीं देखते ? हे भगवन्‌! ऐसा पुत्र होते तो कहीं नहीं देखा। 
इनके सिरपर मुकुट है, पीला उपरना (दुपट्टा) ओढ़े हैं, हृदयमें भृगुका 
चरणचिहन है और चार भुजाएँ धारण किये हैं।' तब श्रीहरिने पूर्वजन्मकी 
कथा सुनाकर कहा--' तुमने इसी वेषमें मुझे (पुत्ररूपमें) माँगा था। भगवान्‌ने 
(अपनी मायासे वसुदेवजीकी) हथकड़ी-बेड़ी खोल दी, (कारागारके) 
पहरेदारोंको सुला दिया और द्वारके किवाड़ भी (अपने-आप) खुल गये। 
“मुझे तुरंत गोकुल पहुँचा दो” यह कहकर ( भगवानने ) शिशुका रूप धारण 
कर लिया। (भगवान्‌की वह बात सुनते ही) वसुदेवजी उठे और हर्षित 
होकर (गोकुलमें) नन्‍्द-भवनको चले गये। वहाँ अपने बालकको रखकर 
और (यशोदाजीकी कन्यारूपमें जन्मी) महामाया भगवतीकों ले आकर-- 
सूरदासजी कहते हैं--वसुदेवजी मथुरामें रहने लगे। 

राग सारंग 
[४] 

ललन हों या छबि ऊपर वारी। 
बाल गुपाल! लगौ इन नैननि रोग बलाइ तिहारी॥ १॥ 
लट लटकनि, मोहन मसि बिंदुका तिलक भाल सुखकारी। 
मनौ कमल दल सावक पेखत, उड़त मधुप छबि न्‍्यारी॥२॥ 
लोचन ललित, कपोलन काजर, छबि उपजति अधिकारी। 
सुख मैं सुख औरें रुचि बाढ़ति, हँसत देत किलकारी॥ ३॥ 
अलप दसन, कलबल करि बोलनि, बुधि नहिं परत बिचारी। 
बिकसति ज्योति अधर बिच, मानौ बिधु मैं बिज्जु उज्यारी॥ ४॥ 
सुंदता कौ पार न पावति रूप देखि महतारी। 
'सूर' सिंधु की बूँद भई मिलि मति गति दृष्टि हमारी॥ ५॥ 


. * भगबानूने बताया कि पहले कल्पन वसुदेबजी उप जय पता: उ. भगवानने बताया कि पहले कल्पमें वसुदेवजी सुतपा नामके प्रजापति थे और 
देवकीजी उनकी पत्नी पृश्नि थीं। दोनोंने दीर्घकालतक तपस्या करके भगवान्‌ नारायणको 
प्रसन्‍न किया। भगवान्‌के प्रकट होनेपर उन्होंने वरदान माँगा--' आपके समान ही हमारे 
पुत्र हो।' भगवान्‌ने तीन बार 'एवमस्तु' कहा। इसलिये उस कल्पमें पृश्निगर्भ नामसे 
भगवान्‌ इनके पुत्र हुए। दूसरी बार वे लोग जब कश्यप और अदिति हुए, तब भगवान्‌ 
वामनरूपमें उनके पुत्र बने और यह उनका तीसरा जन्म है। 


नमन... नजधतहाालबा सारा २ अ्रीकृष्ण-माधुरी 
(यशोदाजी कहती हैं)-' लाल ' मैं तुम्हारी इस हम हुआ 
हूँ। मेरे बाल-गोपाल! तुम्हारे जितने रोग और संकट हैं, इन 
अलकें लटक रही हैं, मनको मोहित 


नेत्रोंकी आ लगें।' (ललाटपर ) 
का कज्जलका बिन्दु (डिठौना) है तथा भाल (मस्तक) पर 


बच्चा कमल-दलको 
अत्यन्त सुखदायी तिलक लगा है, मानो एक भौरेका पी ली 


बैठा) देख रहा है और दूसरे भौरे उड़ रहे हैं, पद 
शोभा हैं । सुन्दर नेत्र हैं, कपोलोंपर (रोनेसे-यां दोनों हाथोंसे नेत्रोंको 
गया है, इससे बहुत अधिक छटाका 


मीजनेके कारण) काजल लग गय रे 
विस्तार हो रहा है। इस आनन्ददायी शो (तब) और (भी) आनन्द 
तथा स्वाद बढ़ जाता है, (जब) किलकारी मारकर मोहन हँसते हैं। 


तुतलाकर बोलते समय छोटे-छोटे दाँतोंकी उपमा बुद्धिह्वार सोची नहीं 
जा सकती; फिर भी (हँसते समय) दाँतोंकी ज्योति ओष्ठोंके बीच इस 
प्रकार खिलती है मानो चन्द्रमामें विद्युत॒का प्रकाश हो गया हो। माता इस 
रूपको देखकर उसकी सुन्दरताका पार नहीं पा रही है। सूरदासजी कहते 
हैं कि हमारी मति (बुद्धि), गति तथा दृष्टि तो (इस रूपको निहारकर) 
समुद्रकी बूँद हो गयी (उसमें सर्वथा लीन हो गयी)। 
राग जैतश्री 
[५] 
लाल! हौं वारी तेरे मुख पर। 
कुटिल अलक, मोहनि मन बिहँसनि, 
भूकुटी बिकट ललित नैनन पर॥ १॥ 
दमकति दूध दँतुलियाँ बिहँसत, 
मनु सीपज घर कियौ बारिज पर। 
लघु लघु लट सिर घूँघरवारो, 
लटकन लटकि रह माथे पर॥२॥ 
यह उपमा कापै कहि आवे, 
कछुक कहीौं सकुचति हौं जिय पर। 
नव घन चंद रेख मधि राजत, 


सुरगुरु सुक्र उदोत परसपर॥ ३॥ 

लोचन लोल, कपोल ललित अति, 
नासा के मुकता रदछद पर। 
'सूर' कहा न्‍्यौछावर करिए, 
अपने लाल ललित लरखर पर॥ ४॥ 
(माता कहती हैं--) “लाल! मैं तेरे मुखपर बलिहारी जाती हूँ (इतना 
ही नहीं) मैं तेरी घुँधपाली अलकों, मनमोहनी बिहँसन (हँसी), टेढ़ी 
भौंहों और सुन्दर नेत्रोंपर भी न्यौछावर हूँ। (अरे!) हँसते समय दूधकी 
दँतुलियाँ (छोटे दाँत) तो ऐसी चमकती हैं, मानो मोतियोंने कमलपर 
निवास कर लिया हो। सिर॒पर छोटी-छोटी घुँघराली अलकों (के साथ) 
मस्तकपर लटकन झूल रहा है; भला, उसकी उपमाका वर्णन कौन कर 
सकता है। (फिर भी) कुछ कहती हूँ, यद्यपि मनमें संकोच हो रहा है; 
(क्योंकि वह) ऐसा लगता है मानो नवीन (सजल) मेघमें चन्द्रमाकी 
रेखाके बीच बृहस्पति तथा शुक्रकी ज्योति एक साथ प्रकाशित हो। चंचल 
नेत्र हैं। अत्यन्त सुन्दर कपोल हैं और ओठोंपर नासिकाका मोती झूल 
रहा है। सूरदासजीके शब्दोंमें माता कहती हैं कि 'अपने सुन्दर लालके 
लड़खड़ाने (उठकर गिरने) पर क्या न्‍्यौछावर कर दूँ!' 
राग आसावरी 
[६] 
घुटुरुन चलत स्याम मनि आँगन, 
मातु-पिता दोड देखत री। 
कबहूँ किलकि तात मुख हेरत, 
कबहूँ मातु मुख पेखत री॥१॥ 
लटकन लटकत ललित भाल पै, 
काजर बिंदु भ्रुव ऊपर री। 
यह सोभा नैनन भरि देखें, 
नहिं उपमा तिहूँ भू पर री॥२॥ 
कबहुँकऊ दौरि घुटुरुवन लपकत, 
गिरत, उठत, पुनि धाबै री। 


शा हनकृषणनाए व्िय- 
त्तैं पर हैं, 
इत तें नंद किक या बुलाबै॑ री॥ ३॥ 
दंपति करत आपुस मैं, 
आह स्थाम खिलौना कीन्हौ री। 
सनातन, 
सूरदास प्रभु का है करि दोउ लीन्हौ री ॥४॥ का 
(कोई गोपी कहती है--) सखी ! श्यामसुन्दर मणिमय आँगनमें घुटनों 
चल रहे हैं और माता-पिता (यशोदाजी और नन्दजी) दोनों (उन्हें) देख 
रहे हैं। कभी किलकारी मारकर पिताका मुख देखते हैं और कभी माताके 
मुखकी ओर देखते हैं। सुन्दर ललाटपर लटकन लटक रहा है, भौंहके 
ऊपर काजलका बिन्दु (डिठौना) लगा है, इस शोभाको हम भर की देखें 
(देखा ही करें), इसकी उपमा तीनों लोकोंमें नहीं है। कभी घुटनों दौड़कर 
लपकते हैं, गिर पड़ते हैं, (और) फिर उठकर दौड़ते हैं। इधरसे नन्‍्दजी 
उन्हें बुला लेते हैं और उधरसे मैया बुलाती है। दम्पति (पिता-माता) 
परस्पर होड़ कर रहे हैं (कि मोहन किसके पास आता है)। 
श्यामसुन्दरको उन्होंने खिलौना बना लिया है। सूरदासजी कहते हैं-मेरे 
स्वामी (साक्षात्‌) सनातन ब्रह्म हैं; किंतु दोनों (श्रीनन्द-यशोदा) ने अपने 
प्रेमसे उन्हें पुत्र बना लिया है। 
राग बिलावल 
[७] 
सोभित कर नवनीत लिएऐं। 
घुटुरन चलत रेनु तन मंडित, मुख दधि लेप किऐं॥ १॥ 
चारु कपोल, लोल लोचन, गोरोचन तिलक दिऐं। 
लट लटकनि मनौ मत्त मधुप गन माधुरि मधुहि पिऐं॥ २॥ 
कठुला कंठ, वज्र केहरि नख, राजत रुचिर हिएऐं। 
धन्य 'सूर' एकौ पल यहि सुख, का सत कल्प जिऐं॥ ३॥ 
( श्यामसुन्दर ) हाथमें मक्खन (का लौंदा) लिये शोभित हो रहे हैं । 
घुटनोंक बल चलनेके कारण शरीर धूलिसे सनकर (बड़ा ही) भला 
लगता है और मुखपर दही पोत रखा है। सुन्दर कपोल हैं, चंचल नेत्र 

हैं और गोरोचनका तिलक लगाये हैं। अलकें ऐसी झूम रही हैं मानों 
भौंरोंका समूह (मुखकमलके) सौन्दर्य-रूप मधु हज को पीकर 
मतवाला हो रहा हो। गलेका कठुला और हीरोंसे जड़ा बघनखा सुन्दर 
वक्ष:स्थलपर शोभा दे रहा है। सूरदासजी कहते हैं--इस शोभाके दर्शनका 
आनन्द एक पलको भी (जिसे) प्राप्त हो जाय, वह धन्य है, नहीं तो 
सौ कल्पतक जीवित रहनेसे भी क्‍या लाभ? 

राग कान्‍हरौ 

[८] 
आँगन खेलत पघुटुवनि धाए। 
नील जलद अभिराम स्याम तन, 
| निररित्र जननि दोड निकट बुलाए॥ १॥ 

बंधुक सुमन अरुन पद पंकज, 

अंकुश प्रमुख चिन्ह बनि आए। 
नूप्र कलरबव॒ मनु हंसन सुत, 

रचे नीड़ दे बाहँ बसाए॥२॥ 
कटि किंकिनि बर हार ग्रीव दर, 

रुचिर बाहु भूषन पहिराए। 
उर श्रीबच्छ मनोहर हरि नख, ह 

हेम मध्य मनि गन बहु लाए॥३॥ 
सुभग चिबुक, द्विज, अधर, नासिका, 

सत्रवन, कपोल मोहि सुठि भाए। 
भ्रुव सुंदर, करुना रस पूरन, 

लोचन मनहु जुगल जल जाए॥ ४॥ 
भाल बिसाल ललित लटकन मनि, 

बाल दसा के चिकुर सुहाए। 
मानौ गुरु सनि कुज आगैं करि, 

ससिहि मिलन तम के गन आए॥ ५॥ 
उपमा एक अभूत भई तब, 

जब जननी पट पीत उढ़ाए। 


२ ___ भ्रकृण्माधर  -- 
जलद पै उड़गन गन निरखत, 
नील जलद तजि सुभाव मनु तड़ित छपाए॥६॥ 
अंग अंग प्रति मार निकर मिलि, 
छबि समूह ले ले मनु छाए। 
सूरदास सो क्‍यों करि बरने, 
जो छबि निगम नेति करि गाए॥ ७॥ 
(श्यामसुन्दर) घुटनोंके बल दौड़ते हुए आँगनमें खेल रहे हैं। नीले 
मेघके समान सुन्दर शरीरवाले श्यामसुन्दरको देखकर दोनों माताओं 
(यशोदाजी और रोहिणीजी) ने पास बुलाया। पलाश-पुष्मके समान 
लाल-लाल चरणकमल हैं, जिनमें अंकुश आदि (अंकुश, वज्र, यव, 
कमल, ध्वजा आदि) चिह्न शोभा दे रहे हैं। नूपुरोंकी ध्वनि ऐसी है 
मानो--( अंग-रूप) आश्रय देकर बसाये हुए हंसोंके बच्चे, रचे हुए नीडों 
(घोसलों) में कलरव कर रहे हों। कमरमें घुँघुरूदार करधनी (बाजती) 
है, शंखके समान गलेमें श्रेष्ठ मोतियोंकी माला है, बाँहोंमें सुन्दर आभूषण 
पहनाये हुए हैं। हृदयपर श्रीवत्सचिहन तथा सोनेमें बहुत-सी मणियोंके 
साथ जड़ा हुआ सुन्दर बघनखा है। मनोहर ठुड्डी, दाँत, ओठ, नाक, कान 
और कपोल मुझे बड़े प्रिय लगते हैं। सुन्दर भौंहें (और) करुणारस- 
(कृपाकी माधुरी-) से पूर्ण नेत्र ऐसे हैं मानो दो कमल हों। विशाल 
ललाटपर सुन्दर मणिमय लटकन तथा बाल्यावस्थाके (गभुआरे, कोमल) 
केश (ऐसे) शोभा दे रहे हैं मानो बृहस्पति, शनि और मंगलको आगे 
करके अन्धकार (राहु)-के दूतगण चन्द्रमासे मिलने आये हों। जब माताने 
पीताम्बर ओढ़ा दिया, तब तो एक अपूर्व उपमा सामने आ गयी। (वह 
यह कि) मानो नीले बादलपर तारागणोंको देखकर बिजलीने अपना 
(चंचल) स्वभाव छोड़कर (स्थिर बनकर) उन्हें छिपा लिया हो। (सखि! 
ऐसा लगता है) मानो उनके अंग-अंगपर कामदेवोंका समुदाय एकत्र हो 
अपने-अपने शोभा-समूहको ले-लेकर छा गया हो। सूरदासजी उस 
शोभाका कैसे वर्णन करें, जिसे वेद 'नेति-नेति' (वह ऐसा नहीं, ऐसा 
नहीं ) कहकर गाते हैं। 

[६९] 
हाँ बलि जाउँ छबीले लाल की। 
धूसर धूरि, घुटुरुवन  रेंगनि, 
बोलनि बचन रसाल की॥१॥ 
छिटकि रहीं चहुँ दिसि जु लटुरियाँ, 
लटकन लटकनि भाल की। 
मोतिन सहित नासिका नथुनी 
कंठ कमल दल माल की॥२॥ 
कछुक हाथ, कछु मुख माखन लै, 
चितवनि नैन बिसाल की। 
सूरदास प्रभु प्रेम मगन भट, 
ढिग न तजनि ब्रजबाल की॥३॥ 
(गोपी कहती है, मैं) छबीले (परम सुन्दर) लालकी धूलिसे लिपटी 
देह, घुटनोंके बल सरकने और रसपूर्ण (अत्यन्त मधुर) वाणी बोलनेपर 
बलिहारी जाती हूँ। (यही नहीं, उनके मुखपर) चारों ओर फैली हुई 
लटोंपर, ललाटपर लटकनेवाले लटकनपर, मोतियोंसे युक्त नासिकामें 
पड़ी हुई नथुनीपर, गलेमें (पहनी हुई) कमल-दलकी मालापर तथा कुछ 
मक्खन हाथमें और कुछ मुखमें लेकर विशाल नेत्रोंसे देखनेपर मैं 
बलिहारी हूँ। सूरदासजी कहते हैं--( वह) ब्रजकी गोपी (श्यामसुन्दरकी 
शोभाको देखती हुई) प्रभुके प्रेममें मगन हो गयी और (उनकी) समीपता 
छोड़ती ही नहीं। (उसके इस अनोखे प्रेमपर भी मैं न्‍्योछावर हूँ।) 
राग कानन्‍्हरौ 
[१० ] 
आदर सहित बिलोकि स्थाम मुख, 
नंद अनंद रूप लिए कनियाँ। 
सुन्दर स्यथाम सरोज नील तन 
अँग अँग सुभग सकल सुखदनियाँ॥ १॥ 


९५८_____भ्रकणएंी यान 
अरुन चरन नख जोति जगमगति, 
रुन झुन करति पाईँ पैजनियाँ। 


कनक रतन मनि जटित रचित कटि 
किंकनि कुनित, पीतपट तनियाँ॥ २॥ 


पहुँची करलि, पदक उर हरि नख, न 
कठुला कंठ मंजु 
रुचिर चिबुक द्विज अधर नासिका, हा 
अति सुन्दर राजति सुबरनियाँ॥ ३॥ 
कुटिल भृकुटि, सुख की निधि आनन, 
कल कपोल की छबि न उपनियाँ। 
भाल तिलक मसि बिंदु बिराजत, 
सोभित सीस लाल चौतनियाँ॥ ४॥ 
मन मोहिनी तोतरी बोलनि, ५ 
मुनिमन हरनिसु हँसि-मुसुकनियों। 
बाल-सुभाव, बिलोल बिलोचन, 
चोरति चिते चारु चितवनियाँ॥५॥ 
निरखति ब्रज-जुबतीं सब ठाढ़ी, 
नन्‍्द सुबन छबि चंदबदनियाँ। 
सूरदास प्रभु निरखि मगन भटँ, 
प्रेम बिबस कछु सुधि न अपनियाँ॥ ६॥ 
श्यामसुन्दके मुखको आदरके साथ देखते हुए नन्दजीने उस 
आनन्दमूर्तिकों गोदमें उठा लिया। उनका शरीर नीलकमलके समान 
श्यामवर्ण है और सभी अंग मनोहर तथा समस्त सुखोंके दाता हैं। लाल- 
लाल चरणोंके नखोंकी ज्योति जगमग कर रही है और पैरोंमें नूपुर रुनझुन 
शब्द कर रहे हैं। सोनेकी बनी तथा रत्न एवं मणियोंसे जटित किंकिणी 
कटिमें झंकार कर रही है। पीताम्बरकी तनियाँ (बगलबंदी) पहने हैं 
हाथोंमें पहुँची है, वक्ष:स्थलपर श्रीवत्सचिहन तथा बधनखा है और गलेमें 
कठुला एवं गजमुक्ताकी सुन्दर माला पहने हुए हैं। देखनेकी भूख 
बढ़ानेवाली ठुड्डी, दात, ओठ तथा नासिका अत्यन्त सुन्दर तथा उत्तम वर्ण 

होनेके कारण शोभा दे रहे हैं। टेढ़ी भौंहें हैं तथा मुख तो आनन्दका निधान 
ही है और सुन्दर कपोलोंकी छटाकी कोई उपमा नहीं। ललाटपर तिलक 
काजलकी बेंदी (डिठौने)-के साथ विराजमान है तथा मस्तकपर लाल 
रंगकी चौकोर टोपी शोभित है। मनको मोहित करनेवाली तोतली बोली 
तथा हँसना और मुसकराना (तो) मुनियोंके भी मनको हरण करनेवाला 
है। बालोचित (चपल) स्वभाव और चंचल नेत्र हैं; सुन्दर चितवन 
चित्तको चुराये लेती है। ब्रजकी सब गोपियाँ श्रीनन्दनन्दनके चन्द्रमुखकी 
शोभा खड़ी-खड़ी देख रही हैं। सूरदासजी कहते हैं कि (वे) मेरे 
स्वामीको देखकर प्रेम-विवश होनेके कारण आनन्दमें विभोर हो गयी हैं, 
उन्हें अपनी कुछ भी सुधि नहीं है। 
[११] 
गोद लिऐ जसुधा नंद नंदै। 
पीत झगुलिया की छबि छाजति, 
बिजुलता सोहति मनु कंदे॥ १॥ 
बाजीपति अग्रज अंबा तेहिं, 
अरक थान सुत माला गुंदे। 
मानौ स्वर्गहि तें सुरपति रिपु 
कन्या सौति आइ ढरि सिंधे॥२॥ 
आरि करत कर चपल चलावत, 
नंद नारि आनन छूबे मंदे। 
मनौ भुजंग अमी रस लालच, 
फिरि फिरि चाटत सुभग सुचंदे॥ ३॥ 
गूँगी बातनि यौं अनुरागत, 
भँवर गुंजत कमलन बंदै। 
सूरदास स्वामी धनि तप किए, 
बड़े भाग जसुधा औ नंदे॥४॥ 
श्रीयशोदाजी नन्दनन्दनको गोदमें लिये हैं। (श्यामसुन्दरके शरीरपर) 
पीला झगला (बिना बाँहका कुर्ता) ऐसी शोभा पा रहा है, मानो मेघपर 

बिजली सुशोभित हो। काले रेशममं पिरोयी हुई मोतियॉकी मा 
की हुई है, (जो ऐसी लगती है) मानो स्वर्गसे आकर गंगाजी सन 
मिल रही हैं। मचलते हुए चंचल हाथ चला-चलाकः श्रीनन्दरानीके 
मुखको धीरेसे (जाकर) छू लेते हैं; (उस समय ऐसा जान पड़ता है) 
मानो अमृतरसके लोभसे सर्प सुन्दर श्रेष्ठ चन्द्रमाको बार-बार चाटता हो। 
गूँगे-जैसे (अर्थरहित अस्पष्ट) शब्दोंसे ऐसा अनुशग कम के रहे हैं 
(ऐसे प्रिय लगते हैं) मानो कमलमें बंद हुए भ्रमर गुजर कर रहे हों। 
सूरदासके ये स्वामी धन्य हैं, जिन्हें श्रीयशोदाजी और ब्रजराज नन्दजीने 
बहुत तप करनेके बाद महान्‌ भाग्यसे (पुत्ररूपमें) पाया। 
राग धनाश्री 
[१२] 

कहाँ लौ बरनों सुंदरताई ? 
खेलत कुँवः कनक आँगन मैं नैन निरखि छबि पाई॥ १॥ 
कुलहि लसत सिर स्थामसुँदर कैं, बहु बिधि सुरँग बनाई। 
मानौ नव घन ऊपर राजत मघवा धनुष चढ़ाई॥२॥ 
अति सुदेस मृदु हरत चिकुर मन, मोहन मुख बगराई। 
मानौ प्रघट कंज मंजुल पै अलि अवली घिरि आई॥३॥ 
नील, सेत औ पीत, लाल मनि लटकन भाल रुराई। 
सनि गुरु असुर देवगुरु मिलि मनु भौम सहित समुदाई॥ ४॥ 
दूध दंत दुति कहि न जाति कछु, अदभुत उपमा पाई। 
किलकत, हँसत, दुरति, प्रगटाति मनु घन मैं बिज्जु छटाई॥ ५॥ 
खंडित बचन देत पूरन सुख, अलप अलप जल झाँई। 

१- बाजीपति-अग्रज-अम्बा-वाजिपति>"समुद्रसे निकला अश्व (उच्चै:श्रवा), 


उसका बड़ा भाई ऐरावत, उसकी माता लक्ष्मी। लक्ष्मीका दूसरा दे 
का दूसरा नाम सिन्धुसुता-इस 


२- अरक-थान-सुत्सूर्य-स्थान सुमेरु (पर्वत), उसका पुत्र राहु (श्यामवर्ण) । 
३- सुरपति-रिपु-कन्या-सौति-इन्द्रशत्रु-पर्वतकी पुत्री, पार्वतीकी सौत गंगाजी। 
४-सूरदासजीके इस पदके विविध पाठ हैं। हमारी अल्पमतिके अनुसार वही 

(श्यामकी) सुन्दरताका कहाँतक वर्णन करूँ? ( श्रीनन्दबाबाके) 


स्वर्णणय ऑगनमें खेलते हुए कुँवर (कन्हैया)-की शोभाको मैं (अपने) 
नेत्रोंस देख पायी हूँ। अनेक प्रकारके उत्तम रंगोंसे बनी कुलह-(एक 
प्रकारकौ टोपी) श्यामसुन्दरके मस्तकपर (ऐसी) शोभा दे रही है, मानो 
नवीन मेघके ऊपर इन्द्र धनुष तानकर सुशोभित हो। मोहनके मुखके चारों 
ओर बिखरी हुई अत्यन्त सुन्दर और कोमल अलकें ऐसी मनोहर लगती 
हैं, मानो खिले हुए सुन्दर कमलपर भौंरोंका झुण्ड घिर आया हो। 
ललाटपर नीली (नीलम), श्वेत (हीरा), पीली (पुखराज) और लाल 
(पद्मराग) मणिसे बना लटकन ऐसा भला लग रहा है मानो शनि, शुक्र 
और बृहस्पति समुदाय बनाकर मंगलके साथ आ मिले हों। (उनके) 
दूधके दाँतोंकी ज्योतिका वर्णन तो हो नहीं सकता, उसने अद्भुत उपमा 
पा ली है। किलकारी लेकर हँसते समय वह ज्योति इस प्रकार छिपती 
और प्रकट होती है, मानो बादलोंमें विद्युतूकी छटा हो। तनिक-तनिक 
बोलते हुए (उनके मुखसे) जो खण्डित वाणी (बिना वाक्यके कुछ शब्द) 


पाठ मान्य है, जो श्रीसूरके समयसे साम्प्रदायिक -कीर्तनपद्धतिमें अबतक चला आ रहा 
है, जैसे-- 

कहाँ लौं, बरनौं सुंदरताई। 

खेलत कुँअआ कनक आँगन में, नैनन अति सुखदाई॥ 

सेत कुल्हे सिर स्यामसुँदर के बहु बिधि रैँँगन रँँगाई॥ 

मानौ नवधन ऊपर राजत मघवा धनुष चढ़ाई॥ 

अति सुदेस मन हरत कुटिल कच, मोहन मुख बगराई। 

मानौ मंजुल कंज कोस पै अलि अबली घिरि आई॥ 

नील सेत औ पीत लाल मनि लटकन भाल रुराई। 

सनि, गुरु, असुर, देवगुरु मिलि मनु भौम सहित समुदाई॥ 

दूध दंत अधरन छबि की कहु एक उपमा पाई। 

किलकत, हँसत, दुरत, प्रघटत जनु घन में बिज्जु लताई॥ 

खंडित बचन देत पूरन सुख, अलबल बोलनताई। 

घुटुअन चलत, उठत प्रमुदित मन, सूरदास बलि जाई॥ 

राग भी अनेक हैं--कोई इसे रामकलीमें, कोई-कोई विहाग और नटमें गाते हैं। 

यह श्रृंगार-समय कुल्है-वर्णनमें गाया जाता हैं। 

निकलती है, वह पूर्ण सुख देती है। घुटनों चल रहे हैं, शरीर धूलसे 
सुशोभित है, (इस शोभापर) सूरदास बलिहारी जाता है। 
राग नटनारायन 
[१३] 

हरि जू की बाल छबि कहां बरनि। 
सकल सुख की सींव, कोटि मनोज सोभा हरनि॥ १॥ 
भुज भुजंग, सरोज नैननि, बदन बिधु जित लरनि। 
रहे बिबरनि, सलिल, नभ, उपमा अपर दुरिं डरनि॥२॥ 
मंजु मेचक मृदुल तनु, अनुहरत भूषन भरनि। 
मनौ सुभग सिंगार सिसु तरू फरयौ अदभुत फरनि॥३॥ 
चलत पद प्रतिबिंब मनि आँगन घुटुरुवनि करनि। 
जलज संपुट सुभग छबि भरि लेति उर जनु धरनि॥ ४॥ 
पुन्य फल अनुभवति सुतै बिलोकि कै नंद घरनि। 
'सूर' प्रभु की उर बसी किलकनि, ललित लरखरनि॥ ५॥ 

श्रीहरिकी बालोचित शोभाको वर्णन करके कहता हूँ, जो सम्पूर्ण 
सुखोंकी सीमा तथा करोड़ों कामदेवोंकी शोभाको भी हरण करनेवाली है। 
उनकी (श्याम) भुजाओंने नागोंको, नेत्रोंने कमलोंको और मुखने 
चन्द्रमाको स्पर्धामें जीत लिया है, (जिससे) वे (सर्प) बिलोंमें, (कमल) 
पानीमें तथा (चन्द्रमा) आकाशमें चले गये तथा अन्य उपमाएँ भी भयसे 
छिप गयी हैं। सुहावना, श्यामवर्ण कोमल शरीर है और उसीके अनुकूल 
आभूषण वस्त्र (ऐसे) सजे हैं, मानो सुन्दर श्रृंगार रसका बालतरु 
(नवीन 5 अद्भुत फलोंसे फलवान्‌ हो रहा हो। घुटनों तथा हाथोंके 
सहारे मणिमय आँगनमें चलते समय चरणोंका प्रतिबिम्ब ऐसा पड़ रहा 
है, मानो पृथ्वी कमलोंके सम्पुट (डिब्बों) में रखकर मनोहर शोभाको 


राग सूहा बिलावल 
हे [१४] 
मनिमय आऑगन नंद कें खेलत दोउ भैया। 
गौर स्थाम जोरी बनी बलराम कन्हैया॥ १॥ 
लटकति ललित लटूरियाँ, मसि बिंदु. गोरोचन। 
हरि नलख उर अति राजहीं संतनि दुख मोचन॥२॥ 
संग संग जसुमति रोहिनी हितकारिनि मैया। 
चुटकी दे जु नचावहीं सुत जानि ननहैया॥३॥ 
नील पीत पट ओढ़नी देखत जिय भावै। 
बाल बिनोद अनंद सौं 'सूरज' मन गाबै॥४॥ 
श्रीनन्दजीके मणिमय आँगनमें दोनों भाई खेल रहे हैं। गौरवर्ण बलराम 
तथा श्यामवर्ण कन्हैयाकी यह जोड़ी अच्छी सजी है। (दोनों भाइयोंके 
ललाटपर) मनोहर अलकें. लटक रही हैं। काजलकी बेंदी (डिठौनेके 
रूपमें) तथा गोरोचनके तिलक हैं। वक्षपर बघनखे अत्यन्त शोभा पा रहे 
हैं, जो सत्पुरुषोंका दुःख दूर करनेवाले हैं। यशोदाजी और रोहिणीजी दोनों 
हितकारिणी माताएँ साथ-साथ हैं और पुत्रोंको शिशु समझकर चुटकी 
बजा-बजाकर नचा रही हैं। (बलरामजीके) नीले और (थश्रीकृष्णके) पीले 
वस्त्रकी ओढ़नी है, जो देखनेपर हृदयको प्रिय लगती है। सेवक सूरदास 
आनन्दपूर्वक (दोनों भाइयोंकी) बालक्रौड़ाका गान करता है। 
राग धनाश्री 
[१५ ] 
आँगन खेले नंद के नंदा। 
जदुकुल कुमुद सुखद बर चंदा॥ १ ॥ 
संग. संग. बल मोहन सोहें। 
सिसु भूषन भुव कौ मन मोहैँं॥ २॥ 
तन दुति मोर चंद जिमि झलके। 
उमँगि उमृँगि अँग अँग छबि छलकै॥ ३॥ 
कटि किंकिनि, पग पैंजनि बाजै। 
पंकज पानि पहुँचिया राजै॥ ४॥ 


>> लकी... मार 


कठुला कंठ बघनहा नीके। 
के मैन सरोज मैंन सरसी के॥ ५7 
लटकति ललित. ललाट लदूरी। 
दमकति दूध दतुरियाँ रूरी॥ ५ 
मुनि मन हरन मंजु मसि बिंदा। घालगियों 
दे ललित बदन बल बालगुबिंदा॥ ४7 
कुलही चित्र बिचित्र झूँगूली। 
निरखि जसोदा रोहिनि फूली॥ <॥ 
गहि. मनि खंभ डिंभ डग डोलै। 
कलबल बचन तोतरे बोले॥ ९॥ 
निरखत झुकि झाँकत प्रतिबिंबहि। 
देत परम सुख पितु अरु अंबहि॥ १०॥ 
ब्रज जन निरखत हियँ हुलसाने। 
'सूर' स्थाम महिमा को जाने॥११॥ 
श्रीनन्दनन्दन आँगनमें खेल रहे हैं। यदुकुलरूपी कुमुदिनीकों सुख 
देनेवाले ये श्रेष्ठ चन्द्रमा हैं। बलराम और श्याम साथ-साथ शोभित हो 
रहे हैं, उनके बालकोचित आभूषण पृथ्वीभर (सारे संसार)-के मनको 
मोहित कर रहे हैं। (श्यामसुन्दरके) शरीरकी शोभा मयूरकी-सी और 
(बलरामकी) चन्द्रमेके समान झलमला रही है, दोनोंके अंग-अंगसे 
सुन्दरता उमड़-उमड़कर छलकती है। कमरमें किंकिणी और चरणोंमें 
नूपुर बज रहे हैं, कमल-करोंमें पहुँची शोभित है। गलेमें कठुला और 
सुन्दर बघनखा है; नेत्र ऐसे हैं मानो कामदेवकी बावलीके कमल हों। 
ललाटपर मनोहर घुँघराली लट॒रियाँ (छोटी-छोटी लटें) लटक रही हैं। 
सुन्दर दूधकी दँतुलियाँ (छोटे-छोटे दाँत) चमक रही हैं। मुनियोंका भी 
मन हरण करनेवाली मनोहर काजलकी बेंदी (भालपर) है, बलराम और 
छोटे-से श्यामके मुख अत्यन्त सुन्दर हैं। अनेक रंगोंकी कुलह (एक 
प्रकारकी टोपी) तथा झगुली (ढीला अँगरखा) पहने हैं, माता यशोदा और 
रोहिणीजी देख-देखकर प्रफुल्लित हो रही हैं। मणि-खम्भेको पकड़कर 
छोटे बच्चेकी भाँति डगमगाते हुए चल रहे हैं, तोतली वाणीमें अस्पष्ट 

बचन बोलते हैं। झुककर देखते तथा अपने प्रतिबिम्बको निहारते हुए 
माता-पिताको आनन्द दे रहे हैं। ब्रजके लोगोंके हृदय (दोनों भाइयोंको) 
देख-देखकर उल्लसित हो रहे हैं। सूरदासजी कहते हैं--श्यामसुन्दरका 
माहात्म्य भला, कौन जान सकता है। 
राग नटनारायन 

[१६ ] 
बलि गह बालरूप मुरारि। 
पाईँ 5 पैंजिनि रटति रुन झुन, नचावति नँद नारि॥१॥ 
कबहूँ हरि को लाइ अँगुरी चलन सिखवति ग्वारि। 
कबहुँ हदे॑लगाइ हित करि, लेति अंचल डारि॥२॥ 
कबहुँ हरि कौं चिते चूमति, कबहुँ गावति गारि। 
कबहूँ ले पीछें दुरावति, हाँ नहीं बनवारि॥३॥ 
कबहुूँ अंग भूषन बनावति, राइ-नोन  उतारि। 
'सूरर सुर नर सबे मोहे, निरखि यह अनुहारि॥ ४॥ 

श्रीनन्दपत्नी बालवेषधारी श्यामपर बलिहारी जाती हैं, वे उन्हें 

नचाती हैं, (जिससे मोहनके) चरणोंके नूपुर रुनझुन शब्द कर रहे हैं। 
कभी ब्रजरानी हरिको अँगुली पकड़ाकर चलना सिखलाती हैं और कभी 
प्रेमपूर्वकत हृदयसे लगा लेती हैं तथा अंचलसे ढक लेती हैं। कभी 
मोहनको देखकर चूमती हैं, कभी गाली गाती हैं, कभी पकड़कर पीछे 
छिपा देती हैं (और गोपियोंसे हँसती हुई कहती हैं--) 'वनमाली यहाँ 
नहीं है।' कभी अंगोंमें आभूषण सजाकर राई-नोन उतारती हैं। सूरदासजी 
कहते हैं कि (भगवान्‌ श्रीकृष्ण) यह रूप देखकर सभी देवता एवं 
मनुष्य मोहित हो जाते हैं। 

राग सूहौ 

[१७ ] 
आँगन. सस्‍्याम नचावहीं जसुमति नँदरानी। 
तारी दे दे गावहीं मधुरी मृदु बानी॥१॥ 
पाइन नूपुर बाजहीं कटि किंकिनि कूजै। 
नानी एड़ियनि अरुतता फल बिंब न पूजै॥२॥ 


९३. क्षैकृष्ल्भा 


से तब आपुन गावीं। 
जसुमति गान सुनें. स््रवन, पुनि.. आपु बजावैं॥ ३॥ 


तारि बजावत देखहीं, 

केहरि नख उर पर रुरै सुठि सोभाकारी। 

मनौ स्याम घन मध्य मैं नव ससि उजियारी ॥ ४॥ 
घूँघरवारे। 


गभुआरे सिर केस हैं बर 
लटकन लटकत भाल है, बिधु मधि गन तारे हा 
कठुला कंठ चिबुक तरैं, मुख दसन बिराजैं । 
खंजन बिच सुक आनि कैं मनु परयौ दुराजैं॥ ६॥ 
जसुमति सुतै नचावहीं, छबि. देखति जिय तैं। 
सूरदास प्रभु स्याम कौ मुख टरत न हिय तैं॥७॥ 
नन्दरानी यशोदाजी श्यामसुन्दरको आँगनमें नचा रही हैं और (साथ- 
साथ) ताली बजा-बजाकर मधुर कोमल स्वरमें गा रही हैं। (मोहनके) 
चरणोंमें नूपुर बज रहे हैं तथा कमरमें किंकिणी शब्द कर रही है। नन्‍हीं- 
नन्‍हीं एड़ियोंमें इतनी लालिमा है कि (पका हुआ) बिम्बफल भी उसको 
समता नहीं कर पाता। मैया यशोदाजीका गान जब कानोंसे सुनते हैं, तब 
वे स्वयं भी गाने लगते हैं और उन्हें ताली बजाते देख स्वयं भी ताली 
बजाते हैं। (नाचनेके कारण) अत्यधिक शोभा देनेवाला बघनखा 
वक्ष:स्थलपर (इस प्रकार) झूल रहा है मानो श्याम मेघोंके बीचमें नवीन 
(द्वितीयाका) चन्द्रमा प्रकाश फैला रहा हो। मस्तकपर सुन्दर गर्भ-समयके 
(कोमल) घँँघराले केश हैं और ललाटपर लटकन इस प्रकार लटक रहा 
है जैसे चन्द्रमाके बीचमें तारागण हों। ठुड्डीके नीचे गलेमें कठुला है तथा 
मुखमें दाँत शोभा दे रहे हैं। (नेत्रोंके मध्यमें नासिका ऐसी शोभा पा रही 
है) मानो दो खंजन पक्षियोंके बीचमें आकर तोता (इस) दुविधामें पड़ 
गया है (कि वह उड़े या बैठा रहे) | यशोदाजी अपने पुत्रकी इस शोभाको 
हृदयसे (ध्यानसे) देखती हुई (उन्हें ) नचा रही हैं। सूरदासजी कहते हैं-- 
मेरे स्वामी श्यामसुन्दरका (उस समयवाला) मुख हृदयसे हटता नहीं। 
(सदा उसका स्मरण बना रहता है।) 


नप्-+त> कण मात ३७ 
राग आसावरी 
[१८ ] 

अदभुत इक चितयौ हों सजनी, नंद महर कैं आँगन री। 
सो मैं निरखखि अपनपौ खोयौ, गई मथानी मागन री॥९॥ 
कप, तक कमल बिलोकत, कछु जननी सौं बोलैं री। 
प्रघटति हँसत दँतुलि मनु सीपज दमकि दुरे दल ओलैं री॥२॥ 
सुंदर भाल तिलक गोरोचन मिलि मसि बिंदुका लाग्यौ री। 
मनु मकरंद अँचे रुचि कै अलि सावक सोइड न जाग्यौ री॥ ३॥ 
कुंडल लोल कपोलन झलकत, मनु दरपन मैं झाईं री। 
रही बिलोकि बिचारि चारु छबि, परमिति कहूँ. न पाईं री॥४॥ 
मंजुल तारन की चपलाई, चित चतुराई करषै री। 
मनौ सरासन धरैं काम कर भौंह चढ़े सर बरषै री॥५॥ 
जलधि थकित जनु काग पोत कौ कूल न कबहूँ आयौ री। 
ना जानों किहि अंग मगन मन, चाहि रही नहिं पायौ री॥६॥ 
कहँ लगि कहौं बनाइ बरनि छबि, निरखत मति गति हारी री। 
'सूर' स्थाम के एक रोम पै देउेँ प्रान बलिहारी री॥७॥ 

(कोई गोपी दूसरी गोपीसे कहती है--) 'सखी! (जब) मैं 
(नन्दरानीसे ) मथानी माँगने गयी, तब वहाँ नन्‍्दजीके आँगनमें एक अद्भुत 
दृश्य देखा और उसे देखकर मैंने अपनापन ही खो दिया (अपने-आपको 
ही भूल गयी)। (माता) अपने पुत्रके बाल्यभावयुक्त मुखकमलको जब 
देखती थी, तब मोहन (भी) मातासे कुछ (अस्पष्ट) बोलते थे। हँसते 
समय दुतुलियाँ इस प्रकार प्रकट होकर छिप जाती थीं मानो मोती 
चमककर फिर कमलदलकी आड़में छिप गये हों। सुन्दर ललाटपर 
गोरोचनके तिलकसे सटकर (ही) कज्जलकी बेंदी लगी थी। वह ऐसी 
लगती थी मानो रुचिपूर्वक (कमलका) मकरन्द पीकर भौरेका बच्चा 
सोया हो, अभी जगा न हो। कपोलोंपर चंचल कुण्डल ऐसे झलकते थे 
जैसे दर्पणमें उनका प्रतिबिम्ब पड़ रहा हो। उस सुन्दर छटाको देखकर 
मैं सोचती रह गयी परंतु उस (शोभा)-की थाह कहीं मिलती ही न थी। 
मंजुल नेत्रोंके गोलकोंकी चपलता चित्तको चतुरता (चंचलता)-को खींचे 

देखकर ऐसा लगता था मानो 


लेती थी। (साथ ही) तनी हुई भौंहोंको बाणोंकी वर्षा कर रहा हो। जैसे 


कामदेव धनुष हाथमें ले, डोरी चढ़ाकर ब 
समुद्रपर उड़ते हुए जहाजके कौवेको थक जानेपर कभी किनारा नहीं 
मिलता, बैसे ही मेरे मनका पता नहीं (कि वह श्यामके ) किस अंगमें 
मग्न (लीन) हो गया; उसे मैं दूँढकर हार गयी, पर पा न सकी। उस 
शोभाका विस्तारसे कहाँतक वर्णन करूँ, उसे तो देखते ही बुद्धि 
कुण्ठित हो गयी है। श्यामसुन्दरके एक रोमपर मैं अपने प्राण न्‍्योछावर 
कर देना चाहती हूँ।' 

[३६ ॥ 
आजु गई हों नंद भवन मैं, कहा कहाँ गृह चैन री। 
चहूँ. ओर चतुरंग लच्छमी, कोटिक दुहियत धेन री॥ १॥ 
घूमि रहीं जित तित दधि मथनीं, सुनत मेघ धुनि लाजै री। 
बरनों कहा सदन की सोभा, बैकुंठा तें राजे री॥ २॥ 
बोलि लई नव बधू जानि जहूँँ खेलत कुँवर कन्हाई री। 
मुख देखत मोहिनी सी लागी, रूप न बरन्यो जाई री॥ ३॥ 
लटकन लटकि रह्ौ भ्रू ऊपर, रँंग-रँग मनि-गन पोहे री। 
मानो गुरु सनि सुक्र एक है, लाल भाल पै सोहे री॥ ४॥ 
गोरोचन कौ तिलक, निकटहीं काजर-बिंदुका लाग्यौ री। 
मनौ कमल कौ पी पराग अलि साबक सोइ न जाग्यौ री॥ ५॥ 
बिधु आनन पै दीरघ लोचन, नासा लटकत मोती री। 
मानौ सोम संग करि लीने, जानि आपने गोती री॥ ६॥ 
सीपज माल स्याम उर सोहै, बिच बघनह छबि पावै री। 
मनौ द्वैज ससि नखत सहित है उपमा कहत न आवबै री॥ ७॥ 
सोभा सिंधु अंग अंगनि प्रति बरनत नाहिन ओर री। 
जित देखों मन भयौ तहीं कौ, मनौ भरे कौ चोर री॥ ८॥ 
बरनौ कहा अंग अँग सोभा, भरी भाव जल रास री। 
लाल गुपाल बाल छबि बरनत कबि कुल करिहें हास री॥ ९॥ 
जो मेरी अँखियनि रसना होती, कहती रूप बनाइ री। 
चिर जीवै जसुधा कौ ढोटा, सूरदास बलि जाइ री॥१०॥ 

(कोई गोपी कहती है--सखी !) आज मैं नन्‍्द-भवनमें गयी थी, सो 
उस घरके आनन्दका क्या वर्णन करूँ? वहाँ चारों ओर चारों प्रकारकी 
लक्ष्मी ( सम्पत्ति, सुन्दरता, कीर्ति और अनुकूल स्वजन) दीख पड़ती थी 
और करोड़ों गायें दुही जा रही थीं। जहाँ-तहाँ दहीकी मथानियाँ घूम रही थीं, 
जिनका शब्द सुनकर मेघ-गर्जना भी लज्जित हो जाती है। उस भवनकी 
शोभाका क्या वर्णन करूँ, वह तो वैकुण्ठसे भी अधिक शोभित था। 
(यशोदाजीने मुझे) नयी बहू समझकर वहाँ बुला लिया, जहाँ कुँवर कन्हाई 
खेल रहे थे। उनका मुख देखते ही मुझे तो मोहिनी-सी लग गयी। (मैं मुग्ध 
हो गयी, जिससे) उस रूपका वर्णन नहीं हो सकता। भौंहतक लटकन 
लटक रहा था, जिसमें अनेक रंगोंकी मणियाँ पिरोयी हुई थीं। वे ऐसी लगती 
थीं मानो लाल (कुँवर)-के ललाटपर बृहस्पति, शनि और शुक्र एकत्र 
होकर शोभा दे रहे हों। गोरोचनके तिलकके पास ही कजलका बिन्दु 
(डिठौना) लगा था मानो कमलका पराग चाटकर भौरैका बच्चा सो गया है 
और अभी जगा नहीं है। चन्द्रमुखपर बड़े-बड़े नेत्र हैं; नाकमें मोतियोंकी 
बाली झूल रही है मानो चन्द्रमाने अपने सम्बन्धी (अपने पिता समुद्रसे 
उत्पन्न छोटे भाई) समझकर उन्हें साथ ले लिया हो। श्यामके वक्ष:स्थलपर 
मोतियोंकी माला शोभित है और उसके बीचमें बघनखा (ऐसी) शोभा दे 
रहा है मानो द्वितीयाका चन्द्रमा नक्षत्रोंके साथ हो; किंतु (उसकी) यह उपमा 

भी ठीक नहीं कही जा सकती। अंग-प्रत्यंगकी शोभा समुद्रके समान अपार 
होनेके कारण (उसका) वर्णन करते हुए अन्त नहीं मिलता। जहाँ देखती 
थी, मन वहींका हो जाता था मानो भरे (धन-धान्यसे पूर्ण) घरका चोर हो 
(जो एक-से-एक बढ़कर वस्तुओंको अदल-बदल करनेके कारण कुछ 
भी चुरा न सके)। अंग-प्रत्यंगयकी शोभाका क्या वर्णन करूँ मानो भाव 
(प्रेम)-की जलराशि भरी हो। गोपाललालकी बालोचित शोभाका वर्णन 
करनेमें तो कविकुलका उपहासपात्र बनना होगा (कि अवर्णनीयके वर्णनका 
मैंने दुस्साहस किया है)। यदि मेरी आँखोंको जिहा होती तो अवश्य उस 
रूपका भलीभाँति वर्णन कर सकती थी। (क्योंकि देखा तो नेत्रोंने है। मैं तो 
इतना ही कहती हूँ--) यशोदाका (वह) लाल चिरजीवी हो! (जिसपर) 

सूरदास बलिहारी जाता है। 


मी नाटक नर 
राग बिलावल 
[२० ] 
( माधौ ) तनक सौ बदन, तनक से चरनभुज, 
तनक से कर पर तनक सौ माखन। 
तनक सी बात कहै, तनक तनकि रहै, 
तनक सौ रीझि रहै, तनक से साधन॥ १॥ 
तनक कपोल, तनक सी दुतुली, 
तनक हँसनि पै हरत सबनि मन। 
तनकै तनक जु 'सूर' निकट आवै, 
तनक कृपा कै दीजै तनके सरन॥ २॥ ४ 
श्यामसुन्दरका छोटा-सा मुख, छोटे-छोटे चरण और भुजाएँ हैं और 
छोटे-से हाथपर तनिक-सा मक्खन लिये हैं। (वे) छोटे-छोटे वाक्य बोलते 
हैं, तनिक-सी बातपर रूठ जाते हैं, (देखनेमें) छोटे-से तो वे हैं ही, तनिक- 
से साधनसे प्रसन्न हो जाते हैं। छोटे-से (उनके) कपोल हैं, छोटी-छोटी 
दँतुलियाँ हैं (और) तनिक-से हँसनेपर सबका मन हरण कर लेते हैं। 
सूरदासजी कहते हैं कि प्रभु! यदि तनिकमें भी तनिक (मैं) आपके पास 
आ (सम्मुख हो) जाऊँ तो तनिक कृपाकर तनिक-सी शरण दे दीजियेगा। 
राग ललित 
[२१] 
छोटी-छोटी गुड़ियाँ, अँगुरियाँ छबीली छोटी, 
नख जोती मोती मानो कमल दलनि पर। 
ललित आँगन खेले, ठुमुक ठुमुक डोलै, 
झुनुक झुनुक बोले पैंजनी मृदु मुखर॥१॥ 
किंकिनी कलित कटि हाटक रतन जटि, 
मृदु कर कमलन पहुँची रुचिर बर। 
पियरी पिछौरी झीनी, और उपमा न भीनी, 
बालक दामिनि मानौ ओढ़ें बारौ बारिधर॥ २॥ 
उर बघनहा, कंठ कठुला, झँडूले बार, 
बेनी लटकन मसि बुंदा मुनि मन हर। 

अंजन रंजित नैन, चितवनि चित चोरै, 
मुख सोभा पर बारों अमित असमसर॥ ३॥ 
चुदुकी बजावति नचावति जसोधा रानी, 
बाल केलि गावति मल्हावति सुप्रेम भर। 
किलकि किलकि हुंसैं, द्वै द्वै दँतुरियाँ लसें, 
सूरदास मन बसें तोतरे बचन बर॥ ४॥ 
छोटे-छोटे चरण (तथा) सुन्दर नन्‍हीं अँगुलियोंकी नख-ज्योति 
ऐसी है मानो कमलदलोंपर मोती हों। सुन्दर आँगनमें खेलते हुए 
ठुमुक-ठुमुक चलते हैं, (जिससे) मुखरित नूपुरोंकी कोमल ध्वनि रुनझुन 
करती बोल रही है। कमसमें रत्नजटित स्वर्णकी मनोहर किंकिणी और 
कोमल कर-कमलोंमें सुन्दर श्रेष्ठ पहुँची है। पीली पतली पिछौरी ओडढ़े 
हैं; जिसके लिये दूसरी कोई उपमा सरस नहीं हो सकती; ऐसा लगता 
है मानो मेघशिशुने बालक बिजली ओढ़ रखी हो। वक्ष:स्थलपर बघनखा, 
गलेमें कठुला झँडूले (गर्भावस्‍थाके) केश हैं; चोटीका लटकना तथा 
कज्जलका बिन्दु (डिठौना) तो मुनियोंके भी मनको हरण करनेवाला है। 
अंजन-लगे लोचनोंसे देखना चित्तको चुराये लेता है और मुखकी शोभापर 
तो अपार कामदेवोंको न्‍्योछावर कर दूँ। ब्रजरानी यशोदा चुटकी बजाकर 
(मोहनको) नचाती हुई प्रेममें भरकर (श्यामकी) बालक्रौड़ाका गान 
करती तथा (उन्हें) पुचकारती जाती हैं। (मोहन भी) किलकारी मार- 
मारकर हँसते हैं, जिससे (ऊपर-नीचेकी) दो-दो दँतुलियाँ चमकती हैं। 
सूरदासके मनमें (मोहनके) वे श्रेष्ठ तोतले शब्द बस जायँ। 
राग बिलावल 
[२२ ] 
( माधौ ) तनक चरन औ तनक तनक भुज, 
तनक बदन बोले तनक सौ बोल। 
तनक कपोल, तनक सी दतियाँ, 
तनक हँसनि पै लेत हैं मोल॥१॥ 
तनक करन पर तनक माखन लिएऐं, 
देखत तनक जाके सकल भुवन। 


५ अनिल. ८५ बस 
सुनें पावत परम गति, 
रस ज 286; कहत तासौं नंद के सुबन॥ २॥ 
तनक देत सकल तन, 
नक  रीझ & 38% सकी चित बित के हरत। 
तनकै तनक, तनक करि आवै 'सूर , 
तनक कृपा कै दीजै जनक सरन॥ है ॥। 
(श्यामसुन्दरके) छोटे-छोटे चरण एवं छोटी-छोटी भुजाएं हैं छोटे-से 
मुखसे थोड़ी-सी बात कहते हैं। छोटे-छोटे कपोल एवं छोटी-सी दतुलियाँ 
हैं, जो तनिक-से हँसनेपर (देखनेवालेको) मोल ले लेते हैं। ( वे श्यामसुन्दर) 
छोटे-से हाथोंपर तनिक-सा मक्खन लिये हैं; उनके तनिक-सा दृष्टिपात 
करते ही समस्त लोकोंकी सृष्टि हो जाती है। इनका तनिक-सा सुयश 
सुननेसे ही (प्राणी) परमपद पा जाता है, इसीलिये ये नन्‍्दनन्दन छोटे-से 
कहे जाते हैं। तनिक-सा प्रसन्‍न होते ही ये अपने-आपको दे देते हैं तथा 
तनिक देखकर ही चित्तरूपी धनकों हरण कर लेनेवाले हैं। थोड़ी-से-थोड़ी 
कृपा करनेसे प्रभो! यह सूरदास आपके तनिक पास आ जायगा, अत: 
तनिक-सी कृपा करके इसे तनिक शरण दे दीजिये। 
राग-गौरी 
[२३ ] 
मेरी माई, स्याम मनोहर जीवन। 
निरखि नेन भूले जु बदन छबि, मधुर हसन पै पीवन॥ १॥ 
कुंतल कुटिल, मकर कुंडल, भ्रुव, नेन बिलोकनि बंक। 
सुधा सिंधु तें निकसि नयौ ससि राजत मनु मृग अंक॥ २॥ 
सोभित सुवन मयूर चंद्रिका नील नलिन तनु स्थाम। 
मनौ नछत्र समेत इंद्र धनु, सुभग मेघ अभिराम॥३॥ 
परम कुसल कोबिद लीला नट मुसुकनि मन हरि लेत। 
कृपा कटाच्छ कमल कर फेरत, 'सूर' जननि सुख देत॥ ४॥ 
(माता 35 सखी कहती है--) “माई! श्यामसुन्दर मेरा जीवन 
है। मधुर हँसीके साथ दूध पीते समय इसके मुखकी शोभा देखकर 
(मेरे) नेत्र (अपनी चंचलता) भूल जाते हैं। घुँघाली अलकें हैं, 

(कानोंमें) मकराकृत कुण्डल हैं तथा टेढ़ी भौंहें और तिरछे नेत्रोंसे 
देखना ऐसा लगता है मानो सुधाके समुद्रसे निकला हुआ नया चन्द्र 
मृगको अंकमें लिये हो। नील-कमलके समान श्याम शरीरवाले श्रीकृष्णके 
स्तिकपर श्याम-मयूर-शावकके पंखकी चन्द्रिका (इस प्रकार) शोभित है 
मानो तारागणोंके साथ इन्द्रधनुष सुन्दर मेघपर शोभित हो। (इन) अत्यन्त 
चतुर एवं निपुण लीला-नटका मुसकराना मनको हर लेता है।' सूरदासजी 


कहते हैं--(वे) कृपाकराक्षपूर्वकक कर-कमल फिराते हुए माताको 
आनन्द प्रदान कर रहे हैं। 


राग सारंग 
[२४ ] 
हरि हर संकर, नमो नमो। 
अहिसाई, अहि अंग बिभूषन, अमित दान, बल बिष हारी। 
नीलकंठ, बर नील कलेवर, प्रेम परस्पर कृतहारी॥ १॥ 
चंद्रचूड, सिखि चंद सिरोरुह, जमुनाप्रिय, गंगाधारी। 
सुरभि रेनुतन, भस्म विभूषित, वृष बाहन, बन वृष-चारी॥ २॥ 
अज अनीह अनिरुद्ध एकरस, यहै अधिक ए अवतारी। 
सूरदास सम रूप नाम गुन, अंतर अनुचर अनुसारी॥ ३॥ 
कल्याण करनेवाले भगवान्‌ हरि तथा शंकरजी (दोनोंको) बार-बार 
नमस्कार। एक शेषनागपर सोते हैं तो दूसरे शरीरमें सर्पोका आभूषण धारण 
करते हैं, दोनों ही असीम दानी एवं बलके विष (गर्व)-को हरण 
करनेवाले हैं। एक (अपने) कण्ठमें (विषकी) नीलिमाको धारण किये 
हैं तो दूसरेका (समूचा) शरीर ही सुन्दर नीलवर्ण है; दोनोंने प्रेमतश एक- 
दूसरेको अपने गलेका हार बना रखा है। एक (अपने) जटाजूटपर चन्द्रमा 
(और) दूसरे (अपने) बालोंमें मयूरपिच्छकी चन्द्रिका धारण करते हैं। 
एक यमुनाकान्त और दूसरे गंगाधर हैं। एकके शरीरमें गायोंके खुरोंसे उड़ी 
धूलि लगी है तो दूसरेके अंग भस्मसे विभूषित हैं। एक बैलपर चढ़ते 
हैं तो दूसरे (गाय-) बैलोंको वनमें चराते हैं| दोनों अजन्मा हैं, इच्छारहित 
हैं, स्वतन्त्र (मुक्त) हैं, एकरस हैं; किन्तु इतनी अधिकता श्यामसुन्दरमें 
है कि वे अवतार धारण करनेवाले हैं। सूरदासजी कहते हैं--दोनों रूप, 


डड श्रीकृष्ण-माधुरी 
बाआाभअलआ आाउ कारक कक खिल लि कतलक 
नाम और गुणोंमें समान हैं; दोनोंमें जो अन्तर जान पड़ता है, वह भक्तोंके 
हृदयकी भावनाके अनुसार है। 


बाल-छबि-वर्णन 
राग बिलावल 
[२५] 
बरनौं बालवेष मुरारि। 


थकित जित तित अमर मुनि गन, नंदलाल निहारि॥ १॥ 
केस सिर बिन बपन के, चहुँ दिसा छिटके झारि। 
सीस पर धरि जटा, मनु सिसु रूप कियौ त्रिपुरारि॥ २॥ 
तिलक ललित ललाट केसर बिंदु सोभाकारि। 
रोष अरुन तृतीय लोचन रहौ जनु रिपु जारि॥ ३॥ 
कंठ कठुला नील मनि, अंभोज माल सँवारि। 
गरल ग्रीव,, कपाल उर, इहिं भाई भए मदनारि॥ ४॥ 
कुटिल हरिनख हिऐं हरि के हरषि निरखति नारि। 
ईस जनु रजनीस राख्याौ भाल तैं जु उतारि॥ ५॥ 
सदन रज तन स्यथाम सोभित सुभग इहिं अनुहारि। 
मनौ अंग बिभूति राजित संभु सो मधुहारि॥ ६॥ 
त्रिदस पति पति असन कौं अति जननि सौं करै आरि। 
सूरदास बिरंचि जाकों जपत निज मुख चारि॥ ७॥ 
मैं श्रीमुरारिक बालरूपका वर्णन करता हूँ। श्रीनन्दनन्दनको देखकर 
देवता तथा मुनिगण जहाँ-के-तहाँ थकित (स्तम्भित) हो रहे हैं। 
मुण्डनरहित (अर्थात्‌ कोमल) केश-कलाप (इस प्रकार) मस्तकपर चारों 
ओर फैले झूम रहे हैं, मानो मस्तकपर जटा धारण किये शंकरजीने 
शिशुरूप बना लिया हो। सुन्दर ललाटपर केसरकी बेंदी (ऐसी) सुन्दर 
लग रही है मानो क्रोधसे लाल हुआ (शंकरजीका) तीसरा नेत्र अपने 
शत्रु कामदेवको भस्म कर रहा हो। गलेमें नीलमणिका कठुला तथा 
कमलको माला (इस भाँति) सँवारी गयी है मानो कण्ठमें विष धारण 
करनेवाले (नीलकण्ठ) तथा वक्ष:स्थलपर मुण्डमाला पहननेवाले मदन- 

अरि (शंकर) इस रूपमें हो गये हों। गोपियाँ श्यामके वक्ष:स्थलपर टेढ़े 
बघनखाको हर्षित होकर देख रही हैं। मानो शंकरजीने ललाटसे उतारकर 
चन्द्रमको (अपने) वक्ष:स्थलपर रख लिया हो। मधु दैत्यके नाशक 
(श्यामसुन्दर)-के श्याम शरीरमें भवनकी धूलि (लगकर) इस प्रकार 
शोभित और भली लग रही है मानो वे भस्मविभूषित देहवाले (साक्षात्‌) 
शंकर ही हों। सूरदासजी कहते हैं कि जिनके नामका जप ब्रह्माजी अपने 
चारों मुखोंसे करते रहते हैं, वे ही श्याम मातासे चन्द्रमाको* खानेके लिये 
अत्यन्त मचल रहे हैं। 
[२६ ] 

सखि री, नंद नंदन देखु। 
धूरि धूसर जटा जुटली, हरि किएँ हर भेषु॥ १॥ 
नील पाट पिरोइ मनि गन फनिंग धोखें जाइ। 
खुनखुना कर हँसत हरि, हर नचत डौरू बजाइ॥२॥ 
जलज माल गुपाल पहिरें, कहा कहां बनाइ। 
मुंड॒ माला मनौ हर गर ऐसी सोभा पाइ॥३॥ 
स्वाति सुत माला बिराजत स्याम तन इहिं. भाइ। 
मनौ गंगा गौरि डर हर लई कंठ लगाइ॥ ४॥ 
केहही नख निरखि हिरदेँ रहीं नारि बिचारि। 
बाल ससि मनु भाल तैं ले उर धरूयौ त्रिपुरारि॥५॥ 
देखि अंग अनंग झिझक्यौ, नंद सुत हर जान। 
'सूर' के हिरदे बसौ नित स्थाम सिव कौ ध्यान॥६॥ 

(कोई गोपी कहती है--) सखी ! नन्दनन्दनको देखो! धूलिसे मटमैले 
और जटाके समान उलझी लटोंवाले श्रीहरि ऐसे लगते हैं मानो उन्होंने 
शंकरजीका वेष धारण किया हो। नीले रेशम (के धागे) में मणियाँ 
पिरोकर पहनायी गयी हैं, जो भ्रमसे सर्प-सी प्रतीत होती हैं। हाथमें 


न अमन मम पहल ज जन अं + मिपक पप तक कान कम 22500 

* संस्कृतमें त्रिदश कहते हैं देवताओंको, उनके पति हुए इन्द्र और इन्द्रके 
भी पति चन्द्रमा हैं। पुराणोंमें कथा आती है कि एक बार चन्द्रमा त्रिलोकीके और 
ज़िलोकेश इन्द्रके भी स्वामी हो गये थे। 


४८... श्रीकृणमादु कै 
खुनखुना (झुनझुना) लिये श्याम हँस रहे हैं मानो शंकरजी डमरू बजाकर 
नाचते हों। गोपालने गलेमें कमलोंकी माला पहन रखी है, उसे कक 
कैसे वर्णन करूँ। वह ऐसी शोभा दे रही है मानो शिवके गलेमें मुण्डोंकी 
माला हो। मोतियोंकी* माला श्यामके वक्ष:स्थलपर इस प्रकार सुशोभित 
है मानो पार्वतीके भयसे (भीत) गंगाजीकों शंकरजीने गले लगा लिया 
हो। (मोहनके) हृदयपर बघनखा देखकर गोपियाँ (इस प्रकार) सोच रही 
हैं मानो शंकरजीने बाल (द्वितीयाके) चन्द्रमकों ललाटसे उतारकर 
हृदयपर रख लिया हो। नन्दनन्दनके अंगोंको देख और उन्हें शंकर 
समझकर कामदेव भी झिझक गया (संकुचित हो गया) है। सूरदासके 
हृदयमें इस श्याम (साँवले) शंकरका ध्यान नित्य निवास करे। 
[२७ ] 

देखो माई! दधि सुत मैं दधि जात। 
एक अचंभौ देखि सखी री, रिपु मैं रिपु जु समात॥ १॥ 
दधि पै कीर, कीर पै पंकज, पंकज के द्वै पात। 
यह सोभा देखत पशु पालक फूले अंग न मात॥ २॥ 
बारंबार बिलोकि सोचि चित नंद महर मुसुक्यात। 
यहै ध्यान मन आनि स्याम कौ सूरदास बलि जात॥३॥ 

(कोई गोपी कहती है--) “सखी! श्रीहरिके चन्द्र-मुखमें' दधिरे 
(पुत्रके अंदर पिताको) जाते देखो। दूसरा आश्चर्य यह देखो कि शत्रु 
(चन्द्र) में शत्रु (राहु) प्रवेश कर रहा है (मुख-चन्द्रमें श्यामवर्ण हाथरूप 
राहु समा रहा है)। दधि (दही-सने मुख) पर तोता (नासिका), तोतेपर 
(दो) कमल (नेत्र) और उन कमलोंके दो पत्ते (कान) हैं । यह शोभा देखते 
हुए गोप इतने प्रफुल्लित हो रहे हैं कि शरीरमें उमंग समाती नहीं । बार-बार 
देख और चित्तमें (अपने लालकी छटाका ) विचार करके ब्रजराज नन्दजी 


मुसकरा रहे हैं।' सूरदासजी श्यामसुन्दरके इसी रूपका चित्तमें ध्यान लाकर 
उनपर बलिहारी जाते हैं। 


१- स्वाति-सुतजमोती। २-(उ) दधिसुत-चंद्र | ३-दधि-दही । 

राग नटनारायन 
[२८ ] 

बिहरत बिबिध बालक संग। 
डगनि डगमग पगनि डोलत धूरि धूसर अंग॥१॥ 
चलत मग, पग बजति पैंजनि, परसपर किलकात। 
मनौ मधुर मराल छौना बोलि बैन सिहात॥ २॥ 
तनक कटि पै कनक करधनि छीन छबि चमकाति। 
मनौ कनक कसौटिया पर लीक सी लपटाति॥ ३॥ 
दुर॒ दमंकत सुभग सत्रवरनन जलज जुग डहडहत। 
मनौ बासबव बलि पठाए. जीव कबि कछु कहत॥ ४॥ 
ललित लट छिटकाति मुख पै, देति सोभा दून। 
मनु मयंके अंक लीन्हौ सिंहिका कै सून॥५॥ 
कबहुँ द्वार दौरि आवत, कबहुँ नंद निकेत। 
'सूर' प्रभु कर गहति ग्वालिनि चारु चुंबन हेत॥६॥ 

अनेक बालकोंके साथ (श्याम) खेल रहे हैं। (वे) डगमग 
(लड़खड़ाती) चालसे पाँव-पाँव चल रहे हैं, परंतु ठीकसे चल नहीं पाते। 
शरीर धूलि (लगने) से मटमैला हो गया है। मार्गमें चलते समय चरणोंके 
नूपुर बजनेपर एक-दूसरेको देख (कुछ इस भाँति) किलकारी मारते हैं 
मानो हंसशावक मधुर वाणी बोलकर प्रसन्न हो रहे हों। छोटी-सी 'कमरमें 
सोनेकी किंकिणी पतली-सी शोभा लिये (इस तरह) चमक रही है मानो 
(काली) कसौटीपर स्वर्णरेखा-सी लिपटी हो। दो पूर्ण विकसित कमल 
मनोहर कानोंके पीछे छिपे (खोंसे ) हुए (इस प्रकार) चमक रहे हैं मानो 
इन्द्रने (राजा) बलिके (पास) कुछ कहनेको बृहस्पति और शुक्राचार्यको 
भेजा हो। सुन्दर अलकें मुखपर बिखरी दूनी शोभा दे रही हैं मानो राहुने * 
चन्द्रमाको गोदमें लिया हो। कभी दरवाजेतक दौड़ आते हैं और कभी 
नन्‍्द-भवनमें चले जाते हैं। सूरदासजी कहते हैं कि गोपियाँ सुन्दर 
चुम्बनके लिये मेरे स्वामीका हाथ पकड़ लेती हैं। 


* सिंहिकासूनु-राहु। 


४ का के ननननतनननननिलिनिततपत- श्रीकृष्ण-माधुरी 
४८...  अ्रीकृण्मधु इउकै्॑- 
राग सूहौ बिलावल 
[२९ ] 
देखि माई, हरि जू की हा 
डे 2 है हल ढरि परत करोटनि॥ १॥ 
परसत आनन मनु रबि-कुंडल, 
ध अंबुज स्रवत सीप सुत जोटनि। 
| अधर कर चंचल, 
5 ह हरा अंचल गहत बकोटनि॥ २॥ 
लेति छुड़ाइ महरि कर सौं कर, 
की दूरि भई देखति दुरि ओटनि। 
सूर निरखि मुसुकाइ जसोधा 
मधुर मधुर बोलति मुख होटनि॥ ३॥ 
(गोपी कहती है--) सखी ! श्यामसुन्दरका (रिसियाकर) लोटना तो 
देखो, श्रीनन्दरानी इस शोभाको निहार रही हैं। (मोहनके) नेत्ररूपी प्यालोंसे 
आँसू ढुलक-ढुलक पड़ते हैं मानो कुण्डलरूपी दो सूर्य-बिम्ब मुखको 
छूनेपर एक जोड़ी-दो (नेत्ररूपी) कमल मोती टपका रहे हैं। ओठ चंचल 
हैं, चरण और हाथ (भी) चंचल हैं, और मचलते हुए माताका अंचल दाँतोंसे 
खींचते हैं। ब्रजरानी अपना हाथ उनके हाथसे छुड़ा दूर जाकर आइमें 
छिपकर देखती हैं (कि अब उनका लाल क्या करता है ) । सूरदासजी कहते 
हैं--यशोदाजी (पुत्रको रोते तथा लोटते) देखकर मुसकराती हुई मुख और 
ओठोंमें ही (बहुत धीरे-धीरे) कुछ मधुर-मधुर शब्द बोलती हैं। 
राग बिलावल 
५ढ [३०] 
भोर भएँ निरखत हरि को मुख 


प्रमुदित जसुमति, हरषित नं 
दिनकर किरन कमल ज्यों बिकसत 52 


निरखत उर डपजत आनंद॥ १॥ 
बदन उघारि जगावति जननी 

जागौं, बलि गड्, आनँद कंद। 
मनौ मथत सुर सिंधु, फेन फटि 
के दयौ दिखाई पूरन चंद॥२॥ 
जाकौं ईंस सेष ब्रह्मादिक 
गावत नेति नेति स्त्रुति छंद। 
सो गुपाल ब्रज मैं सुनि सूरज 
प्रघटे पूरन परमानंद॥ ३॥ 
प्रातःकाल होनेपर श्यामसुन्दरका मुख देखते हुए यशोदाजी आनन्दित 
और नन्दजी (उसी प्रकार) हर्षित हो रहे हैं, जैसे सूर्यकी किरणोंसे कमलको 
खिला देखकर हृदयमें आनन्द होता है। माता मुख खोलकर जगाती हुई कह 
रही हैं--' आनन्दकन्द ! मैं तुमपर बलिहारी जाती हूँ, जागो!" (उस समय 
ऐसी शोभा होती है) मानो सुरोंद्वारा समुद्र-मन्‍्थनके समय फेन फट जानेपर 
पूर्ण चन्द्रमा दिखलायी पड़ा हो । जिसके गुण शंकरजी, शेषनाग और ब्रह्मादि 
देवता गाते हैं तथा वेदोंके मन्त्र 'नेति-नेति' (ऐसा नही, वैसा नहीं) कहकर 
(निषेधमुखसे ) वर्णन करते हैं, सूरदासजी कहते हैं, सुना है ब्रजमें वे ही पूर्ण 
परमानन्द गोपालके रूपमें प्रकट हुए हैं। 


[३१] 

नंद कौ लाल उठत जब सोइ। 
निरखि मुखारबिंद की सोभा 

कहि, कारक मन धीरज होइ?॥ १॥ 
मुनि मन हरत जुबति जन केतिक, 

रतिपति मान जात सब खोड़। 
ईषद हास दंत दुति बिगसति, 

मानिक-मोती धरे जनु पोइ॥२॥ 
नागर नवल कुँवर बर सुंदर, 

मारग जात लेत मन गोइडक्‍़। 
सूरदास प्रभु मोहनि मूरति 

ब्रजवासी मोहे सब लोइ॥ ३॥ 
श्रीनन्दनन्दन जब सोकर उठते हैं, तब उनके मुख-कमलकी शोभा 

देखकर बताओ तो, किसके मनमें धैर्य रह सकता है (किसका मन अपने 
हाथमें रह सकता है)। (वह) मुनियोंके मनको भी हरण कर लेती है, 
ब्रजयुवतियोंकी बिसात ही क्या है। (और तो और) कामदेवका भी सारा गर्व 
(उस शोभाको देखकर) गल जाता है। मन्द हास्यसे (लाल-लाल मसूड़ोंसे 
युक्त) दाँतोंकी ज्योति इस प्रकार प्रकट होती है मानो मणिक और मोती 
पिरोकर रखे हों | नवलनागर परम सुन्दर नन्दकुमार रास्ते चलतोंका मन चुरा 
लेते हैं। सूरदासजी कहते हैं कि मेरे स्वामीकी मोहिनी मूर्तिने ब्रजमें 
बसनेवाले सभी लोगोंको मोह लिया है। 
राग नट 
॥ [३२] 

हरि के बाल चरित अनूप। 
निरखि रहिं ब्रजनारि इकटक, अंग अँग प्रति रूप॥१॥ 
बिथरि अलकें रहीं मुख पै बिनहिं बपन सुभाइ। 
देखि कंजनि चंद के बस मधुप करत सहाइ॥ २॥ 
सजल  लोचन, चारूु नासा परम रुचिर  बनाइ। 
जुगल खंजन करत अबिनति, बिच कियौ बनराइ॥ ३॥ 
अरुन अधरनि दसन झाई कहां उपमा थोरि। 
नील पुट बिच मनौ मोती धरे बंदन बोरि॥४॥ 
सुभग बाल मुकुंद की छबि बरनि कापैे जाइ। 
भूकुटि पै मसि बिंदु सोहे सके सूर न गाइ॥५॥ 

श्रीहरिके बालचरित्र अनुपम हैं। त्रजकी नारियाँ इकटक--निर्निमेष 
नेत्रोंसे उनके अंग-प्रत्यंगकी शोभा देख रही हैं। मुण्डन-संस्कार न होनेके 
कारण स्वाभाविक ही बढ़ी हुई अलकें मुखपर चारों ओर (इस भाँति) फैल 
रही हैं मानो (नेत्ररूपी) कमलोंको चन्द्रमाके वशमें पड़े देखकर सहायता 
करने भौरे आ गये हों। लावण्ययुक्त नेत्र और सुन्दर नासिका ( कुछ ऐसी) 
अत्यन्त मनोहर बनी है मानो परस्पर झगड़ा कर रहे दो ( नेत्ररूपी) खंजन 
पक्षियोंकी मध्यस्थता तोतेने की हो। लाल-लाल ओठोंकी दाँतोंपर आभा 
पड़ रही है, जिसके लिये एक छोटी-सी उपमा कहता हूँ। (वह तो ऐसी 
लगती थी) मानो नीले सम्पुट (डिब्बे)-के मध्यमें सिन्दूरमें डुबाकर मोती 

7४४" असम मद शशि क निकश शक श मनी शक मन अ अकाल 
रख दिये गये हों। (उन) मनोहर बालमुकुन्दकी (पूरी) शोभाका 
वर्णन भला, किससे हो सकता है। सूरदासजी कहते हैं-मोहनकी 
भूकुटीपर जो कज्जलका बिन्दु शोभित है, मैं तो उसी (की छटा)-का वर्णन 
नहीं कर पाता। 


[३३] 

खेलत स्यथाम अपने रंग। 
नंदलाल निहारि सोभा निरि थकित अनंग॥१॥ 
चरन की छबि देखि डरप्यौ अरुन गगन छिपाइ। 
जानु करभा की सब छबि, निदरि, लई छुड़ाइ॥ २॥ 
जुगल जंघन खंभ रंभा नाहिं. समसरि ताहि। 
कटि निरखि केहरि लजाने, रहे बन घन चाहि॥३॥ 
हदें हरि नख अति विराजत, छबि न बरनी जाइ। 
मनौ बालक बारिधर नव चंद दिया दिखाइ॥ ४॥ 
मुक्त माल बिसाल उर पर, कछु कहाँ उपमाइ। 
मनौ तारा गननि बेष्टित गगन निसि रह्यो छाइ॥५॥ 
अधर अरुन, अनूप नासा निरखि जन सुखदाइ। 
मनौ सुक, फल बिंब कारन, लैन बैठयौ आइ॥६॥ 
कुटिल अलक बिना बपन के मनौ अलि सिसु जाल। 
'सूर' प्रभु की ललित सोभा, निरखि रहिं ब्रजबाल॥ ७॥ 

श्यामसुन्दर अपनी धुनमें खेल रहे हैं। नन्दनन्दनकी इस शोभाको देख 
(तो सही), इसे निरखकर कामदेव भी थकित (मुग्ध) हो जाता है। 
चरणोंकी शोभा देखकर अरुण (अरुणोदयके अधिष्ठाता देवता) आकाशमें 
छिप गये। जाँघोंने हाथीके बच्चेकी सूँड़का अनादर कर उसकी समस्त 
शोभा छीन ली है। दोनों पिंडलियाँ ऐसी हैं कि केलेके खम्भे (भी) 
उनकी समता करनेयोग्य नहीं हैं। कमर देखकर सिंह लज्जित हो गये और 
घने वनोंको ढूँढ़कर उनमें रहने लगे। वक्ष:स्थलपर बघनखा बहुत ही फब 
रहा है, जिसकी छटाका वर्णन नहीं हो सकता। जान पड़ता है मानो 
शिशुमेघमें नया (द्वितीयाका) चन्द्रमा दिखायी पड़ रहा हो । विशाल वक्ष:स्थलपर 
मोतियोंकी मालाकी कुछ उपमा कहता हूँ--ऐसा लगता है मानो रात्रिमें 


«अमन मिलनिि ५२४०५. लिवर 
तारागणोंसे घि।॥ आकाश शोभा दे रहा हो। लाल-लाल ३ आने 
भक्तोंको सुख देनेवाली अनुपम नासिका देखनेसे ऐसा लगता है मा 
बिम्बफलको लेनेके लिये तोता आ बैठा हो। मुण्डन न होनेके कारण कोमल 
घुँघराली अलकें ऐसी बिखरी हैं मानो भौंरोंके बच्चोंकी मण्डली (मैडराती) 
हो। सूरदासजी कहते हैं कि मेरे स्वामीकी इस मनोहर शोभाको व्रजकी 
गोपियाँ (मुग्ध होकर) देख रही हैं। 
गो-चारण-माधुरी 

राग सोरठ 

[ ३४] 
गोबिंद चलत देखियत नीके। 
मध्य गुपाल मंडली राजत काँथें धरि लए सींके॥ १॥ 
बछरा बूंद घेरि आगें करि जन-जन सूंग बजाए। 
जनु बन कमल सरोबर तजि कैं मधुप उनीदे आए॥२॥ 
बूंदाबन प्रबेसि अघ मारयो, बालक जसुमति! तेरे। 
सूरदास प्रभु सुनत जसोधा चिते बदन प्रभु केरे॥ ३॥ 

गोविन्द चलते (वन जाते) समय बड़े सुन्दर दिखायी देते हैं। 
गोपबालकोंकी मण्डलीके मध्यमें वे शोभित हैं, कंधेपर (भोजन-सामग्रीसे 
भरे) छीके रख लिये हैं। बछड़ोंको घेरकर और आगे करके सबोंने सींग 
बजाये, मानो सरोवरके कमलवनको छोड़कर उनीदे (बिना निद्रा भरे 
आलसयुक्त) भौरे आ गये हों। 'यशोदाजी ! वृन्दावनमें जाकर तुम्हारे पुत्रने 
(आज) अघासुरको मांरा है।' सूरदासजी कहते हैं--मेरे स्वामीके सम्बन्धकी 
यह (अघासुर-वधकी) बात सुनते ही यशोदाजी मेरे नाथका मुख देखने 
लगीं (कि मेरा यह सुकुमार लाल दैत्यको कैसे मार सका)। 
राग बिलावल 

[३५ ] 
कन्हैया, हेरी दै। 
सुभग साँवेे गात की मैं सोभा कहत लजाें। 
मोर पंख सिर मुकुट की, मुख मटकनि की बलि जाउँ॥ १॥ 


नलआेपनज-- आती | ५३ 
कुंडल ०5 रत झाईं बिहँसनि चिते चुरावै। 
दसन दमक, मांतिन लर ग्रीवा, सोभा कहत न आवबै॥२॥ 
छर पर की कुछ बनमाला, अंगद खरे बिराजै। 
(“कं बह पहुँचे, हाथ मुरलिया छाजै॥३॥ 
खला मुखरित, पाँडन नूपुर सोहै। 
आस पास जर ग्वाल मंडली, देखत त्रिभुवन मोहै॥४॥ 
सब मिलि आनँद प्रेम बढ़ावत, गावत गुन गोपाल। 
यह सुख देखत स्याम संग कौ सूरदास सब ग्वाल॥ ५॥ 
(गोपबालक कहते हैं--) 'कन्हाई, हेरी दो (गायोंको पुकारो) !' 
सूरदासजी कहते हैं--मनोहर श्यामशरीरकी (उस-गाय बुलानेकी) 
शोभाका वर्णन करते मुझे लज्जा आती है (मैं पूरा वर्णन करनेमें समर्थ 
नहीं हूँ)।। मस्तकपरके मयूरपिच्छवाले मुकुटकी और मुखको (नाना 
भंगियोंसे) मटकानेकी मैं बलिहारी जाता हूँ। दर्पणके समान स्वच्छ 
कपोलोंपर पड़ रही चंचल कुण्डलोंकी परछाईं और हास्य चित्तको चुराये 
लेता है तथा दन्‍्तावलिकी चमककी और गलेमें (सुशोभित) मोतियोंकी 
लड़ीकी शोभाका (तो) वर्णन ही नहीं हो पाता। वक्ष:स्थलपर पदक 
(जड़ाऊ चौकी), फूलोंसे रचित वनमाला तथा (भुजाओंमें) अंगद 
(बाजूबंद) अत्यन्त शोभा दे रहे हैं; (बनधातुओंसे) चित्रित भुजाओंमें 
पहुँची धारण की हुई है और हाथमें वंशी शोभा दे रही है। कमरमें (बँधे) 
पीताम्बर (के ऊपर) शब्द करती हुई किंकणी तथा चरणोंमें नूपुर शोभित 
हैं; आस-पास श्रेष्ठ गोपबालकोंकी मण्डली है, (जिसे) देखकर त्रिभुवन 
मोहित हो रहा है। सब (बालक) मिलकर आनन्द-प्रेम बढ़ाते हुए 
(उमंगपूर्वक) गोपालका गुण गा रहे हैं। श्यामसुन्दरे साहचर्यका यह 
आनन्द (केवल) सब गोपबालक ही देख पाते हैं (अन्य नहीं)। 
राग कल्यान 
[३६ | 
सुंदर स्थाम, सुँदर बर लीला, 
सुंदर बोलत बचन रसाल। 
सुंद चारूु कपोल बिराजत, 
सुंदर उर जु बनी बनमाल॥१॥ 

सुंदर चरन, सुँदर हैं नख मनि, 
सुंदर कुंडल हेम जराल। 
सुंदर मोहन नैन चपल किरं, 
सुंदर ग्रीवा बाहु बिसाल॥२॥ 
सुंदर मुली मधुर  बजावत, 
. सुंदर हैं मोहन गोपाल। 
सूरदास जोरी अति राजति, 
ब्रज कौं आवत सुंदर चाल॥ ३॥ 
श्याम सुन्दर हैं, उनकी लीला (भी) परम सुन्दर है; वे रसमय सुन्दर 
वाणी बोलते हैं। उनके अत्यन्त मनोहर सुन्दर कपोल चमक रहे हैं, सुन्दर 
वक्ष:स्थलपर वनमाला सजी है। चरण सुन्दर हैं, उनमें मणिके समान नख 
बड़े ही भले लगते हैं; (कानोंमें) स्वर्णके जड़ाऊ कुण्डल अतीव सुन्दर 
हैं; सुन्दर मोहनने अपने नेत्र चपल कर रखे हैं, गर्दन सुन्दर है और भुजाएँ 
लम्बी हैं। वे सुन्दर मुरलीको मधुर स्वरमें बजाते हैं, मोहन (मोहनेवाले) 
गोपाल (स्वयं बड़े ही) सुन्दर हैं। सूरदासजी कहते हैं--(दोनों 
भाइयोंकी ) जोड़ी अत्यन्त शोभित हो रही है, जो सुन्दर गतिसे ब्रजकी 
ओर (वनसे) आ रहे हैं। 
[३७] 
सुंदर स्थाम, सखा सब सुंदर, सुन्दर बेष धरैं गोपाल। 
सुंदर पथ, सुंदर गति आवन, सुंदर मुरली शब्द रसाल॥ १॥ 
सुंदर लोग, सकल ब्रज सुंदर, सुंदर हलधर, सुंदर चाल। 
सुंदर बचन, बिलोकनि सुंदर, सुंदर गुन, सुंदर बनमाल॥२॥ 
सुंदर गोप, गाइ अति सुंदर, सुंदरि गन सब करति बिचार। 
सूर स्थाम संग सब सुख सुंदर, सुंदर भक्त हेत अवतार॥३॥ 
श्यामसुन्दर तो सुन्दर हैं ही, (उनके) सभी सखा सुन्दर हैं और इतने 
सौन्दर्यपर भी उन्होंने गोपाल (ग्वालिये)-का वेष धारण कर रखा है। 
सुन्दर मार्ग, सुन्दर गतिसे आना, सुन्दर मुरली, जिसके शब्द रसमय 
हैं। त्रजके सभी लोग सुन्दर हैं, पूरा ब्रज सुन्दर है, श्रीबलराम सुन्दर हैं 
और उनकी गति भी सुन्दर है। वाणी सुन्दर, देखनेकी छटा सुन्दर, सुन्दर 

सूतमें गुथी वनमाला सुन्दर है। गोप सुन्दर तथा गायें अत्यन्त सुन्दर हैं, 
ब्रजकौ सुन्दरियोंका समुदाय (श्यामकी इसी सुन्दरताका) विचार किया 
करता है। सूरदासजी कहते हैं कि श्यामसुन्दके साथ (ही) सब 
(प्रकारके) सुख सुन्दर हैं (और) सुन्दर भक्तोंक लिये ही उनका (यह) 
सुन्दर अवतार है। 


राग बिलावल 
[३८ ] 
सुंदर ढोटा कौन कौ, सुंदर मृदु बानी। 
कहि समुझायौ ग्वालिनी, जायौ नँदरानी॥ १॥ 
सुंदर मूरति देखि कै घन घटा लजानी। 
सुंदर नैनन हरि लियौ कमलन कौ पानी॥२॥ 
सुंदरता तिहु लोक की जसुमति ब्रज आनी। 
सूरदास पुर मैं भई सुंदर रजधानी॥ ३॥ 
(किसी गोपीने पूछा--) “यह सुन्दर पुत्र किसका है, जिसकी वाणी 
(इतनी) कोमल तथा सुन्दर है ?” तब एक गोपीने (भली प्रकार) वर्णन 
करके समझाया कि इल्हें श्रीनन्दरानीने जन्म दिया है। (यह सुनकर प्रश्न 
करनेवाली गोपी कहने लगी--अरी!) इनके सुन्दर स्वरूपको देखकर 
बादलोंकी घटा (समूह) भी लज्जित हो गयी (और इनके) सुन्दर नेत्रोंने 
कमलोंकी शोभा भी हरण कर ली है। तीनों लोकोंकी सुन्दरता यशोदाजीने 
ब्रजमें लाकर एकत्र कर दी है। सूरदासजी कहते हैं कि इसीसे (इस) 
नगरमें सुन्दर राजधानी हुई है। 
राग गौरी 
[३९] 
देखि सखी! बन तें जु बने ब्रज आवत हैं नँदनंदन। 
सिखी सिखंड सीस, मुख मुरली, बन्यौ तिलक, उर चंदन॥ १॥ 
कुटिल अलक मुख, चंचल लोचन, निरखत अति आनंदन। 
कमल मध्य मनु द्वै खग खंजन बँधे आइ उड़ि फंदन॥२॥ 
अरुन अधर छबि दसन बिराजत, जब गावत कल मंदन। 
मुक्ता मनौ नीलमनिमयपुट, धरे भुकि बर बंदन॥३॥ 

हैं निकंदन। 
गोप बेष गोकुल गो चारत हैं के पति! अवेग हा 
सूरदास प्रभु सुजस बखानत नेति ला हाई ओर 
(गोपिका कहती है--) सखी, देखो! नन्दनन्दन वन 
मुखसे मुरली लगी है, बड़ा 
आ रहे हैं। (उनके) मस्तकपर मयूरपिच्छ है, मुखसे मु 
स्थल चन्दनचर्चित है। मुखपर कुटिल-टेढ़ी 
सुन्दर तिलक है और वक्ष:स्थल चन्दनच पा कम 
अलकें बिथुरी हुई हैं, चंचल नेत्र हैं, जो देखते ही अत्यपरिक कम 
देनेवाले हैं। ऐसा लगता है मानो कमलके बीचमें दो खंजन पक्षी उड़ आल हुए 
आकर जालके फंदेमें बँध गये हैं। जब (श्यामसुन्दर ) सुन्दर मन्दस्वरमें गाने 
लगते हैं, तब (आपके) लाल-लाल ओठोंकी दाँतोंपर पड़ती हुई का का ऐसी 
भली लगती है मानो नीलमणि (नीलम)-के सम्पुट (डिब्बे) में सिन्दूर 
छिड़ककर मोती रखे गये हों । सूरदासजी कहते हैं कि जो श्रीहरि गोपका बेध 
धारण करके गोकुलमें गायें चरा रहे हैं, वे ही असुरोंक विनाशक ( भी) । | 
(यही नहीं, ) वेद मेरे उन स्वामीका सुयश मन्त्रोंद्वारा 'नेति-नेति' ( ऐसे नहीं; 
वैसे नहीं) कहकर वर्णन करते हैं। 
राग सारंग 
[४० ] 
सीतल छैयाँ स्याम हैं ठाढ़े, 
जानि भोजन की बिरियाँ। 
बाम भुजाहि सखा अँस दोन्हें, 
दच्छिन कर द्वुम डरियाँ॥ १॥ 
गाइनि. घेरि, टेरि बलरामै, 
ल्‍ल्यावा. करत  अबिरियाँ। 
सूरदास प्रभु बैठि कदम तर, 
खात दूध की खिरियाँ॥२॥ 
भोजनका समय जानकर श्यामसुन्दर शीतल छायामें खड़े हैं। बायीं 
भुजा सखाके कंधेपर रखे और दाहिने हाथसे वृक्षकी डाल पकड़े हैं। 
(सखाओंसे वे कहते हैं--) 'गायोंको घेरकर (एकत्र करके) भैया बलरामजीको 
पुकारकर (साथ) ले आओ; तुमलोग (तो) देर कर रहे हो।” सूरदासजी कहते 
हैं कि मेरे स्वामी कदम्बवृक्षके नीचे बैठकर दूधसे बनी खीर खा रहे हैं। 

मेरे नैन निरस्त सुख पावत। 
संझा समै गोप गोधन सँग, बन तैं बनि ब्रज आवत॥१॥ 
उर गुजा बनमाल, मुकुट सिर, बेनु रसाल बजावत। 
कोटि किरनि मनि मुख परकासित, उड़पति कोटि लजाबत॥ २॥ 
नटवर रूप अनूप छबीलौ, सबहिनि कैं मन भावत। 
गोप सखा सब बदन निहारत, उर आनंद न समावत॥ ३॥ 
चंदन खौर, काछनी काछें, देखत ही मन भावत। 
सूर स्थाम नागर नारिनि कौ बासर बिरह नसावत॥ ४॥ 
(जब) संध्याके समय गोपकुमारों तथा गायोंके साथ श्यामसुन्दर 
वनसे सजकर ब्रजमें आते हैं, (तब उनको) देखकर मेरे नेत्र सुखी होते 
हैं। वक्ष:स्थलपर गुंजाहार और वनमाला तथा मस्तकपर मुकुट धारण 
किये रसमय मुरली बजाते हैं, तब उनका करोड़ों सूर्योके समान 
प्रकाशमान मुख करोड़ों चन्द्रोंको भी लज्जित करता है। अनुपम शोभामय 
नटवर वेष सभीके मनको भाता है; (जब) सब गोपकुमार सखा 
(मोहनके) मुखको निहारते हैं, तब उनके हृदयमें आनन्द समाता नहीं। 
चन्दनकी खौर लगाये तथा कछनी बाँधे हुए वे देखते ही मनको प्रिय 
लगते हैं। सूरदासजी कहते हैं कि श्यामसुन्दर गोकुल नगरकी स््त्रियोंके 
दिनभरका वियोग नष्ट करते हुए आते हैं। 
[४२ ] 
साँवा. मन मोहन. माई। 
देखि सखी! बन तें ब्रज आवत 
सुंदर नंदकुमा कन्हाई॥१॥ 
मोर पंख सिर मुकुट बिराजत, 
मुख मुरली धुनि सुभग सुहाई। 
कुंडल लोल कपोलनि की छबि 
मधुरी बोलनि बरनि न जाई॥२॥ 

लोचन ललित, ललाट भृकुटि बिच, 
तकि मृगमद की रेख बनाई। 
मनु मरजाद उलंघि अधिक बल 
उमूँगि चली अति सुंदरताई॥ ३॥ 
कुंचित केस सुदेस कमल पर, 
मनु मधुपनि माला पहिराई। 
मंद मंद मुसुक्यानि, मनौ घन, 
दामिनि दुरि दुरि देति दिखाई॥४॥ 
सोभित सूर निकट नासा के, 
अनुपम अधरनि की अरुनाई। 
मनु सुक सुरंग बिलोकि बिंब फल 
चाखन कारन चौंच चलाई॥ ५॥ 
(गोपी कहती है--) 'सखी ! श्यामसुन्दर मनको मोह लेनेवाले हैं। 
सखी! (उधर) देख तो! सुन्दर नन्दकुमार कन्हाई वनसे ब्रज आ रहे हैं। 
मस्तकपर मयूरपिच्छका मुकुट विराजमान है और मुखसे वंशीकी सुन्दर 
सुहावनी ध्वनि हो रही है। चंचल कुण्डलयुक्त कपोलोंकी शोभा और 
मधुर बोलीका वर्णन नहीं किया जा सकता है। नेत्र (बड़े ही) सुन्दर 
हैं और ललाटमें भौंहोंके मध्यसे प्रारम्भ होकर देखो कस्तूरीकी रेखा 
(कैसी) सजी है मानो महान्‌ सुन्दरता सीमाका उल्लंघन करके अत्यन्त 
वेगपूर्वक उमड़ चली हो। (मस्तकके) घुँघराले केश (मुखको घेरे हुए) 
ऐसे भले लग रहे हैं मानो कमलको भौरोंकी माला पहना दी गयी हो। 
मन्द-मन्द मुसकराहट ऐसी है मानो बादलोंमें बिजली छिप-छिपकर बार- 
बार दिखायी दे जाती हो। सूरदासजी कहते हैं--'नासिकाके पास अनुपम 
अधरोंकी लालिमा ऐसी शोभा दे रही है मानो लाल (पके) बिम्बफलको 
देखकर तोतेने उसे चखनेके लिये चोंच चलायी हो।' 
राग पूर्वी 
[ ४३ |] 
तरू तमाल तरैं त्रिभंगी कान्ह 
कुँवर ठाढ़े हैं साँवरे सुबरन। 

मोर मुकुट, पीतांबर, बनमाला 
राजत उर ब्रज जन मन हरन॥१॥ 
सखा-अंसु._ पैर भुज॒ दीन्‍्हें 
लीन्हें मुनलि अधर मधुर बिस्व भरन। 
सूरदास कमल नेन को न 
हम किए. बिलोकि गोबरधन धरन॥ २॥ 
गवले सुन्दर रंगवाले कुँवर कन्हाई तमाल वृक्षके नीचे त्रिभंगी भावसे 
खड़े हैं। मयूरपिच्छका मुकुट है, पीताम्बर पहने हैं और व्रजके लोगोंका 
मन हरण करनेवाली वनमाला वक्ष:स्थलपर शोभित है। सखाके कंधेपर 
भुजा रखकर अपने मधुर स्वरसे विश्वको पूरित करनेवाली मुरली 
अधरोंपर रखे हैं। सूरदासजी कहते हैं--इन गोवर्धनधधारी कमल-लोचनने 
केवल देखकर किसे अपना नहीं बना लिया। (जिसे ये देख लेते हैं, 
वही इनका हो जाता है।) 
राग बिलावल 
[ ४४ ] 
स्थाम हदें बर मोतिनि माला। 
बिथकित भईं निरखि ब्रजबाला॥ 
सत्रवन थके सुनि बचन रसाला। 
नैेन थके दरसन नँदलाला॥ २ ॥ 
कंबु कंठ, भुज नैन बिसाला। 
कर केयुर कंचन नग जाला॥ ३ ॥ 
पल्‍लव हस्त मुद्रिका भ्राजे। 
कौस्तुभ मनि हृदयस्थल छाजै॥ ४ ॥ 
रोमावली बरनि नहिं जाई। 
नाभिस्थल की सुंदरताई॥ ५ ॥ 
कटि किंकिनी चंद्रमनि-संजुत। 
पीतांबर कटि तट छबि अद्भुत॥ ६ ॥ 
जुगल जंघ की पटतर को है। 
तरुनी मन धीरज को जोहे॥ ७ ॥ 


न 


६० श्रीकृष्ण-माधुरी 


की छबि न सम्हारै। 
री खा नारि निकर मन बुरद्द्धि बिचारै॥ ८ ॥ 
रतन जटित कंचन कल नूपुर। 
मंद-मंद गति चलत मधुर सुर॥ ९ ॥ 
जुगल कमल पद नख मनि आभा। 
संतन मन संतत यह लाभा॥ १०॥ 
जो जिहिं अंग सु तहाँभुलानी। 
सूर स्थाम गति काहूँ न जानी॥ ११॥ 
श्यामसुन्दरके हृदयपर श्रेष्ठ मोतियोंकी माला (की शोभा) देखकर 
ब्रजकी गोपियाँ अत्यन्त मुग्ध हो गयीं। उनके कान रसमय वचन सुनकर 
मोहित हो गये और नेत्र नन्दके लालको देखकर थकित हो रहे। शंखके 
समान कण्ठ, भुजाएँ और नेत्र बड़े-बड़े तथा बाहुओंमें अंगद हैं, जो 
स्वर्णके बने एवं मणियोंसे जड़े हैं। पललवके समान हाथोंमें मुँदरियाँ शोभा 
दे रही हैं तथा वक्ष:स्थलपर कौस्तुभभणि फब रही है। (उदरपरकी) 
रोमावली तथा नाभिदेशकी सुन्दरताका वर्णन नहीं हो सकता। कमरमें 
चन्द्रकान्त मणियोंसे युक्त किंकिणी तथा कटिदेशमें बँधे पीताम्बरकी 
अद्भुत ही शोभा है। (भला) दोनों जंघाओंकी तुलनायोग्य कौन है, वे 
तो (मानो) युवतियोंके मनके धैर्यको देखते हैं (किसमें कितना धैर्य है)। 
पिंडलियोंकी छटाको समझकर ब्रजकी नारियोंका समूह मन तथा बुद्धिसे 
विचार करता है (अर्थात्‌ धैर्य रखना चाहता है) किन्तु अपनी सँभाल 
रह नहीं पाती। (चरणोंमें पहने जब वे) मन्द-मन्द चालसे चलते हैं, उस 
समय उनके रत्लजटित सोनेके सुन्दर नूपुरोंसे बड़ी मधुर झंकार होती है। 
दोनों चरणकमलोंके नखोंकी कान्ति मणियोंके समान है, सत्पुरुषोंका मन 
निरन्तर इनका (इन चरणनखोंके >यानका) लाभ चाहता है। जो (गोपी) 
जिस अंगपर दृष्टि डालती है, वह वहीं भूल जाती (उसीको देखनेमें 


तललीन हो जाती) है। सूरदासजी कहते हैं कि श्यामसुन्दरकी गति 
(लीला-रहस्य) को किसीने जाना नहीं । 

राग गौरी 


[४५ ] 

नंद नंदन मुख देखौ माई! 
अंग अंग छबि मनौ उए रबि, ससि अरु समर लजाई॥९१॥ 
खजन, मीन, भृंग, बारिज, मृग पर दृग अति रुचि पाई। 
स््रुत मंडल कुंडल मकराकृत बिलसत मदन सदाई॥२॥ 
नासा कौर, कपोत ग्रीव, छबि दाड़िम दसन चुराई। 
दै सारेंग बाहन पर मुली आईं देति दुहाई॥३॥ 
मोहे थिर, चर, बिटप, बिहंगम, ब्योम बिमान थकाई। 
कुसुमांजलि बरषत सुर ऊपर, सूरदास बलि जाईं॥ ४॥ 

(गोपी कहती है--) सखी! नन्दनन्दनके मुखको (तो) देखो। अंग- 
प्रत्यंगको शोभा ऐसी है, मानो सूर्य उदय हो गया है और चन्द्रमा तथा 
कामदेव दोनों लज्जित हो रहे हैं। (इनके) नेत्रोंने खंजन, मछली, भौरे, 
कमल और हरिणके नेत्रोंसे भी अधिक शोभा प्राप्त की है; कानोंके घेरेमें 
मकराकृत कुण्डलके रूपमें (मानो साक्षात्‌ मीनकेतु) कामदेव सदा क्रीड़ा 
किया करता है। नासिकाने तोते, कण्ठने कबूतर और दाँतोंने अनारके 
दानोंकी शोभा चुरा ली है और यह वंशी तो दो (भुजाओंरूपी) नागोंके 
वाहनपर विजय-घोषणा करती हुई आ रही है। इसने स्थिर-चर, वृक्ष- 
पक्षी--सबको मोह लिया है और आकाशके विमान स्तम्भित हो गये हैं। 
ऊपरसे देवता पुष्पांजलिकी वर्षा कर रहे हैं। सूरदास (इस शोभापर) 
बलिहारी जाता है। 

राग केदारौ 
[४६ ] 

देखि री देखि आनंद कंद। 
चित्त चातक प्रेम घन, लोचन चकोरन चंद॥९१॥ 
चलित कुंडल गंड मंडल झलक ललित कपोल। 
सुधा सर जनु मकर क्रीड़त इंदु डह डह डोल॥२॥ 
सुभग कर आनन समीप मुरलिका इहिं भाइ। 
मनु उभे अंभोज भाजन लेत सुधा भराइ॥ ३॥ 


६. अ्रीकृण्माध --++- श्रीकृष्ण-माधुरी 
६. श्रीकृष्माधुत 
। 
स्थाम देह दुकूल दुति मिलि लसति 2० 3 ॥ ४॥ 
तड़ित घन संजोग मानौ सत्रोनिका सुक हम 
अलक अबिरल, चार हास बिलास, भूकुटी डक 
सूर हरि की निरखि सोभा भई मनता हा थे 
(गोपी कहती है--) सखी! देख, आनन्दकन्दको हनी के 
चित्तरूपी चातकके लिये प्रेमसे बने हुए मेघ और नेत्ररूपी चको ऋण्डलॉकी 
चन्द्रमा हैं। गण्डस्थल (कानोंके नीचेके भाग) पर हिल रहे कुण्डलों अल 
झलक सुन्दर कपोलोंपर पड़ रही है। ऐसा प्रतीत होता है मानो अमृत 
सरोवरोंमें (दो) मगरोंको खेलते देखकर (उनके भयसे) चन्द्रमा थर-थर 
काँप रहा हो। मुखके पास मनोहर हाथोंमें मुरली इस प्रकार सुशोभित है 
मानो दो कमलके बर्तनोंमें (बह) अमृत भरवा रही हो। श्याम शरीर तथा 
पीताम्बरकी कान्तिसे मिलकर तुलसीकी माला इस प्रकार शोभित है मानो 
बिजलीसे युक्त मेघमें तोतोंक समूहकी पंक्ति बाँध रखी हो। घनी अलकें 
बड़ा सुन्दर विलासपूर्वक हँसना और टेढ़ी (धनुषाकार) भौहें हैं। 
सूरदासजी कहते हैं कि श्यामकी (यह) शोभा देखकर मनकी गति पंगु 
हो गयी। (मन निश्चल हो गया)। 
राग मलार 
[४७ ] 
देखो, माई, सुंदरता कौ सागर। 
बुधि बिबेक बल पार न पावत, 
मगन होत मन नागर॥ १॥ 
तन अति स्याम अगाध अंबुनिधि, 
कटि पट पीत तरंग। 
चितवत चलत अधिक रूचि उपजति, 
भंँवर परति सब अंग॥२॥ 
नेन मीन, मकराकृत कुंडल, 
भुज सरि सुभग भुजंग। 
मुक्ता माल मिलीं मानौ दे, 
सुरसरि एके संग॥ ३॥ 

कनक खचित मनिमय आभूषन, 
मुख स्क्‍रम कन सुख देत। 
जनु जलनिधि मथि प्रगट कियौ ससि, 
श्री अरु सुधा समेत॥४॥ 
देखि सरूप सकल गोपी जन, 
रहीं बिचारि बिचारि। 
तदपि सूर तरि सकीं न सोभा, 
ॉं रहीं प्रेम पचि हारि॥५॥ 

(गं कहती है--) सखी! (श्यामसुन्दके इस) सौन्दर्यरूप 
सागरको देखो, बुद्धिमानोंका मन भी (अपनी) बुद्धिके विचार-बलसे 
(इसका) पार (किनारा) न पाकर (उस सौन्दर्य-सागरमें) मग्न हो 
(डूब) जाता है। (आपका) अगाध समुद्रकी भाँति अत्यन्त श्याम शरीर 
है, कटिदेशका पीताम्बर तरंग है, जिस समय (चारों ओर) देखते हुए 
चलते हैं, उस समय उनके प्रति अधिकाधिक अनुराग उत्पन्न होता है। 
उनका इस प्रकार चलना ही सागरके सम्पूर्ण अंगोंमें पड़ते हुए भँवर हैं। 
नेत्र मछलियाँ हैं, कुण्डल मगरके समान हैं और सुन्दर भुजाएँ सर्पोकी 
समता कर रही हैं तथा मोतियोंकी माला ऐसी लगती है मानो दो गंगाकी 
धाराएँ एक साथ मिल रही हों। सोनेके संयोगसे बने हुए मणिमय आभूषण 
और मुखपर पसीनेकी बाूँदें इस प्रकार आनन्द दे रही हैं मानो समुद्र- 
मन्थन करके लक्ष्मी और अमृतके साथ चन्द्रमा प्रकट किया गया हो। 
सूरदासजी कहते हैं--सभी गोपियाँ (मोहनके) स्वरूपको देखकर बार- 
बार विचार करके तथा प्रेमपूर्वक प्रयतत करके थक गयीं, तो भी उस 
शोभाका किनारा न पा सकीं (उसीमें मुग्ध होकर निमग्न हो गयीं)। 

राग भेरवी 
[४८ |] 
जैसी जैसी बातें करे कहत न आवै री। 
सावरो सुंदर कान्ह अति मन भाव री॥१॥ 


मदन मोहन बेनु मृदु, मृदुल बजाबै री। 
तान की तरंग रस, रसिक रिझाव री॥२॥ 


«>> अल वन 
जंगम थावर करै, थावर चलावै री। 
लहरि भुअंग त्यागि सनमुख आबै री॥३॥ 
ब्योम यान फूल अति गति बरसावै रौ। 
कामिनि धीरज धै, को सो कहावै री॥ ४॥ 
नंदलाल ललना ललचि. ललचावै री। 
सूरदास प्रेम हरि हियेँ न समावै री॥५॥ 
(गोपी कहती है--) सखी! साँवला सुन्दर कन्हाई हृदयको अत्यन्त 
प्रिय लगता है। वह जैसी-जैसी बातें करता है, उनका वर्णन नहीं हो 
सकता। वह मदनमोहन अत्यन्त मृदुल स्वरमें वंशी बजाता है और 
(उसकी) तान-तरंगोंके रससे रसिकोंको रिझाता-प्रसन्‍त करता है। चर 
(पशु-पक्षी आदि)-को जड (-के समान निश्चेष्ट) और जड (वृक्षादि)- 
को चला देता (द्रवित कर देता) है। सर्प भी लहर (विष तथा कुटिल 
गति) छोड़कर (उनके) सम्मुख आ जाता है। आकाशसे (देवताओंके ) 
विमान अत्यन्त वेगसे पुष्पोंकी वर्षा करते हैं। ऐसी कौन-सी नारी है, जो 
(मोहनको देखकर) थैर्य रख सके और धेर्यधारिणी कहला सके। 
सूरदासजी कहते हैं कि श्यामसुन्दर ब्रजकी गोपियोंपर (स्वयं) मुग्ध 
होकर उन्हें भी मोहित करते हैं, (जिससे) उनके हृदयमें मोहनका प्रेम 
समाता नहीं। 
राग कल्यान 
[४९ ] 
बने बिसाल अति लोचन लोल। 
चिते चिते हरि चारु बिलोकनि, 
मानौ माँगत है मन ओल॥ १॥ 
अधर अनूप, नासिका सुंदर, 
कुंडल ललित, सुदेस कपोल। 
मुख मुसुक्यात महा छबि लागति, 
सत्रवन सुनत सुठि मीठे बोल॥ २॥ 
चितवति रहति चकोर चंद जवां, 
नैकु न पलक लगावति डोल। 

सूरदास प्रभु कै बस ऐसें, 
दासी सकल भईं बिनु मोल॥३॥ 

श्रीहरिके विशाल एवं चंचल नेत्र बहुत ही भले लगते हैं, सुन्दर 
चितवनसे देख-देखकर वे मानो मनको जमानतके रूपमें माँग रहे हैं। 
अनुपम ओठ, सुन्दर नाक, मनोहर कुण्डल, सुघर कपोल, मुसकराते 
समय मुखकोी बड़ी शोभा होती है तथा उनके शब्द कानोंमें सुननेपर बहुत 
ही मीठे लगते हैं। जैसे चकोर चन्द्रमाकों बिना हिले-डुले अपलक देखता 
रहता है। सूरदासजी कहते हैं, उसी प्रकार गोपियाँ मेरे स्वामीके वशरमें 
हो गयी हैं मानो सब-की-सब उनकी बिना मूल्यकी दासी हों। 

राग धनाश्री 
[५० ] 

ब्रज जुबती हरि-चरन मनावें। 

जे पद कमल महामुनि दुरलभ, सपनेहूँ नहिं पावैं॥१॥ 

तन त्रिभंग, जुग जानु एक पग ठाढ़े, इक दरसाऐं। 

अंकुस कुलिस ध्वजा जौ परघट, तरुनी मन भरमाऐं॥ २॥ 

वह छबि देखि रहीं इकटकहीं, मन मन करत बिचार। 

सूरदास मनु अरुन कमल पै सुषमा करति बिहार॥ ३॥ 

जो चरण-कमल महामुनियोंको भी दुर्लभ हैं, स्वप्नमें भी जिन्हें वे 
नहीं पाते, ब्रज-युवतियाँ (उन्हीं) श्रीहरिके चरणोंको मनाती (सामने देख 
रही) हैं। शरीरको (घुटने, कमर तथा गर्दन--) तीन स्थानोंसे टेढ़ा करके 
दोनों पिंडलियोंको सटाकर एक चरणपर खड़े तथा दूसरे चरणतलके 
अंकुश, वज्र, ध्वज तथा यवादि चिह्न प्रत्यक्ष दिखाते हुए (ब्रजकी) 
युवतियोंका मन मोहित कर रहे हैं। सूरदासजी कहते हैं कि इस शोभाको 
वे एकटक देख रही हैं और मन-ही-मन विचार (उत्प्रेक्षा) करती हैं 
कि मानो अरुण कमलपर साक्षात्‌ सुषमा (सौन्दर्यकी अधिष्ठात्री देवी) 
ही क्रीड़ा कर रही हो। 

राग बिलावल 
[५१ ] 


देखि, सखी, हरि अंग अनूप। 
जानु जुगल जुग जंघ बिराजत, को बरने यह रूप॥ १॥ 

लकुट लपेटि लटकि भए ठाढ़े, एक चरन धर धारे। 
मनौ नील मनि खंभ काम रचि एक लपेटि सुधारे॥ २॥ 
कबहुँ लकुट तें जानु फेरि लै अपनें सहज चलावत। 
सूरदास मानहूँ का कर बारंबार डुलावत॥ ३॥ 

(गोपी कह रही है--) सखी! श्यामके अनुपम अंगोंको तो 
देखो। दोनों पिंडलियाँ और दोनों जाँघें कैसी सुन्दर लगती हैं, इस रूपका 
वर्णन कौन कर सकता है। एक चरणको लाठीसे लिपटाकर झुके पृथ्वीपर 
दूसरा चरण टिकाये (इस प्रकार) खड़े हैं मानो कामदेवने नीलमणिके 
दो खम्भे बनाकर उन्हें एक-दूसरेसे लिपटाकर सजा दिया हो। कभी 
लाठीसे अपनी पिंडलीको लिपटाकर (लाठीके सहारे लटकाकर) 
स्वाभाविक ढंगसे (इस प्रकार) हिलाते हैं मानो हाथीका बच्चा बार-बार 
सूँड़ हिला रहा हो। 

राग नटनारायन 
[५२ ] 

कटि तट पीत बसन सुदेस। 

मनौ नव घन दामिनी तजि रही सहज सुबेस॥ १॥ 

कनक मनि मेखला राजत सुभग स्यामल अंग। 

मनौ हंस अकास पंगति नारि बालक संग॥२॥ 

सुभग कटि कछनी सु राजति जलज केसर खंड। 

सूर प्रभु अँग निरखि माधुरि मदन तन पर्‌यौ दंड॥ ३॥ 

कमरमें बँधा पीताम्बर ऐसा सुन्दर लग रहा है मानो विद्युत्‌ अपना 

चंचलतारूप स्वाभाविक बाना छोड़कर नवीन मेघपर स्थिर हो गयी हो। 
मनोहर साँवले शरीरपर मणिजटित सोनेकी किंकिणी (ऐसी) सुशोभित 
है मानो (अपनी) मादाओं एवं बच्चोंके साथ हंसोंकी पंक्ति आकाशमें 
शोभित हो। कमलकी केसरके समूहके समान (पीताम्बरकी) मनोहर 
काछनी कमरमें शोभित है। सूरदासजी कहते हैं कि मेरे स्वामीकी 
अंगमाधुरीको देखकर मानो कामदेवके शरीरपर डंडा पड़ गया हो (वह 
इस रूपमाधुरीके सम्मुख पराजित हो गया हो)। 

राग नट 


[५३ ] 
तरुनी निररित्र हरि प्रति अंग। 
कोउ निरखि नख इंदु भूली, कोठउ चरन जुग रंग॥१॥ 
कोउ निरखि नूपुर रही थकि, कोड निरखि जुग जानु। 
कोउ निरखि जुग जंघ सोभा करति मन अनुमान॥ २॥ 
कोउ निरखि कटि पीत कछनी, मेखला रुचिकारि। 
कोउ निरखि हृद नाभि की छबि डाग्यो तन मन वारि॥३॥ 
रुचिर रोमावली हरि कै चारू उदर  सुदेस। 
मनौ अलि स्त्रने बिराजति बनी एके भेस॥ ४॥ 
रहीं इकटक नारि ठाढ़ी करति बुद्धि बिचार। 
सूर आगम कियो नभ तेैं जमुन सूच्छम धार॥५॥ 
श्यामके अंग-प्रत्यंगको देखकर कोई ब्रजयुवती (उनके) चन्द्रमाके 
समान (चरण-) नखोंको और कोई दोनों चरणतलोंकी ललाई देखकर 
(अपने-आपको ) भूल गयी। कोई नूपुरोंको और कोई दोनों पिंडलियोंको 
ही देखकर मुग्ध हो रही तथा कोई दोनों जाँघोंकी शोभा देखकर मन- 
ही-मन कुछ विचार कर रही है। कोई कमरमें बँधी पीताम्बरकी कछनी 
तथा मनभावनी (सुन्दर) करधनी देखकर और कोई नाभिकुण्डकी छटा 
देखकर अपना तन-मन न्योछावर कर रही है। श्रीहरिके सुन्दर उदरपर 
मनोहर रोमावली ऐसी भली लगती है मानो एक ही वेशमें सजी भौंरोंकी 
श्रेणी विराजमान हो। सूरदासजी कहते हैं कि गोपियाँ खड़ी-खड़ी एकटक 
(अपलक) देखती हुई बुद्धिसे विचार कर रही हैं कि यह आकाशसे 
यमुनाजीकी पतली (नीली) धारा (तो नहीं) उतर रही है। 
[ ५४ ] 
राजति रोम राजी रेख। 
नील घन मनु धूम धारा रही सूच्छम सेष॥ १॥ 
निरखि सुंदर हदें पर भूगु पाद परम सुलेख। 
मनौ सोभित अभ्र अंतर संभु भूषन बेष॥ २॥ 


मुक्त माल नछत्र गन सम ओर ; ३॥ 
सजल उज्चल जलद मलयज प्रबल बलिनि अ 
केकि कच सुर चाप की छबि दसन तड़ित 28 । 
सूर प्रभु की निरखि सोभा तजे नैन नि्म्र झा 
(श्यामके उदरपर) रोमावलीकी रेखा (ऐसी) सुशोभित है आन गले 
मेघपर धुएँकी पतली शेष--बची हुई धारा 2३6 हो। कद इदपार 
भृूगुका चरण-चिहन (इस प्रकार) अत्यन्त उत्तम अंकित 4८24 पडता है 
मानो बादलोंके बीचमें चन्द्रमा शिवजीके भूषणरूपमें (बालरूपमें) शोभित 
हो। मोतियोंकी माला तारागणोंके समान अर्द्धचन्द्रके आकार (अर्द्ध॑वृत्तके 
रूप)-में सजी है (तारागणोंके समान बिखरी नहीं है)? और अंगमें लगा 
चन्दन उज्जवल जलपूर्ण बादलों-जैसा है तथा उदरकी गहरी त्रिवली तो 
अनुपमेय है (उसकी उपमा देना शकक्‍्य नहीं)। बालोंमें लगा मयूरपिच्छ 
इन्द्र-धनुषकी छटा दिखा रहा है और दाँतोंकी कान्ति विद्युतके समान 
सुन्दर दीख पड़ती है। सूरदासजी कहते हैं कि मेरे स्वामीकी शोभा 
देखकर नेत्र पलक गिराना छोड़ देते (एकटक देखते रहते) हैं। 
राग गौरी 
[५५ ] 
हरि प्रति अंग नागरि! निरखि। 
दृष्टि रोमावली पर रहे, बनत नाहीं परखि॥ १॥ 
कोउ कहति यह काम सरनी, कोउ कहति नहिं जोग। 
कोउ कहति अलि बाल पंगति जुरी एक सँजोग॥ २॥ 
कोउ कहति अहि काम पठयौ, डसे जिनि यह काहु। 
स्थाम रोमावली की छबि सूर नाहिं निबाहु॥ ३॥ 
श्यामके अंग-प्रत्यंगको देख (ब्रजकी) चतुर स्त्रियोंकी दृष्टि 
रोमावलीपर स्थिर हो गयी है, उसका परीक्षण (उपमाके साथ वर्णन) 
करते बनता नहीं। कोई कहती है--'यह कामदेवके चलनेका मार्ग है! 
तो दूसरी कहती है--'यह उपमा तो उचित नहीं।' कोई कहती है-- 
(यह) भौंरोंके बच्चोंकी पंक्ति एक-में-एक सटी एकत्र हो गयी है।' कोई 
कहती है--*कामदेवट्ठारा भेजा गया यह सर्प है, जो किसीको डस (काट) 

न ले।' सूरदासजी कहते हैं--श्यामसुन्दरकी रोमावलीकी शोभाका वर्णन 


करनेमें (हमारा) निर्वाह (गति) नहीं है (उसका ठीक वर्णन हमसे नहीं 
हो सकता)। 


राग आसावरी 
[५६ ] 
चतुर नारि सब कहति बिचारि। 
रोमावली अनूप बिराजति जमुना की अनुहारि॥ १॥ 
उर कलिंद तैं धंसि जल धारा उदर धरनि परवाह। 
जाति चली धारा है अध कौ नाभी हृद अवगाह॥ २॥ 
भुजा दंड तट, सुभग घाट घट, बनमाला तरु कूल। 
मोतिन माल दुहूधा मानौ फेन लहरि रस फूल॥३॥ 
सूर स्थाम रोमावलि की छबि देखत करति बिचार। 
बुद्धि रचति तरि सकति न सोभा प्रेम बिबस ब्रजनार॥ ४॥ 
सब चतुर स्त्रियाँ (रोमावलीके सम्बन्धमें) विचार करके कहती हैं-- 
“यह अनुपम रोमावली तो यमुनाजीके समान विराजमान है। (यह) 
जलधारा वक्ष:स्थलरूपी कलिन्द पर्वतसे गिरकर उदररूपी पृथ्वीपर 
प्रवाहित हो नीचे नाभिरूपी अथाह कुण्डमें (गिरनेके लिये) चली जा 
रही है। दोनों भुजदण्ड (इसके) किनारे हैं, हृदय मनोहर घाट है, वनमाला 
किनारेके वृक्ष और मोतियोंकी माला, मानो दो भागोंमें बँटी रससे फूलों, 
फेनोंकी लहर (श्रेणी) है।' सूरदासजी कहते हैं कि श्यामसुन्दरकी 
रोमावलीकी शोभा देखकर (व्रजकी) स्त्रियाँ विचार करती हैं, वे बुद्धिद्वारा 
(अनेक प्रकारकी) कल्पना करती हैं, पर उस शोभाका पार न पा प्रेममें 
विभोर हो जाती हैं। 
राग कल्यान 
[५७] 
रोमावली रेख अति राजति। 
सूच्छम बेष धूम की धारा नव घन ऊपर भ्राजति॥१॥ 
भूगु पद रेख स्यथाम उर सजनी! कहा कहाँ ज्यों छाजति। 
मनौ मेघ भीतर दुतिया ससि कोटि काम दुति लाजति॥ २॥ 


मुक्ता माल नंद नंदन उर अर्थ सुधा धर भ्राजति। 
तनु श्रीखंड मेघ उज्ज्वल अति देखि महाबलि साजति॥ ३॥ 
बरही मुकुट इंद्र धनु मानौ तड़ित दसन छबि लाजति। 
इकटक रहीं बिलोकि सूर प्रभु, निमिषन की कह हाजति॥ ४॥ 
(गोपियाँ कहती हैं--) रोमावलीकी रेखा अत्यन्त सुशोभित है, (वह 
ऐसी लगती है) जैसे नवीन मेघके ऊपर धुएँकी पतली-सी धारा (रेखा) 
शोभा दे रही हो। सखी ! श्यामसुन्दरके हृदयपर जो भृगुके चरण-चिह्नकी 
रेखा है, उसका क्या वर्णन करूँ कि वह कैसी छटा दे रही है। ऐसा 
लगता है मानो बादलोंके भीतर द्वितीयाका चन्द्रमा करोड़ों कामदेवोंकी 
कान्तिको भी लज्जित कर रहा हो। नन्दनन्दनके वक्ष:स्थलपर मोतियोंकी 
माला अर्द्धचन्द्राकार शोभा दे रही है, अत्यन्त उज्वल मेघके समान 
शरीरमें चन्दन लगा है और देखो तो, महान्‌ त्रिवली कैसी सजी है। 
मयूरपिच्छका मुकुट मानो इन्द्रधनुष है। दाँतोंकी कान्ति विद्युत्‌को भी 
लज्जित करती है। सूरदासजी कहते हैं कि मेरे स्वामीको वे एकटक देख 
रही हैं; फिर भला, पलक गिरानेकी आवश्यकता ही क्‍या है। 
राग सारंग 
[५८ ] 
मुख छबि कहां कहाँ लगि माई! 
भानु उदै ज्यों कमल प्रकासित 
रबि ससि दोऊ जोति छपाई॥ १॥ 
अधर बिंब,, नासा ऊपर, मनु 
सुक चाखन कौं चौंच चलाई। 
बिकसत बदन, दसन अति चमकत, 
दामिनि दुति दुरि देति दिखाई॥२॥ 
सोभित अति कुंडल की डोलन, 
मकराकृत श्री सरस बनाई। 
निसि दिन रटति सूर के स्वामिहि, 
ब्रज बनिता देहे बिसराई॥ ३॥ 


पजादभथदएज-+-हकृष्ण्माशश___ ७१ कहे 


हि ) सखी | श्यामके मुखकी शोभाका कहाँतक वर्णन 
२8१४५ ह जय 5 अफंद खिलकर सूर्य-चन्द्र दोनोंकी ज्योति 
हल मान अधरोंके ऊपर नासिका ऐसी है मानो 
ह मा लिये चोंच चला दी हो। (हँसते समय) मुख 
विजलीकी स्वोति ओर दांत इस प्रकार तीत्र कान्तिसे चमकते हैं मानो 
३20 8% “बार छिपकर फिर दिखलायी दे जाती हो। रसपूर्ण 
कृत कु डलोंकी शोभा उनके हिलनेसे बड़ी ही सुन्दर लग रही है। 
हे. अअरआ ४५ कहते हैं--मेरे स्वामीकी चर्चा (इस प्रकार) रात-दिन करती 
हुई इन ह गोपियोंने अपनी देह-दशा (सुधि-बुधि)-तक बिसरा दी 
है (इन्हें अपने शरीरका भानतक नहीं है)। 
राग केदारौ 
[५९ ] 


(गोपी कहती है-. 


सखी री! सुंदरता कौ रंग। 
छिन छिन माहिं परति छबि औरें कमल नैन कैं अंग॥१॥ 
परमिति करि राख्यौ चाहति हैं, लागी डोलति संग। 
चलत निमेष बिसेष जानियत, भूलि भई मति भंग॥२॥ 
स्थाम सुभग के ऊपर वारों आली! कोटि अनंग। 
सूरदास कछु कहत न आवबै, भई गिरा गति पंग॥३॥ 
(गोपी कहती है--) सखी! (श्यामसुन्दरके) सौन्दर्यका यह रंग 
(विचित्रता) है। उन कमललोचनके अंगोंकी छटा क्षण-क्षणमें और ही 
(नित्य नवीन) होती रहती है। (सभी) सखियाँ उसे शोभाकी परम 
अवधिके रूपमें रखना चाहती हैं, इसीसे साथ-साथ लगी घूमती हैं। किंतु 
पलक पड़ते ही वह शोभा कुछ विशेष बढ़ी हुई जान पड़ती है, इसीसे 
बुद्धि भूलकर (भ्रमित होकर) भंग हो जाती है--थक जाती है। सखी 
श्यामसुन्दरे ऊपर करोड़ों कामदेवोंको न्‍्योछावर कर दूँ। सूरदासजी 
कहते हैं-श्यामसुन्दकी शोभा (उन-गोपियोंसे) कहते नहीं बनती, 
उनकी वाणीकी गति पंगु (कुण्ठित) हो जाती है। 

राग बिहागरौ 
[६० ] 

स्थाम भुजनि की सुंदरताई। 
चंदन खौरि अनूपम राजति, सो छबि कही न जाई॥ १॥ 
बड़े बिसाल जानु लौं परसत, इक उपमा मन आई। 
मनौ भुजंग गगन ते उतरत अधमुख रहो झुलाई॥ २॥ 
रतन जटित पहुँची कर राजति, अँगुरी सुंदर भारी। 
सूर मनौ फनि सिर मनि सोभित, फन फन की छबि न्यारी॥ ३॥ 

श्यामसुन्दरकी भुजाओंके सौन्दर्यका पार नहीं। (उनपर) जो चन्दनका 
अनुपम लेप शोभित है, उसकी छटाका वर्णन नहीं हो सकता। घुटनोंको 
छूती हुई अत्यन्त विशाल भुजाओंके लिये एक उपमा मनमें आयी है-- 
मानो नीचा मुख करके झूलते हुए दो महा-सर्प आकाशसे उतर रहे हों। 
हाथोंमें रत्तजटित 'पहुँची' शोभा दे रही हैं और अँगुलियाँ अत्यन्त सुन्दर 
हैं। सूरदासजी कहते हैं--वे ऐसी लगती हैं मानो उन सर्पोके मस्तकपर 
मणि शोभित हो और उसके प्रत्येक फणकी विलक्षण शोभा हो। 

राग धनाश्री 
[६१] 

गोपी तजि लाज संग स्याम रंग भूली। 

पूरन मुख चंद देखि नैन कोइ फूली॥१५॥ 

कैथों नव जलद स्वाति चातक मन लाए। 

कैधों बारि बूँद सीप हदें हरष पाए॥२॥ 

रबि छबि कैधौं निहारि पंकज बिकसाने। 

कैधौों चक्रवाकि निरखि पतिही रति माने॥३॥ 

कैधों मृग जूथ जुरे, मुरली धुनि रीझे। 

सूर स्याम मुख मंडल छबि कैं रस भीजे॥४॥ 

गोपियाँ लज्जा छोड़कर श्यामसुन्दरके रंग (प्रेम)-में (अपने- 
आपको) भूल उनके संग हो गयीं और (उनके) पूर्णचन्द्रके समान 
मुखको देखकर उनके नेत्ररूपी कुमुदिनियाँ फूल (खिल) उठीं। ऐसा 
लगता था मानो स्वाती नक्षत्रके नवीन मेघमें चातकोंने अपना चित्त लगा 

लिया हो अथवा (स्वातीकी) वर्षाका बिन्दु पाकर मुक्ता-सीप मनमें हर्षित 
हो उठे हों, अथवा सूर्यकी शोभा देखकर कमल विकसित हो गये हों, 
अथवा चकईने अपने पतिकों देखकर आनन्द मनाया हो, अथवा वंशीकी 
ध्वनिपर रीझकर मृगोंका दल एकत्र हो गया हो। सूरदासजी कहते हैं कि 
वे (सब इस प्रकार) श्यामसुन्दरके मुखमण्डलकी शोभाके आनन्दमें 
निमग्न हो गयीं। 
राग सोरठ 
[६२ |] 

बड़ौ निठुर बिधना यह देख्यौ। 

जी हक आजु नंदनंदन छबि बार-बार करि पेख्यौ॥१॥ 
नर, » पग, जानु, जंघ, कटि रचि कीन्हौ निरमान। 

ह॒दे, बाहु, कर, अंस अंग अँग, मुख सुंदर अति बान॥२॥ 
अधर, दसन, रसना रस बानी, स्त्रवन, नैन, अरु भाल। 

सूर रोम प्रति लोचन देतो, देखत बनत गुपाल॥३॥ 

सूरदासजीके शब्दोंमें गोपियाँ आपसमें कह रही हैं-सखी! जबसे 
आज बार-बार नन्दनन्दनकी शोभा देखी है, तबसे यह विधाता बड़ा 
निष्ठुर दिखायी पड़ रहा है। उसने मोहनके नख, अँगुलियाँ, चरण, 
पिंडलियाँ, जाँघें एवं कमरका निपुणताके साथ निर्माण किया; वक्ष:स्थल, 
भुजाएँ, हाथ, कंधे, मुख तथा अंग-प्रत्यंग बड़े ही सुन्दर और सुडौल, 
ओठ, दाँत, जिह्ाकी र्सभरी वाणी, कान, नेत्र और ललाट (सब सुन्दर) 
रचे। किंतु हमारे प्रत्येक रोममें वह आँखें (भी) देता, तब (कहीं) (ऐसे 
सुन्दर) गोपालको देखते बनता। (दो आँखें तो जिस अंगपर लगती हैं, 
वहींकी हो जाती हैं। पूरा शरीर देखनेको मिलता ही नहीं।) 
राग गूजरी 
[६३ ] 

स्याम अँग जुबती निरखि भुलानी। 

कोउ निरखति कुंडल की आभा, इतनेहिं माझ बिकानी॥ १॥ 
ललित कपोल निरखि कोउ अटकी, सिथिल भई ज्यौं पानी। 

देह गेह की सुधि नहिं काहू, हरषित कोउ पछितानी॥ २॥ 

कोड निरखति रहे ललित नासिका, यह काहूँ नहिं जानी। 
कोउ निरखति अधरनि की सोभा, फुरति नहीं मुख बानी॥ ३॥ 
कोउ चक्रित भई दसन चमक पै, चकचौंधी अकुलानी। 
कोउ निरखति दुति चिबुक चारु की, सूर तरुनि बिततानी॥४॥ 
ब्रजकी युवतियाँ श्यामके अंगको देखकर ( अपने-आपको) भूल 
गयीं। कोई कुण्डलकी कान्ति देख इतनेमें ही बिक गयी है (मोहित हो 
गयी है)। कोई मनोहर कपोल देखकर स्तब्ध हो ऐसी द्रवित हो गयी 
जैसे जल हो। किसीको शरीरका और भवनका स्मरण ही नहीं है, कोई 
आनन्दित हो रही है और कोई (पूरा श्रीअंग न देख पानेपर) पश्चात्ताप 
कर रही है। कोई सुन्दर नाक ही देखती रह गयी, इसका किसीको पता 
नहीं लगा। कोई ओठोंकी शोभा देखती थी; पर उसके मुखसे (उनके 
वर्णन करनेके लिये) शब्द ही नहीं निकल पा रहे थे। कोई दाँतोंकी 
चमकपर ही चकित हो उसकी चकाचौंधसे व्याकुल हो उठी है, कोई 
सुन्दर ठुड्डीकी कान्ति देख रही है। सूरदासजी कहते हैं कि सभी 
ब्रजयुवतियाँ (प्रेमसे) बेचैन हो रही हैं। 
राग सारंग 
[६४ | 

ऐसौ गोपाल निरखि तन मन धन वारीं। 

नव किसोर, मधुर मुरति, सोभा उर धारौं॥१॥ 

अरुन तरुन कमल नेन, मुरली कर राजे। 

ब्रज जन मन हरन बेनु मधुर मधुर बाजै॥२॥ 

ललित बर त्रिभंग सु तनु बनमाला सोहै। 

अति सुदेस कुसुम पाग उपमा कौं को है॥३॥ 

चरन रुनित नूपुर, कटि किंकिनि कल कूजै। 

मकराकृत कुंडल छबि सूर कौन पूजै॥४॥ 

(कोई सखी कहती है, सखि!) ऐसे गोपालको देखकर उनपर तन, 
मन और धन--सर्वस्व न्योछावर कर इन नवीन किशोरकी मधुर मूर्तिकी 
शोभा हृदयमें रख लूँ। (उस मधुर मूर्तिके) पूर्ण विकसित लाल कमलके 
समान नेत्र हैं, हाथमें मुरली शोभित है। ब्रजके लोगोंका चित्त हरण 

करनेवाली (वह) वंशी अत्यन्त मधुर स्वर्से बज रही है। उस सुन्दर 
श्रेष्ठ त्रिभंगयुक्त शरीरपर वनमाला शोभित है, अत्यन्त सुन्दर कुसुंभी 
पगड़ीकी उपमायोग्य कौन-सा पदार्थ है। चरणोंमें नूपुर रुनझुन करते हैं, 
कमरमें किंकिणी सुन्दर ध्वनि कर रही है। सूरदासजी कहते हैं कि 
(उनके) मकराकृत कुण्डलोंकी छटाको कौन पहुँच सकता है। 
[६५ ] 
सुंदर मुख की बलि बलि जाेँ। 
लावनिनिधि, गुन निधि, सोभा निधि, 
निररिर निरखि जीवत सब गाउँ॥ १॥ 
अंग अंग प्रति अमित माधुरी, 
प्रघटति रस रुचि ठावहिं ठाडेँ। 
तामें मृदु मुसुक्यानि मनोहर, 
न्‍्याइ कहत कबि मोहन नाउँ॥२॥ 
नैन सैन दे दे जब हेरत 
ता छबि पर बिनु मोल बिकाउँ। 
सूरदास प्रभु मदनमोहन छबि 
सोभा की उपमा नहिं पाउँ॥३॥ 
(मोहनके) सुन्दर मुखकी शोभापर बार-बार बलिहारी जाती हूँ। उस 
लावण्यकी निधि, गुणोंकी निधि तथा शोभाकी निधिको देख-देखकर ही 
सारा गोकुल गाँव जी रहा है। अंग-प्रत्यंगका अपार माधुर्य स्थान-स्थानपर 
सरस रुचि उत्पन्न कर रहा है, उसमें भी (उनकी) मनोहर मन्द 
मुसकानके कारण कविगण इनका “मोहन” नाम यथार्थ ही कहते हैं। 
आँखोंसे संकेत करके जो देखते हैं, उस शोभापर तो बिना मूल्यके बिक 
जाती हूँ। सूरदासजी कहते हैं--( मैं अपने) स्वामी मदनमोहनकी छटा एवं 
सौन्दर्यकी (कहीं) उपमा नहीं पाता हूँ। 
राग सूहौ 
[६६ ] 
मैं बलि जाउँँ स्याम मुख छबि पै। 
बलि बलि जाड़ें कुटिल कच बिथुरे, 
बलि भूकुटी लिलाट पै॥१५१॥ 

बलि बलि जाउँ चारु अवलोकनि, 
बलि बलि कुंडल रबि की। 
बलि बलि जाउेँ नासिका सुललित, 
बलिहारी वा छबि की॥२॥ 
बलि बलि जाऊँ अरुन अधरनि की, 
बिद्रुम बिंब लजावन। 
मैं बलि जाउँ दसन चमकन की, 
वारौं तड़ितनि सावन॥ ३॥ 
मैं बलि जाउँ ललित ठोड़ी पै, 
बलि. मोतिन की माल। 
सूर निरखि तन मन बलिहारों, 
बलि बलि जसुमति लाल॥ ४॥ 
(सखी कहती है--) श्यामके मुखकी शोभापर मैं बलिहारी जाती 
हूँ। बिथुरे घुँघााले बालोंपर बार-बार बलिहारी जाती हूँ, भूकुटि और 
ललाटपर (भी) बलिहारी (जाती हूँ)। मनोहर चितवनपर मैं बार-बार 
न्योछावर हूँ तथा बार-बार न्योछावर हूँ सूर्यके समान कुण्डलोंपर। अत्यन्त 
मनोहर नासिकापर बार-बार बलिहारी जाती हूँ, उस शोभाकी भी 
बलिहारी है। (मैं उन) अरुण ओठोंपर बार-बार बलिहारी जाती हूँ, (जो) 
मूँगेकी तथा पकव बिम्बफलकी कान्ति (लालिमा)-को भी लज्जित 
करनेवाले हैं। दाँतोंकी चमकपर (मैं) न्‍्योछावर हूँ, उनपर श्रावणकी 
बिजलियोंकी भी न्योछावर किये देती हूँ। सुन्दर ठुड्डीपर मैं बलिहारी जाती 
हूँ. और मोतियोंकी मालापर (भी) मैं बलिहारी हूँ। सूरदासजी कहते हैं 
कि यशोदाके लालको देखकर (उनपर) तन-मन न्योछावर करती हूँ, 
(और) बार-बार बलिहारी जाती हूँ। 
राग कान्हरौ 
[६७] 
अलकनि की छबि अलि-कुल गावत। 
खंजन, मीन, मृगज लज्जित भए, नेननि गति नहिं पावत॥ १॥ 
मुख मुसुक्यानि आनि उर अंतर अंबुज बुधि उपजावत। 

सकुचत अरू बिगसत वा छबि पै, अनुदिन जनम गँवावत॥ २॥ 
पूजत नाहिं सुभग स्थामल तन, जद्यपि जलधर धावत। 
बसन समान होत नहिं हाटक, अगिनि झाँप दे आवत॥ ३॥ 
मुक्ता दाम बिलोकि बिलखि करि, अवलि बलाक बनावत। 
सूरदास प्रभु ललित त्रिभंगी, मनमथ-मनहि. लजावत॥ ४॥ 
(मोहनकी) अलकोंकी शोभाका गान भौरोंके समूह करते हैं। खंजन, 
मछलियाँ तथा हरिनोंके बच्चे नेत्रोंकी तुलगा न कर सकनेके कारण 
लज्जित हो गये। मुखकी मुसकानको हृदयमें लाकर कमल विचार करता 
है (कि) उस शोभाको देखकर (मैं) बार-बार संकुचित हो और खिलकर 
दिन-प्रतिदिन (असमर्थ होकर) जीवन खो देता हूँ (फिर भी उनकी 
तुलना नहीं कर पाता) । यद्यपि बादल दौड़ते हैं, फिर भी मनोहर साँवले 
शरीरकी समतामें नहीं पहुँच पाते। सोना बार-बार अपनेको अग्निमें 
तपाकर आता है किंतु (उनके) वस्त्र (पीताम्बर)-के समान नहीं हो 
पाता। मोतियोंकी मालाको देखकर और (तुलना न कर पानेके कारण) 
दुःखी होकर बगुले अपना झुंड बनाते हैं (कि कदाचित्‌ सामूहिकरूपमें 
तुलना कर सकें)। सूरदासजी कहते हैं कि स्वामीकी ललित त्रिभंगी 
शोभा कामदेवके मनको भी लज्जित करती है। 
राग गौरी 
[६८ ] 
आवत बन तें साँझि देख्यौ मैं गाइनि माँझि 
काहू कौ ढोटा री जाकें सीस मोरपखियाँ। 
अतिसी कुसुम तन, दीरघ चंचल नैन, 
मानौ रिस भरि कै लरति जुग झषियाँ॥ १॥ 
केसर की खौरि किएँ, गुंजा बनमाल हिएँ, 
उपमा न कहि आवै जेती नखियाँ। 
राजति पीत पिछौरी, मुरली बजावै गौरी, 
धुनि सुनि भई बौरी, रही तकि अँखियाँ॥ २॥ 
चलयोौ न परत पग, गिरि परी सूधें मग, 
भामिनी भवन ल्याई कर गहें कँखियाँ। 

सूरदास प्रभु चित चोरि लियौ मेरैं जान, अखर्ो 
और न उपाउ दाउ, सुनौं मेरी सखियाँ॥ ३॥ 
(गोपी कहती है--) सखी! संध्याके समय किसीके लड़केको 
गायोंके मध्य बनसे आते हुए मैंने देखा, जिसके मस्तकपर मयूरपिच्छ था। 
(उसका) अलसीके फूलके समान शरीर था, विशाल चंचल नेत्र (ऐसे) 
थे मानो क्रोधमें भरकर दो मछलियाँ लड़ रही हों। केसरकी खौर लगाये 
तथा वक्ष:स्थलपर गुंजाकी माला और वनमाला पहने हैं। उनके इस वेषकी 
उपमा कहनेमें नहीं आती; जितनी भी सामने आती हैं, सभी परास्त हो 
जाती हैं। पीला पटुका शोभा दे रहा था, वंशीमें गौरी राग बजा रहा था, 
जिसके स्वर सुनकर मैं पगली हो गयी और मेरी आँखें उसे देखती ही 
रह गयीं। एक पद भी चलते नहीं बना, सीधे मार्गमें मैं गिर पड़ी, सखियाँ 
मेरा हाथ अपनी बगलमें दबा (पकड़) कर मुझे घर ले आयीं। मेरी 
सखियो, सुनो! मेरी समझसे सूरदासके स्वामीने मेरा चित्त चुरा लिया है, 
(अब) न तो (उसके लिये) कोई उपाय है और न कोई युक्ति है। 
श्रीकृष्णका व्रजागमन 
[६९ ] 
नटवर भेष धरैं ब्रज आवत। 
मोर मुकुट, मकराकृत कुंडल, 
कुटिल अलक मुख पै छबि पावत॥ १॥ 
भ्रकुटी बिकट, नैन अति चंचल, 
इहि छबि पै उपमा इक धावत। 
धनुष देखि खंजन बिबि डरपत, 
उड़ि न सकत, उड़िबे अकुलावत॥ २॥ 
अधर अनूप मुरलि सुर पूरत, 
गौरी राग अलापि बजावत। 
सुभी बूंद गोप बालक संग, 
गावत अति आनंद बढ़ावत॥३॥ 
कनक मेखला कटि पीतांबर, 


निरतत मंद मंद सुर गावत। 

सूर स्थाम प्रति अंग माधुरी, 
निरखत ब्रज जन के मन भावत॥ ४॥ 
मोहन श्रेष्ठ नट-जैसा वेष धारण किये ब्रज आ रहे हैं। मयूरपिच्छका 
मुकुट, मकराकृत कुण्डल और घुँघराली अलकें मुखपर शोभा पा रही 
हैं। टेढ़ी भौंहें और अत्यन्त चंचल नेत्र हैं, इस शोभापर (तुलना करनेके 
लिये) एक उपमा दौड़ती (सूझती) है कि धनुष देखकर खंजनका जोड़ा 
डरकर उड़नेके लिये व्याकुल होते हुए भी उड़ न पाता हो। अनुपम ओठ 
वंशीमें सुर भरते हुए आलाप लेकर गौरी राग बजा रहे हैं, गायोंके झुंड 
और गोप-बालकोंके साथ गाते हुए अत्यन्त आनन्द बढ़ाते (बड़ी प्रसन्‍नता 
प्रकट करते) हैं। कमरमें सोनेकी करधनी और पीताम्बर पहने नाचते एवं 
अत्यन्त मन्द (कोमल) स्वरमें गाते हैं। सूरदासजी कहते हैं कि 
श्यामसुन्दरके प्रत्येक अंगका माधुर्य ऐसा (आकर्षक) है कि उसे देखना 
ब्रजवासियोंके मनको (अतिशय) प्रिय लगता है। 
राग कल्यान 
[ ७० ] 
ब्रज जुबती सब कहति परसपर, 
बन तें स्यथाम बने ब्रज आवत। 
ऐसी छबि मैं कबहूँ न पाई, 
सखी सखी सौं प्रघट दिखावत॥ १॥ 
मोर मुकुट सिर, जलज माल उर, 
कटि तट पीतांबर छबि पावत। 
नव जलधर पर इंद्र चाप मनु, 
दामिनि छबि, बलाक घन धावत॥ २॥ 
जिहि जो अंग अवलोकन कीन्हौ, 
सो तन मन तहँहीं बिस्मावत। 
सूरदास प्रभु मुलि अधर धेरैं, 
आवत राग कल्यान बजावत॥ ३॥ 
ब्रजकी सब युवतियाँ आपसमें कह रही हैं--' श्याम वनसे सजे हुए 
ब्रजमें आ रहे हैं । ऐसी शोभा तो मैंने कभी देखी नहीं ।' इस प्रकार एक सखी 

दूसरीको प्रत्यक्ष (वर्णन तथा संकेत करके) दिखलाती है। मस्तकपर 
मयूरपिच्छका मुकुट है, वक्ष:स्थलपर कमलकी माला और कटिभागमें 
पीताम्बर शोभा दे रहा है। यह वेष ऐसा फब रहा है मानो नवीन मेघपर 
इन्द्रधनुष हो, बिजली कौंध रही हो और बगुले मेघके समीप दौड़ रहे हों। 
जिसने जिस अंगको देखा, उसने (अपने) शरीर तथा मनको वहीं विरमा 
लिया (स्तम्भित हुआ उसीको देखता रहा) | सूरदासजी कहते हैं कि मेरे 
स्वामी ओठपर वंशी रखे कल्याण राग बजाते आ रहे हैं। 
राग गुन-सारंग 
[७१ ] 
मेरे नेन निरखि सचु पावैं। 
बलि बलि जाउँ मुखारबिंद की, बन तैं बनि ब्रज आवैं॥ १॥ 
गुंजा फल अवतंस, मुकुट मनि, बेनु रसाल बजावें। 
कोटि किरन मनि मंजु प्रकासित, उड़पति बदन लजावैं॥ २॥ 
नटवर रूप अनूप छबीले, सबहिनि के मन भावें। 
सूरदास प्रभु चलत मंद गति, बिरहिनि ताप नसावैं॥ ३॥ 
मेरे नेत्र उस शोभाको देखकर (बड़े) हर्षित होते हैं; मोहनके मुख- 
कमलपर बार-बार बलिहारी जाती हूँ, जब वे वनसे सजे हुए ब्रज लौटते 
हैं। गुंजाफलों (घुँघचियों)-का हार तथा मणियोंका मुकुट धारण किये 
बड़ी रसमय वंशी बजाते हैं। करोड़ों सूर्योके समान सुन्दर प्रकाशमान 
अपने मुखसे चन्द्रमाके बिम्बको भी लज्जित करते हैं। वे शोभामय अनुपम 
नटवरका साज सजे सभीके मनको अच्छे लगते हैं। सूरदासजी कहते 
हैं--मेरे स्वामी मन्‍्द गतिसे चलते हुए वियोगियोंके (दिनभरसे वियुक्त 
ब्रजवासियोंके ) संताप (वियोग-दुःख)-को दूर करते हैं। 
राग गौरी 
[७२ |] 
बलि बलि मोहनि मूरति की, बलि 
बलि कुंडल, बलि नेन बिसाल। 
बलि भ्रकुटी, बलि तिलक बिराजत, 
बलि मुरली, बलि सब्द रसाल॥ १॥ 

बलि कुंतल, बलि पाग लटपटी, 


बलि कपोल, बलि उर बनमाल। 
बलि मुसुकानि महामुनि मोहति, 


बलि उपरैना गिरिधर लाल॥२॥ 
बलि भुज सखा अंस पर मेलें, 
निरखत मगन भईं ब्रज बाल। 
बलि दरसन ब्रह्मादिक दुरलभ, 
सूरदास बलि चरन गुपाल॥ ३॥ 
किक मोहिनी मूर्तिपर बार-बार बलिहारी, बार-बार बलिहारी (इन) 
कुण्डलोंपर और बलिहारी (इन) बड़े-बड़े नेत्रोपर। भृकुटिपर मैं 
बलिहारी, सुशोभित तिलकपर बलिहारी, मुरलीपर बलिहारी और 
(उसके ) रसमय शब्दपर बलिहारी हूँ। केशराशिपर बलिहारी, लटपटी 
(अनियमित ढंगसे लपेटी हुई) पगड़ीपर बलिहारी, कपोलोंपर बलिहारी 
और वक्ष:स्थलकी वनमालापर (भी) बलिहारी हूँ। महामुनियोंको मोहित 
करनेवाली मुसकराहटपर बलिहारी और गिरधरलालके पटुकेपर बलिहारी। 
सखाके कंधेपर भुजा रखे हुए प्रभुकी उस (बाँकी) अदापर बलिहारी, 
जिसे देखकर ब्रजकी स्त्रियाँ (प्रेम) मग्न हो जाती हैं। उस दर्शनपर 
बलिहारी, जो ब्रह्मादि देवताओंको भी दुर्लभ है, सूरदास गोपालके 
चरणोंपर बलिहारी है। 
राग जैतश्री 
[७३ ] 
ए रे सुंदर साँवरे, तें चित लियौ चुराइ। 
संग सखा संझा समै द्वारैं निकस्यौ आइ॥१९॥ 
देखि रूप अदभुत तेरा, रहे नैन उरझाइ। 
पाग ऊपर गोसमावल, रँँग रँग रची बनाइ॥२॥ 
अति सुंदर सुक नासिका, राजत लोल कपोल। 
रत्न जटित कुंडल मनौ झष सर करत कलोल॥ ३॥ 
कटि तट काछनि राजई, पीतांबर छबि देत। 
अमृत बचन मुख भाषई, तन मन बस करि लेत॥ ४॥ 


भौंह धनुष बर नैन द्वै मनौ मदन सर साँधि। 

जाहि लगे सो जानई, संग लेत बल बाँधि॥ ५॥ 

अंग अंग पै बलि गई, मुरली नैकु बजाइ। 

सुनि पावैं सचु गोपिका, सूरदास बलि जाइ॥६॥ 

(गोपी कहती है--) 'ओरे श्यामसुन्दर! तूने मेरा चित्त चुरा लिया 
है। संध्याके समय सखाओंके साथ तू मेरे द्वाकी ओरसे आ निकला था, 
उस समय तेरे अद्भुत रूपको देखकर मेरे नेत्र उसीमें उलझ गये। 
पगड़ीके ऊपर गोसमावल (कलंगी) रंग-बिरंगी बनाकर सजायी गयी है। 
अत्यन्त सुन्दर तोतेकी ठोर-जैसी तेरी नासिका है तथा कपोलोंपर चंचल 
रत्न-जड़े कुण्डल ऐसे शोभा दे रहे हैं मानो सरोवरमें मछलियाँ क्रौड़ा 
करती हों। कमरमें कछनी (बहुत) भली लग रही है तथा पीताम्बरका 
पटुका शोभा दे रहा है। मुखसे ऐसी अमृतके समान वाणी बोलते हो कि 
तन-मन (दोनों) वशमें कर लेते हो। भौंहें श्रेष्ठ धनुषके समान हैं और 
दोनों नेत्र ऐसे हैं मानो कामदेवने बाण चढ़ा रखे हों। ये (नेत्र-बाण) जिसे 
लगते हैं, (चोटको) वही समझता है; बलपूर्वक ये उसे (अपने) साथ 
बाँध लेते हैं। तेरे अंग-प्रत्यंगपर मैं न्‍्योछावर हो गयी हूँ; तनिक वंशी 
बजाओ जिसे सुनकर गोपियाँ (सखियाँ) सुखी हों।' सूरदास (इस 
शोभापर) बलिहारी जाता है। 

राग बिलावल 
[७४ ] 

स्याम कछु मो तन हीं मुसुकात। 
पहरि पितंबर, चरन पाँवरी, ब्रज बीथिनि मैं जात॥१॥ 
अदभुत बिंद चँदन, नख-सिख लोौं सोंधे भीने गात। 
अलकावली अधर, मुख बीरा, लिऐं कर कमल फिरात॥ २॥ 
धन्य भाग या ब्रज के सखि री, धनि धनि जननी तात। 
धनि जे सूरदास प्रभु निरखत लोचन नाहिं अघात॥३॥ 

(गोपी कहती हैं--) सखि! श्याम कुछ मेरी ओर देखकर ही 
मुसकरा देते हैं। (उस दिन) पीताम्बर और चरणोंमें जूतियाँ पहनकर 
ब्रजकी गलियोंमें जा रहे थे। (ललाटपर) चन्दनकी अद्भुत बेंदी लगी 

थी। नखसे शिखातक अंग-प्रत्यंग सुगन्धित तथा सौन्दर्यरससे भीगा 
(सौन्दर्यमय) था। अलकें झूम रही थीं, मुखमें पानका बीड़ा था और 
हाथमें कमल लिये घुमा रहे थे। अरी सखी! इस ब्रजके धन्य भाग्य हैं, 
इनकी माता और पिता (परम) धन्य हैं और इन सूरदासके स्वामीको 
जो देखते हैं, किंतु जिनके नेत्र तृप्त नहीं होते, वे भी धन्य हैं।' 
राग अड़ानौ 
हि [७५ ] 
स्याम सुंदर आवत बन तें बने भावत, 
आजु देखि देखि छबि नेन रीझे। 
सीस पै मुकुट डोल, श्रवन कुंडल लोल, 
भ्रकुटि धनुष, नैन खंज खीझे॥ १॥ 
दसन दामिनि ज्योति, उर पर माल मोति, 
ग्वाल बाल संग आबें रंग भींजे। 
सूर प्रभु राम श्याम, संतनि के सुखधाम, 
अंग अंग प्रति छबि देखि जीजै॥ २॥ 
श्यामसुन्दर आज वनसे श्रृंगार किये आते हुए बड़े प्रिय लग रहे 
हैं, उनकी शोभा देख-देखकर मेरे नेत्र रीझ (मुग्ध हो) गये। मस्तकपर 
हिलता हुआ (मयूरपिच्छका) मुकुट, कानोंमें चंचल कुण्डल और भौंहरूपी 
धनुषको देखकर नेत्ररूपी खंजन (कुछ) अप्रसन्‍्न ( से) हो रहे (कुछ लाल 
हो गये) हैं। दाँतोंकी कान्ति बिजलीके समान है, वक्षःस्थलपर मोतियोंकी 
माला है, आनन्दमें भीगे (आनन्दमग्न) हुए ग्वालबालोंके साथ आ रहे हैं। 
सूरदासजी कहते हैं--मेंरे स्वामी बलराम-श्याम संतोंके आनन्दधाम हैं, 
जिनके अंग-प्रत्यंगकी शोभा देखकर (ही) जीवन धारण करना चाहिये। 
(जीवनका फल इस शोभाका दर्शन ही है।) 
राग कान्हरौ 
[७६ ] 
राजत री बनमाल गरैं हरि आवत बन तैं। 
फूलनि सौं लाल पाग, लटकि रही बाम भाग, 
सो छबि लखि सानुराग, टरति न मन तैं॥ १॥ 

मोर मुकुट सिर सिखंड, गोरज मुख मंजु मंड, ते 
कत नटवर बर वेष धरैं आवत छबि तैं। 
सूरदास प्रभु की छबि ब्रज ललना निरखि थकित ि 
तन मन न्यौछावर करें, आनंद बहु तैं॥२॥ 
(गोपी कहती है--) सखी! गलेमें वनमाला पहने श्यामसुन्दर वनसे 
आते हुए बड़ी शोभा पा रहे हैं । फूलोंसे सजी लाल पगड़ी बायीं ओर लटक 
रही है, इस शोभाको प्रेमपूर्वक देखनेके बाद यह मनसे हटती ही नहीं। 
मस्तकपर मयूरपिच्छका मुकुट है, मुख गायोंके खुरोंसे उड़ी धूलिसे सुशोभित 
है, श्रेष्ठ नट-जैसा उत्तम वेष बनाये बड़ी छटासे आ रहे हैं अल 
कहते हैं-मेरे स्वामीकी (यह) शोभा देखकर ब्रजकी स्त्रियाँ मुग्ध हो 
अत्यन्त आनन्दसे (उनपर) अपना तन-मन न्यौछावर कर देती हैं। 
राग गौरी 
[७७ | 
ब्रज कौं, देखि, सखी! हरि आवत। 
कटि तट सुभग पीतपट राजत, अदभुत भेष बनावत॥ १॥ 
कुंडल तिलक चिकुर रज मंडित, मुरली मधुर बजावत। 
हँसि मुसुकानि, बंक अवलोकनि, मनमथ कोटि लजावत॥ २॥ 
पीरी, धौरी, धूमरि, गोरी ले ले नाउँ बुलावत। 
कबहूँ गान करत अपनी रुचि करतल तार बजावत॥ ३॥ 
कुसुमित दाम मधुप कुल गुंजत, संग सखा मिलि गावत। 
कबहुँऊ नृत्य करत कौतूहल, सप्तक भेद दिखावत॥ ४॥ 
मंद-मंद गति चलत मनोहर, जुबतिनि रस उपजावत। 
आनंद कंद जसोधा नंदन सूरदास मन भावत॥ ५॥ 
(गोपी कहती है--) 'सखी! देख, श्यामसुन्दर ब्रज आ रहे हैं। 
कमरमें मनोहर पीताम्बर सुशोभित है, विचित्र वेष बना रखा है। कानोंमें 
कुण्डल हैं, ललाटपर तिलक है, केश धूलिसे भूषित हैं और मधुर स्वरमें 
वंशी बजा रहे हैं। इनका मुसकराकर हँसना तथा तिरछे देखना तो करोड़ों 
कामदेवोंको लज्जित कर रहा है। “पीली! धौरी (उजली) ! धूमरी 
(मटमैली) ! गोरी (लाल) !” आदि नाम ले-लेकर गायोंको बुलाते हैं। 

कभी अपनी रुचिसे गाते और हथेलियोंसे ताल देते हैं। फूलोंकी 
मालापर भौंरोंका झुंड गुंजार कर रहा है, साथके सखा मिलकर गा रहे 
हैं। कभी न विनोदसे नाचने लगते हैं और सातों स्वरोंके (मन्द्र, मध्य और 
तार-तीनों ) किशन भेद दिखलाते हैं। अत्यन्त मनोहर मन्द-मन्द चालसे चलते 
हुए युवतियोंमें प्रेमका संचार करते हैं। सूरदासजी कहते हैं-(ये) 
आनन्दकन्द श्रीयशोदानन्दन मेरे चित्तको अत्यन्त प्रिय लगते हैं। 
[७८ ] 

कमल मुख सोभित सुंदर बैनु। 
मोहन राग बजावत गावत, आवत चारें थैनु॥१॥ 
कुंचित केस सुदेस बदन पै, जनु साज्यौ अलि सेनु। 
सहि न सकत मुरली मधु पीवत, चाहत अपनों ऐनु॥२॥ 
भ्रकुटि मनौ कर चाप आप लै भयौ सहायक मैनु। 
सूरदास प्रभु अधर सुधा लगि उपज्यौ कठिन कुचैनु॥ ३॥ 

कमल-मुखपर सुन्दर वंशी शोभा दे रही है। मनोमुग्धकारी राग 
बजाते, गाते हुए श्यामसुन्दर गायें चराकर आ रहे हैं। मुखपर घुँघराले केश 
(झूमते हुए) सुशोभित हो रहे हैं मानो भौंरोंकी सेना सजी हो। वे ( भ्रमर 
मानो) यह नहीं सह पा रहे हैं कि मुरली ही (मुखकमलका) मधु पीती 
रहे; अपना निवासस्थान (मुखरूपी कमल) वे पा लेना चाहते हैं। भौंहें 
ऐसी हैं मानो स्वयं हाथमें धनुष लेकर कामदेव (अलकरूपी भौंरोंका) 
सहायक हो गया है। सूरदासजी कहते हैं कि मेरे स्वामीकी अधर-सुधाके 
लिये (इस प्रतिद्वन्द्रिताकों देखकर) मेरे मनमें भी (उसे पानेके लिये) 
बड़ी बेचैनी हो गयी है। 

राग केदारौ 
[७९ ] 

नैननि निरखि हरि कौ रूप। 

चित्त दै मुख चिते, माई! कमल ऐन अनूप॥१॥ 

कुटिल केस सुदेस अलिगन, नैन सरद सरोज। 

मकर कुंडल किरन की छबि दुरत फिरत मनोज॥२॥ 

अरुन अधर, कपोल, नासा, सुभग ईषद हास। 


कं ऑन न>+न&लल 
दसन दामिनि, लजत नव ससि, भ्रकुटि मदन 8४28 | ३॥ 
अंग अंग अनंग जीते, रुचिर उर गोवा एं क। 
सुर स्रोधों डुदेँ परत देते करी, बयान 
(गोपी कहती है-) सखी! हरिके रूपको आँखोंसे हे 
लगाकर उस मुखको देख, जो अनुपम कमल-कोषके समान है। ते 
घुँघराली अलकें ऐसी लगती हैं जैसे भौरोंका समूह हो नेत्र शरदू- 
खिले कमलके समान हैं तथा मकरके समान कुण्डलोंकी किरणोंकी शोभा 
देखकर कामदेव भी (लज्जित होकर) छिपता फिरता है। आन आड़ 
हैं, सुन्दर कपोल और मनोहर नासिका है, मन्द-मन्द मुसकराते हैं। दाँतोंकी 
कान्ति बिजलीके समान है, जिसे देखकर नवीन चन्द्रमा भी लज्जित होता 
है और उनकी भृकुटी कामका क्रीडास्थल है। (उनके) अंग-अंगने 
कामदेवको जीत लिया है। सुन्दर वक्ष:स्थलपर वनमाला है। सूरदासजी 
कहते हैं कि गोपाल अपनी शोभासे हृदयको पूर्ण आनन्द दे रहे हैं। 
[८० ] 
हरि कौ बदन रूप निधान॥ 
दसन  दाड़िम-बीज राजत, कमल कोष समान। 
नेन पंकज रुचिर द्वै दल, चलन भौंहनि बान॥१॥ 
मध्य स्याम सुभाग मानौ अली बैठयोौ आन। 
मुकुट कुंडल किरन करननि, किए किरन को हान॥२॥ 
नासिका, मृग तिलक ताकत चिबुक चित्त भुलान। 
सूर के प्रभु निगम बानी, कौन भाँति बखान॥३॥ 
श्यामका मुख रूपका खजाना (कोष) है। उसमें दन्तावलियाँ इस 
प्रकार शोभित हैं, जैसे कमलके कोष (बीच) में अनारके दाने रखे हों। नेत्र 
कमलकी दो सुन्दर पँखुड़ियोंके समान हैं और भौंहोंके साथ उनका चलना 
बाणकी भाँति है। (उन) नेत्रोंके मध्यका सुन्दर श्याम भाग ( पुतलीरूप ) जो 
है, वह ऐसा लगता है मानो वहाँ भौंरा आकर बैठ गया हो। मुकुट और 
कानोंके कुण्डलोंने अपनी किरणोंसे सूर्यकी किरणोंको भी तुच्छ बना दिया 
(उनको अपनी कान्तिमें लुप्त ही कर दिया) है। नासिका, कस्तूरीका 
तिलक तथा ठुड्ढीको देखते ही चित्त वहीं भूल (ठिठक) जाता है। (ऐसे) 

सूरदासके स्वामीका वेदकी वाणी भी किस प्रकार वर्णन कर सकती है। 
(अर्थात्‌ वे वेदोंके लिये भी अवर्णनीय हैं, तब दूसरा उनके वर्णनमें समर्थ 
हो कैसे सकता है।) ह 


राग नट 

[८१] 
माधौ जू के बदन की सोभा। 
कुटिल कुंतल कमल प्रति मनु मधुप रस लोभा॥१॥ 
भ्रकुटि इमि नव कंज पर जनु सरत चंचल मीन। 
मकर कुंडल छबि किरन रबि परसि बिगसित कीन॥२॥ 
सुरभि रेनु पराग रंजित, मुलि धुनि अलि गुंज। 
निरखि सुभग सरोज मुदित मराल सम सिसु पुंज॥३॥ 
दसन दामिनि बीच मिलि मनु जलदं मध्य प्रकास। 
निगम बानी नेति क्‍यों कहि सके सूरजदास॥ ४॥ 

(सखी कहती है--) श्रीमाधवजीके मुखकी शोभा इस प्रकार है-- 

घुँघाली अलकें ऐसी लगती हैं मानो भौरे कमलकी रसके लोभसे घेरे 
हों। (नेत्रोंपर) भौहें ऐसी शोभित हैं, मानो (दो) नवीन कमलोंपर चंचल 
मछलियाँ चल रही हों और मकराकृत कुण्डलोंकी शोभा सूर्यकी 
किरणोंके समान है, जिन्होंने स्पर्श करके नेत्ररूप कमलोंको प्रफुल्लित 
किया है। श्यामसुन्दका मुख-कमल गायोंके खुरोंसे उड़ी धूलिरूप 
परागसे सुशोभित है तथा मुरलीकी ध्वनि भौंरोंकी गुंजार है। उस 
(श्यामसुन्दरे मुखरूपी) मनोहर कमलको देखकर हंसोंके समान 
गोपबालकोंका समूह आनन्दित हो रहा है। विद्युतके समान दाँतोंकी कान्ति 
मध्यमें मिलकर ऐसी लगती है मानो बादलमें (विद्युतूका) प्रकाश हो। 
जिनके प्रति वेदवाणी भी 'नेति-नेति' कहती है, उनका वर्णन सूरदास 
कैसे कर सकता है। 

[८२] 
देखि री देखि मोहन ओर। 
स्थाम सुभग सरोज आनन चारु चित के चोर॥ १॥ 
नील तनु मनु जलद की छबि, मुरलि सुर घन घोर। 


झकझोर ॥ २॥ 
दसन दामिनि लसति बसननि, चितवनी पं बनी रबि भोर। हि 
सत्रवनकुंडल, गंड मंडल उदित 

'द्र॒ धनु छबि थोर॥ ३॥ 
बरहि मुकुट बिसाल माला, है “ल किसोर। 
धातु चित्रित भेष नटवर, मुदित नचवल 

लोचन._ कोर॥ ४॥ 

सूर स्याम सुभाइई आतुर, 

(गोपी कहती है--)' देख, सखी ! मोहनके मुखकी ओर देख। मनोहर 
नील कमलके समान सुन्दर मुखवाले श्यामसुन्दर चित्तके चोर हैं। नील 
शरीरकी मेघके समान आभा है (और उनकी) मुरलीका शब्द शकलिनो, 
जैसा है, दाँतों और पीताम्बरके रूपमें मानो विद्युतका प्रकाश हो रहा है 
(तथा आपकी) चितवन ही मानो उस बिजलीके झटके या धक्‍्केके 
समान है। कानोंके कुण्डल गण्डस्थलपर ऐसे शोभित हैं मानो प्रातःकालका 
सूर्य उदित हुआ हो और मयूरपिच्छके मुकुट तथा लंबी (घुटनोंतक 
लटकती) वनमालाके सामने तो इन्धधनुषकी शोभा भी कम ही है। (गेरू 
आदि) धातुओंसे चित्रित श्रेष्ठ नटके समान वेषमें ये नवलकिशोर 
आनन्दपूर्वक आ रहे हैं। सूरदासजी कहते हैं कि गोपियाँ श्यामसुन्दरके 
ऐसे रूपको आँखोंकी कोरसे स्वाभाविकरूपमें ही आतुर (अधीर) होकर 
देखती हैं। 

राग कल्यान 
[८३ ] 

माधा जू के तन की सोभा कहत नहीं बनि आवै। 
अँचवत सादर दुहुँ लोचन पुट, मन नाहीं तृपिताबै॥ १॥ 
सघन मेघ अति स्याम सुभग बपु, तड़ित बसन, बनमाल। 
सिर सिखंड, बन धातु बिराजत सुमन सुरंग प्रबाल॥ २॥ 
कछुक कुटिल कमनीय सघन अति गोरज मंडित केस। 
अंबुज रुचि पराग पर मानौ राजत मधुप सुदेस॥ ३॥ 
कुंडल लोल कपोल किरन गन, नैन कमल दल मीन। 
अधर मधुर मुसुकानि मनोहर, करत मदन मन हीन॥ ४॥ 
प्रति प्रति अंग अनंग कोटि छबि, सुनि सखि परम प्रबीन। 
सूर दृष्टि जहँ जहाँ परति, तहँ तहीं रहति ह्वै लीन॥५॥ 

(गोपी कहती है--) माधवजीके शरीरकी शोभाका वर्णन करते नहीं 
बनता, दोनों नेत्ररूपी दोनेसे आदरपूर्वक उसका पान करनेपर भी मन तृप्त 
नहीं होता। घने मेघके समान अत्यन्त सुन्दर श्याम शरीर है, विद्युतके 
समान वस्त्र है, वनमाला धारण किये हैं। मस्तकपर मयूरपिच्छ है, 
(शरीरमें) वनकी धातुएँ घिसकर लगायी गयी हैं, जो बहुत ही भली 
लगती हैं। उत्तम रंगके पुष्प तथा कोमल लाल-लाल किसलय (अंगोंपर) 
बिराज रहे हैं। (मुखपर) गायोंके खुरोंसे उड़ी धूलिसे विभूषित अत्यन्त 
कमनीय घुँघराले घने केश कुछ ऐसी शोभा दे रहे हैं मानो कमलके 
परागपर रुचि रखनेवाले (परागके लिये लालायित) भौरे उत्तम ढंगसे 
मँडराते शोभा दे रहे हों। चंचल कुण्डलोंकी किरणोंका समूह कपोलोंपर 
पड़ रहा है, कमलकी पँखुड़ियों तथा मछलियोंके समान नेत्र हैं, अधरोंकी 
मनोहर मधुर मुसकराहट कामदेवके भी मनको छोटा बना देनेवाली है 
(उस मुसकराहटको देखकर कामदेव भी लजा जाता है)। अरी परम 
प्रवीण सखी! सुन, उनके अंग-अंगपर करोड़ों कामदेवकी शोभा खेल 
रही है। सूरदासजी कहते हैं कि (गोपियोंकी) दृष्टि जिस-जिस अंगपर 
पड़ती है, वहीं-वहीं निमग्न हो रहती है। 

राग हमीर 

[८४ |] 
चितवनि मैं, कि चंद्रिका मैं, किधौं मुरली माझि ठगौ री। 
देखत, सुनत मोहैँ जिहि सुर, नर, मुनि, मृग और खगौ री॥ १॥ 
जब तें दृष्टि परे मन मोहन, गृह मेरो मन न लगौ री। 
सूर स्याम बिनु छिनु न रहां में, मन उन हाथ पगौ री॥२॥ 

(गोपी कह रही है--) सखी! (न जाने) उनकी चितवनमें या 
चन्द्रिकामें अथवा मुरलीमें (कौन-सी ऐसी) मोहिनी है, जिसके देखते- 
सुनते सुर, नर, मुनि, मृग और पक्षी मोहित हो जाते हैं। मनमोहन जबसे 
दृष्टि पड़े हैं, तभीसे मेरा मन घरमें कभी नहीं लगा है। सूरदासके (इृष्ट) 
श्यामसुन्दरके बिना मैं एक क्षण भी नहीं रह सकती, मेरा मन उनके 
हाथ पग गया (उनमें ही अनुरक्त हो गया) है। 


९8 _ ____ अंकल सना श्रीकृष्ण-माधुरी 
९० अकृषणनलधु को 


राग कल्यान 
[८५ ] 

लाल की रूप माधुरी, निरखि नैकु सखी री। रासि 
मनसिज मन हरनि हाँसि, साँवरौ सुकुमार रा + 
नख सिख अंग-अंग निरखि सोभा सींव नखी री॥१॥ 
रैंगमेंगि सिर सुरँग पाग, लटकि रही बाम भाग, 

चंपकली कुटिल अलक बीच-बीच रखी री। 
आयत दूग अरुन लोल, कुंडल मंडित कपोल, 

अधर दसन दीपति छबि क्यौंहुँ न जाति लखी री॥ २॥ 
अभयद भुजदंड मूल पीन अंस सानुकूल, 

कनक मेखला दुकूल दामिनी धरषी री। 
उर पै मंदार हार, मुक्ता लर बर सुढार, 

मत्त द्विद गति तियनि की देह-दसा करषी री॥३॥ 
मुकुलित बय नव किसोर, वचन रचन चिते चोर, 

माधुरी प्रकास मंजरी अनूप चखी री। 
सूर स्थाम अति सुजान, गावत कल्यान तान, 

सप्त सुरनि कल तिहि पर मुरलिका बरषी री॥४॥ 

(गोपी कह रही है--) सखी! तनिक गोपाल लालकी रूपमाधुरी तो 

देख। कामदेवका भी मन हरण करनेवाला हास्य है, (यह) साँवला 
सुकुमारताकी राशि है, नखसे चोटीतक देख तो, इसका अंग-प्रत्यंग 
शोभाकी सीमाको पार कर गया है। मस्तकपर नारंगी (नारंगी-जैसे 
रंगवाली) पगड़ी बायीं ओर लटक रही है तथा घुँघुगाली अलकोंके बीच- 
बीचमें चम्पाकी कलियाँ सजायी गयी हैं। बड़े-बड़े अरुनारे चंचल नेत्र 
हैं, कपोल कुण्डलोंसे शोभित हो रहे हैं; (लाल-लाल) ओठोंकी आभा 
दाँतोंपर इस प्रकार पड़ रही है कि उनकी शोभा किसी भी प्रकारसे समझी 
नहीं जा सकती। भुजदण्डका मूल भाग (कंधेसे मिला हुआ अंश) 
अभयका स्थान (सबको अभय देनेवाला) और मोटे कंधे बड़े सुडौल 
(अंगके अनुरूप) तथा सोनेकी करधनी और पीताम्बरका पटुका 
विद्युत्‌ूको भी कान्तिहीन करनेवाले हैं। वक्ष:स्थलपर पारिजातके पुष्पोंकी 

माला तथा सुडौल मोतियोंकी उत्तम माला है तथा (उनकी) मतवाले 
हाथीकौ-सी चाल ब्रजस्त्रियोंकी देहकी सुधिको खींच लेनेवाली (उन्हें 
मोहित कर लेनेवाली) है। खिलती हुई नयी किशोरावस्था, चित्तको 
चुरानेवाली ताक्य-रचना (बोलनेकी शैली) रूप-माधुर्यकी प्रकाशमान 
अनुपम मंजरीका स्वाद तो ले। सूरदासजी कहते हैं कि अत्यन्त चतुर 


श्यामसुन्दर कल्याणराग गा रहे हैं, उसकी तानपर वंशी सातों स्वरोंकी 
सुन्दर वर्षा कर रही है। 


[८६ ] 
आवत मोहन धेनु. चराऐं। 
मोर मुकुट सिर, उर बनमाला, 
हाथ लकुट, गो रज लपटाऐं॥ १॥ 
कटि कछनी किंकिनि धुनि बाजति, 
चरन चलत नूपुर रब लाऐं। 
ग्वाल मंडली मध्य स्याम घन, 
पीत बसन दामिनी लजाएँ॥ २॥ 
गोप सखा आवत गुन गावत, 
मध्य स्थाम हलधर छबि छाऐं। 
सूरदास प्रभु असुर॒ सँघोरें 
। ब्रज आवत मन हरष बढ़ाएँ॥ ३॥ 
(सखी कहती है--) मोहन गायें चराकर आ रहे हैं। मस्तकपर 
मयूरपिच्छका मुकुट है, वक्ष:स्थलपर वनमाला है, हाथमें छड़ी है और 
गायोंके खुरसे उड़ी धूलि लिपटाये हुए हैं। कमरमें कछनीके ऊपर 
किंकिणी मधुर ध्वनिसे बज रही है तथा चलते समय चरणोंमें नूपुरका 
शब्द हो रहा है। गोपबालकोंकी मण्डलीके बीच मेघके समान श्यामसुन्दर 
पीताम्बरके द्वारा बिजलीको भी लज्जित कर रहे हैं। गोप-सखा गुणगान 
करते आ रहे हैं, बीचमें श्याम और बलराम सुशोभित हैं। सूरदासजी 
कहते हैं कि मेरे स्वामी (वनमें) असुर मारकर मनमें प्रसन्‍नताको बढ़ाते 
हुए ब्रज आ रहे हैं। 


९२ श्रीकृष्ण-माधुरी 


राग कल्यान 
[८७ |] 

ए लखि आबत मोहनलाल। 
स्थाम सुभग घन, तड़ित बसन, बग पंगति, मुक्ता माल॥१॥ 
गो पद रज मुख पै छबि लागति, कुंडल नैन बिसाल। 
बल मोहन बन तैं बने आवत, लीन्हें गैया जाल॥२॥ 
ग्वाल मंडली मध्य बिराजत, बाजत बेनु रसाल। 
सूर स्थाम बन तें ब्रज आए, जननि लए अंकमाल॥ ३॥ 

देखो! ये मोहनलाल आ रहे हैं। मेघक्े समान मनोहर श्याम शरीर 
है, बिजलीके समान पीताम्बर है, मोतियोंकी माला बगुलोंकी पंक्तिके 
समान है। गायोंके खुरसे उड़कर मुखपर लगी धूलि सुहावनी लग रही 
है, (कानोंमें) कुण्डल हैं (और) बड़े-बड़े नेत्र हैं, गायोंका समूह साथ 
लिये बलराम और श्याम वनसे सजे हुए आ रहे हैं। (दोनों भाई) गोपोंकी 
मण्डलीके मध्यमें विराजमान हैं, रसमयी वंशी बज रही है। सूरदासजी 
कहते हैं कि (जब) श्याम वनसे ब्रजमें आये, (तब) माताने उन्हें गोदमें 
ले लिया। 

राग कान्‍हरौ 
[८८ ] 

हम देखे इहि भाँति कन्हाई। 
सीस सिखंड, अलक बिथुरीं मुख, कुंडल स्त्रवन सुहाई॥ १॥ 
कुटिल भृूकुटि, लोचन अनियारे, सुभग नासिका राजत। 
अरुन अधर दसनावलि की दुति दाड़िम कन तन लाजत॥ २॥ 
ग्रीव' हार मुकुता, बनमाला, बाहु दंड गज सुंड। 
रोमावली सुभग बग पंगति, जाति नाभि हृद झुंड॥३॥ 
कटि पट पीत, मेखला कंचन, सुभग जंघ, जुग जानु। 
चरन कमल नख चंद्र नहीं सम, ऐसे सूर सुजानु॥ ४॥ 

(सखी कहती है--सखी!) हमने कन्हाईको इस प्रकार देखा। 
मस्तकपर मयूरपिच्छ, मुखपर बिखरी अलकें, कानोंमें कुण्डल शोभा दे 
रहे हैं। टेढ़ी भौंहें, नुकीले नेत्र, मनोहर छटा देती नासिका, लाल ओठ 

और दन्तपंक्तियोंकी ऐसी कान्ति कि अनारके दाने भी अपने शरीरसे लजा 
जायँ! गलेमें मोतियोंकी माला तथा वनमाला, हाथीकी सूँड़की भाँति 
भुजदण्ड, झुंड बनाकर नाभिरूपी सरोवरको जाती हुई बगुलोंकी पंक्तिके 
समान मनोहर रोमावली, कमरमें पीताम्बर और सोनेकी करधनी, मनोहर 
जाँघें और दोनों पिंडलियाँ, कमलके समान चरणके नखोंकी समता चन्द्रमा 
भी नहीं कर सकते। सूरदासजी कहते हैं--ऐसे सुजान (श्यामसुन्दर) हैं, 
जिन्हें हमने देखा। 


राग बिलावल 
[८९ ] 
बने बिसाल कमल दल नेन। 
ताहू मैं अति चारु बिलोकनि, 
गूढ़ भाव सूचति सखि सैन॥१॥ 
बदन सरोज निकट कुंचित कच, 
मनौ मधुप आए मधु लैन। 
तिलक तरुन ससि, कहत कछुक हँसि, 
बोलत मधुर मनोहर बैन॥ २॥ 
मदन नृपतति कौ देस महा मद, 
बुधि बल बसि न सकत उर चैन। 
सूरदास प्रभु दूत दिनहिं दिन, 
पठवत चरित चुनौती दैन॥३॥ 
(गोपी कहती है--) बड़े-बड़े नेत्र कमलदलके (कमलकी पंखुड़ीके ) 
समान सजे हैं। सखी! उसमें भी देखनेकी अत्यन्त सुन्दर भंगी (रीति) 
संकेतसे गूढ़ भाव सूचित करनेवाली है। कमलके समान मुखके चारों 
ओर घुँघराले बाल ऐसे लगते हैं, मानो भौरे मधु लेने आये हों। पूर्ण 
चन्द्रमाके समान तिलक लगा है, हँसकर कुछ कह रहे हैं और मनोहर 
वचन बोल रहे हैं। (इनका यह रूप तो) मानो महान्‌ गर्विष्ठ कामदेवरूपी 
राजाका देश है; (जहाँ) अपने बुद्धि-बलसे (विचार करके भी) हृदयकी 
शान्ति नहीं बस सकती (इन्हें देखकर चित्त चंचल हुए बिना रह नहीं 
सकता) । सूरदासके स्वामी (इतनेपर भी) अपने चरितरूपी दूत दिनोंदिन 


४.  अशानओाय नननन लता श्रीकृष्ण-माधुरी 
_ऐसे चरित करते हैं मानो 


(रोज-रोज) चुनौती देने भेज देते हैं। ऐसे रख सकता है और मोहित 


चुनौती दे रहे हैं कि देखें कौन कबतक थैर्य 
नहीं होता। 
राग धनाश्री 
[९० ] 
ऐसे हम देखे नँद नंदन। 
स्थाम सुभग तनु पीत बसन, जनु ५ 
नील जलद पै तड़ित सुछंदन॥ १॥ 
मंद मंद मुरली रव गरजनि, े 
सुधा दृष्टि बरषति आनंदन। 
बिबिध सुमन बनमाला उर, मनु 
सुरपति धनुष नए हो छंदन॥ २॥ 
मुक्तालली मनौ बग पंगति, 
सुभग अंग चरचित छबि चंदन। 
सूरदास प्रभु नीप तरोवर 
तर ठाढ़े सुर नर मुनि बंदन॥३॥ 
(सखी सखीसे कहती है--) हमने नन्दनन्दनको इस वेषमें देखा-- 
मनोहर श्याम शरीरपर पीला वस्त्र (ऐसा लग रहा था) मानो नीले मेघपर 
स्वच्छन्द बिजली स्थिर हो। मन्द-मन्द वंशी-ध्वनिकी गर्जना (के साथ) 
अमृतमयी दृष्टि आनन्दकी वर्षा कर रही है। भाँति-भाँतिके पुष्पोंकी 
वनमाला वक्ष:स्थलपर (ऐसी) है मानो नयी रस्सीसे बँँधा इन्द्रधनुष है। 
मोतियोंकी माला क्या है मानो बगुलोंकी पंक्ति हो, मनोहर अंगोंमें लगा 
चन्दन शोभा दे रहा है। सूरदासजी कहते हैं--देवता, मनुष्य तथा 
मुनिगणोंके भी वन्दनीय मेरे स्वामी कदम्ब-वृक्षके नीचे खड़े हैं। 
राग बिहागरौ 
[९१ ] 
जैसे कहे, स्याम हैं तैसे। 
कृष्न रूप अवलोकन कौं सखि, नेन होहिं जौ ऐसे॥ १॥ 
तें जु कहति लोचन भरि आए, स्याम कियौ तहूँ ठौर। 

पुन थली तिहिे जानि बिराजे, बात नहीं कछु और॥२॥ 
तेरे नैन बास हरि कीन्हो, राधा, आधा जानि। 
सूर स्थाम नटवर बपु काछें, निकसे इहिं मम आनि॥३। 

(एक गोपी श्रीराधासे कहती है--) “तुमने श्यामसुन्दरको जैसा 
(मोहन) बतलाया, वे सचमुच ही वैसे हैं। सखी! श्रीकृष्णचन्द्रके 
स्वरूपको देखनेके लिये यदि नेत्र हों (तो) ऐसे (तुम्हारे समान) हों। 
तुम जो यह कहती हो कि नेत्र भर आये, सो वहाँ तो श्यामने स्थान बना 
लिया; (वे तुम्हारे नेत्रोंको) पवित्र स्थान समझकर (वहाँ) विराजमान हुए 
हैं! दूसरी कोई बात नहीं। श्रीराधे ! (तुम्हें) आधी (अर्धाग, अपूर्ण) 
समझकर (पूर्ण करनेके लिये) हरिने तुम्हारे नेत्रोंमें निवास किया है।' 
सूरदासजी कहते हैं कि नटवरका-सा वेष बनाये श्यामसुन्दरकों उसी 
समय देखा, जब वे इस मार्गसे निकले। 

राग कल्यान 
[९२ ] 

जब तेैं निरखे चारु कपोल। 
तब तें लोक लाज सुधि बिसरी, दै राखे मन ओल॥ १॥ 
निकसे आइ अचानक तिरछे, पहरें पीत निचोल। 
रतन जटित सिर मुकुट बिराजत, मनिमें कुंडल लोल॥ २॥ 
कहा करों, बारिज मुख ऊपर बिथके पटपद जोल। 
सूर स्थाम करि यह उतकरषा, बस कीन्हीं बिनु मोल॥३॥ 

(गोपी कहती है--) जबसे (श्यामके) सुन्दर कपोल देखे, तभीसे 
लोकलज्जाका ध्यान छूट गया और मन (उन्हें) जमानतमें दे रखा है। 
अचानक पीताम्बर पहने त्रिभंगरूपमें इधरसे आ निकले; (उस समय 
उनके) मस्तकपर रत्नजटित मुकुट विराजमान था, मणिमय कुण्डल 
चंचल हो रहे (हिल रहे) थे। क्‍या करू. कमलमुखपर (बिखरी 
अलकेंरूप) थके हुए भौंरोंका समूह शोभा दे रहा था। सूरदासजी कहते 
हैं--श्यामसुन्दरने (अपने रूपकी) यह अभिवृद्धि करके (मुझे) बिना 
मूल्यके ही वश कर लिया। 

राग पूरबी 
[ ९३ ) 
चारु चितौजिन, सु चंचल डोल। 
कहि न जाति मन मैं अति भावति, 
कछु जु एक उपजति गति गोल॥ १॥ 
मुरली मधुर बजावत, गावत, 
चलत करज अरु कुंडल लोल। 
सब छबि मिलि प्रतिबिंब बिराजत, 
इंद्रनील मनि मुकुर कपोल॥ २॥ 
कुंचित केस सुगंध सुबसि मनु 
उड़ि आए मधुपनि के टोल। 
सूर सुभ्रुव,, नासिका मनोहर, 
अनुमानत अनुराग अमोल॥ ३॥ 


(सखी कहती है--मोहनका) मनोहर ढंगसे देखनेकी तथा अत्यन्त 
चंचल नेत्रोंकी शोभा कही नहीं जाती, (यद्यपि) वह मनको बहुत भाती 
है; (क्योंकि उन्हें देखकर हृदयमें) एक (अदभुत) हलचल उत्पन्न हो 
जाती है। मुरली मधुर स्वरमें बजाना, गाना, हाथ चलाना तथा कुण्डलोंका 
हिलना--इन सबकी छटाका प्रतिबिम्ब एकत्र होकर ही इन्द्रनील मणिके 
दर्पणके समान कपोलोंमें (बहुत सुन्दर) शोभा देता है। घुँघराले केश ऐसे 
हैं मानो सुगन्‍्धके वशीभूत होकर भौंरोंके झुंड उड़कर आये हों। सूरदासजी 
कहते हैं कि सुन्दर भौंहें और मनोहर नासिका अमूल्य प्रेमका अनुमान 


करा देती हैं (कि अमूल्य--असीम प्रेमके ये ही आधार हैं)। 


राग बिभास 
[९४ | 
गोकुल गाँठ5 रसीले पिय कौ। 
मोहन देखि मिटत दुख जिय कौ॥ १ ॥ 
मोरमुकुट, कुंडल,  बनमाला। 
या छबि सौं ठाढ़े नंदलाला॥ २ ॥ 

कर मुरली, पीतांबर सोहै। 


चितवत ही सब कौ मन मोहै॥ ३ ॥ 
मन मोहियौ इन साँवरे हो, चकित सी डोलत फिरों। 
और कछु न सुहाइ तन मन, बैठि उठि गिरि गिरि परों॥ ४ ॥ 
मदन बान सुमार लागे, जाइ परि न कछू कही। 
और कछू उपाइ नाहीं, स्थाम बैद बुलावही॥ ५ ॥ 
तजी लाज गुरुजन की। 
अब मोहि सुधि न पैया तन की॥ ६ ॥ 
लोग कहैं यह भट्ट है बौरी। 
े सुत पति छाँड़ि फिरति बन दौरी॥ ७ ॥ 
छॉड़ि सुरति सम्हार जिय की, कृष्ण छवि हिरदै बसी। 
मदन मोहन देखि धाई, बैसिए कुंजनि धँसी॥ ८ ॥ 
कुज धाम किसोर ठाढ़े, केसरि खौरि बनाइ केैं। 
चन्द्रिका पर प्रान वारौं, बलि गई या भाई कैं॥ ९ ॥ 
इन नेनन बाँध्यौ प्रन भारी। 
निरखत रहैं सदा गिरिधारी॥ १०॥ 
काहू कौ कहाँ मन नहिं आन्यों। 
कमलनैन नैननि पहिचान्यौों॥ ११॥ 
निरखि नंद किसोर सख् री, कोटि किरन प्रकासु री। 
कालिंदी कें तीर ठाढ़े, श्रवन सुनियत बाँसुरी॥ १२॥ 
बाँसुरी बस किए सुर नर, सुनत पातक नासु री। 
सूर के प्रभु यहै बिनती, सदा चरननि बासु री॥ १३॥ 
(गोपिका कहती है--) गोकुल गाँव तो (मेरे) रँगीले (प्रेममय) 
स्वामीका है, (जहाँ) मोहनको देखकर चित्तका क्लेश दूर हो जाता है। 
मोर-मुकुट, कुण्डल और वनमाला पहने इस छठटासे श्रीनन्दनन्दन खड़े 
हैं। हाथमें वंशी (और अंगपर) पीताम्बर शोभित है, देखते ही सबका 
मन मोहित कर लेते हैं। इन श्यामने मेरे मनको ऐसा मोहित कर लिया 
है, (जिससे) आश्चर्यमें पड़ीकी भाँति घूमती-फिरती हूँ। तन-मनको 
दूसरा कुछ अच्छा नहीं लगता; बैठती हूँ, उठती हूँ, गिर-गिर पड़ती हूँ। 


555 &ा &ााज्ञा३ ३४वाकएा $ल्‍ट८ाणा_ 4 फाणा। 


९८ श्रीकृष्ण-माधुरी 


अगणित कामदेवके बाण लगे हैं, कुछ कहा नहीं जा सकता; 
श्यामसुन्दररूपी वैद्यको बुलाओ, दूसरा कोई उपाय नहीं है। मैंने तो 
गुरुजनोंकी (भी) लज्जा छोड़ दी, अब मुझे इस शरीरका (भी) ध्यान 
नहीं रहता। लोग कहते हैं--'यह पागल हो गयी है, (जो) पति-पुत्रको 
छोड़कर वनमें दौड़ी-दौड़ी घूमती है।' प्राणों (शरीर) की (भी) सुधि 
एवं सँभाल छोड़ दी, श्रीकृष्णकी शोभा हृदयमें बस गयी है। मदनमोहनको 
देखकर दौड़ी और उसी (बेसुध) दशामें कुंजमें चली गयी। कुंजभवनमें 
केसरकी खौर (पूरे ललाटपर तिलक) सजाये नवलकिशोर खड़े थे, 
उनके मोर-मुकुटकी चन्द्रिकापर मैं अपने प्राण न्योछावर कर दूँ, (उनके 
उस) बनावपर खड़े होनेके ढंगपर मैं बलिहारी गयी। मेरे इन नेत्रोंने यह 
महान प्रतिज्ञा ठान ली (कर ली) कि सदा गिरिधारीको देखते ही रहें। 
किसीका कहना (समझाना) चित्तपर जमा नहीं, नेत्रोंने कमललोचनको 
पहचान लिया (उनसे प्रेम कर लिया)। 'सखी! ननन्‍्दकिशोरको देख, 
करोड़ों किरणोंके (समान) प्रकाशित हैं, यमुनाके किनारे खड़े हैं, 
वंशीध्वनि कानोंसे सुनायी पड़ रही है। उस वंशीने देवता, मनुष्य सबको 
वशमें कर लिया है (और उसकी धुन) सुनते ही (समस्त) पापोंका नाश 
हो जाता है।' सूरदासजी कहते हैं--अपने स्वामीसे (मेरी) यही प्रार्थना 
है कि सदा उनके चरणोंमें मेरा निवास रहे। 
राग गौरी 
[९५ ] 

नंद नँदन बुंदावन चंद। 
जदुकुल नभ, तिथि दुतिय देवकी, प्रगटे त्रिभुवन बंद॥१॥ 
जठर कुहू तें बिहरि बारुनी, दिसि मधुपुरी सुछंद। 
बसुद्यौ संभु सीस धरि आन्यौ गोकुल, आनंद कंद॥२॥ 
ब्रज प्राची, राका तिथि जसुमति, सरस सरद रितु नंद। 
उड़गन सकल सखा संकरषन, तम कुल दनुज निकंद॥३॥ 
गोपी जन चकोर चित बाँध्यो, निमि निवारि पल द्वंद। 
सूर सुदेस कला घोडस परिपूरन  परमानंद॥ ४॥ 

(सखी कहती है--सखी !) श्रीनन्दनन्दन वृन्दावनके चन्द्रमा हैं। 

यदुकुलरूपी आकाशमें, माता देवकीरूपी द्वितीया तिथिमें वे त्रिभुवनके 
वन्दनीय प्रकट हुए हैं। मथुरारूपी पश्चिम दिशामें (माताके) गर्भरूप 
अमावस्याकी रात्रिमें स्वतन्त्रतापूर्वक्क विहार (निवास) कर लेनेके बाद 
वसुदेवजीरूपी शंकर मस्तकपर रखकर इन आनन्दकन्दको गोकुल लाये। 
ब्रज पूर्व दिशा, यशोदाजी पूर्णिमा तिथिके समान और नन्दजी रसमय 
शरद्‌-ऋतु हैं। सभी सखा तथा बलरामजी तारागण हैं और चन्द्ररूप मोहन 
अन्धकारस्वरूप असुरकुलको नष्ट करनेवाले हैं। चकोरोंके समान 
गोपियोंने पलकोंका गिरना-उठना बंद करके (अपलक देखते हुए इनमें) 
चित्त लगाया है। सूरदासजी कहते हैं कि घोडश कलाओंसे भली प्रकार 
परिपूर्ण (ये) परमानन्द (यहाँ प्रकट) हैं। 
[९६ | 

देखि सखि! हरि को मुख चारु। 

मनो छिड़ाइ लियौ नँद नंदन वा ससि कौ सत सारु॥ १॥ 
रूप तिलक, कच कुटिल, किरन छबि कुंडल कल बिस्तारु। 
पत्रावलि परिवेष, सुमन सरि मिल्योौ मनौ उड़ दारु॥२॥ 
नैेन चकोर बिहंग सूर सुनि, पिवत न पावत पारु। 

अब अंबर ऐसौ लागत है, जैसी जूठो थारू॥३॥ 

(गोपी कह रही है--) सखी! हरिके सुन्दर मुखको देख, मानो 

नन्दनन्दन (के मुख) ने (उस आकाशस्थित) चन्द्रमाका सच्चा (यथार्थ) 
सार भाग (पूरा-का-पूरा) छीन लिया हो। (चन्द्रके) सौन्दर्यको (आपके) 
तिलकने, श्यामताको कुटिल कचों (टेढ़ी अलकावलियों) ने किरणोंकी 
शोभाको सुन्दर बड़े कुण्डलोंने प्रभा (तेज) को (कपोलोंपर की गयी) 
गेरूकी रचनाने (छीन लिया) और (आपके कानोंके पास झूलते हुए) 
फूलोंके तुर्रे ऐसे सुन्दर लग रहे हैं मानो तारागण (आकाशसे) टूटकर 
(उनकी) बराबरी करनेको आ मिले हों। सूरदासजी, (मेरे) नेत्ररूप 
चकोर पक्षी (इस मुखचन्द्रका) अमृत पान करते हुए थकते नहीं, अब 
(तो) आकाश (चन्द्र) ऐसा लगता है, जैसे जूठा थाल (हो)। 

कहे 
नेत्र 


भाग 

राग कान्हरौ 
[९७] 

देखि री! हरि के चंचल तारे। 
कमल मीन कौ कहूँ एती छबि, 

खंजनहू न जात अनुहारे॥ १॥ 
वह लखि निमिष नवत मुरली पर, 

कर मुख नेन भए इकचारे। 
मनु जलरूह तजि बैर मिलत बिधु, 

करत नाद बाहन चुचुकारे॥ २॥ 
उपमा एक अनूपम उपजति, 

कुंचित अलक मनोहर भारे। 
बिडरत बिझुकि जानि रथ तें मृग, 

जनु ससंकि ससि लंगर सारे॥ ३॥ 
हरि प्रति अंग बिलोकि मानि रुचि, 

ब्रज बनितानि प्रान धन वारे। 
सूर स्याम मुख निरखि मगन भटँ, 

यह बिचारि चित अनत न टारे॥ ४॥ 


(गोपी कह रही है--) 'सखी! श्यामकी चंचल पुतलियाँ देख। 
कमल और मछलियोंमें इतनी शोभा कहाँ है, खंजन भी इनके समान नहीं 
जा सकते। क्षणभरके लिये देख! वंशीपर झुके हुए हाथ, मुख और 
एक आधारपर लगे हैं मानो (हाथरूपी) कमल शत्रुता छोड़कर 
(मुखरूपी) चन्द्रमासे मिल रहा हो और चन्द्रमा शब्द करता हुआ अपने 
वाहन (नेत्ररूप मृग) को पुचकार रहा हो। घुँघराली घनी मनोहर 
अलकोंपर एक अनुपम उपमा सूझती है मानो चन्द्रमाने अपने रथके 
मृगोंको डरकर बिदकते (चौंकते) देख और आशंकित होकर (कि ये 
न खड़े हों) जाल फैला दिया हो ।' हरिके प्रत्येक अंगको देख और 
उसपर मुग्ध होकर ब्रजकी स्त्रियोंने प्राणरूपी धन न्‍्योछावर कर दिया। 
सूरदासजी कहते हैं कि श्यामका मुख देखकर वे आनन्दमग्न हो गयीं, 


उनका चित्त उसीके चिन्तनमें डूब गया, वहाँसे हटाये नहीं हटता। 

राग सोरठ 
९८ 

हरि मुख निरखत नैन ला | 
ए मथुकर रूचि पंकज लोभी, ताही तैं न उड़ाने॥ १॥ 
कुडल मकर कपोलनि के ढिंग जनु रबि रैनि बिहाने। 
भ्रुव सुंदर, नेननि गति निरखत, खंजन मीन लजाने॥२॥ 
अरुन अधर, दुज कोटि बज्र दुति, ससि घन रूप समाने। 
कुंचित अलक, सिलीमुख मिलि मनु ले मकरंद उड़ाने॥ ३॥ 
तिलक ललाट, कंठ मुकुतावलि भूषन मनिमय साने। 
सूर स्थाम रस निधि नागर के, क्‍यों गुन जात बखाने॥४॥ 

(गोपी कहती है--) श्रीहरिका मुख देखकर नेत्र (अन्यत्र हटना) 
भूल ही गये हैं। ये कमल-रसके लोभी भ्रमर हैं, इसीसे (मुखकमलसे) 
उड़ते नहीं। कपोलोंके पास मकराकृत कुण्डल ऐसे लगते हैं मानो रात्रि 
बीतनेपर सूर्य उगे हों। सुन्दर भौंहोंकी मटकन तथा नेत्रोंकी गति देखकर 
खंजन और मछलियाँ भी लज्जित हो जाती हैं। लाल-लाल ओउ हैं; 
करोड़ों हीरोंके समान प्रभायुक्त दाँत हैं, जिन्हें देख (लज्जित हो) कर 
चन्द्रमा बादलोंमें छिप गया है और घुँघराली अलकें ऐसी हैं मानो भौंरोंका 
झुंड एकत्र होकर पुष्परस लेकर उड़ रहा हो। ललाटपर तिलक है, गलेमें 
मोतियोंकी लड़ी है, मणिजटित आभूषण हैं। सूरदासजी कहते हैं-- 
(ऐसे) रसके निधान चतुरचूडामणि श्यामसुन्दरके गुण, भला, (कोई) 
कैसे वर्णन कर सकता है। 

राग केदारौ 
[९९] 

देखि री, नवल नंदकिसोर। 

लकुट सौं लपटाइ ठाढ़े, जुबति जन मन चोर॥१॥ 

चारु लोचन, हँसे बिलोकनि, देखि कैं चित भोर। 

मोहिनी मोहन लगावत, लटकि मुकुट झकोर॥ २॥ 

स्त्रवन धुनि सुनि नाद पोहत करत हिरदै फोर। 

सूर अंग त्रिभंग सुंदर छबि निरखि तृन तोर॥३॥ 

(गोपी कह रही है--) 'सखी! नवल नन्दकिशोरको देख, (जो) ये 
युवतियोंके मनको चुरानेवाले (किस प्रकार) लाठीसे लिपटकर खड़े हैं। 
इनके मनोहर नेत्रोंसे हँसते हुए देखनेकी भंगी देखकर चित्त मुग्ध हो जाता 
है और ये मोहन मुकुटकी झकोरके साथ लटककर कुछ मोहिनी-सी डाल 
जाते हैं। कानोंमें पैठकर इनकी यह वंशी-ध्वंनि हृदयको बेध देती है 
(उसमें छेद कर देती है, उसे अपनेमें गूँथ लेती है)। सूरदासजी कहते 
हैं--त्रिभंगसुन्दर (श्यामके) श्रीअंगकी शोभा देखकर गोपियाँ (उसे 
नजरसे बचानेके लिये) तृण तोड़ती हैं। 

राग कान्हरौ 
[१०० ] 
ब्रज बनिता देखति नंद ननन्‍्दन। 
नव घन नील बरन, ता ऊपर खौर कियौ तन चंदन॥ १॥ 
करन बरन तन पीत पिछौरी, उर भ्राजति बनमाल। 
निर्मल गगन सेत बादर पै, मनौ दामिनी जाल॥२॥ 
मुक्ता माल बिपुल बग पंगति, उड़त एक भई जोति। 
सूर स्थाम छबि निरखत जुबती हरष परस्पर होति॥ ३॥ 
ब्रजकी स्त्रियाँ नन्दनन्दनको देख रही हैं--वे नवीन मेघके समान 
नीलवर्ण हैं और उसपर वे शरीरमें चन्दनका लेप किये हैं। स्वर्णके रंगका 
पीला पटुका शरीरपर है और वक्ष:स्थलपर वनमाला शोभा दे रही है मानो 
निर्मल आकाशमें श्वेत बादलोंके ऊपर विद्युतूका जाल फैला हो। 
मोतियोंकी माला विशाल बगुलोंकी पंक्तिके समान है, जो उड़ते हुए एक 
होकर शोभा दे रही है। सूरदासजी कहते हैं--श्यामकी छटा देख युवतियाँ 
परस्पर (उसका वर्णन करके) आनन्दित हो रही हैं। 
राग सूही 
[१०१ ] 
प्राता सम, आवत हरि राजत। 
रतन जटित कुंडल सखि, स्त्रवनन, 
तिन की किरन सूर तन लाजत॥ १॥ 

सातौं' रासि मेलि द्वादस' मैं, 
कटि मेखला अलंकृत साजत। 
पृथ्वी मथी पिता' सो लै कर, 
मुख समीप मुरली धुनि बाजत॥२॥ 
जलधि तात तिहि नाम कंठ' के, 
तिन के पंख मुकुट सिर भ्राजत। 
सूरास कहै सुनौ गूढ़ हरि 
भगतन भजत, अभगतन भाजत॥ ३॥ 
प्रात:काल आते हुए श्याम शोभायमान हो रहे हैं। सखी ! उनके कानोंमें 
रत्नजटित कुण्डल हैं, जिनकी किरणोंसे सूर्य-बिम्ब भी लज्जित होता है। 
यह जुड़ी हुई मछलियोंकी आकृतिसे अलंकृत किंकिणी कमरमें शोभा दे 
रही है और बाँसकी वंशीको हाथमें लेकर मुखसे लगाकर (सुरीली) 
ध्वनिसे बजा रहे हैं। मयूरपिच्छका मुकुट मस्तकपर शोभा दे रहा है। 
सूरदासजी कहते हैं कि हरिकी यह रहस्यमय गति सुनो--भक्तोंका वे भजन 
करते (उनसे प्रेम करते) हैं और अभक्तोंसे दूर हो जाते हैं। 
राग नट 
[१०२ ] 
हरि तन मोहिनी माई। 
अंग अंग अनंग सत सत, बरनि नहिं जाई॥१॥ 
कोउ निरखि सिर मुकुट की छबि, सुरति बिसराई। 
कोउ निरखि बिथुरी अलक मुख, अधिक सुख छाई॥ २॥ 
कोउ निरखि रहि भाल चंदन, एक चित लाई। 
कोउ निरखि बिथकी भ्रकुटि पै नैन ठहराई॥ ३॥ 
१. सातवीं राशि तुलाजजोड़ी। 
२. बारहवीं राशि मीन-मछली। 
३. पृथ्वीमथी-पिता-पृथ्वीका दोहन करनेवाले आदिराज पृथुके पिता वेन या 
वेणु-बाँस। 
४. जलधितात तिहि नाम कंठ-(जल इसलिये नार कहा जाता है कि वह 


नरस्वरूप श्रीहरिसे उत्पन्न हुआ; वे नारायण जिसके कण्ठके समान-केकी- 
कण्ठाभनील कहे जाते हैं, वह )-मयूर। 

कोउ निरखि रहे चारु लोचन, निमिष भरमाई। 
कहत नहिं आई॥ ४॥ 
सूर प्रभु की निरखि सोभा कह & हक 
(गोपी कहती है--) 'सखी! श्यामके शरीरमें कोई जादू है, उन 
अंग-प्रत्यंगमें सैकड़ों कामदेवोंकी छटा होनेसे उनका वर्णन नहीं किया 
जा सकता। कोई मस्तकके मुकुटकी छटा देखकर अपने-आपको भूल 
गयी है और कोई मुखपर बिखरी अलकोंको देखकर अत्यन्त आनन्दमें 
निमग्न है। कोई एकाग्रचित्तसे ललाटपर लगे चन्दनको देख रही है, (तो) 
कोई भृकुटिपर नेत्र स्थिर करके (उसे) देखती मुग्ध हो रही है। कोई 
अपलक नेत्रोंसे सुन्दर नेत्र देख रही है।' सूरदासजी कहते हैं कि मेरे 
स्वामीकी शोभा देखकर उसका वर्णन कोई कर नहीं सका है। 
राग गुंड मलार 
[१०३] 
स्थाम सुख रासि, रस रासि भारी। 
रूप की रासि, गुन रासि, जोबन रासि, 
थकित भहूँ निरखि नव तरुन नारी॥ १॥ 
सील की रासि, जस रासि, आनंद रासि, 
नील नव जलद छबि बरन कारी। 
दया की रासि, विद्या रासि, बल रासि, 
निरदयाराति दनु कुल प्रहारी॥ २॥ 
चतुरई रासि, छल रासि, कल रासि, हरि 
भजै जिहि हेत तिहि दैनहारी। 
सूर प्रभु स्थाम सुख धाम पूरन काम 
बसन कटि पीत मुख मुरलि धारी॥ ३॥ 

(गोपी कहती है--सखी !) श्यामसुन्दर सुखकी राशि हैं और रस 
(आनन्द)-की भी महान्‌ राशि हैं। वे रूपकी राशि हैं, गुणकी राशि हैं, 
युवावस्थाकी राशि हैं, उन्हे देखकर ब्रजकी नवीन तरुणी ( युवती) स्त्रियाँ 
थकित (मुग्ध) हो गयी हैं। वे शीलकी राशि हैं, यशकी राशि हैं, आनन्दकी 
राशि हैं; नवीन नीले मेघके समान उनका शोभामय वर्ण है। वे दयाकी राशि 
हैं, विद्याकी राशि हैं, बलकी राशि हैं, वे क्रूरके शत्रु तथा दानवोंके कुलको 

नष्ट करनेवाले हैं। वे चतुरताकी राशि हैं, छल (कौशल)-की राशि हैं, 
कलाकी राशि हैं; जो उन श्रीहरिका जिसलिये भजन करता है, उसे वही 
देनेवाले हैं। सूरदासके स्वामी श्यामसुन्दर सुखके धाम तथा पूर्णकाम हैं, 
कमरमें पीताम्बर पहने और मुखपर मुरली धारण किये हैं। 
राग बिहागरौ 

[१०४] 
सुंदर बोलत आवत बैन। 
ना जानौं तिहे समै सखी री, सब तन स्त्रवन कि नैन॥१॥ 
रोम रोम मैं सब्द सुरति की, नख सिख लौं चख ऐन। 
इते मान बानी चंचलता सुनी न समुझी सैन॥२॥ 
तब तकि जकि है रही चित्र सी, पल न लगत चित चैन। 
सुनौ सूर यह साँच कि संभ्रम, सुपन किधौं दिठ रैन॥३॥ 

(गोपी कह रही है--) अरी सखी! जब मोहन सुन्दर बचन बोलते 

हुए आते हैं, तब पता नहीं लगता कि मेरे सारे शरीरमें कान हैं या नेत्र। 
उनके शब्द मेरे रोम-रोममें सुनायी देते हैं और (उन्हें देखनेके लिये) 
नखसे चोटीतक (पूरा देह) नेत्रोंका निवास बन जाता है। इतनेपर भी 
विश्वास कर, मैंने उनकी वाणीकी चपलता नहीं सुनी और न उनका 
संकेत ही समझ सकी। तभीसे चित्रकी भाँति स्तम्भित (ठिठकी)-सी हो 
रही हूँ और एक पल भी चित्तको शान्ति नहीं है, सूरदासजी (तुम भी) 
सुनो--यह देखना-सुनना (मेरा) सच्चा है या भ्रम है अथवा (मैंने 
मोहनका) रात्रिमें स्वप्न देखा है। 

राग मलार 

[१०७५] 
नैना (माई ) भूलैं अनत न जात। 
देखि सखी! सोभा जु बनी है मोहन के मुसुकात॥ १॥ 
दाड़िम दसन निकट नासा सुक, चौंच चलाइ न खात। 
मनु रतिनाथ हाथ ध्रुकुटी धनु, तिहे अवलोकि डरात॥ २॥ 
बदन प्रभामय, चंचल लोचन, आनंद उर न समात। 
मानौ भौोंह जुबा रथ जोतें, ससि नचवत मृग मात॥ ३॥ 

कुंचित केस, अधर धुनि मुरली सूरदास सुरसात। 
मनौ कमल पहँ कोकिल कूजत, अलिगन उपर उड़ात॥ ४॥ 

(गोपी कह रही है--) सखी! (मेरे) नेत्र भूलकर भी अन्यत्र नहीं 
जाते (और कुछ नहीं देखना चाहते) | सखी! मुसकराते समय मोहनको 
जो शोभा बनी है, उसे (तू भी) देख। अनार-दानोंके समान दाँतोंके पास 
नासिकारूप तोता है, जो चोंच बढ़ाकर (उन्हें) खा नहीं पा रहा है, 
(क्योंकि) मानो कामदेवके हाथोंमें जो भौंहरूप धनुष है, उसीको देखकर 
वह डर रहा है। कान्तिमय मुखमें चंचल नेत्रोंको देखकर हृदयमें आनन्द 
समाता नहीं। ऐसा लगता है मानो मुखरूपी रथके भौंहरूपी जुएमें जोतकर 
चन्द्रमा उन्मत्त ( अनियमन्त्रित नेत्ररूपी) मृगोंको नचा रहा हो। सूरदासजी 
कहते हैं-घुँघराले केश हैं, ओठोंसे सात स्वरवाली अत्यन्त रसमयी 
वंशीकी ध्वनि हो रही है मानो कमलके समीप (बैठी) कोकिल कूज 
रही हो और भौरे ऊपर उड़ रहे हों। 

राग कान्हरौ 
[१०६ | 

स्याम कमल पद नख की सोभा। 
जे नख चंद इंद्र सिर परसे, सिव बिरंचि मन लोभा॥ १॥ 
जे नख चंद सनक मुनि ध्यावत नहिं पावत, भरमाहीं। 
जे नख चंद प्रगट ब्रज जुबती निरखि निरखि हरषाहीं॥ २॥ 
जे नख चंद फनिंद हृदय तैें एकौ निमिष न टारत। 
जे नख चंद महामुनि नारद पलक न कहूँ बिसारत॥३॥ 
जे नख चंद भजन खल नासत, रमा हृदय जे परसति। 
सूर स्यथाम नख चंद बिमल छबि गोपी जन मिलि दरसति॥ ४॥ 

(सखी कहती है--) श्यामके (उन) चरण-कमलोंके नखोंकी कैसी 
(अवर्णनीय) शोभा है, जिन नखचद्दरोंका इन्द्रने मस्तकसे स्पर्श किया तथा 
शंकर और ब्रह्माका मन भी जिनपर लुब्ध रहता है। जिन नखचन्द्रोंको 
सनकादि मुनि ध्यान करते हुए भी पाते नहीं--संदेहमें ही पड़े रहते हैं 
(कि ध्यानमें वे कभी आयेंगे भी या नहीं), जिन नखचन्द्रोंको ब्रजकी 
युवतियाँ प्रत्यक्ष देख-देखकर हर्षित होती हैं, जिन नखचन्द्रोंको शेषजी 


पाक शी (०७ 
अपने हृदयसे एक पलके लिये भी नहीं हटाते, जिन नखचन्द्रोंकों महामुनि 
नारद (हदयसे) एक क्षणके लिये भी कभी नहीं भुलाते, जिन 
नखचन्द्रोंका भजन दुष्टों (कामादि दोषों)-को नष्ट कर देता है और जो 
लक्ष्मीजीके हृदयका स्पर्श करते (लक्ष्मी जिन्हें हृदयपर धारण करती) 
हैं 0 कम हैं कि श्यामके उन्हीं नखचन्द्रोंकी निर्मल शोभा 
(सब) गोपियाँ एकत्र होकर देखती हैं। 
राग आसावरी 
[१०७] 
स्थाम हृदय जलसुत की माला, 
अतिहिं अनूपम छाजै (री)। 
मनौ बलाक पाँति नव घन पै, 
यह उपमा कछु भ्राजै (री)॥१॥ 
पीत, हरित, सित, अरुन माल बन 
राजति हृदय बिसाल (री)। 
मानौ इंद्र धनुष नभ मंडल 
प्रगट भयौ तिहिं काल (री)॥२॥ 
भूगु पद चिह्न उरस्थल प्रगटे, 
कौस्तुभ मनि ढिंग दरसत (री )। 
बैठे मानौ घट बिधु इक संग, 
अर्द्ध निसा मिलि हरषत (री)॥३॥ 
भुजा बिसाल स्थाम सुंदर की, 
चंदन खौरि चढ़ाएं (री)। 
सूर सुभग अँग अँग की सोभा 
ब्रज. ललना ललचाए (री )॥ ४॥ 
(गोपी कह रही है--) सखी ! श्यामसुन्दरके वक्षःस्थलपर मोतियोंकी 
माला बड़ी ही अनुपम छटा दे रही है। मानो नवीन मेघपर बगुलोंकी पंक्ति 
हो, यही उपमा कुछ फबती है। पीले, हरे, श्वेत, लाल पुष्पोंकी वनमाला 
विशाल वक्ष:स्थलपर (ऐसी) शोभित है, मानो इसी # आकाशमण्डलमें 
इन्द्रधनुष प्रकट हुआ हो। वक्ष:स्थलपर (पाचों अँगुलियोंसे युक्त) भृगुका 

चरण-चिहन और पास ही कौस्तुभमणि दीख रहे हैं, मानो के चौ। 
मिलकर अर्धत्रिमें एक साथ बैठे 275 हो 2020 कान है। 
श्यामसुन्दकी विशाल (लंबी) भुजाओंपर च स्त्रियोंको 
सूरदासजी कहते हैं कि अपने अंग-प्रत्यंगकी शोभासे ब्रजकी स्त्रियोंको 
(उन्होंने) ललचा दिया-मुग्ध कर लिया है। 

राग मलार 

[१०८ ] 
निरखि सखि! सुंदरता की सींवा। 
अधर अनूप मुरलिका राजति, लटकि रहति अध ग्रीवा॥ १॥ 
मंद मंद सुर पूरत मोहन, राग मलार बजावत। 
कबहूँ रीझि मुरलि पै गिरिधर आपुहिं रस भरि गावत॥ २॥ 
हँसत लसत दसनावलि पंगति, ब्रज बनिता मन मोहत। 
मरकत मनि पुट बिच मुकुताहल, बँदन भरे मनु सोहत॥ ३॥ 
मुख बिकसत सोभा इक आवति, मनु राजीव प्रकास। 
सूर अरुन आगमन देखि के प्रफुलित भए हुलास॥ ४॥ 

(गोपी कह रही है--) सखी! सुन्दरताकी सीमा देख! अनुपम 

ओठोंपर वंशी शोभा दे रही है, (जिससे) कण्ठ आधा झुका हुआ है। 
मन्द कोमल स्वर भरकर मोहन मलार राग बजाते और कभी वे गिरिधारी 
मुरलीपर रीझकर अपने-आप आनन्दसे उमंगमें आकर गाते हैं। हँसते 
समय दाँतोंकी पंक्तियाँ जो शोभा देती हैं, वह ब्रजनारियोंके मनको मोह 
लेती है। (उस समय आपके दाँतोंकी शोभा ऐसी लगती हैं) मानो नीलम 
(मरकत) मणिके डिब्बेमें सिन्दूर-भरे मोती शोभा दे रहे हों। मुखके 
खिलनेपर एक ऐसी शोभा बन आती है, जैसे वह खिला कमल हो। 
सूरदासजी कहते हैं--(मुझे वह खिला कमल ऐसा ज्ञात हुआ कि) 
अरुणोदयको आता देखकर उल्लाससे प्रफुल्लित हो उठा हो। 

राग टोड़ी 

[१०९] 
गोपी जन हरि बदन निहारति। 
कुंचित अलक बिथुरि रहिं भ्रुव पै, ता पै तन मन वारति॥ १॥ 

ता मधुप भधु पानै आवत देखि डरत जियेँ भारी॥२॥ 
इक इक अलक लटकि लोचन पै, यह उपमा इक आवति। 
मनौ पन्नगिनि उतरि गगन तैं दल पर फन परसावति॥ ३॥ 
मुरली अधर धरैं कल पूरत, मंद मंद सुर गावत। 
सूर स्थाम नागरि नारिनि के, चंचल चित चुरावत॥ ४॥ 
गोषियाँ हरिका मुख देख रही हैं। घुँघराली अलकें भौंहोंपर बिखर 
रही हैं; उनकी उस शोभापर वे अपना तन-मन न्योछावर कर रही हैं। 
अमृतपूर्ण मुखके दोनों नेत्र-कमलोंकी दोनों भौंहें (इस प्रकार) रक्षा कर 
रही हैं, मानो भौरे मधुपान करनेके लिये आते हुए उन्हें देखकर मनमें 
अत्यन्त डर रहे हों। नेत्रोंपर लटकी हुई एक-एक अलककी यह एक 
उपमा सूझती है, मानो आकाशसे उतरकर नागिनें कमलदलका ( अपने) 
फणसे स्पर्श कर रही हों। ओठपर वंशी रखे उसे सुन्दर ध्वनिसे पूर्ण 
कर रहे हैं और मन्द-मन्द स्वरमें गा रहे हैं। सूरदासजी कहते हैं कि (इस 
प्रकार) श्यामसुन्दर चतुर स्त्रियोंक चंचल चित्तको चुरा रहे हैं। 
राग बिलावल 
[११० ] 
देखि सखी! यह सुंदरताई। 
चपल नैन बिच चारु नासिका, 
इकटक दृष्टि रही तहँ लाई॥१॥ 
करति बिचार परसपर जुबतीं, 
उपमा आनति बुद्धि बनाई। 
मानौ खंजन बिच सुक बैठ्यौ, 
यह कहि कैं मन जाति लजाई॥ २॥ 
कछु इक तिल प्रसून की आभा, 
मन मधुकर तहँ रह्यौ लुभाई। 
सूर स्थाम नासिका मनोहर, 
यह सुंदरता उन कहूँ पाई॥३॥ 
(गोपी कह रही है-- ) सखी ! यह सुन्दरता देख ! चंचल नेत्रोंके मध्यमें 

सुन्दर नाक है, एकटक (अपलक) नेत्र. (वहाँ) लगे रह जाते हैं। (उसे 
देखकर) ब्रजयुवतियाँ परस्पर विचार कर और बुद्धि लगाकर यह कैफ 
देती हैं कि 'मानो दो खंजनोंके बीचमें तोता बैठा हो' तथा यह कहकर मनमें 
लज्जित हो जाती हैं (कि उपमा ठीक नहीं बनी)। कुछ-कुछ तिलके 
पुष्पकी कान्तिवाली (नासिका) पर मनरूपी भौंरा लुब्ध होकर रह जाता है। 
सूरदासजी कहते हैं--किंतु श्यामसुन्दकी नासिका इतनी मनोहर है कि 
उसकी सुन्दरताको तिल-प्रसून कहाँ पा सके अर्थात्‌ नहीं पा सके हैं। 
राग रामकली 
[१११] 

मनोहर है नैननि की भाँति। की 
मानौ दूरि करत बल अपने सरद कमल की काँति॥१॥ 
इंदीबर राजीव कुसेसय जीते सब गुन जाति। 
अति आनंद सुप्रौढ़ा तातैं बिकसत दिन औ राति॥२॥ 
खंजरीट, मृग, मीन बिचारे उपमा कौं अकुलाति। 
चंचल चारु चपल अवलोकन चितै न एक समाति॥ ३॥ 
जब कहूँ परत निमेष॑ अंतर, जुग समान पल जाति। 
सूरदास वह रसिक राधिका निमि पै अति अनखाति॥ ४॥ 

(सखी कहती है--) (श्यामके) नेत्रोंकी छटा ऐसी मनोहारिणी है, 
मानो अपने बलसे वह शारदीय कमलकी कान्तिको भी दूर (तिरस्कृत) 
करती हो। नील, लाल और श्वेत कमलोंके सभी गुण एक क्षणमें उसने 
जीत लिये हैं। वे अत्यन्त आनन्दमय तथा शक्तिशाली हैं, इसलिये (वे 
नेत्रकमल) दिन-रात प्रफुल्लित रहते हैं। बिचारे (तुच्छ) खंजन, मृग, 
मछली (आपके नेत्रोंकी) उपमा पानेको अकुलाते-व्याकुल होते हैं 
(किंतु वे इनकी तुलना कर नहीं सकते)। (इन-जैसी); चंचलता और 
मनोहर चपलतापूर्ण देखनेकी छटाका विचार करनेपर (इनमेंसे ) एक भी 
उपमा चिक्तमें (तुलना-योग्य) नहीं जँचती। जब कभी इनको देखनेमें एक 
निमेषका भी अन्तर पड़ जाता है, तब वह पल युगके समान बीतता 
है। सूरदासजी कहते हैं, वे रसमयी श्रीराधा इसीलिये (पलकोंके संचालक 
देवता) निमिपर अत्यन्त रोष (क्रोध) करती हैं (कि वे पलक गिराकर 
मोहनकी शोभा देखनेमें बाधा डालते हैं)। 

[११२] 

आजु सख्ि! देखे स्थाम नए (री)। 
निकसे आनि अचानक अबहीं, इत फिरि फिरि चितए (री)॥१॥ 
मैं तब तैं पछिताति यहै, तन नैन न बहुत भए (री)। 
जौ बिधना इतनी जानत है, कित दृग दोड़ दए (री)॥२॥ 
सब दै लें लाख लोचन, कहूँ जो कोठउ करत नए (री)। 
हरि प्रति का बिलोकन कौ मैं प्रन करि के पठए (री)॥ ३॥ 
अपने चौंप बहुत कहूँ पहऐ, ए हरि संग गए (री)। 
थके चरन सुनि सूर मनौ गुन मदन बान बिधए (री)॥ ४॥ 

(गोपी कह रही है--) सखी! आज नवीन श्याम देखे, जो अभी 
अचानक इधरसे आ निकले और (उन्होंने) मेरी ओर बार-बार देखा 
तभीसे मैं यही पश्चात्ताप कर रही हूँ कि आज उन्हें देखनेके लिये मेरे 
शरीरमें बहुत-से नेत्र (क्यों) न हुए; जब ब्रह्मा यह जानता था (कि मुझे 
मोहनका दर्शन होना है) तो उसने दो ही आँखें क्यों दी। यदि कोई नवीन 
बना सके तो मैं अपना सर्वस्व देकर लाख नेत्र ले लूँ। श्यामके अंग- 
प्रत्यंगको देखनेके लिये मैंने प्रण करके (दृढ़ निश्चय करके कि पूरा 
श्रीअंग देख लूँगी) मैंने इनको उस ओर भेजा, किन्तु अपनी इच्छा (चाह) 
होनेपर भी बहुत-से नेत्र .कहाँसे मिलें, (गाँठके) दोनों भी हरिके साथ 
चले गये। सूरदासजी कहते हैं--उनके गुण सुनकर चरण (ऐसे) थकित 
(ठिठके) रह गये, मानो कामदेवके बाणसे बिंधे हों। 

राग गूजरी 
[११३ ] 

देखि री, हरि के चंचल नैन। 
खंजन मीन मृगज चपलाई नहिं पटतर इक सैन॥१॥ 
राजिव दल, इंदीबर सतदल कमल, कुसेसय जाति। 
निसि मुद्रित, प्रातहिं वे बिकसित, ए बिकसित दिन राति॥ २॥ 
अरुन, सेत, सित झलक पलक प्रति को बरने उपमाइ। 
मनु सरसुति, गंगा, जमुना मिलि आस्त्रम कीन्हौ आइ॥३॥ 

अवलोकनि जलधार तेज अति, तहाँ न मन ठैराइ। 
सूर स्थाम लोचन अपार छबि उपमा सुनि सरमाड॥ ४॥ 
(गोपी कह रही है--) अरी! हरिके चंचल नेत्र देख, जिनके एक 
संकेतकी भी तुलनाके योग्य खंजन, मछली तथा मृगशावककी चपलता 
नहीं है। लाल कमल, नील कमल, सौ दलोंका कमल, श्वेत कमल आदि 
जितनी भी जातियोंके कमल हैं, वे रात्रिमें बन्द रहते हैं, सबेरे ही खिलते 
हैं; किंतु वे हरिके (नेत्र-कमल तो) रात-दिन खिले रहते हैं। प्रत्येक बार 
पलक उठाते समय (आपके नेत्रोंमें) जो अरुणसित-सेत* झलक दिखायी 
देती है, उसे उपमा देकर वर्णन कौन करे। ऐसा लगता है, मानो सरस्वती, 
गंगा और यमुनाने (यहाँ) एकत्र होकर निवास बना लिया हो। देखनेकी 
भंगी अत्यन्त तीव्र जलधारा है, वहाँ मन स्थिर नहीं रह पाता। 
सूरदासजी कहते हैं कि श्यामसुन्दरके नेत्रोंकी शोभा अपार है, उन्हें जो 
भी उपमा दी जाय वह अपनी चर्चा सुनकर स्वयं लजा जाती है (कि 
कहाँ यह और कहाँ मैं)। 
राग सोरठ 
[११५१४ ] 
देखि सखी! मोहन मन चोरत। 
नैन कटाच्छ बिलोकनि मधुरी, सुभग भूकुटि बिबि मोरत॥ १॥ 
चंदन खौर ललाट स्याम कें, निरखत अति सुखदाई। 
मनौ एक सँग गंग जमुन नभ, तिरी धार बहाई॥२॥ 
मलयज भाल, भ्रकुटि रेखा की कबि उपमा इक पाई। 
मानौ अर्धचन्द्र तट अहिनी सुधा चुरावन आई॥३॥ 
भ्रकुटी चारु निरखि ब्रज सुंदरि यह मन करति बिचार। 
सूरदास प्रभु सोभा सागर, कोउ न पावत पार॥ ४॥ 
(गोपी कह रही है--) सखी! देख, नेत्रोंसे कटाक्षपूर्वक देखनेकी 
मनोहरतासे और सुन्दर दोनों भौंहोंको मोड़ते हुए मोहन चित्तको चुरा रहे 
* “सित' शब्दका अर्थ श्वेत होता है; किंतु यहाँ यह 'शिति' का अपभ्रंश है, 


अत: इसका अर्थ काला या नीला होगा। प्रसंगके अनुसार 'सित' शब्द 'श्वेत' के साथ 
पुनरुक्तिवदाभास अलंकार उपस्थित करता है। 


श्रीकृष्ण -भाधुरी ११३ 


हैं। श्यामके ललाटपर चन्दनकी खौर देखनेमें अत्यन्त सुखदायक है; (वह 
ऐसी लगती है) मानो गंगा-यमुनाने आकाशमें एक साथ अपनी तिरछी 
धारा बहायी हो। ललाटपर लगे चन्दन तथा भौंहोंके बीच काली रेखाकी 
कविने एक उपमा पायी है--(ऐसा लगता है) मानो आधे चन्द्रमाके पास 
सर्पिणी १2२३० चोरी करने आयी हो। सुन्दर भौंहोंको देखकर व्रजकी 
सुन्दरियाँ इस प्रकार अपने मनमें विचार करती हैं कि सूरदासके स्वामी 
तो शोभाके समुद्र हैं, उसका पार कोई नहीं पा सकता। 


राग रामकली 
[११५] 

देखि री, देखि कुंडल लोल। 

चारु श्रवनन ग्रहन कीन्हें, झलक ललित कपोल॥ १॥ 

बदन मंडल सुधा सरबर, निरखि मन भयौ भोर। 

मकर क्रौड़त गुप्त परगट, रूप जल झकझोर॥ २॥ 

नैन मीन, भुवंगिनी भ्रुव, नासिका थल बीच। 

सरस मृगमद तिलक सोभा लसति है लगि कीच॥ ३॥ 

मुख बिकास सरोज मानौ जुबति लोचन भृंग। 

बिथुरि अलकैं, परी मानौ प्रेम लहरि तरंग॥ ४॥ 

स्याम तनु छबि अमृत पूरन, रच्यौ काम तड़ाग। 

सूर प्रभु की निरखि सोभा ब्रज तरुनि बड़भाग॥ ५॥ 

(गोपी कह रही है--) सखी! (प्यारेके) चंचल कुण्डलोंको देख, 
(जिनकी) सुन्दर झलक कानोंमें पहननेसे मनोहर कपोलोंपर पड़ रही है। 
मुखमण्डल अमृतका सरोवर है, जिसे देखकर मन विमुख हो गया है; 
(उस अमृत-सरोवरमें) छिपते और प्रत्यक्ष होते (मकराकृत कुण्डलरूप) 
मगर रूपजलको हलोर दे-दे खेल रहे हैं। नेत्र मछलियाँ हैं, भौंहें नागिनें 
हैं और नासिका बीचका स्थल है; (वहाँ) रसमय कस्तूरीके तिलककी 
शोभा कीचड़ लगी-जैसी सुशोभित हो रही है। मुख मानो प्रफुल्लित 
कमल है, जिसपर ब्रजयुवतियोंके नेत्ररूपी भौरे लगे रहते हैं। बिखरी पड़ी 
अलकें ऐसी लगती हैं, मानो प्रेम-हिलोरोंकी तरंगें हों। श्यामसुन्दरके 


रण  ऑकणपयु कै: 
शरीरकी शोभाकों कामदेवने अमृतपूर्ण सरोवर (जैसा) बनाया है। 
सूरदासजी कहते हैं कि मेरे स्वामीकी शोभा देखकर ब्रजकी तरुणियाँ 
अपनेको महान्‌ भाग्यशालिनी मानती हैं। 
राग धनाश्री 

[११६ ] 
हरि मुख निरखति नागरि नारि। 
कमल नैन के कमल बदन पै बारिज डारिय वारि॥१॥ 
सुमति सुंदी सरस पिया रस लंपट माँड़ी आरि। 
हरि जोहारि जु करत बसीठी, प्रथमै प्रथम चिन्हारि॥ २॥ 
राखति ओट कोटि जतनन करि झाँपति अंचल झारि। 
खंजन मनौ उड़न कौं आतुर सकत न पंख पसारि॥ ३॥ 
देखि सरूप स्याम सुंदर कौ, रही न पलक सम्हारि। 
देखो सूरज अधिक सूर तन अजोौं न मानी हारि॥ ४॥ 

(ब्रजकी ) चतुर स्त्रियाँ श्यामके मुखको निहारती हैं और कहती हैं कि 

इन कमललोचनके कमल-मुखपर कमलोंको न्‍्योछावर कर दिया जाय। 
(इधर) ये उत्तम बुद्धिवाली सुन्दरियाँ हैं और (उधर) वे रसीले प्रियतम 
(मोहन) रसके लोभी हैं, अतः दोनोंने झगड़ा ठान रखा है, पहले-पहले 
पहचान करनेके लिये श्यामसुन्दर प्रणाम करते स्वयं (परिचय देते) दूतका 
काम कर रहे हैं। (उधर गोपी) अनेक प्रयत्न करके अपने नेत्रोंको आड़में 
रखती है, अंचल झाड़ (खींचकर घूँघटसे) उन्हें (कुछ इस भाँति) ढकती 
है, मानो (नेत्ररूपी) खंजन उड़नेको आकुल होकर भी पंख नहीं फैला पाते 
हों। (वह गोपी) श्यामसुन्दरके स्वरूपको देखकर पलक मारना भूल गयी। 
सूरदासजी कहते हैं, देखो तो इतनेपर भी उसमें अत्यधिक शूरता है, जिससे 
वह अब भी हार नहीं मानती (नेत्रोंको रोकनेके प्रयत्नमें अभी भी लगी है) । 

[११७] 
हरि मुख किथौं मोहनी माई। 
बोलत बचन मंत्र सौ लागत, गति मति जाति भुलाई॥ १॥ 
कुटिल अलक राजति श्रुव ऊपर जहाँ तहाँ बगराई। 
स्यथाम फॉसि मन करष्यौ हमरौ, अब समुझी चतुराई॥२॥ 

कुंडल ललित कपोलन झलकत, इन की गति मैं पाईं। 
सूर स्थाम जुबती मन मोहन ऐ संग करत सहाई॥३॥ 
(गोपी कह रही है--) सखी! श्यामका मुख है अथवा मोहिनी ? 
ये जब (उस मुखसे) कुछ बोलते हैं, तब (उनके) शब्द मन्त्रकी भाँति 
लगते (प्रभाव करते) हैं, ( जिसके कारण) सारी गति (क्रियाशक्ति) और 
बुद्धि (विचारशक्ति) भूल जाती है। भौहोंके ऊपर जहाँ-तहाँ बिखरी 
घुँघपली अलकें शोभा दे रही हैं, इन्होंमें फँसाकर श्यामने हमारा मन 
खींच लिया है, इनकी चतुरता अब मैंने समझी। मनोहर कपोलोंपर 
कुण्डल झलक रहे (आभा डाल रहे) हैं, इनका भेद भी मैं पा गयी। 
सूरदासजी कहते हैं कि ये युवतियोंका मन मोहित करनेवाले श्यामसुन्दरके 
साथ रहकर उनकी सहायता करते हैं। 
राग नट 
[११८ ] 
निरखत रूप नागरि नारि। 
मुकुट पै मन अटकि लटक्यौ, जात नहिं निरवारि॥ १॥ 
स्थाम तन की झलक आभा चंद्रिका झलकाइ। 
बार बार बिलोकि थकि रहिं, नैन नहिं ठहराइ॥ २॥ 
स्थाम मरकत मनि महानग सिखा निरतत मोर। 
देखि जलधर हरष उर मैं, नाहिं आनंद थोर॥ ३॥ 
कोउठउ कहति सुर चाप मानौ गगन भयौ प्रकास। 
थकित ब्रज ललना जहाँ तहँ, हरष कबहुँ उदास॥ ४॥ 
निरखि जो जिहि अंग राँची, तहीं रही भुलाइ। 
सूर प्रभु गुन रासि सोभा रसिक जन सुखदाइ॥५॥ 
चतुर नारियाँ (मोहनका) रूप देख रही हैं। (उनका) मन मुकुटपर 
अटककर वहीं लटक गया (स्थिर हो गया), अब वहाँसे छुड़ाये नहीं 
छूटता। श्यामके शरीरकी झलक (प्रकाश) में चन्द्रिकाकी आभा 
प्रतिबिम्बित हो रही है, जिसे बार-बार देखकर बे मुग्ध हो रही हैं; किंतु 
नेत्र वहाँ (चकाचौंधके मारे) स्थिर नहीं होते। श्यामसुन्दर मरकत मणिके 
बड़े पर्वत हैं और उनके मस्तकपर पिच्छके रूपमें मानो मोर नाच रहा 

है, जिसे देखकर जलधर (बादल)-के हृदयमें आनन्दकी सीमा नहीं है, 
अत्यन्त हर्ष है। (श्यामसुन्दरको इस भाँति देखकर) कोई गोपी कहती 
है--मानो यह इस्द्रधनुष आकाशमें प्रकट हुआ है। ब्रजकी स्त्रियाँ जहाँ- 
तहाँ (स्थान-स्थानपर) मुग्ध खड़ी, कभी (मोहनके पास आनेपर) हर्षित 
और कभी (दूर जानेपर) उदास हो जाती हैं। जिसने जिस अंगको देखा, 
वह वहीं अनुरक्त होकर आत्मविस्मृत हो रही। सूरदासजी कहते हैं-- 
मेरे प्रभु गुणों एवं शोभाकी राशि हैं और रसिकजनोंको सुख देनेवाले हैं। 
राग बिहागरौ ह 
[११९ | 

देखि री, देखि सोभा रासि। 

काम पटतर कहा दीजे, रमा जिन की दासि॥ १॥ 

मुकुट सीस सिखंड सोहै, निरखि रहिं ब्रज नारि। 

कोटि सुर कोदंड आभा झिरकि डारैं वारि॥२॥ 

केस कुंचित बिथुरि भ्रुव पै बीच सोभा भाल। 

मनौ चंदे अबल जान्यो, राहु घेरयौ जाल॥३॥ 

चारु कुंडल सुभग स्त्रवनन को सके उपमाडइ। 

कोटि कोटि कला तरनि छबि, देखि तन भरमाड॥ ४॥ 

सुभग मुख पै चारु लोचन, नासिका इहि भाँति। 

मनोौं खंजन बीच सुक मिलि बैठे हैं इक पाँति॥ ५॥ 

सुभग नासा तर अधर छबि रस धरैं अरुनाइ। 

मनौ बिंब निहारि सुक भ्रुव धनुष देखि डराइ॥ ६॥ 

हँसत दसनन चमकताई, बज्र कन रचि पाँति। 

दामिनी, दारिम नहीं सरि कियौ, मन अति भ्राँति॥ ७॥ 

चिबुक बर चित बित चुरावत, नवल नंद किसोर। 

सूर प्रभु की निरखि सोभा भईं तरुनी भोर॥८॥ 

(गोपी कह रही है--) सखी ! इस शोभाराशिको देख, उनकी तुलना 
कामदेवसे किस प्रकार की जाय, जिनकी लक्ष्मी सेविका है! मस्तकपर 
मयूरपिच्छका मुकुट शोभित है, जिसे ब्रजकी स्त्रियाँ देख रही हैं और 
करोड़ों इन्द्रधनुषकी कान्तिको भी तिरस्कार करती (उनपर) नन्‍्योछावर कर 

फेंक रही हैं। भौंहोंतक बिखरे हुए घुँघराले केश ललाटके मध्यमें ऐसे 
शोभित हैं, मानो चन्द्रमाको निर्बल समझकर (पकड़नेके लिये) राहुने जालसे 
घेर लिया हो। मनोहर कानोंमें सुन्दर कुण्डल हैं, उनकी उपमा कौन दे 
सकता है। करोड़ों-करोड़ों सूयॉंकी कला और शोभा भी उन (कुण्डलों) 
को देखकर भ्रममें पड़ जाती है। सुन्दर मुखपर मनोहर नेत्र एवं नासिका 
इस प्रकार फब रही है, मानो दो खंजनोंके मध्य तोता मिलकर एक पंक्तिमें 
बैठा हो। मनोहर नासिकाके नीचे सरस अरुणिमा लिये ओठोंकी ऐसी छटा 
है, मानो बिम्बफलको देखकर तोता उसे लेना चाहता हो, किंतु (पासमें 
ही) भौंहरूपी धनुष देखकर डर रहा हो। हँसते समय दाँत ऐसे चमकते 
हैं, मानो हीरेके कणोंकी पंक्ति हों। विद्युत्‌ और अनारके दाने भी उनकी 
तुलनामें नहीं ठहरते, प्रत्युत मनमें अत्यन्त भ्रान्त हो जाते हैं। नवल नन्‍्दकिशोरकी 
श्रेष्ठ ठुड्डी चित्तरूपी धनको चुरा लेती है। सूरदासजी कहते हैं, मेरे स्वामीकी 
शोभा देखकर ब्रजतरुणियाँ प्रेममें विभोर हो गयीं। 
राग सोरठ 
[१२० | 

तन मन नारि डारति वारि। 

स्यथाम सोभा सिंधु जान्यौ अंग अंग निहारि॥ १॥ 

पचि रहीं मन ग्यान करि करि लहतिं नाहिन तीर। 

स्यथाम तन जल रासि पूरन, महा गुन गंभीर॥ २॥ 

पीतपट फहरानि, मानौ लहरि उठति अपार। 

निरखि छबि थकि तीर बैठीं, कहूँ वार न पार॥ ३॥ 

चलत अंग त्रिभंग करि कैं, भौंह भाव चलाइ। 

मनौ बिच बिच भँवर डोलत, चित परत भरमाइ॥ ४॥ 

सत्रवन कुंडल मकर मानौ, नेन मीन बिसाल। 

सलिल झलकनि रूप आभा, देखि री नंदलाल॥ ५॥ 

बाहु दंड भुजंग मानौ जलधि मध्य बिहार। 

मुक्त माला मनौ सुरसरि ह्लै चली द्वै धार॥६॥ 

अंग अँग भूषन बिराजत, कनक मुकुट प्रभास। 

उदधि मधि मनु प्रगट कीन्हो श्री सुधा परगास॥ ७॥ 

चकित भइ०ँ तिय निरखि सोभा देह गति बिसराड़। 
सूर प्रभु छबि रासि नागर, जानि जाननिराइ॥८ ॥ 
नारियाँ -मन न्योछावर कर देती हैं। 
(ब्रजकी) नारियाँ (मोहनपर अपना) तन-मन 
अंग-प्रत्यंग निहारकर उन्होंने समझ लिया कि श्याम शोभाके समुद्र हैं। 
चित्तमें उपाय सोच-सोचकर वे हार गयीं; किन्तु (उसका) किनारा नहीं 
पाती हैं; (क्योंकि) श्यामका शरीर महान्‌ गुणसमूहरूपी गम्भीर जलराशिसे 
परिपूर्ण है। पीताम्बरका फहराना क्या है, मानो श्यामशोभा-सिन्धुमें अपार 
लहरें उठ रही हों। इस शोभाकों देख वे हारकर किनारे बैठ गयीं; 
(क्योंकि) इसका तो कहीं वार-पार (तट) उन्हें नहीं दीख पड़ता। 
मनमोहन अंगोंको त्रिभंग बनाकर (तिरछे झुककर) चलते हुए (जब) 
भौंहोंको भावसे चलाते (मटकाते) हैं, तब मानो (ऐसा लगता है कि उस 
शोभासागरके) बीच-बीचमें भँवर पड़ रहे हों, जिनमें चित्त भ्रममें पड़ 
जाता (मुग्ध होकर डूब जाता) है। कानोंके कुण्डल मानो (उस 
शोभासागरके) मगर हैं, नेत्र बड़े-बड़े मत्स्य हैं, रूपकी जो कान्ति झलक 
रही है, वही जल है। ऐसे नन्दलालको सखी ! देख। दोनों भुजदण्ड मानो 
सर्प हैं, जो (उस शोभा-) समुद्रके बीचमें क्रीड़ा कर रहे हैं और 
मोतियोंकी माला मानो गंगाजी हैं, जो दो धाराओंमें विभक्त होकर प्रवाहित 
हो चली हैं। अंग-प्रत्यंगमें आभूषण शोभित हैं, स्वर्णका मुकुट प्रकाशित 
हो रहा है, मानो समुद्रका मन्‍न्थन करके लक्ष्मी और अमृतका प्रकाश प्रकट 
कर दिया गया हो। (ब्रज-) नारियाँ इस शोभाको देखकर आश्चर्यचकित 
हो गयीं, यहाँतक कि वे अपने शरीरकी दशा भी भूल गयीं। सूरदासजी 
कहते हैं-मेरे स्वामी शोभाकी राशि हैं, परम चतुर हैं, उन्हें भाव 
समझनेवालोंका स्वामी जानना चाहिये। 
राग सारंग 
[१२१ | 
बैठी कहा, मदन मोहन कौ सुंदर बदन बिलोकि। 
जा कारन घूँघट पट अब लोौं अँखियाँ राखीं रोकि॥१॥ 
फबि रहि मोर चंद्रिका माथे, छबि की उठति तरंग। 
मनौ अमर पति धनुष बिराजत नव जलधर के संग॥ २॥ 

रुचिर चारुू कमनीय भाल पै कुंकुम तिलक दिएऐं। 
मानौ अखिल भुवन की सोभा राजति उदै किऐं॥ ३॥ 
मनिमेँ जटित लोल कुंडल की आभा झलकति गंड। 
मनौ कमल ऊपर दिनकर की पसरी किरन प्रचंड॥ ४॥ 
भ्रकुटी कुटिल निकट नैननि के चपल होति इहि भाँति। 
मनौ तामरस के सँग खेलत बाल भंग की पाँति॥५॥ 
कोमल स्थाम कुटिल अलकावलि ललित कपोलन तीर। 
मनौ सुभग इंदीबर ऊपर मधुपनि की अति भीर॥६॥ 
अरूुन अधर नासिका निकाई बदत परसपर होड़। 
सूर सुममसा भई पाँगुरी निरखि डगमगे गोड़॥७॥ 
(गोपी कह रही है--) 'सखी! बैठी क्या हो, मदनमोहनका सुन्दर 
मुख देखो, जिसके लिये अपने नेत्रोंको घूँघटके वस्त्रसे (तुमने) रोक रखा 
था (कि उसे छोड़कर और किसीको नहीं देखना है)। मयूरपिच्छकी 
चन्द्रिका मस्तकपर छटा दे रही है (और) उससे सौन्दर्यकी तरंगें (ऐसी) 
उठ रही हैं, मानो इन्द्रधनुष नवीन मेघके साथ शोभा दे रहा हो। मनोहर 
ललाटपर कुंकुमका अत्यन्त सुन्दर तिलक लगाये हैं, (वह ऐसा लगता 
है) मानो समस्त लोकोंकी सुन्दरता प्रकट होकर सुशोभित हो। मणिजटित 
चंचल कुण्डलोंकी कान्ति गण्डस्थलपर (ऐसी) झलक रही है, मानो 
कमलके ऊपर सूर्यकी तीक्ष्ण किरणें फैली हों। नेत्रोंके पास टेढ़ी भौहें 
इस प्रकार चंचल होती हैं, मानो भौंरोंके बच्चोंकी पंक्ति कमलके साथ 
खेल रही हो। मनोहर कपोलोंके पास (जो) कोमल काली घुँघराली 
अलकें हैं, मानो सुन्दर नील कमलपर भौंरोंकी अत्यन्त भीड़ हो। लाल- 
लाल ओठ और नासिकाकी सुन्दरता परस्पर होड़ बद रही हैं (कि हम 
दोनोंमें कौन सुन्दर है) | सूरदासजी कहते हैं कि मोहनको देखकर मनकी 
गति अत्यन्त पंगु (स्थिर) हो गयी और पैर डगमगाने लगे। 


राग नट नारायन 


[१२२] 
सजनी, निरखि हरि कौ रूप। 


मनसि बचसि बिचारि देखो अंग अंग अनूप॥ १॥ 

कुटिल केस सुदेस अलिगन, बदन सरद सरोज। 
मकर कुंडल किरन की छबि, दुरत फिरत मनोज॥ २॥ 
अरुन अधर, कपोल, नासा, सुभग ईषद हास। 
दसन की दुति तड़ित, नव ससि, भ्रकुटि मदन बिलास॥ ३॥ 
अंग अंग अनंग जीते, रुचिर उर बनमाल। 
सूर सोभा हृदे पूरन देत सुख गोपाल॥४॥ 
(गोपी कह रही है--) सखी! हरिका रूप निहार तथा मन और 
वाणीसे विचार करके देख कि इनके अंग-प्रत्यंगकी छटा निराली है। 
सुन्दर घुंघराले केश भौंरोंके समान हैं, मुख शरद्‌-ऋतुके कमलकी भाँति 
है और मकराकृत कुण्डलोंकी ज्योति-रेखाकी शोभा देखकर कामदेव भी 
(लज्जासे ) छिपता फिरता है। लाल-लाल ओठ हैं, कपोल, नासिका एवं 
मन्द-मन्द मुसकान बड़ी सुन्दर है। दाँतोंकी कान्ति विद्युत्‌ या द्वितीयाके 
चन्द्रमाकी भाँति है और भौंहें तो कामदेवकी (साक्षात्‌) क्रीड़ा हैं। अंग- 
प्रत्यंगने कामदेवको जीत लिया है, सुन्दर वक्ष:स्थलपर वनमाला है। सूरदासजी 
कहते हैं कि गोपाल अपनी शोभासे हृदयको पूर्ण आनन्द दे रहे हैं। 
राग नट 
[१२३ ] 
नैननि ध्यान नंदकुमार। 
सीस मुकुट सिखंड भ्राजत, नाहिं उपमा पार॥१॥ 
कुटिल केस सुदेस राजत, मनौ मधुकर जाल। 
रुचिर केसर तिलक दीनहें, परम सोभा भाल॥२॥ 
भूकुटि बंकट, चारु लोचन, रहीं जुबती देखि। 
मनौ खंजन चाप डर डरि उड़त नहिं तिहि पेखि॥३॥ 
मकर कुंडल गंड झलमल निरखि लज्जित काम। 
नासिका छबि कीर लज्जित, कबिन बरनत नाम॥४॥ 
अधर बिद्रुम,, दसन दाड़िम, चिबुक है चितचोर। 
सूर प्रभु मुख चंद पूरन, नारि नैन चकोर॥ ५॥ 
(सखी कहती है--) नेत्रोंमें नन्दकुमारका (यह) ध्यान है--(उनके) 
मस्तकपर मयूरपिच्छका मुकुट शोभा दे रहा है, जिसकी उपमा कहीं नहीं 


की पर 
है। घुँघराले केश मनोहर रूपमें ऐसे शोभा देते हैं, मानो भौंरोंका झुंड॒ हो। 
सुन्दर केसरका तिलक लगाये हैं, जिससे ललाटकी बड़ी शोभा हो रही 
है। टेढ़ी भौहें हैं, सुन्दर नेत्र हैं, जिन्हें (त्रजकी) युवतियाँ देख रही हैं, 
मानो (नेत्ररूपी) खंजन (भौंहरूप) धनुषको देखकर उसके भयसे 
भयभीत न उड़ते नहीं हों। मकराकृत कुण्डल गण्डस्थलपर झलमला 
रहे हैं, जिन्हें देखकर काम ( भी) लजा जाता है; नाककी शोभा देखकर 
तोता (भी) लज्जित होता है कि (मैं इतना सुन्दर कहाँ हूँ) जो कविगण 
मेरा नाम लेकर इसकी उपमाका वर्णन करते हैं। ओठ मूँगेके समान तथा 
दाँत अनारके दानोंकी भाँति हैं और ठुड्डी तो चित्तको चुराये लेती है। 
सूरदासजी कहते हैं--मेरे स्वामीका मुख पूणिमाका चन्द्रमा है, (और 
ब्रजकी) स्त्रियोंके नेत्र चकोर हैं। 


राग केदारौ 

[१२४] 
प्यारे नंदलाल हो। मोही तेरी चाल हो॥ 
मोर मुकुट डोलनि, मुख मुरली कल मंद। 
मनु तमाल सिखा सिखी नाचत आनंद॥१॥ 
मकराकृत कुंडल छबि, राजत सुकपोल। 
ईषद मुसुकानि बीच मंद मंद बोल॥२॥ 
चितवनि चख अतिहि चपल राजति श्रुव भंग। 
धनुष बान डारि होत कोटि बस अनंग॥३॥ 
बदन सुधा कौ सरबर, कुटिल अलक पारि। 
ब्रज जुबती मृगिनि रची, तिन कौ फँदवारि॥ ४॥ 
पीतांबब छबि निरखत दामिनिहु लजाड़। 
चमकि चमकि सावन घन मैं सो दुरि जाइ॥५॥ 
चरन कमल अवलंबित राजति बनमाल। 
प्रफुलित ह्वै लता मनौ चढ़ी तर तमाल॥६॥ 
सूररास॒ वा छबि पै वारों तन प्रान। 
गिरिधर पिय देखि देखि, का करों अनुमान॥ ७॥ 
(गोपी कह रही है--) हे प्यारे नन्दलाल! तुम्हारी चालपर मैं मुग्ध 

हो गयी हूँ। मन्द-मधुर मुरलीके सुन्दर शब्दके साथ मयूरपिच्छके मुकुटका 
हिलना ऐसा लगता है, मानो तमाल-वृक्षकी चोटीपर आनन्दपूर्वक मयूर 
नाच रहा हो। सुन्दर कपोलोंपर मकराकृत कुण्डलोंकी झलमलाहट शोभा 
दे रही है; मन्द मुसकान है और बीचमें धीरे-धीरे बोलते भी हैं। देखनेकी 
भंगी और नेत्र अत्यन्त चंचल हैं। टेढ़ी भौंहें शोभा दे रही हैं, (जिन्हें 
देखकर) करोड़ों कामदेव धनुष-बाण फेंककर वशमें हो जाते हैं। सुख 
अमृतका सरोवर है और घुँघराली अलकें उसकी मेड़ (कगारे) हैं। 
ब्रजयुवतीरूपी हरिणियोंके लिये वह फँसानेका जाल बनाया गया है। 
पीताम्बककी छटा देखकर विद्युत्‌ भी लज्जित होती है। (और इसीसे) 
बार-बार चमककर श्रावणके बादलोंमें छिप जाती है। चरण-कमलतक 
लटकती वनमाला शोभा दे रही है, मानो तमाल-वृक्षपर चढ़ी लता 
प्रफुल्लित हो रही हो। सूरदासजी कहते हैं कि इस शोभापर शरीर और 
प्राण न्‍्योछावर कर दूँ। प्यारे गिरिधरकी शोभा देखकर अनुमान कया करूँ 
(इस अनुपमेयकी उपमा कैसे दूँ)। 
राग सारंग 
[१२५ ] 
देखि सखी! सुंदर  घनस्याम। 
सुंदर मुकुट, कुटिल कच सुंदर, 
सुंदर भाल तिलक छबि धाम॥१॥ 
सुंदर श्रुव, सुंदर अति लोचन, 
सुंदर अवलोकनि विश्राम। 
अति सुंदर कुंडल अ्रवनन बर, 
सुंदर झलकन रीझत काम॥ २॥ 
सुंद हास, नासिका सुंदर, 
सुंदर मुरली अधर उपाम। 
सुंदर दसन, चिबुक अति सुंदर, 
सुंदर हृदे बिराजति दाम॥३॥ 
सुंदर भुजा, पीतपट सुंदर, 
सुंदर कनक मेखला झाम। 

लक 

सुंदर जंघ, जानु पद सुंदर, 

सूर उधारन सुंदर नाम॥ ४॥ 

(गोपिका कह रही है--) सखी! सुन्दर घनश्यामको देख! सुन्दर 
मुकुट है, सुन्दर घुँघराले केश हैं और सुन्दर ललाटपर (लगा) तिलक 
शोभाका धाम (घर) है। सुन्दर भौंहें हैं, अत्यन्त सुन्दर नेत्र हैं तथा सुन्दर 
देखनेकी भंगी (बड़ी) शान्तिदायिनी ही है। श्रेष्ठ कानोंमें अत्यन्त सुन्दर 
कुण्डल हैं, जिनकी सुन्दर कान्तिपर कामदेव भी मोहित हो जाता है। 
सुन्दर हास्य, सुन्दर नासिका, ओठोंपर वंशी (अति) सुन्दरता उत्पन्न कर 
रही है। सुन्दर दाँत हैं, अत्यन्त 


सुन्दर ठुड्डी है और सुन्दर वक्ष:स्थलपर 
माला शोभा दे रही है। सुन्दर भुजाएँ हैं, सुन्दर पीताम्बर है, स्वर्ण- 
किंकिणीकी झलक सुन्दर है, सुन्दर जाँघें और पिंडलियाँ सुन्दर हैं। 
सूरदासके उद्धार करनेवालेका नाम ( भी) सुन्दर है। 
राग धनाश्री 
[१२६ ] 

नंद नंदन मुख देखौ नीकें। 
अंग अंग प्रति कोटि माधुरी, निरखि होत सुख जी कें॥१॥ 
सुभग स्त्रवन कुंडल की आभा, झलक कपोलनि पी कें। 
दह दह अमृत मकर क्रीड़त मनु, यह उपमा कछु ही कें॥ २॥ 
औ अंग की सुधि नहि जानौं करें कहति हों लीकें। 
सूरदास प्रभु नटवर काछें, रहत है रति पति बीकें॥ ३॥ 

(गोपी कहती है--) नन्दनन्दनका मुख भली प्रकार देखो, जिसके 
अंग-प्रत्यंगमें असीम माधुर्य है और जिसे देखकर हृदयको आनन्द होता 
है। मनोहर कानोंके कुण्डलोंकी कान्ति प्यारेके कपोलोंपर (कुछ ऐसी) 
झलक रही है, मानो अमृतके दो सरोवरोंमें मगर खेल रहे हों। यही 
उपमा इनको कुछ चित्तमें जँँचती है। लकौर खींचकर कहती हूँ. (मेरी 
यह बात सर्वथा सत्य है कि) दूसरे किसी अंगका मुझे कुछ पता नहीं 
है (मेरे नेत्र तो कपोलोंपर ही लगे रहे)। ये सूरदासके स्वामी नटवर- 


वेष बनाये रहते हैं, उस समय (इनको देखकर) कामदेव भी इनके 
हाथों बिक जाता है। 

राग रामकली 
[१२७] 

देखि री, देखि कुंडल झलक। 

नैन द्वै छबि धरों कैसें, लगति तापर पलक॥१॥ 

लसति चारु कपोल दुहुँ बिच सजल लोचन चारु। 

मुख सुधा सर मीन मानो मकर संग बिहारु॥ २॥ 

कुटिल अलक सुभाइ हरि कें, भ्रुवन पै रहे आइ। 

मनो मनमथ फँदे फंदनि मीन बिबि तट ल्याइ॥ ३॥ 

चपल लोचन, चपल कुंडल, चपल भ्रकुटी बंक। 

सखा ब्याकुल देखि अपने लेत बनत न संक॥ ४॥ 

सूर प्रभु नंद सुबन की छबि बरनि कापै जाइ। 

निरखि गोपी निकर बिथकीं, बिधिहि अति सिर पाइ॥ ५॥ 

(गोपी कह रही है--) सखी! (श्यामके) कुण्डलोंकी कान्ति देख; 
मेरे दो ही तो नेत्र हैं, उनमें यह शोभा कैसे रखूँ। इसपर भी (ये अपलक 
नहीं रहते) उनपर पलकें (बार-बार) गिर जाती हैं। दोनों मनोहर 
कपोलोंके मध्यमें सुन्दर आबदार नेत्र ऐसे शोभा देते हैं, मानो मुखरूपी 
अमृतके सरोवरमें मछलियाँ मगरोंके साथ खेल रही हों। श्यामकी 
घुँघराली अलकें स्वाभाविक ही भौंहोंपर लटक आयी हैं, मानो कामदेव 
जालमें फँसाकर दो मछलियोंको किनारे ले आया हो। चंचल नेत्र, चंचल 
कुण्डल और चंचल टेढ़ी भौंहें ऐसी हैं, मानो (कामदेव) अपने सखा* 
(मीन-मगरों )-को व्याकुल देखकर भी भौंहरूप धनुषसे शंकित हो रक्षा 
न कर पाता हो। सूरदासजी कहते हैं-मेरे स्वामी नन्दनन्दनकी शोभाका 
वर्णन भला, किससे हो सकता है, जिन्हें देखकर झुंड-की-झुंड गोपियाँ 
अत्यन्त मुग्ध होती हुई (नेत्रोंमें पलक बनानेवाले) ब्रह्मापर अत्यन्त रुष्ट 
हो रही हैं। 


* कामदेवको मीनकेतु एवं मकरध्वज कहा जाता है, इसलिये मत्स्य एवं मगर 
उसके मित्र माने गये। 

राग जैतश्री 
[१२८ ] 
बिधना अतिहीं पोच कियौ री। 
कहा बिगार कियौ हम वाकोौ, 
ब्रज काहें अवतार दियौ री॥१॥ 
यह तौ मन अपनें जानत हो, 
एते पै क्‍यों निठुर हियौ री। 
रोम रोम लोचन इकटक करि, 
अप जुबतिनि प्रति काहें न ठियौ री॥२॥ 
अखियाँ द्वे, छबि की चमकनि वह, 
हम तौ चाहतिं सबै पियौ री। 
सुनि सजनी! यह करनी अपनी, 
अपनें ही सिर मानि लियौ री॥३॥ 
हम तो पाप कियौ, भुगते को, 
पुन्य प्रगट क्‍यों जात छियौ री। 
सूरदास प्रभु रूप सुधा निधि, 
पुट थोरौ, बिधि नाहिं बियौ री॥४॥ 
(गोपियाँ कहती हैं--) सखी ! ब्रह्माने यह बहुत ही बुरा किया; हमने 
उसका क्‍या बिगाड़ा था, उसने हमें त्रजमें जन्म क्यों दिया? वह यह तो 
अपने मनमें जानता था (कि ब्रजमें श्यामका दर्शन होगा), इतनेपर भी 
उसका हृदय निष्ठुर कैसे बना रहा? प्रत्येक व्रज-युवतीके रोम-रोममें 
अपलक (पलकरहित) नेत्रोंका निर्माण क्‍यों नहीं किया ? (हमारे) दो आँखें 
हैं और वे (अपार) शोभाकी कान्तिवाले, हम तो उस शोभाको पूरा ही पी 
जाना चाहती हैं। (दूसरी बोली--) सुन सखी ! यह अपने ही कर्मोका फल 
है, जिसके सम्बन्धमें हमने अपना दायित्व मान रखा था। हमने ही तो पाप 
किया तो फिर उसका फल (दूसरा) कौन भोगे। (मोहनका रूप तो) प्रत्यक्ष 
पुण्य है, वह (हमारे द्वारा) कैसे छुआ जा सकता है। सूरदासजी कहते हैं-- 
मेरे स्वामी तो सौन्दर्यरूप अमृतके सागर हैं; उसे पीनेके लिये (नेत्ररूपी दो) 
पात्र कम हैं और (अब इन्हें बड़ा बनानेवाला कोई) दूसरा ब्रह्मा है नहीं। 

राग बिलावल 
[१२९] 

थकित भईं राधा ब्रज नारि। 
जो मन ध्यान करति ही तेई अंतरजामी ए बनवारि॥१॥ 
रतन जटित पग सुभग पाँवरी, नूपुर परम रसाल। 
मानौ चरन कमल दल लोभी, बैठे बाल मराल॥२॥ 
जुगल जंघ मरकत मनि रंभा, बिपरित भाँति सँवारे। 
कटि काछनी, कनक छुद्रावलि, पहरें नंद दुलारे॥ ३॥ 
हृदे बिसाल माल मोतिन बिच कौस्तुभ मनि अति भ्राजत। 
मानौ नभ निरमल तारागन, ता मधि चंद बिराजत॥ ४॥ 
दुहुँ कर मुरली अधरनि धारैं, मोहन राग बजावत। 
चमकत दसन, मटकि नासापुट, लटकि नेन मुख गावत॥ ५॥ 
कुंडल झलक कपोलन मानौ, मीन सुधा सर क्रीड़त। 
भ्रकुटी धनुष, नैन खंजन मनु उड़त नहीं मन ब्रीड़त॥६॥ 
देखि रूप ब्रजनारि थकित भईूँ, क्रीट मुकुट सिर सोहत। 
ऐसे सूर स्यथाम सोभानिधि, गोपीजन मन मोहत॥ ७॥ 

श्रीराधा एवं अन्य व्रज-ललनाएँ मुग्ध हो गयी हैं। जिनका वे चित्तमें 
ध्यान किया करती थीं, वे ही ये अन्तर्यामी वनमाली (सामने आ गये) 
हैं। (इनके) चरणोंमें रत्तजटित मनोहर खड़ाऊँ और अत्यन्त रसमय 
(ध्वनि करनेवाले) नूपुर हैं, जो ऐसे लगते हैं मानो चरणरूपी कमलदलके 
लोभी हंसशावक बैठे हों। दोनों जाँघें नीलमणिसे बने केलेके खंभे हैं, 
(जो) उलटी रीतिसे (ऊपर मोटे, नीचे पतले) सजाये गये हैं। 
श्रीनन्दकुमार कमरमें कछनी और स्वर्णकिंकिणी पहने हैं। विशाल 
वक्ष:स्थलपर मोतियोंकी मालाके बीचमें कौस्तुभमणि अत्यन्त शोभा दे रहा 
है, मानो निर्मल आकाशमें तारागणोंके बीचमें चन्द्रमा विराजमान हो। दोनों 
हाथोंमें लेकर वंशीको ओठपर रखे हैं तथा मोहित करनेवाला राग बजा 
रहे हैं। उनके दाँत चमक रहे हैं; नासापुटोंको मटकाते हुए तथा नेत्रोंको 
झुकाये हुए ये मुखसे गा रहे हैं। कुण्डलोंकी कान्ति कपोलोंपर ऐसी पड़ 
रही है, मानो अमृत-सरोवरमें (दो) मछलियाँ खेल रही हों। भौंहरूपी 

धनुषोंको देखकर नेत्ररूपी खंजन मनमें लजा जाते हैं, उड़ते नहीं। 
मस्तकपर किरीट-मुकुट शोभित है, इस रूपको देखकर ब्रजकी स्त्रियाँ 
मुग्ध हो जाती हैं। सूरदासजी कहते हैं कि श्याम ऐसे शोभा-निधान हैं, 
वे गोपियोंके मनको मोह लेते हैं। 


राग सूही बिलावल 
[१३० ] 

देखि सखी, अधरनि की लाली। 
मनि मरकत तैं सुभग कलेबर, ऐसे हैं बनमाली॥१॥ 
मनौ प्रात की घटा साँवरी, तापै अरुन प्रकास। 
ज्यों दामिनि बिच चमकि रहत है, फहरत पीत सुबास॥ २॥ 
कैधों तरून तमाल बेलि चढ़ि, जुग फल बिंब सुपाके। 
नासा कौर आइ मनु बैठयो, लेत बनत नहिं ताके॥३॥ 
हँसत दसन इक सोभा उपजति, उपमा जदपि लजाइ। 
मनौ नीलमनि पुट मुकुता गन बंदन भरि बगराइ॥ ४॥ 
किथौं बज्र कन लाल नगन खँचि, तापै बिद्रुम पाँति। 
किधौं सुभग बंधूक कुसुम तर झलकत जल कन काँति॥५॥ 
किधौीं अरुन अंबुज बिच बैठी सुंदरताई जाइ। 
सूर अरुन अधरनि की सोभा बरनत बरनि न जाइ॥६॥ 

(गोपी कह रही है--) सखी! (श्यामसुन्दरके) ओठोंकी लालिमा 
तो देख! इनका शरीर मरकतमणि (नीलम) से भी सुन्दर है। (होठोंकी 
ललाईके कारण) ये वनमाली ऐसे लगते हैं, मानो प्रातः:कालीन श्यामल 
घटापर अरुण (बालरवि)-का प्रकाश हो रहा हो। (बादलमें) जैसे बीच- 
बीचमें बिजली चमके, वैसे ही (इनके शरीरपर) सुन्दर पीताम्बर फहरा 
रहा है। अथवा (यों कहें कि) तमाल (वृक्ष) पर (यह कोई पीली) लता 
चढ़ी है, जिसमें दो सुपक्व बिम्बफल हैं। नासिका क्‍या है मानो (उन 
फलोंपर) तोता आकर बैठा है, (किंतु) उसे ले (खा) नहीं पाता। हँसते 
समय दाँतोंसे एक छटा उत्पन्न होती है। यद्यपि यह उपमा (उसके सामने 
आनेमें) लज्जित ही होती है, फिर भी वे कुछ ऐसे लगते हैं मानो 
नीलमणिके सम्पुट (डिब्बे) में मोतीसे भरपूर सिंदूर छिड़ककर रखें हों, 

अथवा लालमणियोंके मध्य हीरेके कण जड़कर उनपर मूँगोंकी पंक्ति 
रखी गयी हो अथवा मनोहर बन्धूक-पुष्प (जवाकुसुम)-के नीचे 
जलकणोंकी कान्ति झलमला रही हो अथवा लाल कमलके मध्यमें स्वयं 
सुन्दरता जा बैठी हो। सूरदासजी कहते हैं कि (मोहनके) लाल-लाल 
ओठोंकी शोभाका वर्णन करनेपर भी (वह अधूरा ही रहता है, पूरा) वर्णन 
किया नहीं जा पाता। 
राग रामकली 
[१३१ ] 

ऐसे सुने नंदकुमार। 
नख निरखि ससि कोटि वारत चरन कमल अपार॥ १॥ 
जानु, जंघ निहारि, करभा करनि डारत वारि। 
काछनी पै प्रान वारत, देखि सोभा भारि॥२॥ 
कटि निरखि तनु सिंह वारत, किंकिनी जु मराल। 
नाभि पै हद आपु वारत, रोम अलि अलि माल॥ ३॥ 
ह॒दे॑ मुक्ता माल निरखत वारि अवलि बलाक। 
करज कर पै कमल वारत, चलति जहाँ जहँ साक॥ ४॥ 
भुजनि पै बर नाग वारत, गए भागि पताल। 
ग्रीव' की उपमा नहीं कहूँ, लसति परम रसाल॥ ५॥ 
चिबुक पे चित वारि डारत, अधर अंबुज लाल। 
बँधुक, बिद्रुम, बिंब वारत, ते भए बेहाल॥ ६॥ 
बचन सुनि कोकिला वारति, दसन दामिनि काँति। 
नासिका पै कीर वारत, चारुू लोचन भाँति॥७॥ 
कंज, खंजन, मीन, मृग सावकहु डारत वारि। 
भ्रकुटि पै सुर चाप वारत, तरनि कुंडल हारि॥८॥ 
अलक पै वारति अँध्यारी, तिलक भाल सुदेस। 
सूर प्रभु सिर मुकुट धारैं, धरैं नटवर भेष॥ ९॥ 

(सखी कहती है--) श्रीनन्दनन्दनके विषयमें ऐसा सुना है कि उनके 
चरणकमलोंके नख देखकर करोड़ों चन्द्रमा न्‍्योछावर कर दिये जाते हैं 
और चरणोंपर अपार कमल। पिंडलियों और जाँघोंको देखकर हाथीका 

बच्चा अपनी सूँड़को न्योछावर कर देता है और अत्यन्त शोभामयी कछनीको 
देखकर (लोग) अपने प्राण न्‍्योछावर करते हैं। कमरको देखकर सिंह 
अपना शरीर और किंकिणीके स्वरपर हंस अपनेको वार देते हैं! नाभिपर 
सरोवर अपने-आपको तथा (पेटपरकी) रोमावलीपर भौंरोंका झुंड अपनेको 
न्योछावर करता है। वक्ष:स्थलपर मोतियोंकी माला देखकर बगुलोंके 
समुदायको न्योछावर कर दो, हाथकी अँगुलियोंपर कमल न्योछावर कर 
दिये जाते हैं और इसके लिये उनमें परस्पर जहाँ-तहाँ होड़ चलती है। 
श्रेष्ठ सर्प भुजाओंपर न्‍्योछावर किये जाते समय (लज्जासे) पाताल भाग 
गये; (और उस) गलेकी तो कहीं उपमा ही नहीं है, जो अत्यन्त रसमय 
शोभावाला है। ठुड्डीपर चित्त तथा ओठोंपर लाल कमल, जपा-पुष्प, मूँगे 
एवं बिम्बफल (भी) न्योछावर होते हुए बेचैन हो जाते हैं। शब्द सुनकर 
कोकिल तथा दाँतोंकी कान्तिपर बिजली न्योछावर हैं, नासिकापर तोता 
न्‍्योछावर है। मनोहर नेत्र ऐसे हैं कि जिनपर कमल, खंजन, मछली, 
मृगशावक--ये सब न्योछावर हैं। भौंहोंपर इन्द्रधनुष न्‍्योछावर है एवं कुण्डलोंसे 
सूर्य पराजित है। अलकोंपर अन्धकार न्योछावर है, भालका तिलक 
(विशेष) शोभायुक्त है। सूरदासजी कहते हैं कि मेरे स्वामी नटवरवेष 
धारण किये हैं तथा मस्तकपर मुकुट धारण किये हैं। 
राग सारंग 
[१३२ ] 

ऐसी बिधि नंदलाल, कहत सुने माई। 

देखेँ जौ नैन रोम, रोम प्रति सुहाई॥१॥ 

बिधना द्वै नैेन रचे, अंग ठानि ठान्यौ। 

लोचन नहिं बहुत दए, जानि के भुलान्यौ॥ २॥ 

चतुरता प्रबीनता बिधाता का जानौ। 

अब ऐसे लगत हमें वातें न अयानौ॥ ३॥ 

त्रिभुवन पति तरुन कानह, नटवर बपु काछ। 

हमकों द्वे नेन दिए, तेक नहिं आएछेँं॥ ४॥ 

ऐसौ बिधि कौ बिबेक, कहां कहा वाकाौं। 

सूर कबहूँ पाऊँ जां अपने कर ताकौं॥५॥ 


को अं 3 9 3 ७ आओ | ू+तं, आल «४ंीस3 ७७, दि मनाए जआछर्य: 

(गोपी कह रही है--) सखी! नन्दलालके विषयमें लोगोंको इस 
प्रकार कहते हुए सुना गया है कि प्रत्येक रोममें सुन्दर नेत्र हो तो उन्हें 
(भली प्रकार) देखा जा सकता है। ब्रह्माने केवल दो नेत्र बनाया, शेष 
सारा शरीर यों ही बना दिया, बहुत-से नेत्र नहीं दिये; उसने जान-बूझकर 
यह भूल की। ब्रह्माकी सब चतुरता और निपुणता हमने जान ली, अब 
तो हमें ऐसा लगता है कि उससे बड़ा मूर्ख और कोई है ही नहीं। अरे, 
नटवर-वेष बनाये त्रिभुवनके स्वामी तरुण कन्हाईको देखनेके लिये 
(उसने) हमें केवल दो नेत्र दिये और वे भी अच्छे नहीं हैं (उनमें भी 
पलकें गिरती हैं) | ब्रह्मकी ऐसी समझ है, उसे और क्या कहूँ । सूरदासजी 
कहते हैं--यदि कभी उसे हाथों पकड़ पाऊँ 

राग नट 

[१३३] 
मुख पै चंद डारोौं बारि। 
कुटिल कच पै भौर वारौं, भौंह पै धनु वारि॥१॥ 
भाल केसर तिलक छबि पै मदन सर सत वारि। 
मनु चली बहि सुधा धारा, निरखि मन हां वारि॥ २॥ 
नैेन सरसुति जमुन गंगा उपमा डारौं वारि। 
मीन, खंजन, मृगज वारौं, कमल के कुल वारि॥ ३॥ 
निरखि कुंडल तरनि वारौं, कृप स्त्रवननि वारि। 
झलक ललित कपोल छबि पै मुकुर सत सत वारि॥ ४॥ 
नासिका पै कीर वारौं, अधर बिद्रुम वारि। 
दसन पै कन बज्र वारौं, बीज दाड़िम वारि॥५॥ 
चिबुक पै चित-बित्त वारौं, प्रान डारौं वारि। 
सूर हरि की अंग सोभा, को सके निरवारि॥ ६॥ 

(कोई सखी कहती है--) मोहनके मुखपर चन्द्रमाको न्‍्योछावर कर 
दूँ, घुँघधराले केशोंपर भौंरोंको न्‍्योछावर कर दूँ और भौहोंपर (कामका) 
धनुष न्‍्योछावर कर दूँ। ललाटपर लगे केसरके तिलककी छबिपर 
कामदेवके सैकड़ों बाण न्‍्योछावर हैं। (वह तो ऐसा है) मानो अमृतकी 
धारा बह चली हो, उसे देखकर चित्त न्‍्योछावर कर दूँ। नेत्रोंपर सरस्वती, 

यमुना और गंगाकी उपमाको न्योछावर कर दूँ; (साथ ही) मछली, खंजन 
पक्षी एवं मृगशावकको वार डालूँ तथा कमलोंका कुल भी न्योछावर कर 
दू। कुण्डलोंको देखकर सूर्यको न्योछावर कर दूँ, कानोंपर कुएँ न्‍्योछावर 
हैं, मनोहर कपोलोंकी आभाकी सुन्दरतापर सैकड़ों दर्पण न्योछावर कर 
दूँ। ६ तोतेको न्योछावर कर दूँ, ओठपर मूँगा न्योछावर कर दूँ। 
शर्तोपर हौरेके कण न्योछावर करूँ तथा अनारके दाने भी न्योछावर कर 
4। ठुड्डीपर चित्तरूपी धन न्योछावर कर दूँ और प्राण (भी) न्योछावर 
कर दू। सूरदासजी कहते हैं कि भला, श्रीहरिकी शोभाका निरूपण कौन 
कर सकता है? 
राग सोरठ 
[१३४] 
स्याम उर सुधा दह मानौ। 
मले चंदन लेप कीन्हे, बरन यह जानौ॥ १॥ 
मले तनु मिलि लसति सोभा, महा जल गंभीर। 
निरखि लोचन भ्रमत पुनि पुनि, धरत नहिं मन धीर॥ २॥ 
उर जु भँवरी भँवर मानौ नीलमनि की काँति। 
भूगु चरन हिय चिह्न ए, सब जीव जल बहु भाँति॥ ३॥ 
स्थाम बाहु बिसाल केसर खौर विविध बनाइ। 
सहज निकसे मगर मानौ कूल खेलत आइ॥ ४॥ 
सुभग रोमावली की छबि, चली दह तैं धार। 
सूर प्रभु की निरखें सोभा जुबति बारंबार॥५॥ 
(सखी कहती है--) श्यामसुन्दरका वक्ष:स्थल मानो अमृतका कुण्ड 
है; वे (वहाँ) मलयागिरिका (श्वेत) चन्दन लगाये हैं, उसे (सरोवरका) 
रंग समझ लो। मलय-चन्दनसे मिली शरीरकी कान्ति जो शोभा दे रही 
है, वही (उस हृदका) अत्यन्त गम्भीर जल है, जिसे देखकर नेत्र बार 
बार वहीं चक्कर काटते हैं और मन (भी) धैर्य नहीं रख पाता। 
नीलमणिके समान कान्तिवाले स्तनोंके बीच जो भौंरी (चक्राकार बालोंका 
समूह ) है, मानो (वहीं कुण्डके जलमें) भ्रमर पड़ रहा है; भृगुलता तथा 
हृदयका श्रीवत्स-चिहन आदि सब अनेक प्रकारके जल-जीव हैं। 

श्यामसुन्दकी विशाल भुजाओंपर अनेक प्रकारसे केसरका लेप किया 
गया है, ऐसे लगते हैं मानो दो मगर स्वाभाविक रूपमें (सरोवरसे) निकल 
किनारेपर आकर खेल रहे हों। मनोहर रोमावलीकी शोभा हद (कुण्ड) 
से निकली धारा-जैसी है। सूरदासजी कहते हैं-मेंरे स्वामीकी शोभा 
(ब्रजको ) युवतियाँ बार-बार देखती हैं। 
राग सारंग 
[१३५ ] 
सघन कल्पतरू तर मनमोहन। 
दच्छिन चरन चरन पे दीन्हें, 
तनु त्रिभंग कीन्हें मृदु जोहन॥१॥ 
मनिमै जटित मनोहर कुंडल, 
सिखी चंद्रिका सीस रही फबि। 
मृगमद तिलक, अलक पघुँघरारी, 
उर बनमाल कहा जु कहां छबि॥ २॥ 
तन घन स्यथाम पीत पट सोभित, 
हदें पदिक की पाँति दिपति दुति। 
तन बन धातु बिचित्र बिराजति, 
बंसी अधरनि धरैं ललित गति॥ ३॥ 
करज मुद्रिका, कर कंकन छबि, 
कटि किंकिनि, पग नूपुर भ्राजत। 
नख सिख कांति बिलोकिं सखी री, 
ससि औ भानु मगन तन लाजत॥ ४॥ 
नख सिख रूप अनूप बिलोकत, 
नटवर भेष धरें जु ललित अति। 
रूप रासि जसुमति कौ ढोटा 
बरनि सके नहिं सूर अलप मति॥ ५॥ 
(गोपी कह रही है-- ) घने कल्पवृक्षके नीचे मनमोहन (बायें) चरणपर 
दाहिना चरण रखे और शरीरको त्रिभंग बनाये (खड़े) बड़ी कोमलतासे देख 
रहे हैं। मणिजटित मनोहर कुण्डल और मस्तकपर मयूरपिच्छकी चन्द्रिका 

शोभा दे रही है। कस्तूरीका तिलक है, घुँघाली अलकें हैं, वक्ष:स्थलपर 
वनमाला है, यह छटा और कहाँ है? मेघके समान श्याम शरीर है, 
(जिसपर) पीताम्बर शोभा दे रहा है, वक्ष:स्थलपर पदकोंकी पंक्ति (हमेल) 
अपनी कान्तिसे प्रकाशित हो रही है, शरीरमें रंग-बिरंगी (गैरिकादि) 
वनधातुएँ पोती हुई सुशोभित हैं, ओठोंपर बंशी रखे हैं, जिसकी गति 
(ध्वनि) बड़ी सुन्दर है। अंगुलियोंमें अँगूठी तथा हाथोंमें कंकण शोभा दे रहे 
हैं,कमरमें किंकिणी और चरणोंमें नूपुर सुशोभित है । सखी ! ( श्यामसुन्दरकी) 
नखसे शिखातक (पूरे शरीर)-की कान्तिको देखकर चन्द्र और सूर्य 
दोनों (उनकी कान्तिमें) मग्न हो लजा जाते हैं। नखसे शिखातक यह रूप 
देखनेमें अनुपम है, नटवरवेष जो बना रखा है, वह अत्यन्त सुन्दर है। एवं 
सूरदासजी कहते हैं कि ये श्रीयशोदाकुमार तो रूपराशि हैं, मैं अल्पबुद्धि 
इनका वर्णन नहीं कर सकता। 
राग सोरठा 
[१३६ ] 

लोचन हरत अंबुज मान। 

चकित मनमथ सरन चाहत, धनुष तजि निज बान॥ १॥ 

चिकुर कोमल कुटिल राजत रुचिर बिमल कपोल। 

नील नलिन सुगंध ज्यौं, रस थकित मधुकर लोल॥ २॥ 

स्यथाम उर पै परम सुंदर सजल मोतिन हार। 

मनौ मरकत सैल तैं बहि चली सुरसरि धार॥३॥ 

सूर कटि पटपीत राजत सुभग छबि नँदलाल। 

मनौ कनक लता अवलि बिच तरल बिटप तमाल॥ ४॥ - 

(सखी कहती है--) मोहनके नेत्र कमलोंका गर्व हरण करते हैं, 
(उन्हें देखकर) आश्चर्यचकित कामदेव अपना धनुष-बाण फेंककर 
शरण चाहता है। घुँघरले कोमल केश मनोहर निर्मल कपोलोंपर ( ऐसे ) 
शोभा दे रहे हैं, मानो नीलकमलकी सुगन्ध रससे मुग्ध भौरे चंचल हो 
रहे (उसपर मँडरा रहे) हों। श्यामके वक्ष:स्थलपर परम सुन्दर पानीदार 
(चमकीले) मोतियोंकी माला (ऐसी शोभायमान) है, मानो नीलमणिके 
पर्वतसे गंगाजीकी धारा प्रवाहित हो रही हो। सूरदासजी कहते हैं कि 

नन्दलालकी कमरमें पीताम्बर सुशोभित है, जिसके कारण उनकी 
ऐसी मनोहर शोभा हो रही है, मानो स्वर्ण-लताओंके समूहके बीच 
चमकीला तमालवृक्ष हो। 
राग गौरी 
[१३७] 
ढोटा कौन कौ यह री। 
स््रुत मंडल मकराकृत कुंडल, कंठ कनक दुलरी॥१॥ 
तन घन स्यथाम, कमल दल लोचन, चारु चपल तुलरी। 
इंदु बदन, मुसुकानि माधुरी, अलकैं अलि कुल री॥२॥ 
उर मुक्ता की माल, पीत पट, मुरली सुर गवरी। 
पग नूपुर मनि जटित रुचिर अति, कटि किंकिनि रब री॥३॥ 
बालक बृन्द मध्य राजत है, छबि निरखत भुररी। 
सोइ सँजीवनि सूरदास की, महरि रहै उर री॥४॥ 
(गोपी कह रही है--) सखी! यह किसका लाल है, जिसके गोल- 
गोल कानोंमें मकराकृत कुण्डल और गलेमें सोनेका दो लड़ीवाला हार 
है। मेघके समान श्याम शरीर है, सुन्दर, चंचल तथा परस्पर समान 
कमलदलके तुल्य नेत्र हैं, चन्द्रमके समान मुख है, मधुर मुसकराहट है 
तथा अलकें भौंरोंके झुंडके समान हैं। वक्ष:स्थलपर मोतियोंकी माला है, 
पीताम्बर पहने हैं, वंशीमें गौरी रागका स्वर भर गा रहे हैं, चरणोंमें अत्यन्त 
सुन्दर मणिजटित नूपुर हैं तथा कमरमें किंकिणीका शब्द हो रहा है। 
बालकोंके समूहमें शोभित हो रहे हैं, उनकी शोभा देखकर (मैं अपने- 
आपको ) भूल (मोहित हो) रही हूँ। सूरदासके लिये ये ही संजीवन बूटी 
हैं। उनके हृदयमें (मुझपर) कृपा बनी रहे। 
राग धनाश्री 
[१३८ ] 
वे देखो, आवत दोऊ जन। 
गौर स्याम नट नील पीत पट, मनौ मिले दामिनि घन॥१॥ 
लोचन बंक बिसाल कमल. दल, 
चितवत चिते हरत सब कौ मन। 

कुंडल सत्रवनः कनक मनि भूषित, 
जटित लाल अति लोल मीन तन॥ २॥ 
चंदन चित्र बिचित्र अंग पै, 
कुसुम सुबास धरैं नँदनंदन। 
बलि बलि जाउँ चलैं जिहिं मारग, 
संग लगाइ लेत मधुकर गन॥ ३॥ 
धनि यह भूमि जहाँ पगु धथोारे, 
जीतैंगे रिपु आज रंग. रन। 
सूरदास वे नगर नारि सब, 
लेति बलाइ वारि अंचल सन॥ ४॥ 
(सखी कहती है--) 'वे देखो, दोनों भाई आ रहे हैं। (क्रमश: ) 
नीले-पीले वस्त्र पहने गोरे और साँवले नटके समान (शोभित) हैं, मानो 
बिजली और मेघ दोनों मिले हों। (वे) कमलदलके समान विशाल 
नेत्रोंद्ठागा तिछी चितवनसे देखते ही सबका चित्त हरण कर लेते हैं। 
कानोंमें मणिजटित स्वर्णकुण्डल ऐसे लगते हैं मानो माणिकसे जड़ी 
अत्यन्त चंचल मछलियोंकी देह हो। श्रीनन्दनन्दनके शरीरपर अनेक 
प्रकारके चित्र बनाकर विचित्र ढंगसे चन्दन लगा है और सुगन्धित पुष्प 
धारण किये हुए हैं; जिस मार्गसे जाते हैं, उधर बहुत-से भौरोंको साथ 
लगा लेते हैं; उस शोभापर बार-बार बलिहारी जाऊँ। यह भूमि धन्य है, 
जहाँ इन्होंने चरण रखे हैं, आज युद्ध करके ये शत्रुको सहज ही जीत 
लेगें। सूरदासजी कहते हैं कि इस प्रकार वे सब (मथुरा) नगरकी स्त्रियाँ 
अंचलसे न्‍्योछावर होकर बलैयाँ ले रही हैं। 
राग नट 
[१३९] 
वे हैं रोहेनी सुत राम। 
गौर अंग सुरंग लोचन, प्रलै जिन के ताम॥१॥ 
एक कुंडल स्त्रवन धारी, द्योत दरसी ग्राम। 
नील अंबर अंग धारी, स्याम पूरन काम॥ २॥ 

ताल बन इन बच्छ मारयौ, ब्रह्म पूरन काम। 
सूर प्रभु आकरषि, तातें सँकरषन है नाम॥३॥ 
(मथुराकी स्त्रियाँ कहती हैं--) वे रोहिणीजीके पुत्र श्रीबलरामजी हैं; 
(इनका) गोरा शरीर है, लाल नेत्र हैं और जिनके क्रोध करनेपर प्रलय 
हो जाता है। एक ही कानमें ये कुण्डल धारण करनेवाले हैं, जिसका 
प्रकाश पूरे ग्राममें दिखलायी पड़ता है। शरीरपर नीले रंगका व्स्त्र 
पहननेवाले ये श्यामसुन्दरको पाकर ही पूर्णकाम हैं। इन्होंने ही तालवनमें 
असुर (धेनुकासुर)-को मारा था। ये पूर्णकाम साक्षात्‌ परम ब्रह्म हैं। 
सूरदासजी कहते हैं-मेरे स्वामीने (इनको देवकीके गर्भसे रोहिणीके 
गर्भमें) आकर्षित किया था, इसीसे इनका नाम संकर्षण है। 
राग रामकली 
[१४० | 
ए हैं देवकी सुत स्याम। 
मुकुट सिर सुभ, स्त्रवन कुंडल, करत पूरन काम॥ १॥ 
महा जे खल तिनहुँ तें अति तरत हैं इक नाम। 
ब्रह्म पूरन सकल स्वामी, रहे ब्रज निज धाम॥ २॥ 
नंद पितु माता जसोदा, बाँधि ऊखल दाम। 
लकुट लै लै त्रास दीन्हौ, कर॒यौ इन पै ताम॥ ३॥ 
ताहि मान्यौ हेत करि इन, हँसति ब्रज की बाम। 
सूर धनि नंद, धन्य जसुमति, धन्य गोकुल गाम॥ ४॥ 
(मथुराकी स्त्रियाँ कहती हैं--) ये श्रीदेवकीनन्दन श्यामसुन्दर हैं, 
(जिनके) सुन्दर मस्तकपर मुकुट एवं कानोंमें कुण्डल हैं तथा जो सबकी 
कामनाएँ पूर्ण करते हैं। जो महान्‌ दुष्टसे भी अधिक दुष्ट (पापी) हैं, 
वे भी इनका एक नाम लेनेसे तर जाते (मुक्त हो जाते) हैं; ये पूर्ण ब्रह्म 
हैं, समस्त लोकोंके स्वामी हैं; अबतक अपने निजधाम (ब्रज) में रहते 
थे। इनके पिता (ब्रजराज) नन्‍्दजी और माता यशोदाजी हैं, जिन्होंने इन्हें 
रस्सीसे ऊखलमें बाँध दिया था तथा छड़ी ले-लेकर धमकाया और क्रोध 
किया था; किंतु उस (क्रोध)-को इन्होंने प्रेम समझकर सम्मान दिया, . 
जिसपर ब्रजकी स्त्रियाँ इनकी हँसी उड़ाती (इनसे परिहास करती ) थीं। 

सूरदासजी कहते हैं--नन्दजी धन्य हैं, यशोदाजी धन्य हैं और गोकुल ग्राम 
(भी) धन्य हैं। 

राग कान्हरौ 

[१४१] 
(सजनी ) एई हैं गोपाल गुसाई। 
नंद महर के ढोटा, जिनकी सुनियत बहुत बड़ाईं॥१॥ 
यह सुरूप नैननि भरि देखो बड़े भाग निधि पाई। 
चंद चकोर, मेघ चातक लौं, अवलोकौ मन लाई॥ २॥ 
सुंदर स्थाम सुदेस पीतपट, चन्दन चरचित कीनहें। 
नटबर भेष धरें मन मोहन, कंध दसन गज लीन्हें॥३॥ 
नूपुर चारू चरन, कटि किंकिनि, बनमाला उर सोहै। 
कर कंकन मनि कंठ मनोहर, जुबती जन मन मोहै॥ ४॥ 
कुंडल सत्रवन, सरोज बिलोकनि, कुटिल अलक अलिमाल। 
चंद बदन, अचवति जु अमी रस, धन्य धन्य ब्रजबाल॥ ५॥ 
चंद चकोर, स्वाति चातक ज्यों, अवलोकति सत भाए। 
सूरदास प्रभु दुष्ट बिनासनन माधौ मथुरा आए॥६॥ 

(मथुराकी नारियाँ कह रही हैं--) सखी ! त्रिभुवनके स्वामी गोपाल 

ये ही हैं। ब्रजराज नन्दजीके ये पुत्र हैं, जिनकी बहुत बड़ाई सुनी जाती 
है। इस स्वरूपको आँखभर देखो, बड़े सौभाग्यसे (यह) निधि 
(देखनेको ) मिली है। जैसे चन्द्रमाको चकोर ओर मेघोंको चातक देखता 
है, वैसे (ही) मन लगाकर देखो। सुन्दर श्यामवर्ण है, मनोहर पीताम्बर 
है, चन्दन लगाये हैं, मनको मोहनेवाला नटवर वेष बनाये हैं तथा कंधेपर 
(कंसके कुबलयापीड़ हाथीको मारकर उस) हाथीका दाँत रखे हैं। 
चरणोंमें सुन्दर नूपुर हैं, कमरमें किंकिणी है, वक्ष:स्थलपर वनमाला 
शोभित है, हाथोंमें कंकण हैं, गलेमें मनोहर (कौस्तुभ) मणि है, जो 
युवतीजनोंका मन मोहित करती है। कानोंमें कुण्डल हैं, कमलके समान 
नेत्र हैं, भौरोंके झुंडके समान घुँघराली अलकें हैं और चन्द्रमाके समान 
मुख है, जिसके अमृतरसका पान करनेवाली ब्रजबालाएँ परम धन्य हैं। 
सूरदासजी कहते हैं कि दुष्टोंका नाश करनेके लिये मेरे स्वामी श्रीमाधवके 

मथुरा आनेपर ये (नारियाँ) जैसे चन्द्रमाकों चकोर देखे या स्वाती नक्षत्र 
(के मेघ)-को चातक देखे, वैसे (ही) सच्चे भावसे देख रही हैं। 
[१४२ ] 

देखो माई! आवत हैं घनस्याम। 

दामिनि ज्यों पीतांबर सोहत, मोहित कोटिन काम॥ १॥ 

घूँघरवारी अलक मनोहर मंडित गोपद धूोरि। 

तिन के निकट प्रगट कुंडल दुति, मनु नव घन में का ॥२॥ 

बनमाला जो हिय कंजनि की, इंद्रधनुष की भाँति। 

मुक्तामाल अनूपम राजति, ज्यों जलधर बग पाँति॥ ३॥ 

माथें मुकुट मोर ज्यों निरतत, मुरली सब्द रसाल। 

सूरदास प्रभु मेघ स्थाम घन, चातक सब ब्रजबाल॥ ४॥ 

(गोपी कहती है--) सखी! देखो, घनश्याम आ रहे हैं; (उनका) 
पीताम्बर विद्युतूके समान सुशोभित है एवं करोड़ों कामदेवोंको मोहित कर 
रहा है। घुँघराली मनोहर अलकें गायोंके खुरोंसे उड़ी हुई धूलिसे सनी 
हैं; उनके पास ही कुण्डलकी कान्ति ऐसी दीखती है, मानो नवीन बादलमें 
सूर्य हो। वक्ष:स्थलपर जो कमलपुष्पोंकी वनमाला है, वह इन्द्रधनुषके 
समान है और मोतियोंकी माला ऐसी अनुपम शोभा दे रही है, जैसे मेघके 
पास बगुलोंकी पंक्ति। (आपके) मस्तकका मुकुट ऐसा है, मानो वंशीके 
रसमय शब्द (मेघगर्जन)-को सुनकर मयूर नृत्य कर रहा हो। सूरदासजी 
कहते हैं कि मेरे स्वामी गहरे श्याम रंगके मेघ हैं और सब ब्रजबालाएँ 
(उनमें चित्त लगाये) चातकके समान हैं। 

[ १४३ ] 

कहेँ लौं कहों सखि! सुंदरताई। 
मोर पच्छ माथे पैं राजत, फेरत कमल, अंग सुख दाई॥ १॥ 
पहिरें पीतांबर हैं ठाढ़े, बहु बिधि ( सुंदर ) ठाट बनाई। 
मुरली अधर मधुर धुनि बाजति, नए मेघ मानौ घहराई ॥ २॥ 
सिर पै लाल पागरी बाँधे, उर मुक्तन की माल रुराई। 
जुगल प्रबाह सुरसरी धारा, निखत कलिमल गए हिराई॥ ३॥ 

बैजंती लटकति चरननि लौं, हंस कीर रहे बैठि लजाई। 
सौभा सिंधु, पार नहिं जाकौ, सिव बिरंचि सोचत अधिकाई॥ ४॥ 

बड़े भाग प्रगटे जसुदा कैं, घर बैठेंहीं नव निधि आई। 

सूरदास प्रभु नंद अनंदित तिहूँ लोक छिति छबि न समाई॥ ५। 

(गोपी कहती है--) सखी! श्यामसुन्दरकी सुन्दरताका कहाँतक 
वर्णन करूँ। उनके मस्तकपर मयूरपिच्छ शोभा दे रहा है, वे (हाथसे) 
कमल घुमा रहे हैं, सभी अंग सुखदायक हैं। पीताम्बर पहने अनेक 
प्रकारके मनोहर ठाट बनाये खड़े हैं और ओठोंपर मधुर ध्वनिसे वंशी 
इस प्रकार बज रही है, मानो नवीन मेघकी गर्जना हो। मस्तकपर लाल 
पगड़ी बाँधे हैं तथा वक्ष:स्थलपर मुक्तामालाकी ऐसी शोभा है, मानो गंगाजी 
दो धारा होकर बह रही हों, जिन्हें देखते ही (बिना स्नान किये ही) 
कलियुगके दोष नष्ट हो जाते हैं। चरणोंतक वैजयन्ती माला लटक रही 
है, जिसे देखकर हंस और तोते (लज्जित होकर) बैठे रह गये। ये शोभाके 
ऐसे समुद्र हैं, जिसका कोई ओर-छोर नहीं है और जिसके सम्बन्धमें 
शंकरजी और ब्रह्मा भी बहुत ऊहापोह करते रहते हैं (पर पार नहीं पाते) | 
बड़े सौभाग्यसे श्रीयशोदाजीके भवनमें ये प्रकट हुए, (उनके) घर बैठे 
ही (बिना श्रमके) नवों निधियाँ आ गयीं। सूरदासजी कहते हैं--मेरे 
स्वामीको पाकर श्रीनन्दजी आनन्दित हैं। उनकी शोभा तीनों लोकोंके 
धरातलमें भी समाती नहीं। 

राग गूजरी 
[ १४४ ] 

बसौ मेरे नैननि मैं यह जोरी। 
सुंदर स्थाम कमल दल लोचन, सँग बृषभानु किसोरी॥ १॥ 
मोर मुकुट, मकराकृत कुंडल, पीतांबर झकझोरी। 
सूरदास प्रभु तुम्हे दस कौ, का बरनों मति थोरी॥२॥ 

कमल-दल-लोचन श्यामसुन्दरके साथ श्रीवृषभानुनन्दिनी श्रीराधाकी 
जोड़ी मेरे नेत्रोंमें निवास करे। मयूरपिच्छका मुकुट, मकराकृत कुण्डल 
और फहराता पीताम्बर! सूरदासजी कहते हैं--हे स्वामी! आपके (इस 
अमित शोभापूर्ण) दर्शनका मैं थोड़ी बुद्धिवाला क्‍या वर्णन करूँ। 


मुरली-माधुरी 
राग सारंग 
[१४५ ] 
जब हरि मुरली अधर धरत। 
धिर चर, चर थिर, पवन थकित रहै, जमुना जल न बहत॥ ९॥| 
खग मोह, मृग जूथ भुलाहीं, निखि मदन छबि छरत। 
पसु मोह, सुरभी बिथकित, तृन दंतनि टेकि रहत॥ ९॥| 
सुक सनकादि सकल मुनि मोहैं, ध्यान न तनक गहत। 
सूरदास भाग हैं तिन के, जे या सुखे लहत॥ ३॥ 
जब श्यामसुन्दर वंशीको ओठोंपर रखते (बजाते) हैं, तब स्थिर पदार्थ 
चलने (द्रवित होने) लगते हैं और चलनेवाले स्थिर ( प्रेममुग्धताके कारण 
निश्चेष्ट) हो जाते हैं, पवनकी गति बंद हो जाती है, यमुनाजल प्रवाहित 
नहीं होता। पक्षी मोहित हो जाते हैं, हिरणोंके समूह (दौड़ना) भूल जाते 
हैं, उन्हें देखकर कामदेवकी भी शोभा क्षीण हो जाती है, पशु मुग्ध हो 
जाते हैं और गायें मुग्ध (स्थिर) हो दाँतोंमें तृण पकड़े ही रह जाती हैं 
(खा नहीं पातीं)। शुकदेव एवं सनकादि सभी मुनि मोहित हो जाते हैं, 
तनिक भी ध्यान नहीं कर पाते। सूरदासजी कहते हैं कि उनके महान्‌ 
भाग्य हैं, जो इस सुखको प्राप्त करते हैं। 
राग बिहागरौ 
[ १४६ ] 
(कहां कहा ) अंगन की सुधि बिसरि गई। 
स्थाम अधर मृदु सुनत मुरलिका, चक्रित नारि भई॥९१॥ 
जो जैसें सो तैसें रहि गईँ सुख दुख कह्यौ न जाई। 
लिखी चित्र सी सूर सुद्ठे रहिं इकटक पल बिसराई॥ २॥ 
(गोपी कहती है--सखी !) (क्या कहूँ, मैं तो,) शरीरकी सुधि (ही) 
भूल गयी, श्यामसुन्दरके ओठोंपर बजती मधुर वंशीध्वनि सुनते ही स्त्रियाँ 
आश्चर्यचकित हो गयीं। जो जैसे थीं, वे वैसे ही रह गयीं; उन्हें सुख 
हुआ या दुःख (कुछ) कहा नहीं जा सकता। सूरदासजी कहते हैं कि 

०-0० २६३ मम एकटक देखती इस प्रकार स्थिर रह 
राग मलार 
[ १४७ ] 
सुनत बन मुरली धुनि की बाजन। 
पपिहा गुंज, कोकिल बन कूजत, औ मोरनि कियौ गाजन॥ १॥ 
यहै सब्द सुनियत गोकुल मैं, मोहन रूप बिराजन। 
कि. कक प्रभु मिली राधिका अंग अंग करि साजन॥ २॥ 
वृन्दावनमें बजती हुई वंशीध्वनि सुनकर पपीहे बोलने लगे, कोकिल 
कूजने लगी और मयूर गर्जना (उच्च ध्वनि) करने लगे। मोहित करनेवाले 
रूपमें उपस्थित यही (वंशीका) शब्द गोकुलमें सुना गया है। सूरदासजी 
कहते हैं कि (उसे सुनकर) श्रीराधा (नखसे शिखातक) सभी अंगोंका 
श्रृंगार करके मेरे प्रभु (श्यामसुन्दर) से मिलीं। 
राग मारू 
कप [ १४८ ] 
मेरे साँ 
जब मुरली अधर धरी | सुनि सिद्ध समाधि टरी॥ 
सुनि थके देव बिमान | सुर बधू चित्र समान॥ 
ग्रह नखत तजत न रास । बाहन बंधे धुनि पास॥ 
चर थाके, अचर टरे । सुनि आनंद उमँग भरे॥ 
चर अचर गति बिपरीति । सुनि बेनु कल्पित गीति॥ 
झरना न झरत  पषान । गंधरब मोहे गान॥ 
सुनि खग, मृग मौन धरे । फल तृन की सुधि बिसरे॥ 
सुनि धेनु धुनि थक रहति | तृन दंतहू नहिं गहति॥ 
बछरा न पीव छीर | पंछी न मन मैं धीर॥ 
द्रम बेली चपल भए | सुनि पल्‍लव प्रगट नए॥ 
सुनि बिटप चंचल पात । अति निकट कौं अकुलात॥ 
आकुलित  पुलकित गात । अनुराग नैन चुचात॥ 
सुनि पौन चंचल थक्‍्यौ । सरिता जल चलि न सक्‍यौ॥ 

सुनि धुनि चलीं ब्रजनारि | सुत देह गेह “अल. 5थ 
अति थकित भयौ. समीर | उलदयौ जु जम पा 
मन मोह्यौ मदन गुपाल । तन स्थाम, नैन इंबास । 
नव नील तन घन स्थाम । नव पीत पट अभिराम॥ 
नव मुकुट नव बन दाम | लावन्य कोटिक काम॥ 
मन मोहन रूप थधररवौं । तब गरब अनंग हसवौ॥ 
श्रीमदन मोहन लाल | सँग.. नागरी ब्रजबाल॥ 
नव कुंज जमुना कूल जन सूर देखत की, 3०५ 
(गोपी कह रही है--सखी !) मेरे श्यामसुन्दरने जब से वंशी 
रखी, तब उसकी ध्वनि सुनकर सिद्धोंकी समाधि भी कट गयी। 
देवताओंके विमान उसे सुनकर स्तब्ध रह गये और देवांगनाएँ चित्र- 
लिखी-सी रह गयीं। ग्रह और नक्षत्र अपनी राशि नहीं छोड़ रहे थे (चल 
नहीं पा रहे थे); क्योंकि उनके वाहन (वंशी) ध्वनिके फंदेमें बँध गये 
थे। चर (चलनेवाले, चेतन) स्थिर हो गये और अचर चलने (द्रवित 
होने) लगे, वह ध्वनि सुनकर सभी आनन्दसे उमंगमें भर गये। वंशीसे 
निकले गीतको सुनकर चर और अचर दोनोंकी गति उलटी हो गयी। 
पत्थरोंसे भी झरने फूट निकले (पत्थर भी द्रवित हो गये) और (उस) 
गानसे गन्धर्व मोहित हो गये। मुरलीका शब्द सुनकर पक्षी और पशु चुप 
रह गये, वे फल तथा तृण खानेकी भी याद भूल गये। गायें उस ध्वनिको 
सुनकर स्तम्भित रह गयीं और दाँतोंसे तिनके (घासें) तक नहीं पकड़ 
पाती थीं। बछड़े दूध नहीं पीते थे, पक्षियोंके मनका धेर्य जाता रहा; वृक्ष 
और लता चंचल हो गये तथा वंशीध्वनि सुनकर उनमें नवीन पल्‍लव 
निकल आये। वंशीध्वनि सुनकर वृक्षोंके पत्ते हिलने लगे और अत्यन्त 
पास आनेको व्याकुल होने लगे। सबके चित्त आकुल और शरीर पुलकित 
(रोमांचित) हो गये तथा अनुरागके कारण नेत्रोंसे आँसू बहने लगे। उस 
ध्वनिको सुनकर सदा चलनेवाला (गतिमान्‌) वायु भी स्थिर हो गया और 
नदियोंके जलका बहना बंद हो गया। वंशी-ध्वनि सुनकर ब्रजकी स्त्रियाँ 
पुत्र, पर और शरीरकी भी सुधि भूलकर चल पड़ीं। वायु अत्यन्त स्थिर 
हो गया, यमुनाजल उलटकर ऊपरकी ओर बहने लगा। श्याम-शरीर तथा 

बड़े-बड़े नेत्रोंवाले मदनगोपालने सबका मन मोहित कर लिया। उसके 
नवीन मेघके समान नील-श्याम (श्यामता लिये नीले) शरीरपर नवीन 
पीताम्बर सुशोभित था, नवीन ही मुकुट था, नयी वनमाला थी और करोड़ों 
कामदेवोंके समान उनका लावण्य था। मनको मोहनेवाला रूप धारणकर 
उन्होंने कामदेवका अभिमान हरण कर लिया। श्रीमदन-मोहनलाल चतुर 
ब्रजस्त्रियोंके साथ यमुनातटपर नवीन कुंजमें विराजमान थे तथा सेवक 
सूरदास प्रफुल्ल मनसे शोभा देख रहा था। 
राग नट 
[१४९ ] 

स्यथाम कर मुरली अतिहिं बिराजति। 
परसति अधर सुधारस बरसति, मधुर-मधुर सुर बाजति॥१॥ 
लटकत मुकुट, भौंह छबि मटकति, नैन सैन अति राजति। 
ग्रीव नवाइ अटकि बंसी पै कोटि मदन छबि लाजति॥ २॥ 
लोल कपोल झलक कुंडल की यह उपमा कछु लागत। 
मानौ मकर सुधा सर क्रीड़त, आपु आपु अनुरागत॥ ३॥ 
बूंदाबन बिहरत नँदनंदन, ग्वाल सखा सँग सोहत। 
सूरदास प्रभु की छबि निरखत सुर नर मुनि सब मोहत॥ ४॥ 

(गोपी कह रही है--सखी !) श्यामसुन्दरके हाथोंमें वंशी अत्यन्त 
शोभा देती है और ओठोंका स्पर्श करके अमृतरसकी वर्षा करती मधुर- 
मधुर ध्वनिसे बज रही है। मुकुट झुक रहा है, भौंहें बड़े ही छविपूर्ण 
ढंगसे मटक रही हैं, तथा सैन करते हुए नेत्र अत्यन्त सुशोभित हैं, गर्दन 
झुकाये वंशीपर एकाग्र होकर खड़े होनेकी अदा करोड़ों कामदेवोंकी 
शोभाको लजाती है। कपोलोंपर चंचल कुण्डलोंकी जो झलक पड़ती है, 
उसकी यह उपमा कुछ ठीक जान पड़ती है कि मानो अमृतके सरोवरमें 
दो मगर अपने-आपके प्रेममें मगन हो (परस्पर मिलनेकी इच्छा न 
रखकर ) खेल रहे हों। श्रीनन्दनन्दन वृन्दावनमें विहार करते हैं, उनके साथ 
गोप-सखा सुशोभित हैं। सूरदासजी कहते हैं-मेरे स्वामीकी शोभा 
देखकर देवता, मनुष्य तथा मुनिगण--सभी मोहित हो जाते हैं। 

राग धनाश्री 

[१५० ] 
तब लगि सबै सयान रहै। 
जब लगि नवल किसोर न मुरली बदन समीर बहै॥१॥ 
तबही लौं अभिमान, चातुरी, पतिब्रत, कुलहि चहै। 
जब लगि स््र॒वन रंध्र मग, मिलि कै नाहिन मने महै॥२॥ 
तब लगि तरुनि तरल चंचलता बुधि बल सकुचि रहै। 
सूरदास जब लगि वह धुनि सुनि नाहिन धीर ढहै॥३॥ 

(सखीसे सखी कहती है--) तबतक (ही) सारी समझदारी बनी 

रहती है, जबतक नवल नन्दकिशोरके मुखकी वायु वंशीमें नहीं जाती 
अर्थात्‌ वह बजती नहीं और तभीतक चतुरता है, पातित्रत और अच्छे 
कुलका अभिमान चलता है, जबतक कानके छिद्रोंके मार्गसे जाकर 
वंशीध्वनि मनको मथ नहीं देती। तभीतक तरुणियोंकी अधिक चंचलता 
बुद्धि (विचार)-के बलसे संकोचमें पड़ी (रुकी) रहती है, सूरदासजी 
कहते हैं--जबतक वह ध्वनि सुनकर धैर्य नष्ट न हो जाय। 

राग गौरी 

[१५१ ] 
ब्रज. ललना देखत गिरधर कौं। 
इक इक अंग अंग पै रीझीं, उरझीं मुरलीधर कौं॥१॥ 
मानों चित्र की सी लिखि काढ़ीं, सुधि नाहीं मन घर कौं। 
लोक लाज, कुल कानि भुलानी, लुबधीं स्यामसुँदर कौं॥ २॥ 
कोउ रिसाइ, कोउ कहै जाइ कछु, डरै न काहू डर कौं। 
सूरदास प्रभु सौं मन मान्यों, जनम-जनम परतर कौं॥३॥ 

ब्रजकी स्त्रियाँ गिरिधगलालको देख रही हैं, उनके एक-एक अंगपर 

वे मुग्ध हैं और वंशीधरमें उनका चित्त उलझ गया है। वे (ऐसी खड़ी हैं) 
मानो चित्रित मूर्तियाँ हों। उनके चित्तमें घरका स्मरण ही नहीं है। 
श्यामसुन्दरपर मोहित हो उन्होंने लोककी लजा और कुलकी मर्यादा भुला 
दी हैं कोई क्रोध करे या कोई कुछ (भी) जाकर कहे, वे किसी भी 
भयसे भीत नहीं होतीं। सूरदासजी कहते हैं--मेरे स्वामीसे उनका पहलेके 
जन्म-जन्मान्तरका सम्बन्ध है। उनसे (ही) इनका मन प्रेम मान बैठा है। 

राग सारंग 
[१५२ ] 
बंसी री! बन कान बजावत। 
आनि सुनौ स््रवननि मधुरे सुर, 
राग मध्य ले नाम बुलावत॥१॥ 
सुर स््रुति तान बधान अमित अति, 
सप्त अतीत अनागत आवबत। 
जुरि जुग भुज सिर, सेष सैल, मथि 
बदन पयोधि अमृत उपजावत॥ २॥ 
मनौ मोहिनी भेष धारि के 
मन मोहत मधु पान करावत। 
सुर, नर, मुनि बस किए राग रस, 
अधर सुधा रस मदन जगावत॥ ३॥ 
महा मनोहर नाद सूर धथिर 
चर मोहे, कोउ मरम न पावत। 
मानौ मूक मिठाई के गुन 
कहि न सकत मुख, सीस डुलावत॥ ४॥ 
(गोपी कह रही है--) सखी! कन्हाई वृन्दावनमें वंशी बजा रहे हैं। 
उन मधुर स्वरोंको कान लगाकर सुनो। वे रागके बीचमें नाम लेकर बुला 
(भी) रहे हैं। उसमें स्वरोंकी श्रुतियाँ और तानकी बंदिशें अपार हैं, इनमें 
सातों 'अतीत' और 'अनागत' (ताल-भेद) आ जाते हैं। दोनों जुड़ी भुजाएँ 
और मस्तक (वंशी बजाते समय) (क्रमश:) शेष (वासुकि) नाग और 
मन्दराचल- (से प्रतीत हो रहे हैं), जो मुखरूपी क्षीरसमुद्रका मन्थन करके 
अमृतकी सृष्टि कर रहे हैं, (ऐसे सुन्दर लगते हैं) मानो मोहिनी वेष धारण 
करके (सबका) मन मोहित करते हुए अमृत पिला रहे हों। रागके रससे 
उन्होंने देवता, मनुष्य तथा मुनियोंकों भी वशमें करके अधरामृतके रससे 
कामदेव (प्रेम)-को जगा रहे हैं। सूरदासजी कहते हैं कि वंशीका नाद 
अत्यन्त मनोहर है, जिसने जड़-चेतन सबको मोहित कर लिया है, उसका 
रहस्य कोई जान नहीं पाता, मानो गूँगा मनुष्य मिठाईके गुण (स्वाद) 

मुखसे नहीं बतला सकता, केवल मस्तक हिलाता (और इस प्रकार 
प्रसन्‍नता व्यक्त करता) हो। 
राग बिलावल 
चाँद [१५३ ] 

रा बजाई आछे रंग सौं मुरारी। 

सुनि कै धुनि छूटि गई संकर की तारी॥१॥ 

बेद पढ़न भूलि गए ब्रह्मा ब्रह्मचारी। 

रसना गुन कहि न सके, ऐसि सुधि बिसारी॥ २॥ 

इंद्र सभा थकित भई, लगी जब करारी। 

रंभा कौ मान मिट्यो, भूली नृतकारी॥ ३॥ 

जमुना जू थकित भईं, नहीं सुधि सँभारी। 

सूरदास मुरली है तीन लोक प्यारी॥ ४॥ 

(गोपी कह रही है--सखी !) मुरारि (श्रीकृष्ण)-ने बड़े सुन्दर ढंगसे 
वंशी बजायी। उसकी ध्वनि सुनकर शंकरजीके ध्यानका तार टूट गया। 
ब्रह्माजी-जैसे ब्रह्मचारी वेदपाठ करना भूल गये। वाणी (सरस्वती) इस 
प्रकार अपनी सुधि भूल गयीं कि उसका गुण वर्णन नहीं कर पा रही थीं। 
जब ध्वनिका प्रबल आघात लगा, तब देवराज इन्द्रकी सभा (भी) स्तब्ध 
रह गयी। रम्भाका गर्व नष्ट हो गया, वह नृत्य-कला भूल गयी। यमुनाजी 
भी स्थिर हो गयीं, अपना स्मरण और सँभाल उन्हें (भी) नहीं रही। 
सूरदासजी कहते हैं कि (मोहनकी) मुरली तीनों लोकोंको प्यारी है। 

राग केदारौ 
[१५४ ] 

बंसी बनराज आज आई रन जीति। 

मेटति है अपने बल, सबहिनि की रीति॥१॥ 

बिडरे गज जूथ सील, सैन लाज भाजी। 

घूँघदव पट कोट दूटे, छूटे दृग ताजी॥२॥ 

काहूँ पति गेह तजे, काहूँ तन प्रान। 

काहूँ सुख सरन लयौ, सुनत सुजस गान॥ ३॥ 

कोऊ पग परसि गए अपने-अपने देस। 

कोऊ रस रंक भए, हुते जे नरेस॥४॥ 

देत मदन मारुत मिलि दसौं दिसि दुहाई। 

सूर श्रीगुगाला लाल बंसी बस माई॥५॥ 

(गोपी कह रही है--सखी!) वंशी आज युद्ध करके वनका राज्य 
जीत आयी है। अपने बलसे ही वह सभीकी मर्यादा ढहा दे रही है। 
शीलरूपी गजदल डरकर तितर-बितर हो गया, लज्जारूपी (पैदलसेना 
भाग गयी, घूँघट-वस्त्रका दुर्ग टूट गया, घूँघट हट गया, लजञा और संकोच 
जाते रहे)। नेत्ररूपी घोड़े छूट गये (नियन्त्रणमें नहीं रहे)। किसीने पति 
और घर तथा किसीने शरीर और प्राण त्याग दिये तथा किसीने सुयश 
एवं वंशी-गान सुनकर सुखस्वरूप मोहनकी शरण ले ली। कोई 
(देवतादि) चरण छूकर अपने-अपने देश (लोक)-को चले गये और 
जो कोई राजा थे (अत्यन्त रसमय माने जाते थे, वंशीध्वनिके सम्मुख 
अब) वे रसके कंगाल हो गये अर्थात्‌ वे उस पुनीत रसमें डूब गये। 
कामदेव और पवन मिलकर दसों दिशाओंमें (वंशीकी) विजय-घोषणा 
कर रहे हैं। सूरदासजी कहते हैं-अरी सखी! (और-तो-और) स्वयं 
श्रीगोपाललाल वंशीके वश हो गये हैं। 

राग सारंग 
[१५५ ] 

जब तें बंसी स्त्रवन परी। 
तबही तें मम और भयौ सरखिब्, मो तन सुधि बिसरी॥ १॥ 
हों अपने अभिमान रूप, जोबन के गरब  भरी। 
नेक न कहाँ कियौ, सुनि सजनी, बादें आइ ढरी॥२॥ 
बिनु देखें अब स्यथाम मनोहर जुग भरि जात घरी। 
सूरदास सुनि आरज पथ तें कछू न चाड़ सरी॥३॥ 

सूरदासजी (गोपीभावसे भावित होकर) कह रहे हैं--'जबसे वंशीकी 
ध्वनि कानोंमें पड़ी है, सखी ! तभीसे (मेरा) मन कुछ और ही हो गया 
है और मुझे अपने शरीरकी ही याद भूल गयी है। मैं अपने रूपके 
अभिमान और यौवनके गर्वसे पूर्ण थी; किंतु सखी! मनने मेरा तनिक 

भी कहना नहीं माना, निष्प्रयोजज ही आकर ढुलक (प्रेममें बह) गयी। 
अब श्यामसुन्दरको देखे बिना एक घड़ी युगके समान बीत रही है; ( अरी 
सखी!) सुनी, आर्य-पथ (कुल-मर्यादाके श्रेष्ठ मार्गका अनुसरण 
करने )-से तनिक भी काम नहीं चला (मनको तनिक भी शान्ति नहीं 
मिली)। 


[१५६ | 
मुरली धुनि स्रवन सुनत भवन रहि न परै। 
ऐसी को चतुर नारि, धीरज मन धौरै॥१५॥ 
सुर, नर, मुनि सुनत सुधि न, सिव समाधि टरै। 
अपनी गति तजत पवन, सरिता नहिं ढरै॥२॥ 
मोहन मुख मुरली मन मोहिनि बस करे। 
सूरदास सुनत स्त्रवन सुधा सिंधु भरै॥३॥ 
(गोपी कह रही है--सखी!) कानोंसे वंशी-ध्वनि सुन लेनेपर घरमें 
रहते नहीं बनता; ऐसी कौन-सी समझदार स्त्री है, जो (वंशी सुनकर भी) 
चित्तमें धैर्य रख सके। उसे सुननेपर (तो) देवता, मनुष्य, ऋषि-मुनि-- 
किसीको भी अपनी सुधि नहीं रहती; शंकरजी (तक) की समाधि टूढ 
जाती है। वायु अपनी गति (चलना) छोड़ देता है, नदियाँ बहती 
नहीं। मोहनके मुखकी वंशी मनको मोहनेवालोंको (भी) अपने वशमें 
कर लेती है; सूरदासजी कहते हैं कि उसे सुनते ही कानोंमें अमृतका 
सागर छलकने लगता है। 
राग कान्हरौ 
[१५७ ] 
( माई री ) मुरली अति गरब काहू बदति नाहिं आजु। 
हरि के मुख कमल देस पायौ सुख राजु॥१॥ 
बैठति कर पीठि ढीठि अधर छत्र छाँहिं। 
राजति अति चँवर चिकुर सुरद सभा माहिं॥२॥ 
जमुना के जले नाहिं जलधि जान देति। 
सुरपुर तें सुर बिमान यह बुलाइ लेति॥३॥ 

स्थावर चर, जंगम जड करति जीति जीति। 
बिधि की बिधि मेटि करति अपनी नह रीति॥ ४॥ 
बंसी बस सकल सूर, सुर नर मुनि नाग। 
श्रीपति हू सुधि बिसरी, याही अनुराग॥५॥ 
(गोपी कहती है--सखी !) अत्यन्त अभिमानके मारे मुरली आज 
किसीको कुछ गिनती ही नहीं, श्रीहरिके मुखकमलरूपी देशका उसने 
सुखपूर्ण राज्य पा लिया है। वह ढीठ (किसीकी न सुननेवाली ) 
(श्यामके) हाथरूपी सिंहासन, ओठरूपी छत्रकी छायामें बैठी है; 
अलकरूपी चँवर उसपर ढुल रहे हैं और सुन्दर दाँतोंकी सभामें (वह) 
अत्यन्त शोभित हो रही है। यमुनाके जलको वह समुद्रमें नहीं जाने देती 
(स्थिर कर देती है) तथा देवलोकसे देवताओंके विमानोंको यह बुला 
लेती है। स्थिर रहनेवाले पदार्थोकों जीतकर चल और चलपदार्थोंको 
जीतकर जड बना देती है, ब्रह्मके नियम मिटाकर अपनी नवीन रीति 
चलाती है। सूरदासजी कहते हैं कि देवता, मनुष्य, मुनि एवं नाग--सभी 
वंशीके वश हो गये हैं, इस (वंशी)-के प्रेमके कारण ही श्रीपति 
(श्रीकृष्ण) भी आत्मविस्मृत हो गये हैं। 
राग गौरी 
[१५७८ | 
मुली मोहे कुँवर. कन्हाई। 
अँचवति अधर सुधा बस कीनें 
अब हम कहा करें री माई॥१९५॥ 
सरबस ले हरि धर॒यौँ सबन कौ, 
औसर देति न होति अघाई। 
गाजति, बाजति, चढ़ी दुहूँ कर, 
अपने सबद न सुनत पराई॥ २॥ 
जिहिं तन अनल दह्लौँ अपनौ कुल, 
तासाँ कैसे होत भलाई। 
अब सुनि सूर कौन बिधि कीजे, 
बन की ब्याधि माझ धर आई॥३॥ 


१५० श्रीकृष्ण-माधुरी 
१५७००...  एछफख ट्िायथयथयथयथणथए७/६ए 
(गोपीभावसे भावित होकर) सूरदासजी कहते हैं--(सखी) ! वंशीने 
कुँवर कन्हाईको मोहित कर लिया है, यह (उन्हें) वशमें करके उनके 
अधरामृतका पान करती है। सखी! अब हम (सब) क्या करें ? सबके 
सर्वस्व (श्यामसुन्दर)-को छीनकर (अपने अधीन करके) रख लिया है; 
(हममें बोलने-मिलनेका) उन्हें अवसर ही नहीं देती और न स्वयं (उनसे 
मिलकर) तृप्त होती है। मोहनके दोनों हाथोंपर चढ़ी गर्जनापूर्वक बजती 
रहती है, अपने शब्दके आगे दूसरेकी बात सुनती ही नहीं। भला, जिस 
(बाँस)-ने अपने शरीरकी (रगड़से प्रकट हुई) अग्निसे अपने कुल 
(समूचे बाँसोंके झुरमुट)-को भस्म कर दिया, उस (बाँसकी वंशी)-से 
(किसीकी) भलाई कैसे हो सकती है। सुनो! अब क्‍या उपाय किया 
जाय, यह बनका रोग (जलना) घरमें (वंशी बनकर) आ गया। 
राग मलार 
[१५९ | 
मुरली तऊ गुपाले भावति। 
सुनि री सखी, जदपि नँदलाले नाना भाँति नचावति॥ १॥ 
राखति एक पाइ ठाढ़ो करि, अति अधिकार जनावति। 
कोमल तन आग्या करवाबति, कटि टेढ़ी है आवति॥ २॥ 
अति आधीन सुजान कनौड़े गिरिधर नार नवावति। 
आपुन पौढ़ि अधर सिजा पै कर पल्‍लव पलुटाबति॥ ३॥ 
भूकुटी कुटिल, नैन, नासा पुट हम पै कोप करावति। 
सूर प्रसन्‍न जानि एकौ छिन धर तैं सीस डुलावति॥ ४॥ 
सूरदासजी (गोपी-भावसे भावित होकर) कहते हैं--सखी! सुन; 
यद्यपि वंशी श्रीनन्दलालको अनेक प्रकार-(का) नाच नचाती है, तो भी 
यह गोपालको प्रिय लगती है। उन्हें एक पैरपर खड़ा करके रखती एवं 
(इस प्रकार) अत्यन्त अधिकार प्रकट करती है; उन सुकुमार-शरीरसे 
अपनी आज्ञाका पालन कराती है, इससे उनकी कमर टेढ़ी हो जाती है। 
श्रीगिरिधरलाल चतुर होकर भी कृतज्ञ होनेके कारण इसके अत्यन्त वशमें 
हो (इसके सम्मुख) गर्दन झुका देते हैं और यह स्वयं उनके अधररूपी 
पलंगपर लेटकर उनके पल्‍लवके समान कोमल करोंसे पैर दबवाती है। 

नी नकिक्‍क्‍त-_बन्‍बतल_लनलन808७07078ल३ल8 0 २३ 
टेढ़ी भौहें, नेत्र और फड़कते नासिकापुटोंसे हमपर क्रोध कराती है। एक 
क्षणके लिये भी मोहनको (हमपर) प्रसन्‍न जानकर धड़परसे उनके 
मस्तकको घुमा देती है (कि हमपर प्रसन्‍न न हों)। 


[१६० ] 

स्थाम तुम्हारी मदन मुरलिका नेसुक सी जग मोहो। 
जेते जीव, जंतु जल थल के, नाद स्वाद सब पोह्यो॥१॥ 
जे तप ब्रत किए तरनि सुता तट, पन गहि पीठि न दीन्ही। 
ता तीरथ तप के फल लैकें स्याम सुहागिनि कीन्ही॥२॥ 
धरनि धरी, गोबरधन राख्याौ कोमल पानि अधार। 
अब हरि लटकि रहत टेढ़े ह्वै तनक मुरलि के भार॥३॥ 
धन्य सुघधरी सील कुल छाड़े, राँची वा अनुराग। 
अब हरि सींचि सुधा रस मेटत तन के पहले दाग॥४॥ 
निदरि हमै अधरनि रस पीवति, पढ़ी दूतिका भाइ। 
सूरदास कुंजनि तैं प्रगटी, चेरि सौति भई आइ॥५॥ 

(गोपीभावसे भावित) सूरदासजी कहते हैं-श्यामसुन्दर ! तुम्हारी 
कामदेवरूपिणी (मादक) नन्‍हीं-सी वंशीने विश्वको मोहित कर लिया 
है; जल और स्थलके जितने भी जीव-जन्तु हैं, सबको अपनी ध्वनिके 
रसमें पिरो लिया (बाँध लिया) है। हमलोगोंने यमुना-किनारे जितने तप 
और ब्रत दृढ़ निश्चय करके किये, उनसे कभी पीठ नहीं दी (कभी 
उन्हें छोड़ा नहीं); तीर्थ (पवित्रस्थान)-में किये हमारे उसी तपका फल 
लेकर श्यामसुन्दरने इसे सौभाग्यवती (अपने अधर-सुधाकी एकान्त 
अधिकारिणी) बना दिया। जिन्होंने (वाराहरूप धारण करके) पृथ्वीको 
धारण किया, अपने कोमल हाथपर गोवर्धन उठा रखा, वे ही श्रीहरि अब 
मुरलीके थोड़ेसे भारसे टेढ़े होकर झुक जाते हैं। वह सुन्दर घड़ी धन्य 
थी, जब (हम) शील-सत्स्वभाव और कुल (की मर्यादा) छोड़कर उनके 
प्रेममें पण गयी; (किंतु) अब (वे ही) श्रीहरि एक बाँसके टुकड़ेसे प्रेम 
करके (उसे) अपने अधरके अमृतरससे सिंचित कर उसके शरीरमें पड़े 
पहलेके धब्बे मिटा रहे हैं। हमारा निरादर करके यह उनके अधर-रसको 
पीती है, दूतीभाव इसने खूब पढ़ा है। कुंजों (बन)-से उत्पन्न हुई यह 
चेरी (वंशीरूप दासी) आकर (अब हमारी) सौत हो गयी है। 

राग सारंग 
[१६१ ] 
सखी री! मुरली लीजे चोरि। 
जिन गुपाल कीन्हे अपने बस, प्रीति सबन की तोरि॥ १॥ 
छिन इक घर भीतर, निसि बासर, धरत न कब॒हहूँ छोरि। 
कबहूँ कर, कबहूँ अधरनि कटि कब॒हूँ खौंसत जोरि॥२॥ 
ना जानों कछु मेलि मोहिनी, राखे अँग अँग भोरि। 
सूरदास प्रभु कौ मन सजनी, बॉँध्यौ राग की डोरि॥ ३॥ 
(गोपी कह रही है--) सखी ! इस वंशीको चुरा लेना चाहिये, जिसने 
(हम) सबका प्रेम तुड़ाकर (हटाकर) गोपालको अपने वशमें कर लिया 
है। वे घरमें भी रात-दिनमें कभी एक क्षणके लिये भी इसे (फेटसे) 
खोलकर नहीं रखते-कभी हाथमें लेते हैं, कभी ओठोंपर रखते हैं और 
कभी भली प्रकार कमरमें (फेटमें) खोस (धँसा) लेते हैं। नहीं जानती 
कि इसने कौन-सी मोहिनी डालकर (टोनेका प्रयोग करके) मोहनको 
अंग-प्रत्यंगसे भुला (वशमें कर) रखा है। सखी! सूरदासके स्वामीका 
मन इसके प्रेमकी रस्सीमें बँध गया है। 
राग केदारौ 
[१६२ ] 
मुरली अधर सजी बलबीर। 
नाद सुनि बनिता बिमोहीं, बिसरे उर के चीर॥१॥ 
धेनु, मृग तृन तजि रहे, बछरा न पीबत छीर। 
नैन मू्दें खग रहे, ज्याँ करत तप मुनि धीर॥२॥ 
डुलत नहिं द्वुम पत्र बेली, थकित मंद समीर। 
सूर मुरली सब्द सुनि, थकि रहत जमुना नीर॥३॥ 
(गोपी कह रही है--सखी!) बलरामजीके भाई श्यामसुन्दरके 
ओठोंपर वंशी सुशोभित है। उसकी ध्वनि सुनकर ब्रजांगनाएँ मोहित हो 
गयीं, जिससे वे (अपने) वक्षःस्थलके वस्त्रोंकी सँभाल भी भूल गयीं। 
गायों और हिरणोंने घास (चरना) छोड़ दिया, बछड़े दूध नहीं पीते; नेत्र 
बंद किये पक्षी इस प्रकार बैठे हैं, जैसे धैर्यशाली मुनिगण तपस्या कर 

रहे हों। पेड़ों और लताओंके पत्तेतक नहीं हिलते, मन्द-मन्द चलता हुआ 
पवन भी स्थिर हो गया है। सूरदासजी कहते हैं कि वंशीका शब्द सुनकर 
यमुनाजल भी स्तम्भित हो जाता है। 
राग मलार 
[१६३ ] 

जब हरि मुरली अधर धरी। 
गृह ब्यौहाा तजे आरज पथ, चलत न संक करी॥ १॥ 
पद रिपु पट अटक्यौ न सम्हारति, उलट न पलट खरी। 
सिव सुत बाहन आइ मिले हैं, मन चित बुद्धि हरी॥२॥ 
दुरि गए कीर, कपोत, मधुप, पिक, सारँग सुधि बिसरी। 
उडुपति बिद्रुम, बिंब खिसाने, दामिनि अधिक डरी॥३॥ 
मिलिहेँ स्थामहि हंस सुता तट, आनंद उमग भरी। 
सूर स्यथाम कौं मिलीं परसपर, प्रेम प्रबाह ढरी॥ ४॥ 

जब श्यामने ओठोंपर वंशी रखी, तब ब्रजस्त्रियोंने घरके काम- 
काज तथा आर्यपथ (श्रेष्ठ मर्यादा)-का त्याग करके (भी श्यामके 
पास) जानेमें उन्होंने कोई शंका नहीं की। काँटोंमें' वस्त्र उलझ जानेपर 
भी उसे नहीं सँभालतीं और न खड़ी होकर (उलझे वस्त्रको) उलटती- 
पलटती हैं। (मार्गमें) मिले मयूरोंने' उनके (मयूरपिच्छधारीका स्मरण 
दिलाकर) मन, बुद्धि, चित्त-सबका हरण कर लिया। (उनकी शोभा 
देखकर लज्जासे) तोते, कबूतर, भौरे और कोकिल छिप गये। मृगोंको 
भी अपनी सुधि भूल गयी है। चन्द्रमा, मूँगे, बिम्बाफल (तुलना न करनेके 
कारण) रुष्ट हो गये हैं, बिजली अत्यन्त डर गयी है। (ऐसे परम सुन्दर) 
श्यामसुन्दरसे ये (गोपियाँ) आनन्दकी उमंगमें भरी यमुनाकिनारेर मिलने 
जा रही हैं। सूरदासजी कहते हैं कि वे प्रेमके प्रवाहमें ढरकर--द्रवित 
होकर श्यामसुन्दरसे मिलीं। 


१-पदरिपु-काँटा 
२- सिव-सुत-वाहन-शंकरजीके पुत्र स्वामिकार्तिकके वाहन मयूर। 
३- हँंस-सुता-तट>सूर्यकन्या यमुना"किनारे। 


५४... श्रीकृएामाधु श्रीकृष्ण-माधुरी 
श्ष न 
राग केदारौ 
[१६४ |] 
मुरली कौन सुकृत फल पाए। 
अधर सुधा पीवति मोहन की, सबै कलंक गँवाए॥ १॥ 
मन कठोर, तन गाँठि प्रगट ही, छिद्र बिलास बनाएँ। 
अंतर सून्य सदा देखियति है, निज कुल बंस सुभा३॥ २॥ 
लघुता अंग, नाहिं कछु करनी, निरखत नैन लगाएं। 
सूरदास प्रभु पानि परसि नित, काम बेलि अधिकाएँ॥ ३॥ 
(गोपी कहती है--) वंशीने किन पुण्योंका फल पाया है कि जो 
अपने सभी कलंक (दोष) दूर करके (यह) मोहनके अधरामृतको पीती 
है ? इसका मन (भीतरी भाग) कठोर है, शरीरमें प्रत्यक्ष गाँठ है, क्रीड़ाके 
लिये इसमें छेद बने हैं। इसका कुल जो बाँस है, उसके स्वभावानुसार 
यह भीतरसे सदा ही थोथी देखी जाती है। (इसके) शरीरमें हलकापन 
है, कोई उत्तम कर्म भी नहीं है; (फिर भी) सूरदासके स्वामी नेत्र लगाये 
(एकाग्र किये) इसे देखते ही रहते हैं तथा नित्य अपने हाथोंसे स्पर्श 
कर-कर (हमारे) कामरूपी लताको बढ़ाते रहते हैं। 
राग पूरबी 
[१६५ |] 
नंद नंदन सुघराई बाँसुरी बजाई। 
सरगम सुनीकें साधि, सप्त सुरनि गाई॥१॥ 
अतीत अनागत सँगीत, तान बिच मिलाई। 
सुर ताल5रु नृत्य ध्याइ, मृदेंग पुनि बजाई॥२॥ 
सकल कला गुन प्रबीन, नवल बाल भाई। 
सूरज प्रभु अरस परस, रीझि, सब रिझाई॥ ३॥ 
श्रीनन्दनन्दनने बड़े सुन्दर ढंगसे वंशी बजायी, भली प्रकार स-र- 
ग-म साधकर सातों स्वरोंमें उन्होंने गान किया। संगीतके मध्यमें ' अतीत” 
एवं 'अनागत' के साथ तान मिलायी। स्वर, ताल तथा नृत्यका विचार 
करके फिर मृदंग बजायी। समस्त कलाओं और गुणोंमें वे निपुण हैं, 
ब्रजकी नवयुवतियाँ उन्हें प्रिय हैं। सूरदासके स्वामीने उनपर प्रसन्‍न होकर 
उनका परस्पर स्पर्श करके (उन्हें) प्रसन्‍न किया। 

राग कल्यान 
[१६६ ] 
हरषि मुरली नाद स्याम कीन्हौ। 
करषि मन तिहु भुवन, सुनि थकि रह्ौ पवन, 
ससिहि भूल्यौ गवन, ग्यान लीन्हौ॥ १॥ 
तारका गन लजे, बुद्धि मन मन सजे, 
तबै तनु सुधि तजे, सब्द लाग्यौ। 
नाग नर मुनि थके, नभ धरनि तन तके, 
सारदा स्वामि, सिब ध्यान जाग्यौ॥ २॥ 
ध्यान नारद टर॒यौ, सेस आसन चलल्‍्यौ, 
गई बैकुंठ धुनि, मगन स्वामी। 
कहत श्री प्रिया सौं राधिका रमन, ए 
सूर प्रभु स्थाम के दरस कामी॥ ३॥ 
प्रसन्‍न होकर श्यामसुन्दरने वंशीध्वनि की, उसे सुनकर तीनों 
लोकोंका मन आकर्षित हो गया, वायु स्थिर (गतिहीन) हो गयी, चन्द्रमा 
चलना भूल गये और सबकी सचेतनता (वंशी-ध्वनिने) छीन ली। 
तारागण लज्जित हो गये, सबके मन और बुद्धि उसके माधुर्यमें अटक 
गये और वंशीका शब्द लग जानेसे उस समय सबको (अपने-अपने) 
शरीरोंकी सुधि भूल गयी। नाग, गन्धर्व, मुनिगण--सभी विमुग्ध हो 
आकाशसे पृथ्वीकी ओर देखने लगे, ब्रह्माणी और शंकरजी भी ध्यान 
(समाधि) -से जग गये। देवर्षि नारदका ध्यान टूट गया, शेषनागका आसन 
डोल गया और वंशीध्वनिके वैकुण्ठ पहुँचनेपर वहाँके स्वामी श्रीनारायण 
अपनी प्रियतमा (श्रीलक्ष्मीजी)-से कहने लगे--'ये श्रीराधिकारमण 
(श्रीकृष्णचन्द्र) हैं (और यों कहकर) सूरदासके स्वामी श्यामसुन्दरके 
दर्शनकी वे (श्रीनारायण) भी इच्छा करने लगे। 
राग बिहागरौ 
[१६७ ] 
मुरली धुनि बैकुंठ गई। 
नारायन कमला सुनि दंपति अति रुचि हदें भई॥१॥ 

सुनौ प्रिया! यह बानी अदभुत, बूंदाबन हरि देखौ। 
धन्य धन्य श्रीपति मुख कहि कहि, जीवन ब्रज कौ लेखौ॥ २॥ 
रास बिलास करत नँद नंदन, सो हम ते अति दूरि। 
धनि बन धाम, धन्य ब्रज धरनी, उड़ि लागै जौ धूरि॥३॥ 
यह सुख तिहू भुवन मैं नाहीं, जो हरि सँग पल एक। 
सूर निरखि नारायन इकटक, भूले नैन निमेष॥ ४॥ 

वंशीकी ध्वनि बैकुण्ठ पहुँच गयी, दम्पति श्रीलक्ष्मीनारायणने उसे 
सुना तो उनके हृदयमें (उसको सुनते ही रहनेकी) अत्यन्त रुचि जाग 
उठी। (श्रीनारायण बोले--) “लक्ष्मीजी! यह अद्भुत शब्द सुनो और 
वृन्दावनमें श्रीकृष्णचन्द्रको देखो।! (इतना ही नहीं,) श्रीपतिने अपने 
मुखसे बार-बार 'धन्य-धन्य” कहकर “ब्रज-(वासियों)-के जीवनको 
सराहा'--उसकी प्रशंसा की। (उस वृन्दावनमें) श्रीनन्दनन्दन (जो) 
रासक्रीड़ा कर रहे हैं, वह हमसे अत्यन्त दूर है (हम उसे देखनेके 
अधिकारी नहीं); (फिर भी) वृन्दावनधाम धन्य है, ब्रजभूमि धन्य है, 
कदाचित्‌ वहाँकी धूलि उड़कर हमें भी लग जाती (तो हम भी धन्य 
हो जाते)। श्यामसुन्दके साथ एक पलका जो आनन्द है, वह आनन्द 
तीनों लोकोंमें कहीं नहीं है। सूरदासजी कहते हैं कि श्रीनारायण एकटक 
मोहनको देखते हुए पलक गिराना भी भूल गये हैं। 

राग कल्यान 
[१६८ ] 

जब हरि मुरली नाद प्रकास्यौ। 
जंगम जड, थावर चर कीन्हे, पाहन जलज बिकास्यौ॥ १॥ 
स्वर्ग पताल दसौं दिसि पूरन, धुनि आच्छादित कीन्हौ। 
निसि हरि कलप समान बढ़ाई, गोपिनि कौं सुख दीन्हौ॥ २॥ 
मैमत भए जीव जल थल के, तन की सुधि न सम्हार। 
सूर स्थाम मुख बेनु मधुर धुनि उलटे सब ब्यौहार॥३॥ 

जब श्यामसुन्दरने वंशीमेंसे स्वर निकाला, तब चलनेवाले जड़ 
(स्थिर) और जड पदार्थ सचल हो उठे तथा पत्थरोंपर कमल खिल गये। 
स्वर्ग, पाताल तथा दसों दिशाएँ (उस ध्वनिसे) पूर्ण हो गयीं और (उसने) 

आकाशको (भी) ढक लिया। श्यामसुन्दरने वह रात्रि कल्पके समान बड़ी 
कर दी और गोपियोंको (अलौकिक) आनन्द दिया। जल और स्थलके 
सभी जीव उन्मत्त हो उठे, किसीको शरीरका स्मरण एवं सँभाल नहीं 
रही। सूरदासजी कहते हैं--श्यामसुन्दके मुखसे बजायी गयी वंशीकी 
मधुर ध्वनिने (जगत्‌का) सब व्यवहार ही उलट दिया। 
राग पूरबी 
:.. [१६९] 
मुरली गति बिपरीति कराई। 
तिहूँ भुवन भरि नाद समान्यो, राधा रमन बजाई॥१५॥ 
बछरा थन नाहीं मुख परसत, चरति नाहिं तृन थेनु। 
जमुना उलटी धार चली बहि, पवन थकित सुनि बेनु॥ २॥ 
बिहल भए, नाहिं सुधि काहू, सुर गंश्ब, नर नारि। 
सूरदास सब चकित जहाँ तहँ ब्रज-जुबतिनि सुखकारि॥ ३॥ 

(श्यामसुन्दरकी ) वंशीने (सम्पूर्ण) जगत्‌की चाल ही उलटा दी, 
श्रीराधारमणद्वारा बजायी गयी (उस वंशी ) -की गर्जना तीनों भुवनों ( आकाश, 
पाताल और पृथ्वी )-में भरपूर समा गयी (व्याप्त हो गयी) | (उसे सुनकर) 
बछड़े (अपनी माँ-गायोंका) थन नहीं छूते, दूध नहीं पीते, गायें तृण नहीं 
चरतीं, श्रीयमुनाजीकी धारा उलटी (दिशामें) बहने लगी और पवन रुक 
गया--निश्चल हो गया। सुर, गन्धर्व, नर, नारी (स्त्रियाँ) भी विमुग्ध हो 
गये, किसीको भी (अपनी) सुधि नहीं रही--सब विस्मृत हो गये। 
सूरदासजी कहते हैं--ब्रज-युवतियोंको सुख देनेवाली उस वंशीकी ध्वनिको 
सुनकर जहाँ-तहाँ (जिसने भी सुना) सभी चकित हो गये। 

राग केदारौ 
[१७० ] 

मुरली सुनत अचल चले। 

थके चर, जल झरत पाहन, बिफल बृच्छ फले॥ १॥ 

पै सत्रवत गोधननि थर तैं, प्रेम पुलकित गात। 

झुरे द्रुम अंकुरित पल्‍लव, बिटप चंचल पात॥२॥ 

कल किला. यन+-ननडनत---े 
सुनत खग मृग मौन साध्यौ, चित्र की अनुहारि। 

धरनि उमँगि न माति उर मैं, जती जोग बिसारि॥ ३॥ 

ग्वाल गृह गृह सबै सोवत, उहै सहज सुभाइ। 

सूर प्रभु रस रास के हित सुखद रैनि बढ़ाइ॥ ४॥ के 

वंशीध्वनि सुनकर अचल--जड पदार्थ भी चलने (द्रवित होने) लगे, 
चलनेवाले जीव स्तम्भित (स्थिर) हो रहे, पत्थरोंसे जलके झरने झरने लगे 
और कभी न फलनेवाले वृशक्षोंमें भी फल आ गये। गायोंके थनोंसे दूध 
टपकने लगा और उनका शरीर अनुरागवश रोमांचित हो उठा, सूखे वृक्षोंमें 
भी पल्‍लव अंकुरित हो गये तथा पेड़ोंके पत्ते चंचल हो उठे । उस ध्वनिको 
सुनते ही पक्षी तथा पशुओंने ऐसी चुप्पी साध ली कि चित्रमें लिखे-से लगने 
लगे; पृथ्वीकी उमंग उसके हृदयमें नहीं समाती (नये तृण बनकर प्रकट हो 
रही है) और योगियोंको योग करना भूल गया है। किंतु गोपणण उसी 
सहज स्वाभाविक ढंगसे अपने घरोंमें सो रहे हैं; क्योंकि सूरदासके स्वामीने 
रासका आनन्द लेने एवं देनेके लिये सुखदायिनी रात्रि बढ़ा दी है। 

[१७१ ] 

रास रस मुरली ही तें जान्यौ। 
स्थाम अधर पै बैठि नाद कियौ, मारग चंद हिरान्यौ॥ १॥ 
धरनि जीव जल थल के मोहे, नभ मंडल सुर थाके। 
तृन द्रम सलिल पवन गति भूले, सत्रवन सब्द पर॒यौ जाके॥२॥ 
बच्यौ नाहिं पाताल रसातल, कितक उदै लौं भान। 
नारद सारद सिव यह भाषत, कछु तनु रह्यौ न स्यान॥३॥ 
यह अपार रस रास उपायौ, सुन्यौ न देख्यो नेन। 
नारायन थध्रुनि सुनि ललचाने, स्थाम अधर रस बेनु॥४॥ 
कहत रमा सौं सुनि सुनि प्यारी, बिहरत हैं बन स्याम। 
सूर कहाँ हम कौं वैसौ सुख, जो बिलसति ब्रज बाम॥५॥ 

रासका आनन्द तो वंशीसे ही जाना (अनुभव किया) गया; उसने 
श्यामसुन्दरे ओठपर बैठकर ऐसी ध्वनि की कि चन्द्रमा अपना मार्ग (ही) 
भूल गये। पृथ्वीके जलचर और स्थलचर सभी जीव मोहित हो गये, 
आकाशमण्डलमें देवता स्तब्ध रह गये। (यही नहीं) तिनके, वृक्ष, जल, 


श्रीकृष्ण-माधुरी १५९ 


वायु--जिसके भी कानमें वह शब्द पड़ा, वही अपनी दशा भूल गया। जहाँ 
सूर्योदय होता है, वह उदयाचल तो कितनी दूर है, रसातल और पाताल 
भी (उससे) नहीं बच सके। देवर्षि नारद, सरस्वतीजी और शंकरजी भी 
यह कहने लगे कि 'हमें अपने शरीरका कोई भान नहीं रहा। श्यामसुन्दरने 
रास-रूप इस अपार रसकी सृष्टि की है, जिसे न तो कभी सुना था, न 
नेत्रोंसे देखा था।” ( और-तो-और, साक्षात्‌) श्रीनारायण (भी) श्यामसुन्दरके 
अधर-रस-से पूरित वंशीध्वनि सुनकर ललचा उठे। सूरदासजीके शब्दोंमें 
वे श्रीलक्ष्मीजीसे कहने लगे-- प्यारी, सुनो! सुनो !! श्यामसुन्दर वृन्दावनमें 
क्रीड़ा कर रहे हैं; ब्रजांगनाएँ (उनके साथ क्रीड़ा करके) जिस आनन्दका 
उपभोग कर रही हैं, वैसा आनन्द भला, हमें कहाँ प्राप्य है।' 
[१७२] 

जीती जीती है रन बंसी। 
मधुकर सूत बदत, बंदी पिक, मागध मदन प्रसंसी॥ १॥ 
मथ्यौ मान बल दर्प, महीपति जुबति जूथ गहि आने। 
धुनि कोदंड ब्रह्मंड भेद करि, सुर सनमुख सर ताने॥२॥ 
ब्रद्मादिक, सिव, सनक सनंदन, बोलत जै जै बाने। 
राधा पति सरबस अपनोौ दै, पुनि ता हाथ बिकाने॥ ३॥ 
खग मृग मीन सुमार किए सब जड़ जंगम जित भेष। 
छाजत छत, मद मोह कवच कटि, छूटे नैन निमेष॥ ४॥ 
अपनी अपनी ठकुराइति की काढ़ति है भुव रेख। 
बैठी पानि पीठि गर्जति है, देति सबनि अवसेष॥ ५॥ 
रवि कौ रथ ले दियौ सोम कौं, घट दस कला समेत। 
रच्याौ जन्य रस रास राजसू बूंदा बिपिन निकेत॥६॥ 
दान मान परधान प्रेम रस बढ़्यो माधुरी हेत। 
अधिकारी गोपाल तहाँ है, सूर सबनि सुख देत॥७॥ 

वंशी युद्धमें जीत गयी! जीत गयी! भौरे ही सूृत हैं और कोकिल 
बंदीजन (भाट) हैं, जो उसका यशोगान करते हैं; स्वयं कामदेव उसकी 
प्रशंसा करनेवाला मागध (भाट) है। युवतियोंक दलरूपी राजाओंको 
मानरूपी बलका जो घमंड था, उसे मथ (मर्दन) कर (वह उन्हें) पकड़ 

लायी। ध्वनिरूपी धनुषसे ब्रह्माण्डका भेदन कर उसने स्वररूपी बाण 
सम्मुख ही तान (चढ़ा) रखे हैं | ब्रह्मा आदि देवता, (साक्षात्‌) भगवान्‌ शिव 
तथा सनक-सनन्दनादि ऋषिगण--सब उसकी जय-जयकार बोलते है; 
श्रीराधाकान्तने उसे अपना सर्वस्व दे दिया है और फिर स्वयं भी उसके 
हाथ बिक गये हैं। पक्षी, पशु एवं मछलियाँ ही नहीं, स्थावर तथा जगम 
जितने भी प्राणी जिस-जिस वेषमें थे, सबकी गणना कर ली (सबको प्रजा 
बना लिया) । छिद्र ही मानो (युद्धमें लगे) घाव शोभा दे रहे हैं, उन्मत्त करने 
तथा मोहित करनेकी शक्तिका कवच कमरमें बाँध रखा है, लोगोंका पलक 
गिरना भी (उसके भयसे) छूट गया है। केवल अपनी प्रभुताकी रेखा ही 
पृथ्वीपर खींचती है (दूसरे किसीकी कुछ चलने नहीं देती है) श्यामसुन्दरके 
हाथरूपी सिंहासनपर बैठी गर्जना करती हुई सबको अपना जूठा (मोहनका 
अधर-रस) देती है। षोडश कलाओंके साथ सूर्यका रथ छीनकर (इसने) 
चन्द्रमाको दे दिया (इससे रात्रि बढ़ गयी, सूर्योदय होता ही नहीं); 
वृन्दावनरूपी भवनमें रासजन्य रसरूपी राजसूय यज्ञ प्रारम्भ किया है। यहाँ 
दान और मानसे भी बढ़कर प्रेमरस है, जो माधुर्यकी इच्छासे बढ़ गया है। 
सूरदासजी कहते हैं कि वहाँ (इस राजसूय यज्ञमें) गोपाल-से अधिकारी 
(व्यवस्था-संचालक) हैं, वे सबको आनन्द दे रहे हैं। 
राग जेतश्री 
[१७३ ] 

सुनिए, सुनिए हो धरि ध्यान, सुधा रस मुरली बाजै। 

स्याम अधर पै बैठि बिराजति, सप्त सुरन मिलि साजै॥ १ ॥ 
बिसरी सुधि बुधि गति सबहिनि, सुनि बेनु मधुर कल गान। 

मन गति पंगु भई ब्रज जुबतीं, गंश्रब मोहे तान॥ २॥ 
खग मृग थके फलनि तृन तजि कै, बछरा पियत न छीर। 

सिद्ध समाधि थके चतुरानन लोचन मोचत नीर॥ ३ ॥ 
महादेव की नारी छूटी, अति ह्वैे रहे अचेत। 

ध्यान टरयौ, धुनि सौों मन लाग्यौ, सुर मुनि भए सचेत॥ ४ ॥ 
जमुना उलटि बही अति ब्याकुल, मीन भए बलहीन। 

पसु पच्छी सब थकित भए हैं, रहे इकटक लौलीन॥ ५ ॥ 

इंद्रादिक, सनकादिक, नारद, सारद, सुनि आबेस। 
घोष तरुन आतुर उठि धाईं तजि पति पुत्र अदेस॥ ६ ॥ 
श्रीवृंदाबन कुंज कुंज प्रति अति बिलास आनंद। 
अनुरागी पिय प्यारी के सँग रस राँचें सानंद॥ ७॥ 
तिहूँ भुवन भरि नाद प्रकास्यो, गगन धरनि पाताल। 
थकित भए तारागन सुनि कैं, चंद भयौ बेहाल॥ ८ ॥ 
नटवर भेष धररैं नंद नंदन निरखि बिबस भयौ काम। 
उर बनमाल चरन पंकज लों, नील जलद तन स्याम॥ ९ ॥ 
जटित जराव मकर कुंडल छबि, पीत बसन सोभाइ। 
बूंदाबनन रस रास माधुरी निरखि सूर बलि जाइ॥१०॥ 
सुनो! ध्यानपूर्वक सुनो! अमृतरससे पूर्ण वंशी बज रही है; 
श्यामसुन्दके ओठपर सुन्दर रीतिसे बैठी सातों स्वरोंसे मिलकर शोभा पा 
रही है। वंशीका मधुर मनोहर गान सुनकर सबकी सुधि, बुद्धि और गति 
(शरीरका स्मरण एवं सोचनेकी शक्ति) भूल गयी, ब्रजकी युवतियोंके 
मनको गति पंगु हो गयी (उनका मन निश्चल हो गया) और उसकी 
तानसे गन्धर्व (भी) मोहित हो गये। पक्षी और पशु विमुग्ध हो गये, फल 
(खाना) तथा घास (चरना) उन्होंने छोड़ दिया, बछड़े दूध नहीं पीते। 
सिद्धलोग समाधिसे विरत हो गये और ब्रह्माजी नेत्रोंसे प्रेमाश्रु गिराने लगे। 
महादेवजीकी नाड़ी (हृदय-गति) रुक जानेसे (वे) अत्यन्त मूर्छित 
(समाधिमग्न) हो गये; देवता एवं मुनियोंका ध्यान टूट गया तथा वंशी- 
ध्वनिमें मन लग गया। वे (ध्यानसे) जाग गये। अत्यन्त व्याकुल (प्रेम- 
विभोर) होकर यमुना उलटी बहने लगी, मछलियाँ भी बलरहित 
(शिथिल) हो गयीं, पशु-पक्षी सब विमुग्ध हुए एकटक देखते (ध्वनि- 
श्रवणमें) निमग्न हो गये। इन्द्रादि (देवता), सनकादि (मुनिगण), देवर्षि 
नारद तथा सरस्वतीजीको वह ध्वनि सुनकर (प्रेमका) आवेश हो गया 
और ब्रजकी तरुणियाँ पति-पुत्रादिकेि आदेश (निषेध) की भी परवा न 
करके आतुरतापूर्वक (वंशी सुनते ही) दौड़ पड़ीं। श्रीवृन्दावनके प्रत्येक 
कुंजमें अतिशय आनन्दकी क्रौड़ा हो रही है, अनुराग (प्रेम) भरे प्रियतम 
(श्रीकृष्ण) प्रियतमा (श्रीराधा)-के साथ आनन्दपूर्वक रासलीला कर रहे 


555 87 छतज्ञात9 थब्रतापां_$5ट०ा०णा_6_णा 


१६२ श्रीकृष्ण-माधुरी 


हैं। वंशीका शब्द आकाश, पृथ्वी, पाताल-तीनों लोकोंमें पूर्ण होकर व्यक्त 
गये हैं एवं चन्द्रमा व्याकुल 

हो रहा है, उसे सुनकर तारागण स्तम्भित हो ग है जिसे 
हो गया है। श्रीनन्दनन्दनने श्रेष्ठ नटका-सा वेष धारण ५ े मेघके 
देखकर कामदेव भी विवश (मोहित) हो गया। उनका शरीर नवीन मेघ 
समान श्याम है, वक्ष:स्थलपर चरण-कमलतक लटकती वनमाला है। 

नीति पज्ज दे रहे हैं, कमरमें पीताम्बर 
(कानोंमें) रत्नजटित मकराकृत कुण्डल शोभा 
सुशोभित है, वृन्दावनमें रासके आनन्दकी यह मधुरिमा देखकर सूरदास 
बलिहारी जाता है। 

राग गौरी 
[ १७४ ] 

छबीले, मुरली नैक बजाउ। 
बलि बलि जात सखा यह कहि कहि, अधरसुधा रस 09093 3 
दुरलभ जनम लहब बुंदावन, दुरलभ प्रेम तरंग। 
ना जानिए बहुरि कब है है स्याम! तिहारौ संग॥ २ ॥ 
. बिनती करत सुबल अश्रीदामा, सुनैं स्थाम दे कान। 
या रस कौ सनकादि सुकादिक करत अमर मुनि ध्यान॥ ३ ॥ 
कब पुनि गोप भेष ब्रज धरिहो, फिरिहौ सुरभिनि साथ। 
कब तुम छाक छीनि के खैहो, हे गोकुल के नाथ॥ ४ ॥ 
अपनी अपनी कंध कमरिया, ग्वालनि दई डसाइ। 
सौंह दिवाइ नंद बाबा की रहे सकल गहि पाइ॥ ५ ॥ 
सुनि सुनि दीन गिरा मुरलीधर चितए मृदु मुसकाइ। 
गुन गंभीर गुपाल मुरलि प्रिय लीन्ही तब उठाइ॥ ६ ॥ 
धरि कै अधर बैंन मन-मोहन कियौ मधुर धुनि गान। 
मोहे सकल जीव जल थल के, सुनि वारे तन प्रान॥ ७॥ 
चलत अधर भूकुटी कर पल्‍लव, नासा पुट जुग नैन। 
मानो नर्तक भाव दिखावत, गति ले नायक मैन॥ ८ ॥ 
चमकत मोर चंद्रिका माथे, कुंचित अलक सुभाल। 
मानौ कमल कोष रस चाखन उड़ि आई अलि माल॥ ९ ॥ 

कुण्डल लोल कपोलनि झलकत, ऐसी सोभा देत। 
मानौ सुधा सिंधु मैं क्रीड़ढ मकर पान के हेत॥९१०॥ 
उपजाबत गावत गति सुंदर, अनाघात के ताल। 
सरबस दियौ मदन मोहन कौं प्रेम हरषि सब ग्वाल॥११॥ 
लोलित बैजंती चरनन पै, स्वासा पवन झकोर। 
मनो गरबि सुरसरे बहि आईं ब्रह्म कमंडल फोरि॥१२॥ 
डुलति लता नहिं, मरुत मंद गति सुनि सुंदर मुख बैन। 
खग, मृग, मीन अधीन भए सब, कियौ जमुन जल सैन॥ १३॥ 
झलमलाति भूगु पद की रेखा, सुभग साँवरे गाता .. 
मनु घट बिधु एके रथ बैठे, उदै कियौ अधिरात॥ १४॥ 
बाँके चरन कमल, भुज बाँके, अवलोकनि जु अनूप। 
मानौ कलप तरोबर बिरवा अवबनि रच्यौ सुर भूष॥१५॥ 
अति सुख दियोौ गुपाल सबनि कौ, सुखदायक जिय जान। 
सूरदास चरनन रज माँगत, निरखत रूप निधान॥ १६॥ 
(गोपियाँ कहती हैं--) 'शोभामय मोहन! तनिक वंशी तो बजाओ !! 
सखा यह कहकर बार-बार बलैयाँ लेते हैं कि '(वंशी-ध्वनिके रूपमें) 
अपने अधरके अमृतका रस पिलाओ! इस वृन्दावनमें जन्म लेना दुर्लभ 
और (जन्म होनेपर भी) प्रेमकी तरंग (प्रेमकी प्राप्ति और भी) दुर्लभ 
है। श्यामसुन्दर ! पता नहीं फिर कब तुम्हारा साथ हो।' (इस प्रकार) 
सुबल, श्रीदामा आदि सखा प्रार्थना करते (और कहते) हैं--' कन्हाई! 
कान देकर (ध्यानपूर्वक) सुनो! इस (तुम्हारे साथ रहनेके) आनन्दका 
सनकादि ऋषिगण, शुकदेवादि मुनिगण तथा देवता ध्यान किया करते हैं 
(उन्हें भी यह दुर्लभ है); पता नहीं फिर कब ब्रजमें तुम गोपका वेष 
धारण करोगे और गायोंके साथ (वन-वन) घूमोगे; और हे गोकुलके 
स्वामी ! तुम (हमलोगोंसे) छीन-छीनकर 'छाक' (घरसे आया भोजन) 
कब खाओगे' (यह कहकर) गोपकुमारोंने अपने-अपने कंधोंपर रखा 
कम्बल बिछा दिया और श्रीनन्दबाबाकी शपथ दिलाकर सब (श्यामसुन्दरके) 
चरण पकड़कर बैठ गये। वंशीधरने (उनकी) बार-बार दीनता (नग्रता)- 
पूर्ण वाणी सुन मधुर-मुसकानके साथ (उनकी ओर) देखा और उन 

गम्भीर गुणवाले गोपालने उसी समय अपनी प्यारी मुरली उठा ली। 
(फिर) मनमोहनने ओठपर वंशी रख मधुर ध्वनिसे गान किया, जिसे 
सुनकर जल-स्थलके सभी जीव मोहित हो गये और सबने ४8६ और 
प्राण (उस गानपर) न्‍्योछावर कर दिये। (मोहनके ) ओठ, भौंहें, पल्‍्लवके 
समान हाथ, नासिकापुट तथा दोनों नेत्र (वंशी बजाते समय ऐसे) चल 
रहे थे, मानो गति लेकर कामदेवरूप नायक नृत्यके भाव दिखला रहा 
हो। मस्तकपर मयूरपिच्छकी चन्द्रिका चमक रही है और सुन्दर ललाल 
घुँघराली अलकें हैं, जो ऐसी लगती हैं मानों (मुखरूप) कमल-कलीके 
मकरनन्‍्दका स्वाद लेने भौंरौंका झुंड उड़कर आ गया हो। चंचल कुण्डल 
कपोलोंपर झलकते हुए ऐसी शोभा देते हैं, मानो अमृतके समुद्रमें उसे 
पीनेके लिये (दो) मगर खेल रहे हों। अनागत (एक तालभेद)-का 
आश्रय लेकर गान करते और सुन्दर गति उत्पन्न करते हुए (देखकर) 
मदनमोहनको प्रेमसे हर्षित होकर सब गोपबालकोंने (अपना) सर्वस्व दे 
दिया। श्वास-वायुके झकोरेसे वैजयन्तीमाला चरणोंपर झूल रही है, मानो 
ब्रह्मके कमण्डलुको फोड़कर गंगाजी गर्वपूर्वक बह आयी हों। मोहनके 
सुन्दर मुखकी वंशीध्वनि सुनकर लताएँ हिलतीं नहीं, वायुकी गति धीमी 
हो गयी। पक्षी, पशु, मछलियाँ आदि सभी उस स्वरके वशमें हो गये, 
यमुनाजल भी सो गया (गतिहीन हो गया)। गोपालके मनोहर श्याम 
शरीरपर (पाँच उँगलियों तथा एड़ीसे युक्त) भूगुपदका चिह्न इस प्रकार 
झलमला (चमक) रहा है, मानो एक ही रथमें बैठे छः चन्द्रमा आधी 
रातमें उदय हुए हों। चरण-कमल सुन्दर हैं, भुजाएँ सुन्दर हैं और देखनेकी 
भंगी (ऐसी) अनुपम है, मानो देवराज इन्द्रने पृथ्वीपर कल्पवृक्षका पौधा 
लगा दिया हो। सब (गोपकुमारों)-को अपने चित्तमें सुख देनेवाला समझकर 
गोपालने (उन्हें ) अत्यन्त सुख दिया। सूरदास इन रूपराशिको देखता हुआ 
(उनसे) उनके चरणोंकी धूलि माँगता है। 

राग सारंग 
[१७५ ] 
रीझत ग्वाल, रिझावत स्थाम। 
मुरली बजावत, सखन बुलावत, 
सुबल सुदामा ले ले नाम॥१॥ 

हँसत सखा सब तारी है है, 
नाम हमारो मुरली लेत। 
स्थाम कहत अब तुमहु बुलावों, 
अपने कर तैं ग्वालनि देत॥२॥ 
मुली ले ले सबै बजावत, 
काहू पै नहिं आबै रूप। 
सूर स्याम तुम्हें मुख बाजत, 
कैसे देखाौ. राग अनूप॥ ३॥ 
गोपकुमार प्रसन्‍न हो रहे हैं और श्यामसुन्दर उन्हें प्रसन्‍न करनेके लिये 
वंशी बजाते हुए सुबल, श्रीदामा आदि नाम ले-लेकर अपने सखाओंको 
बुला रहे हैं। सब सखा ताली बजा-बजाकर हँसते हैं और कहते हैं-- 
“वंशी हमारा नाम लेती है।' श्यामसुन्दर कहते हैं--' अब तुम भी (इसे) 
इसी प्रकार (बजाकर) बुलाओ', (और यह कहकर) अपने हाथसे वंशी 
गोपकुमारोंको देते हैं। वंशी ले-लेकर सब बजाते हैं, किंतु उस प्रकार 
बजाना किसीको आता नहीं है। सूरदासजीके शब्दोंमें वे कहते हैं-- 
श्याम! देखो, यह तो तुम्हारे मुखसे कैसे (किस रीतिसे) अनुपम रागोंमें 
बजती है। (हमसे तो वैसे बजती ही नहीं) ।! 
राग टोड़ी 
[१७६ ] 
हरि के बराबरि बेनु कोकऊ न बजावै। 
जग जीवन बिदित मुनिन नाच जो नचाबै॥ १॥ 
चतुरानन, पंचानन, सहसानन ध्यावे। 
ग्वाल बाल लिए जमुन कच्छ बछ चराबै॥२॥ 
सुर, नर, मुनि अखिल लोक, कोउ न पार पावै। 
तारन तरन अगिनित गुन निगम नेति गाबै॥३॥ 
तिन कौं जसुमति आँगन ताल दै नचावै। 
सुरज प्रभु कृपा धाम भक्त बस कहाबै॥ ४॥ 
श्यामसुन्दरके समान वंशी कोई नहीं बजा पाता, ये तो संसारके 
प्रसिद्ध जीवनाधार हैं, जो मुनियोंको भी (अपनी मोहिनीसे) नाच नचाते 


कप  हबऑकायदु क्या 
हैं। ब्रह्माणी, शंकरजजी, और शेषनाग उनका ध्यान करते हैं, जो 
गोपकुमारोंको साथ लेकर यमुनाजीके कछारमें बछड़े चराते हैं। देवता, 
मनुष्य, मुनिगण तथा समस्त लोकोंमें कोई भी इनका (इनकी महिमाका) 
पार नहीं पाता; ये तारण-तरण (मोक्षदाताओंको भी मुक्त करनेवाले) हैं 
और इनके गुण अगणित हैं, (जिसके कारण) बेद भी “नेति-नेति' (ऐसे 
नहीं, ऐसे नहीं) कहकर इनका गान करते हैं । उन्हींको यशोदाजी ( अपने) 
आँगनमें ताली बजाकर नचाया करती हैं; क्योंकि सूरदासके स्वामी 
कृपाधाम हैं और भक्तोंके वशमें कहे जाते हैं। 
[१७७ ] 
मुरली सुनत देह गति भूलीं। 
गोपी प्रेम हिंडोरे झूलीं॥१॥ 
कबहूँ चकित जु होहिं सयानी। 
स्वेद चलै द्रवि जैसेँ पानी॥२॥ 
धीरज धरि इक एक सुनावे। 
इक कहि कैं आपहि बिसराबै॥ ३॥ 
कबहूँ सुधि, कबहूँ सुधि नाहीं। 
कबहूँ मुरली नाद समाहीं॥ ४॥ 
कबहूँ तरुनीं सब मिलि बोलेैं। 
कबहूँ रहें धीर, नहिं डोलैं॥५॥ 
कबहूँ चलैं, कबहूँ फिरि आवीं। 
कबहूँ लाज तजि लाज लजावैं॥ ६॥ 
मुलली स्याम सुहागिनि भारी। 
सूरदास प्रभु की बलिहारी॥ ७॥ 
मुरलीकी ध्वनि सुनते ही देहकी दशा भूलकर गोपियाँ प्रेमके झूलेमें 
झूलने लगीं (प्रेमके नशेमें झूमने लगीं)। वे चतुर गोपियाँ कभी 
आश्चर्यचकित हो जाती हैं; (प्रेमवश उनके शरीरसे) पसीना ऐसे छूटता 
है जैसे पानी बह रहा हो। (कोई) एक धेर्य धारण करके दूसरीको सुनाती 
है और कोई उसका वर्णन करके अपने-आपको भूल जाती है। कभी 
(किसीको शरीरका) स्मरण रहता है और कभी (किसीको वह भी) 

स्मरण नहीं रहता; कभी (कोई-कोई) वंशीकी ध्वनि्में ही निमग्न हो 
जाती है। कभी सब युवतियाँ मिलकर बोलती (बातें करती) हैं और 
कभी स्थिर, शान्त हो जाती हैं हिलतींतक नहीं। कभी (वे आगे) चलती 
हैं और कभी लौट आती हैं तथा लज्जा छोड़कर लज्जाको भी लज्जित 
करती हैं (अत्यन्त संकोचहीन हो जाती हैं)। वंशी श्यामकी अत्यन्त 
लाड़िली है; सूरदास (ऐसे अपने) स्वामीकी बलिहारी है (जिन्होंने 
बॉसकी वंशीको भी प्रेमपात्री बना लिया)। 
राग बिहागरौ 
[१७८ ] 
अधर धरि मुरली स्याम बजावत। 
सारँग, गौड़ औ नटनारायन, गौरी सुरहि सुनावत॥१॥ 
आपु भए रस बस ताही कें, औरन बस करवावत। 
ऐसौ को त्रिभुवन जल थल मैं, जो सिर नाहिं धुनावत॥२॥ 
सुभग मुकट कुंडल मनि सत्रवनन देखत नारिनि भावत। 
सूरदास प्रभु गिरिधर नागर मुरली धरन कहावत॥ ३॥ 
श्यामसुन्दर ओठपर रखकर वंशी बजा रहे हैं, सारंग, गौड़, नट 
नारायण और गौरी आदि रागोंके स्वर (आलाप) सुनाते हैं। स्वयं उसी 
(वंशीध्वनि)-की मधुरताके वश हो गये हैं और दूसरोंको भी वश करा 
रहे हैं। तीनों लोकोंमें जल या स्थलका निवासी ऐसा कौन है, जो (वंशी 
सुनकर) मस्तक नहीं हिलाने लगता। (मोहनका) मनोहर मुकुट और 
रत्नजटित कानोंके कुण्डल देखनेमें स्त्रियोंको (अत्यन्त) प्रिय लगते हैं; 
सूरदासजीके चतुर स्वामी जो अबतक गिरिधर कहलाते थे, (अब) मुरलीधर 
कहलाते हैं। 


राग सारंग 

[१७९ | 
अधर रस मुरली लूटन लागी। 
जा रस को घट रितु तप कीन्हो, सो रस पियति सभागी॥ १॥ 
कहाँ रही, कहँ तें यह आई, कोनैं याहि बुलाई? 
चक्रित भई कहति ब्रजबासिनि, यह तो भली न आई॥२॥ 

सावधान क्‍यों होति नाहिं तुम, उपजी बुरी बलाईं। 
सूरदास प्रभु हम पै ताकौं कीनही सौति बजाई॥३॥ 
सूरदासजीके शब्दोंमें गोपियाँ कह रही हैं--वंशी (मोहनके) अधररसको 
लूटने लगी है, जिस रसको पानेके लिये हमलोगोंने छहों ऋतुओंमें तपस्या 
की, उसी रसका यह भाग्यशालिनी पान कर रही है। यह (वंशी 
अबतक) कहाँ थी? कहाँसे (यहाँ) आ गयी? इसे किसने बुलाया? 
ब्रजवासिनी स्त्रियाँ आश्चर्यमें भरकर कह रही हैं-यह तो अच्छी नहीं 
आयी। तुम (सब) सावधान क्‍यों नहीं होती, यह बुरी आफत खड़ी हुई 
है। (हमारे) स्वामीने हमारे ऊपर उसे डंकेकी चोट सौत बना दिया है। 


राग मलार 


[१८० ] 

अधर मधु कत मूईं हम राखि। 
संचित किए रहीं सरत्रद्धा सौँ, सकीं न सकुचनि चारि॥ १॥ 
सहि सहि सीत, जाइ जमुना जल, दीन वचन मुख भाषि। 
पूजि उमापति बर पायौ हम, मनहीं मन अभिलाषि॥ २॥ 
सोइ अब अमृत पिवत है मुरली, सबहिनि के सिर नाखि। 
लियौ छड़ाइ सकल सुनि सूरज, बेनु धुरि दै आँखि॥३॥ 

सूरदासजीके शब्दोंमें गोपियाँ कह रही हैं--इस (मोहनके) अधरामृत- 
को सुरक्षित रखनेमें हम क्‍यों मरती (श्रम करती) रहीं! श्रद्धापूर्वक 
उसे हम एकत्र किये रहीं और संकोचके कारण उसका स्वाद भी नहीं 
ले सकों। शीत सह-सहकर हम यमुनाजी जातीं और उनके जलमें 
(सबेरे-सबेरे) स्नान करतीं। मुखसे दीन वचन कहते हुए भगवान्‌ 
शंकरकी पूजा करके मन-ही-मन जिसकी अभिलाषा की थी, वह 
(मोहनके अधरामृतलाभका) वरदान भी पाया, किंतु अब हम सबके 
मस्तकपर पैर रखकर वही अधरामृत (यह) वंशी पी रही है। सुनो तो 
(इस प्रकार) हम सबोंकी आँखोंमें धूल झोंककर इस वंशीने उसे पूरा- 
का-पूरा छीन लिया है--हमें तनिक भी उसका पान नहीं करने देती। 

राग बिलावल 
[१८१ ] 
मुरली भई आजु अनूप। 
अधर बिंब बजाइ कर धरि मोहे त्रिभुवन रूप॥१॥ 
देखि गोपी ग्वाल गाइनि, देखि बन गृह जूप। 
देखि मुनि जन, नाग चंचल, देखि सुंदर रूप॥ २॥ 
देखि धरनि, अकास, सुर, नर, देखि सीतल धूप। 
देखि सूर अगाध महिमा भए दादुर  कूप॥३॥ 
वंशी आज अनुपम (शोभामयी) हो गयी है, हाथसे पकड़ और 
बिम्बाफलके समान ओठोंपर रखकर उसे बजाते हुए (श्यामने) अपने 
रूपसे तीनों लोकोंको मोहित कर लिया। वनमें तथा घरमें गोपियाँ, गोप, 
गायें, सब उन्हें देखकर खंभेके समान निश्चल दीखते हैं। उनके सुन्दर 
रूपका दर्शन करके मुनिगण एवं नाग (तक) चंचल हो जाते हैं। पृथ्वी 
और आकाशसे मनुष्य तथा देवता देख रहे हैं, उन्हें देखकर सूर्यकी 
धूप भी शीतल हो गयी है। इस अगाध माहात्म्यको देखकर सूरदास 
कूपमण्डूक (केवल उसीमें निमग्न रहनेवाला) बन गया है। 
राग केदारौ 
[१८२ ] 
मुरली नाम गुन बिपरीति। 
खीन मुरली गहेँ मुर अरि, रहत निसि दिन प्रीति॥ १॥ 
कहत बंसी छिद्र परगट हदे, छूछे अंग। 
बिदित जग हरि अधर पीवत, करत मनसा पंग॥ २॥ 
चलत ते सब अचल कीन्हे, अचल चलत नगेस। 
अमर आने मृत्युलोके, चलत भुव पर सेष॥ ३॥ 
नेनहू मन मगन ऐसे, काल गुननि बितीत। 
सूर त्रे साँ एक कीन्हे रीक्ि त्रिगुन अतीत॥ ४॥ 
मुरलीके* नाम और गुण परस्पर विरुद्ध हैं। इस पतली-सी मुरलीको 


* मुरली-"अर्थात्‌ मुरदैत्यके द्वारा ग्रहण की हुई, यह नाम है; किंतु इसे लिये रहते 
हैं मुरदैत्यके शत्रु मुरारि। 

प्रेमपूर्वक श्रीमुरारि रात-दिन पकड़े रहते हैं। कहा जाता है कि वंशीके 
हृदयमें तो प्रत्यक्ष छेद हैं और इसके अन्य अंग (भी) छूछे-सारहीन 
हैं; किंतु यह संसारको ज्ञात है कि वह श्रीहरिके अधर-(रस)-का पान 
करती है और (अपनी ध्वनिसे सबके) मनकी गतिको पंगु (स्थिर) बना 
देती है। जो चलनेवाले प्राणी हैं, उन सबको इसने अचल (स्थिर) और 
अचल पर्वतोंको चल (द्रवित) कर दिया, देवताओंको मृत्युलोकमें बुला 
लिया, स्वयं (पृथ्वीको धारण करनेवाले) शेषनाग (श्रीबलराम) पृथ्वीपर 
चलने लगे। नेत्र और मन इसकी ध्वनिमें ऐसे निमग्न हो गये कि कालके 
गुणोंको लाँघ गये। सूरदासजी कहते हैं कि त्रिगुणातीत श्यामसुन्दरने प्रसन्‍न 
होकर तीनों (ज्ञाता, ज्ञान, ज्ञेय या श्रोता, शब्द, श्रवण) को एकाकार 
(केवल प्रेममय) बना दिया। 
॒ राग पूरबी 
[१८३ ] 

स्थाम मुख मुरली अनुपम राजत। 
सुभग सिखंड पीड़ सिर सोहत, स्त्रवननि कुंडल भ्राजत॥ १॥ 
नील जलद पै सुभग चाप सुर मंद-मंद रव बाजत। 
पीतांबर कटि तड़ित भाव जनु, मार बिबस मन लाजत॥ २॥ 
ठाढ़े तरू तमाल तर सुंदर नंद नँदन बनमाली। 
सूर निरखि ब्रजनारि चकित भईँं, लगी मदन की भाली॥ ३॥ 

श्यामसुन्दके मुखपर वंशी अनुपम शोभा देती है। मनोहर 
मयूरपिच्छका मुकुट मस्तकपर शोभित है, कानोंमें कुण्डल जगमगा रहे 
हैं। (ऐसा लगता है) मानो नीले मेघपर मनोहर इन्द्रधनुष हो और वह 
मन्द-मन्द स्वरमें ध्वनि कर रहा हो। कमरमें पीताम्बर ऐसी शोभा दे रहा 
है मानो विद्युत्‌ (स्थिर होकर) उसमें ठहर गयी हो। किंतु वह कामदेवके 
वश होनेके कारण मन-ही-मन लजा रही हो। सुन्दर नन्दनन्दन वनमाला 
धारण किये तमालवृक्षके नीचे खड़े हैं। सूरदासजी कहते हैं कि 
ब्रजनारियाँ इस शोभाको देखकर चकित हो गयीं, उन्हें कामदेवकी बरछी 
लग गयी। 

राग गौरी 
[१८४ ] 
मोहन मुरली अधर धरी। 
कंचन मनि मय रचित, खचित अति, कर गिरिधरन परी॥ १॥ 
उघटत तान बंधान सप्त सुर, सुनि रस उम्गि भरी। 
आकरषति तन मन जुबतिनि के, गति बिपरीत करी॥२॥ 
पिय मुख सुधा बिलास बिलासिनि गीत समुद्र तरी। 
सूरदास त्ैलोक्य बिजै करि रति पति गरब हरी॥३॥ 
मोहन ओठपर वंशी रख ली। वह (वंशी) सोने और मणिसे बनी 
अत्यन्त चित्रकारी की हुई है तथा श्रीगिरिधरलालके हाथ आ गयी है। वह 
सातों स्वरोंको बाँधकर तानें निकाल रही है, जिन्हें सुनकर (हृदय) आनन्दकी 
उमंगसे भर जाता है। युवतियोंके तन-मनका आकर्षण करके (उनकी) 
उलटी ही दशा कर देती है। यह प्रियतम श्यामसुन्दरके मुखामृतकी तरंगोंमें 
क्रीड़ा करनेवाली गायन-समुद्रकी नौका है। सूरंदासजी कहते हैं कि इस 
(वंशी) ने तीनों लोकोंको जीतकर कामदेवका भी गर्व हरण कर लिया। 
राग केदारौ 
[१८५ ] 
मुरली अधर बिंब रमी। ह 
लेति सरबस जुबति जन कौ, मदन बिदित अमी॥ १॥ 
पीय प्यारी, कृत्य कारे, करत नाहिं नमी। 
बोलि सब्द सुसप्त सुर, गति नाग सुनाद दमी॥२॥ 
महा कठिन कठोर आली, बाँस बंस जमी। 
सूर पूरन परसि श्री मुख नेकु नाहिं झमी॥३॥ 
(गोपिका कह रही है--सखी!) मुरली (मोहनके) बिम्बाफलके 
समान ओठपर क्रौड़ा करती है, यह ब्रजयुवतीजनोंका सर्वस्व तथा उन्मत्त 
कर देनेवाला प्रख्यात अधरामृत छीन ले रही है। यद्यपि यह प्रियतम 
(श्याम) को प्यारी है तथापि इसकी करतूतें काली (निष्ठुर) हैं; यह 
(तनिक भी) नम्रता (दया) नहीं करती। सातों स्वरोंकी बोली बोलकर 
अपने सुरीले नादसे इसने नागों (सर्पों)-की गतिका भी दमन कर दिया 

(वे भी स्थिर होकर इसकी ध्वनि सुनते हैं)। सखी ! बाँसके वंशमें उत्पन्न 
हुई यह अत्यन्त कठिन तथा कठोर (हृदयवाली) है। सूरदासजी कहते 
हैं-- (श्यामसुन्दरके) श्रीमुखका पूर्ण स्पर्श करके भी यह तनिक भी 
विनम्र नहीं हुई। 
राग सारंग 
[१८६ ] 
बंसी बैर परी जु हमारें। 
अधर पियूष अंस सबहिनि कौ 
इन पीयौ सब दिन निज न्यारें॥१॥ 
इक धुनि हरि मन हरति माधुरी, 
दूजें बचन हरति अनियारे। 
बाँस बंस हिय बेध महा सठ, 
अपने छिद्र न जानत गारें॥२॥ 
सौंप्यौ सुपति जानि ब्रज कौ पति, 
सो अपनाइ लियौ रखवारे। 
सब दिन सही अनीति सूर प्रभु, 
श्रीगुपाल जिय अपने धारे॥३॥ 
सूरदासजीके शब्दोंमें गोपियाँ कह रही हैं--सखियो! वंशी हमारी 
बैरिन बनकर हमें सता रही है। (मोहनका) अधरामृत (जो) हम सभीका 
भाग है, उसे इसने स्वयं ही अकेले सब दिन पीया है। एक ध्वनिसे तो 
यह श्यामके मनकी मधुरता हर लेती है तथा दूसरे वचनसे (उसकी) 
तीक्ष्णता हर लेती है। बाँसका वंश (ही) हृदयको बेधनेमें अत्यन्त शठ 
(क्रूर) होता है, किंतु अभिमानवश अपने छिद्रोंको नहीं देखती। श्रेष्ठ 
स्वामी समझकर (हमने) ब्रजपति (श्रीकृष्ण) को (यह भी ब्रजकी है, 
इस नाते) सौंपा था; किंतु उन्हें इसने अपने रक्षकको अपना बना लिया 
( उनपर अपना एकाधिपत्य कर लिया) | हमने तो सदा ही इसका अन्याय 
सहा है; किंतु हमारे स्वामी श्रीगोपाल अपने मनमें भी तो कुछ विचार 
करें। (हमारी सहिष्णुता और वंशीके अन्यायपर ध्यान दें।) 

राग बिरागरौ 
[१८७ ] 

मुरली स्थाम अधर नहिं टारत। 

बारंबार बजावत, गावत, उर तैं नाहिं बिसारत॥ १॥ 

यह तौ अति प्यारी है हरि की, कहति परसपर नारी। 

याकें बस्य रहत हैं ऐसे गिरि गोबरधन धारी॥२॥ 

लटकि रहत मुरली पर ठाढ़े, राखत ग्रीव नवाइ। 

सूर स्थाम बस ताकें डोलत, पलक नहीं बिसराइ॥ ३॥ 

(गोपियाँ कहती हैं--'सखियो!) श्यामसुन्दर वंशीकों ओठसे हटाते 
(ही) नहीं, बार-बार उसे बजाते और गाते हैं तथा हृदयसे कभी उसे 
भूलते नहीं।' गोपियाँ परस्पर कहती हैं--'यह (वंशी) तो हरिकी अत्यन्त 
लाड़िली है, गोवर्धनगिरिको उठाकर हाथपर रखनेवाले (श्यामसुन्दर) 
इसके ऐसे वशमें रहते हैं कि इस मुरलीपर' ही झुके खड़े रहते हैं तथा 
गर्दनको भी नीची रखते हैं।' सूरदासजी कहते हैं-श्यामसुन्दर उसीके 
वश हुए घूमते रहते हैं और एक पलको भी उसे नहीं भूलते। 

राग रामकली 
[१८८ ] 

मुरली के बस स्थाम भए री। 
अधरनि तैं नहिं करत निनारी, वाकें रंग रए री॥१॥ 
रहत सदा तन सुधि बिसराएँ, कहा करन धौं चाहति। 
देखी, सुनी न भई आजु लौं, बाँस बँसुरिया दाहति॥२॥ 
स्यथामैँ निदरि, निदरि हमहू कौं, अबही तैं यह रूप। 
सुनौ सूर हरि कौ मुह पाएँ बोलते बचन अनूप॥३॥ 

(गोपियाँ कहती हैं--) 'सखियो। श्यामसुन्दर वंशीके वश हो गये 
हैं; उसके प्रेममें (ऐसे) रंग गये हैं कि ओठोंसे उसे पृथक्‌ नहीं करते। 
यह (वंशी) उनको सदा शरीरकी सुधि भुलवाये रहती है, पता नहीं कया 
करना चाहती है? ऐसी बात तो आजतक न कहीं न देखी न सुनी और 
न कहीं घटित ही हुई कि बाँसकी वंशी (किसीको) जलाये। श्यामका 
इसने अनादर किया, हम सबका (भी) अनादर किया, अभीसे इसका 

यह स्वरूप है।' सूरदासजी कहते हैं-'सुनो! श्रीहरिके मुखका स्पर्श पाकर 
(ही) यह अनुपम स्वर बोलती है (इसके पास मधुर वाणी कहाँ) !' 

राग जैतश्री 

[१८९ ] 
मुरली स्याम कहाँ तैं पाई। 
करत नाहिं अधरनि तैं न्‍्यारी, कहा ठगोरी ल्याई॥१॥ 
ऐसी ढीठि मिलतहीं है गई, उनके मन ही भाई। 
हम देखत वह पियत सुधा रस, देखा री अधिकाई॥२॥ 
कहा भयौ मुँह लागी हरि के, बचनन लिए रिझाई। 
सूर स्यथाम कौं बिबस करावति, कहा सौति सी आईं॥३॥ 

(गोपियाँ परस्पर कह रही हैं--सखियो!) श्यामने यह वंशी कहाँसे 

पायी ? इसने (ऐसा) क्‍या टोना कर दिया कि मोहन इसे ओठोंसे अलग 
ही नहीं करते ? उनसे मिलते ही यह उन (मोहन)-को प्रिय लगनेके 
कारण ऐसी ढीठ हो गयी कि हमारे देखते हुए यह (उनका) अधरामृत 
पान करती है। तनिक उसका यह मर्यादातिक्रमण तो देखो....। क्या हुआ 
जो (यह) हरिके मुँह लग गयी और इसने अपने स्वरोंसे उन्हें प्रसन्न 
कर लिया। सूरदासजी कहते हैं--श्यामको भी विवश करानेवाली यह 
सौतकी भाँति कहाँसे आ गयी। 

राग गूजरी 

[१९० ] 
स्याम मुरलि कै रंग ढरे। 
कर पल्‍लव ताकौं पौढ़ावत, आपुन रहत खरे॥१५॥ 
बारंबार अधर रस प्यावत, उपजावत अनुराग। 
जे बस करत देव मुनि गंश्रब, ते करि मानत भाग॥२॥ 
बन मैं रहति डरी को जाने, कब आनी धौं जाइ। 
सूरज प्रभु की बड़ी सुहागिनि, उपजी सौति बजाइ॥३॥ 

(गोपियाँ कहती हैं--सखियो !) श्यामसुन्दर तो वंशीके ही प्रेममें रँग 

गये। उसे अपने पल्‍लवके समान (कोमल) हाथोंपर बैठाकर स्वयं खड़े 
रहते हैं। बारम्बार उसे अधर-रस पिलाते हुए प्रेमका संचार करते हैं; जो 
देवता, मुनि, गन्धर्वादिको भी वशमें कर लेते थे, वे अब इसीको अपना 
सौभाग्य मानते हैं। यह वनमें पड़ी रहती थी कौन इसे जानता था और 
पता नहीं कौन इसे जाकर ले आये। अब तो सूरदासके स्वामीकी यह 
बड़ी (ही) लाड़िली हो गयी, जो डंकेकी चोट (खुल्लमखुल्ला) हमारी 
सौत बन गयी। 
राग नट 


[१९१ ] 

मुरली भई सोति बजाइ। 
कहूँ बन मैं रहति डारी, ताहि यह सुघराइ॥ १॥ 
बचनहीं हरि रिझै लीनहें, अधर पूरत नाद। 
दिने दिन अधिकान लागी, अब करेगी बाद॥२॥ 
सुनौ री इहि दूरि कीजै, यहै करो बिचार। 
अबहिं तें करनी करी यह बहुरि कहा लगार॥ ३॥ 
ढंग याके भले नाहीं, बहुत गई डराइ। 
सूर स्थाम सुजान रीझे, देह गति बिसराह॥४॥ 

(गोपियाँ कह रही हैं--) सखियो! वंशी तो डंकेकी चोट (हमारी) 
सौत बन गयी; जो कहीं वनमें पड़ी रहती थी, उसे यह सौन्दर्य (सौभाग्य) 
प्राप्त हो गया। अपनी वाणी (ध्वनि)-से ही इसने हरिको प्रसन्‍न कर 
लिया, जिसके कारण वे अपने ओठोंसे इसमें स्वर भरते रहते हैं। यह 
दिनोदिन मर्यादाका उल्लंघन करने लगी और अब (हमसे) झगड़ा 
करेगी। (सखियो!) सुनो, (अब शीघ्र-से-शीघ्र) यही विचार करो कि 
(किसी प्रकार) इसे दूर किया जाय। जिसने अभीसे ऐसी-ऐसी करतूतें 
की हैं (कि मोहनको वशमें कर लिया) पता नहीं वह आगे क्‍या लगाव 
(शत्रुता) करेगी। इसके ढंग अच्छे नहीं हैं, हम इससे बहुत डर गयी 
हैं। सूरदासजी कहते हैं कि चतुर श्यामसुन्दर तो अपने शरीरकी दशा 
भी भूलकर इसपर लट्टू हो गये हैं। 

राग सोरठ 
ह [१९२] 

मुरली दूरि कराएँ बनि है। 
अबही तैं ऐसे ढँग याके, बहौरि काहि यह गनि है॥१॥ 
लागी यह कर पल्‍लव बैठन, दिन दिन बाढ़ति जाति। 
अबही तैं तुम सजग होहु री, मैं जु कहति अकुलाति॥ २॥ 
यह ब्रज मैं नहिं भली बात है, देखो ह॒दे बिचारि। 
सूर स्यथाम वाही के है गए, सब ब्रजनारि बिसारि॥३॥ 

(गोपियाँ कह रही हैं--सखियो!) मुरलीको दूर कराये (श्यामसे 
पृथक्‌ किये) ही बनेगा; (जब) अभीसे इसके ऐसे ढंग हैं, पीछे यह 
किसीको गिनेगी (किसकी परवा करेगी)। अब (तो) यह मोहनके 
पल्‍लव-सदृश कोमल हाथोंपर बैठने लगी और दिनोंदिन बढ़ती ही जाती 
(अधिकाधिक महत्ता प्राप्त करती जाती) है। (इसीसे ) मैं व्याकुल होकर 
कहती हूँ कि सखियो! तुम (सब) अभीसे सावधान हो जाओ। अपने 
हृदयमें विचार करके देखो, ब्रजमें यह (कोई) अच्छी बात नहीं है; 
क्योंकि सूरदासजीके श्यामसुन्दर सभी ब्रजनारियोंकों भुलाकर (एकमात्र) 
उसी (वंशी)-के हो गये हैं। 

राग बिहागरौ 
[१९३ ] 

अबही ते हम सबनि बिसारी। 
ऐसे बस्य भए हरि वाके, जाति न दसा बिचारी॥१॥ 
कबहूँ कर पल्‍लव पै राखत, कबहुँ अधर ले धारी। 
कबहुँ लगाइ लेत हिरदे सौं, नेकहुँ करत न न्यारी॥२॥ 
मुरलीं स्थाम किए बस अपने, जे कहियत गिरिधारी। 
सूरदास प्रभु केँ तन मन धन बाँस बॉँसुरिया प्यारी॥३॥ 

(गोपियाँ कह रही हैं-सखियो !) अभीसे मोहनने हम सबोंको बिसार 
(भुला) दिया; वे हरि उस (वंशी)-के ऐसे वशमें हो गये हैं कि उनकी 
दशा सोची नहीं जा पाती। कभी उसे पल्‍लवके समान कोमल हाथोंपर 
रखते हैं, कभी ओठोंपर धारण कर लेते हैं और कभी हृदयसे लगा लेते 

हैं, तनिक भी उसे अपनेसे पृथक्‌ नहीं करते। जो श्याम गिरिधारी कहे 
जाते हैं, उन्हें वंशीने अपने वशमें कर लिया। सूरदासके स्वामीको बाँसकी 
वंशी इतनी प्यारी हो गयी कि वही (अब) उनका तन, मन, धन (सब 
कुछ) हो रही है। 
राग रामकली 
[१९४ ] 
मुरली भई स्थाम तन मन धन। 
अब वाकों तुम दूरि करावति, जाके बस्य भए नंद नंदन॥१॥ 
कबहुँ अधर, कबहूँ राखत कर, कब॒हूँ गावत हैं हिरदै धरि। 
कबहुँ बजाइ मगन आपुन है, लटकि रहत मुखधरि तापर ढरि॥ २॥ 
ऐसे पगे रहत हैं जासौं, ताहि करौ कैसेैं तुम न्यारी। 
सूर स्थाम हम सबनि बिसारी, वह कैसें अब जाति बिसारी॥ ३॥ 
सूरदासके शब्दोंमें गोपियाँ कह रही हैं--(सखियो!) वंशी तो 
श्यामका तन, मन, धन (सर्वस्व) हो गयी; जिसके वशमें नन्दनन्दन हो 
गये हैं, उसे अब तुम दूर कराती हो? (यह कैसे सम्भव है।) कभी 
उसे ओठपर, कभी हाथोंमें और कभी हृदयपर रखकर गीत गाते हैं और 
कभी बजाकर स्वयं ही मग्न हो जाते हैं तथा उसे मुखपर रखकर उसीपर 
झुककर लटके रहते हैं। जिसके साथ वे ऐसे घुले रहते हैं, उसे तुम कैसे 
पृथक्‌ कराना चाह रही हो! जिसके लिये श्यामसुन्दरने हम सबोंको भुला 
दिया, उसे अब कैसे भुलवाया जा सकता है। 
राग सूहौ 
[१९५ ] 
मुरली हरि कौं भावे री। 
सदा रहति मुखही सौं लागी, नाना रंग बजाबै री॥१॥ 
छहौ राग, छत्तीसौ रागिनि इक इक नीकें गाबै री। 
जैसेहिं मन रीझत है हरि कौ, तैसिहिं भाँति रिझ्ावै री॥२॥ 
अधरन कौ अमृत पुनि अँचवति, हरि के मनहि चुरावै री। 
गिरधर कौं अपनें बस कीनन्‍हें, नाना नाच नचावे री॥३॥ 

उन कौ मन अपनों करि लीन्हों, भरि-भरि बचन सुनावै री। 
सूरज प्रभु ढिग तें कहि बाकों ऐसा कौन टरावै री॥ ४॥ 

सूरदासजीके शब्दोंमें गोपियाँ कह रही हैं-सखी! वंशी हरिको 
(बहुत ही) प्रिय लगती है, सदा वह (उनके) मुखसे ही लगी रहती 
है और वे उसे अनेक प्रकारसे बजाते हैं। वह भी छहों राग एवं छत्तीसों 
रागिनियोंमेंसे प्रत्येकको यथार्थ रीतिसे गाती है तथा जिस प्रकार श्यामका 
मन प्रसन्न हो, उसी प्रकार उन्हें प्रसन्‍न करती है। फिर उनके अधरामृतका 
पान करके उन हरिके चित्तको चुराती है, श्रीगिरिधरललालको अपने वशमें 
करके (उन्हें) अनेक प्रकारके नाच नचाती है। उनका मन इसने अपना 
बना लिया है, (उन्हींके) स्वरको अपनेमें भर-भरकर सुनाती है। 
बताओ तो ऐसा कौन है, जो (हमारे) स्वामीके पाससे उसे हटवा (दूर 
करा) सके। 

राग भेरव 
[१९६ ] 

मुरली हरि तैं छूटति है? 
वाही के बस भए निरंतर, वह अधरनि रस लूटति है॥१५॥ 
तुम तें निठुर भएँ वह बोलत, तिन तें मन उचटावति है। 
आरज पथ, कुल कानि मिटावति, सबकौं निलज करावति है॥ २॥ 
निदरैं रहति, डरति नहिं काहू, मुख पाएँ वह फूलति है। 
अब वह हरि तें होति न न्‍्यारी तू काहे कौं भूलति है॥३॥ 
रोम रोम नख सिख रस पागी, अनुरागिनि हरि प्यारी है। 
सूर स्थाम वाकें रस लुबधे, मानी सौति हमारी है॥४॥ 

(गोपिका कह रही है--'सखी!) अब वंशी श्यामसे कहीं छूट 
सकती है? वे तो सदाके लिये उसीके वश हो गये हैं और वही उनके 
अधरोंका रस लूटती (पीती) रहती है। वह तुमलोगोंके प्रति निष्ठुर होकर 
बोलती और उनके प्रति तुम्हारे मनको उदासीन बनाती है; (साथ ही) 
आर्यपथ (सदाचार) तथा कुलकी मर्यादाका लोप कराके तुम सबको 
लज्जाहीन बनाती है। सदा अनादर ही किये रहती है; किसीसे भी डरती 
नहीं, (मोहनके) मुखका स्पर्श पाकर वह फूल रही (गर्वमें भर गयी) 

है। तुम यह क्‍यों भूलती हो कि अब हरिसे पृथक्‌ नहीं हो सकती। रोम- 
रोम, नखसे शिखातक वह प्रेमरससे पगी है, श्रीहरिसे अनुराग करनेवाली 
और (स्वयं) उनकी प्यारी है। सूरदासजी कहते हैं--श्यामसुन्दर उसके 
माधुर्यके लोभी बन गये हैं और उसे हमारी सौतके रूपमें स्वीकार कर 
लिये हैं।!' 
राग बिहागरौ 
[१९७] 

मुरली हम कौं सौति भई। 
नैकु न॒ होति अधर तेैं न्‍्यारी, जैसेँ तृषा डई॥१॥ 
हा अँचवति, हाँ डारति लै लै, जल थल बननि बई। 
जा रस कौ व्रत करि तनु गारयौो, कीन्हीं रई-रई॥२॥ 
पुनि-पुनि लेति सकुच नहिं मानति, कैसी भई दई। 
कहाँ धर वह बाँस साँस कौं, आस निरास गई॥३॥ 
ऐसी कहूँ गई नहिं देखी, जैसी भई नई। 
सूर बचन जाके टोना से, सुनत मनोज जई॥४॥ 

सूरदासजीके शब्दोंमें गोपी कह रही है--(सखी !) वंशी हमारे लिये 
सौत हो गयी; जैसे प्याससे पीड़ित (तपी हुई) हो, उसी प्रकार तनिक 
भी (मोहनके) ओठोंसे यह पृथक्‌ नहीं होती। यहाँ तो (अधरामृतका) 
पान करती है और वहाँ जल, स्थल तथा वनोंमें ले-लेकर (स्वरके बहाने 
उस अधरामृतको) बोती-उँडेलती फिरती है। जिस (अधरके) रसके 
लिये (हमने) ब्रत (उपवास)-के द्वारा अपने शरीरको कण-कण 
(अत्यन्त क्षीण) करके गला (सुखा) दिया, उसी (अधररस) को यह 
बार-बार लेती है। संकोच नहीं करती। हा दैव! यह कैसा (अनर्थ) हो 
गया, वह तो बाँस है (पोली है) श्वास (मोहनके स्वर) को रखे कहाँ 
(इसलिये उस स्वरके रूपमें अधरामृतको चारों ओर फेंकती है)। किंतु 
हमलोगोंकी आशा (कि वह रस कभी हमें मिलेगा) (अब) निराशामें 
बदल गयी। ऐसी हानि होते कहीं नहीं देखी गयी, जैसी यह नवीन 
(हानि) हुई है। इस वंशीके स्वर जादू-जैसे हैं, जिन्हें सुनते ही कामदेवके 
द्वारा हम जीत ली जाती हैं। 


९ .. कणमा नननननल- 

राग सोरठ 

[१९८ ] 
मुरली बचन कहति जनु टोना। 
जल थल जीव बस्य करि लीन्हें, रिझ्ए स्थाम सलोना॥ १॥ 
नैकु अधर तें करत न न्यारी, प्यारी तियनि लजौना। 
ऐसी ढीठि बदति नहिं काहू, रहति बननि बन जौना॥ २॥ 
ताकी प्रभुता जाति कही नहिं, ऐसी भई न होना। 
सूर स्थाम मुद नाद प्रकासति, थकित होत सुनि पौना॥ ३॥ 

(गोपी कह रही है--सखी !) वंशी ऐसे शब्द बोलती है, मानो जादू 

हो; (उसने) जल-स्थलके सभी जीवोंको ही वशमें नहीं कर लिया है, 
अपितु सलोने श्यामसुन्दरको (भी) प्रसन्‍त कर लिया। वे इसे ओठोंसे 
तनिक भी अलग नहीं करते, इससे यह (उनकी) प्यारी ब्रजस्त्रियोंको 
लज्जित करती है। इतनी ढीठ है कि किसीकों गिनती ही नहीं और फिर 
एक-एक वनको देखती फिरती है। किंतु उसकी प्रभुताका (तो) वर्णन 
नहीं किया जा सकता, ऐसी (प्रभुता) न तो (कभी) हुई और न आगे 
होनेवाली है। सूरदासजी कहते हैं--यह श्यामसुन्दरका ऐसा आननदपूर्ण 
नाद (संगीत) प्रकट करती है, जिसे सुनकर वायु भी स्तब्ध (गतिहीन) 
हो जाता है। 

राग सारंग 

[१९९ ] 
मुरली हम पै रोष भरी। 
अंस हमारा आपुन अँचवत नैको नाहिं. डरी॥९१॥ 
बार-बार अधरनि सो परसति, देखति सब खरी। 
ऐसी ढीठि टरी न उहाँ तैं, जउ हम रिसनि भरी॥२॥ 
यह तो कियौ अकाज हमारो, अब हम जानि परी। 
सूरज प्रभु इन निठुर करायो, ऐसी करनि करी॥ ३॥ 

सूरदासजीके शब्दोंमें गोपी कह रही है--(सखी !) वंशी हमारे प्रति 

क्रोधमें भरी है, (श्यामका अधरामृत) जो हमारा भाग है, उसे स्वयं पीते 
तनिक भी नहीं डरती। हम सबको खड़ी देखकर भी यह बार-बार 

(उनके) ओठोंको छूती है; ऐसी ढीठ हो गयी है कि यद्यपि हम सब 
क्रोधमें भर गयीं, तब भी वहाँसे हटी नहीं। अब हम समझ गयीं कि 
इसने हमलोगोंकी (बड़ी) हानि की है और ऐसा कुचक्र रचा कि हमारे 
स्वामीको (हमारे प्रति) निष्ठुर बना दिया। 
राग धनाश्री 
' [२००] 
मुरली के ऐसे ढँग, माई! 
जब तैं स्याम परे बस वाकें, हम सबहिनि बिसराई॥१॥ 
अपनो गुन यह प्रगट करायौ, निठुर काठ की जाईं। 
अपनिहिं आगि दह्लौं कुल अपनो, यह गुनि गुनि पछिताई॥ २॥ 
जो है निठुर आपने घर कौ, औरनि तैं क्‍यों मानै। 
सूर बड़ी यह आपु स्वारथिनि, कपट राग करि गानै॥ ३॥ 
(गोपी कह रही है--) सखी! वंशीके ऐसे ढंग हैं कि जबसे 
श्याम उसके वशमें हुए, तभीसे हम सबको (उन्होंने) भुला दिया। इस 
निष्ठुर काष्ठसे उत्पन्न वंशीने अपना (निष्ठुरता रूप) गुण (उनमें भी) 
प्रकट कराया (उन्हें भी निष्ठुर बना दिया), अपनी ही अग्निसे इसने 
अपना कुल भस्म कर दिया*। यही सोच-सोचकर मानो यह पश्चात्ताप 
करती है। जो अपने घरके लिये निष्ठुर है, वह दूसरोंसे प्रेम कैसे माने। 
सूरदासजी कहते हैं--यह (वंशी) स्वयं बड़ी ही स्वार्थिनी है, कपटपूर्वक 
(मोहक) रागोंकी रचना करके गाती है। 
राग कल्यान 
[२०१ ] 
बाँस बंस बंसी बस सबै जगत स्वामी। 
जाकें बस सुर, नर, मुनि, ब्रह्मादिक गुन गुनि गुनि, 
बासर निसि कथत निगम नेति नेति बानी॥१॥ 
जाकी महिमा अपार, सिव न लहत वार पार, 
करता संसार सार ब्रह्म रूप ए हैं। 
* बाँसोंकी परस्पर रगड़से वनमें दावाग्नि प्रकट हो जाती है और उसमें वे बाँस 
भी भस्म हो जाते हैं। 

सूर नंद सुबन स्थाम, जे कहियत अनँत नाम, 
अतिही आधीन बस्‍्य, मुरली के ते हैं॥२॥ 
(गोपी कह रही है--सखी !) बाँसके वंशमें उत्पन्न वंशीके वशमें (वे) 
सम्पूर्ण जगत्‌के स्वामी हो गये। देवता, मनुष्य एवं मुनिगण भी जिसके वशमें 
हैं, ब्रह्मादि जिनके गुणोंका निरन्तर चिन्तन करते रहते हैं और वेद “नेति- 
नेति' कहकर अहर्निश जिनका वर्णन करते हैं, जिसकी महिमाका (कोई) 
पार नहीं है, साक्षात्‌ शंकरजी भी जिसका आदि-अन्त नहीं पाते और जो 
सम्पूर्ण संसारके निर्माता तथा सारभूत ब्रह्मस्वरूप हैं और जिनके अनन्त नाम 
कहे जाते हैं। सूरदासजी कहते हैं कि वे ही नन्दनन्दन श्यामसुन्दर मुरलीके 
अत्यन्त अधीन और वशीभूत हो गये हैं। 
राग कानन्‍्हरौ 
[२०२ ] 
जा दिन तैं मुरली कर लीनी। 
ता दिन तैं सत्रवननि सुनि सुनि सखि! 
मन की बात सबै ले दीनी॥१॥ 
लोक बेद कुल लाज कानि तजि, 
औ मरजाद बचन मिति खीनी। 
तबही, तें तन सुधि बिसराई, 
निसि दिन रहति गुपाल अधीनी॥ २॥ 
सरद सुधा निधि सरद अंस ज्यों, 
सींचति अमी प्रेम-रस भीनी। 
ता ऊपर सुभ दरस सूर प्रभु, 
श्री गुपाल लोचन गति छीनी॥ ३॥ 
सूरदासजीके शब्दोंमें गोपी कह रही है--सखी ! जिस दिनसे ( श्यामसुन्दरने) 
वंशी हाथमें ली, उसी दिनसे मैंने अपने कानोंसे सुन-सुनकर अपने मनकी 
सारी बात लेकर उन्हें दे दी (सब भाँति उनके वशमें हो गयी)। लौकिक 
और वैदिक मर्यादा तथा कुल-लज्जा छोड़ दी, शास्त्रोंके मर्यादापूर्ण आदेशोंकी 
सीमा क्षीण कर दी (सीमा तोड़ दी)। (इतना ही नहीं) शरीरतककी सुधि 

भुला दी और रात-दिन गोपालके वश हुई रहती हूँ। जैसे शरद्का चन्द्रमा 
अपनी शीतल किरणोंसे (पृथ्वीको) सींचता है, उसी प्रकार उन्होंने अपने 
प्रेमके अमृतरससे सींचकर मुझे तर कर दिया, इसके ऊपर भी हमारे स्वामी 
श्रीगोपालने अपने मनोहर दर्शन देकर नेत्रोंकी गति भी छीन ली (नेत्र स्थिर 
भावसे उन्हें देखते हैं)। 
राग नट 
[२०३ ] 
मुली तोौ यह बाँस की। 
बाजति स्वास परति नहिं जानति, 
भई रहति पिय पास की॥१॥ 
चेतन कौ चित हरति अचेतन, 
भूखी डोलति माँस की। 
सूरदास सब व्रजबासिनि सीं, 
लिऐं रहति है गाँस की॥२॥ 
सूरदासजीके शब्दोंमें गोपी कह रही है--(सखी!) यह वंशी तो 
बाँसकी (जड) है, (जिससे) बजते समय श्वासका पड़ना--आना-जाना 
नहीं जाना जाता। यह सदा प्रियतमके समीप बनी रहती है। यह जड 
होकर (भी) चेतनोंका मन हरण करती और उनके मांसकी भूखी (उन्हें 
मारनेको उद्यत) घूमती है। (यह) सभी ब्रजवासियोंसे (मनमें) शत्रुता 
ठाने रहती है। 
राग मलार 
[२०४ ] 
बाँसुरी बिधि हू तें परबीन। 
कहिऐ काहि, आहि को ऐसौ, कियौ जगत आधीन॥ १॥ 
चारि बदन उपदेश बिधाता, थापी थिर चर नीति। 
आठ बदन गरजति गरबीली, क्‍यों चलिहे यह रीति॥ २॥ 
बिपुल बिभूति लही चतुरानन एक कमल करि थान। 
हरि कर कमल जुगल पै बैठी, बाढ़यो यह अभिमान॥ ३॥ 


ध४ किया कु 
एक बेर भ्रीपति के सिखएऐं उन आयोौ गुरु ग्यान। 
याकें तौ नदलाल लाड़िलौ लग्यौँ रहत नित कान॥४॥ 
एक मराल पीठि आरोहन बिधि भयौ प्रबल प्रसंस । 
इन तौ सकल बिमान किए गोपी जन मानस हँंस॥५७॥ 
श्रीबकुंठटाथ पुर बासी चाहत जा पद रैनु। 
ताकौं मुख सुखमय सिंघासन, करि बैठी यह ऐंनु॥६॥ 
अधर सुधा पी कुल ब्रत टागयौ, नाहिं सिखा नहिं ताग। 
तदपि सूर या नंद सुबन कौ याही सौं अनुराग॥७॥ 
सूरदासजीके शब्दोंमें गोपी कह रही है--(सखी!) यह वंशी तो 
ब्रह्मासे भी निपुण है। (परन्तु) यह किससे कहा जाय; (इसके समान) 
ऐसा कौन है, जिसने सारे संसारको अपने वशमें कर लिया हो। चार 
मुखसे (वेदोंका) उपदेश करके ब्रह्माजीने स्थिः (जड) और चर 
(चेतन)--सब प्रकारके जीवोंको मर्यादा स्थापित की; किंतु यह गर्वभरी 
वंशी आठ मुखों (छिद्रों)-से गर्जना करती रहती है, (ऐसी दशामें) यह 
(ब्रह्माद्वारा स्थापित जड-चेतनकी) मर्यादा कैसे चल पायेगी। (चार 
मुखवाले) ब्रह्माजीने एक (भगवान्‌के नाभिसे निकले) कमलपर निवास 
करके बहुत अधिक ऐश्वर्य प्राप्त किया; यह (वंशी) श्यामके दोनों 
करकमलोंपर बैठी रहती है, जिससे उसका अभिमान बढ़ गया है। एक 
बार भगवान्‌ नारायणके (गुरुरूपसे चतुःश्लोकी भागवतका) उपदेश 
देनेपर उन्होंने (ब्रह्माजीने) गुरुमुख ज्ञान प्राप्त किया था, किंतु परमप्रिय 
श्रीनन्दनन्दन इसके (तो) सदा ही कानसे लगे रहते (बराबर ही इसे 
उपदेश करते रहते) हैं। एक हंसकी पीठपर चढ़नेसे ब्रह्माजी अत्यन्त 
प्रशंसनीय हो गये; किंतु इस (वंशी)-ने तो सभी गोपियोंके मनरूपी 
हंसोंकों अपना विमान बना लिया है। श्रीवैकुण्ठनाथ (नारायण) -के धाममें 
रहनेवाले (पार्ष) भी जिसकी चरणधूलि चाहते हैं, उन्हीं (श्याम)- 
के मुखकी यह सुखमय सिंहासन बनाकर उसे अपना घर बना बैठी (सदा 
मुखपर ही रहती) है। अधरामृतका पान करके इसने (सबके) कुल- 
ब्रतकों मिटा दिया। इसके न शिखा है, न जनेऊ है; फिर भी इन 
नन्दनन्दनका इसीसे प्रेम है। 

राग कल्याण 
[२०५] 
मुरली नहिं करत स्याम अधरनि तैं न्‍्यारी। 
ठाढे है एक पाँड रहत तनु त्रिभंग करत 
भरत नाद, मुरली, सुनि बस्य पुहुमि सारी॥ १॥ 
थावर चर चर थावर, जंगम जड जड जंगम, 
सरिता उलटै प्रबाह, पवन थकित भारी। 
सुनि सुनि मुनि थकित तान, स्वेद गए है पषान, 
तरु डाॉगर धावत खग मृगनि सुधि बिसारी॥ २॥ 
उकठे तरू भए पात, पाथर पै कमल जात, 
आरज पथ तज्यौ नात, ब्याकुल नर नारी। 
रीझे प्रभु सूर स्थाम, बंसी रब सुखद धाम, 
बासरहू जाम नाहिं जाति कतहुँ टारी॥३॥ 
(गोपी कह रही है--सखी !) श्यामसुन्दर वंशीको ओठोंसे (कभी) 
पृथक्‌ नहीं करते। एक चरणसे खड़े होकर शरीरको त्रिभंग बनाकर जब 
वे वंशीमें स्वर भरते हैं; तब उस ध्वनिको सुनकर सम्पूर्ण पृथ्वी वशमें 
हो जाती है। स्थिर पदार्थ (जैसे जलाशयोंका जल) गतिशील बन जाते 
हैं और गतिशील (जैसे नदियोंका जल) स्थिर हो जाते हैं; इसी प्रकार 
जड वस्तुओंमें चेतनकी भाँति प्रतिक्रिया (रोमांच आदि) होने लगती है 
और चेतन जडवत्‌ निश्चेष्ट हो जाते हैं। नदीका प्रवाह उलटा (ऊपरको) 
चलने लगता है, वायु अत्यन्त गतिहीन हो जाती है। मुनिगण बार-बार 
वंशीध्वनि सुनकर मुग्ध होते हैं, पत्थर पसीजने लगे हैं, वृक्ष और मृतक 
- पशुतक हिलने लगे और पक्षी एवं पशु अपनी सुधि भूल गये। सूखे 
वृक्षोंमें पत्ते आ गये, पत्थरोंपर कमल उग आये, ब्रजस्त्रियोंने आर्यपथ एवं 
सम्बन्धियोंको छोड़ दिया, नर-नारी सभी (प्रेमसे) व्याकुल हो गये। 
सूरदासके स्वामी श्यामसुन्दर वंशीकी सुखदायी एवं विश्रामदायक 
ध्वनिपर प्रसन्‍न हो गये। दिन-रात किसी भी समय कहीं भी उनसे 
(वंशी) हटायी नहीं जाती। 

राग सारंग 

[२०६ ] 
यह मुरली मोहिनी कहावे। 
सप्त सुरनि मधुरी कहि बानी जल थल जीव रिझाबै॥ १॥ 
उहिं रिझाए सुर असुर कपट रचि, तिन कौं बस्य करावै। 
पुट एके इत मद उत अमृत आपु अँचे अँचवाबै॥ २॥ 
याके गुन ए सब सुख पावत, हम कौं बिरह बढ़ावे। 
सूरास॒ याकी यह करनी स्यथामै नीकें भावै॥ ३॥ 

सूरदासजीके शब्दोंमें गोपियाँ कह रही हैं--(सखी!) यह मुरली 

मोहिनी कही जाती है, सातों स्वरोंसे मधुर शब्दोंमें बोलकर यह 
जलस्थलके सभी जीवोंको मुग्ध करती है। जिन्होंने (मोहिनी-अवतारमें) 
कपट करके देवता-दैत्य सबको प्रसन्‍न किया था, उनको वशमें करा देती 
है। (वह वंशी) एक ही पात्रसे इधर (हमलोगोंको तो मतवाली 
करनेवाली) सुरा और उधर (अन्य सबके लिये जीवनदायी) अमृत स्वयं 
पीकर सबको पिलाती है। इसके इस गुणसे (और) सब (तो) सुख पाते 
हैं; किंतु हम सबका यह विरह-दुःख बढ़ाती है। ऐसा तो इसका यह 
कर्म है; (किंतु किया क्या जाय?) फिर भी श्यामसुन्दरको यह अत्यन्त 
प्रिय लगती है। 

[२०७ | 
मुरली तें हरि हमैं बिसारी। 
बन की व्याधि कहा यह आई, देति सबै मिलि गारी॥ १॥ 
घर घर तें सब निठुर कराई महा अपत यह नारी। 
कहा भयौ जौ हरि मुख लागी, अपनी प्रकृति न टारीं॥२॥ 
सकुचति हो याकौं तुम काहैं, कहौ न बात उपघारी। 
नोखी सोति भई यह हम कौं, औरु नाहिं कहूँ कारी॥३॥ 
इनहू तें अरू निठुर कहावति, जो आई कुल जारी। 
सूरदास ऐसी को त्रिभुवन, जैसी यह अनखारी॥ ४॥ 

सूरदासजीके शब्दोंमें गोपियाँ कह रही हैं--(सखी!) वंशीके कारण 

श्यामने हमें भुला दिया, यह वनका रोग (यहाँ) गाँवमें कैसे आ गया? 

इस प्रकार सब मिलकर (वंशीको) गाली देती हैं। इस (वंशीरूप) 
अत्यन्त निर्लज्ज नारीने (हम) सब (गोपियों)-को अपने-अपने घरोंके 
प्रति निष्ठुर (ममताहीन) बना दिया। क्‍या हुआ जो यह श्रीकृष्णके मुँह 
लग गयी, अपना (निष्ठुर) स्वभाव (तो) इसने छोड़ा नहीं। तुमलोग 
इससे संकोच क्‍यों करती हो, (सारी) बात खोलकर क्‍यों नहीं कहतीं ? 
यह हमारे लिये अनोखी सौत हो गयी, क्या (सौत बनानेके लिये) कहीं 
और कोई नहीं थी? यह जो अपने कुलको भस्म करनेवाली आयी है, 
वह तो इन (सामान्य सौतों) से भी अत्यन्त निष्ठुर (हदयहीन) कहलाती 
है। जैसी क्रोध करनेवाली यह है, ऐसी तीनों लोकोंमें दूसरी और कौन 
हो सकती है? 
राग मारू 
[२०८ ] 
आई कुल दाहि निठुर मुरली यह माई। 
याकों रीझे गुपाल, काहूँ न लखाई॥ १॥ 
जैसी यह करनि करी, ताहि यह बड़ाई। 
कैसे बस रहत भए, यह तौ टुनहाई॥२॥ 
दिन दिन यह प्रबल होति, अधर अमृत पाई। 
मोहन कौं इहिं तो कुछ मोहिनी लगाई॥३॥ 
कबहूँ अधर, कबहूँ कर, टारत न कन्हाई। 
सूरज प्रभु कौं ता बिनु और नहिं सुहाई॥ ४॥ 
सूरदासजीके शब्दोंमें गोपी कह रही है--सखी ! अपने कुलको भस्म 
करके यह हृदयहीन वंशी (यहाँ) आ गयी है; गोपाल इसपर कब अनुरक्त 
हो गये, किसीसे देखते नहीं बना। इसने जैसे कर्म किये (उनके विषयमें 
क्या कहा जाय) तिसपर उसे यह बड़ाई! मोहन कैसे इसके वश हुए 
रहते हैं, यह (तो) जादूगरनी है। श्यामके अधरामृतकों पाकर यह 
दिनोंदिन प्रबल होती जाती है; मोहनपर तो इसने (अवश्य) कुछ मोहिनी 
डाल दी है। कभी ओठपर और कभी हाथमें कन्हाई इसे लिये रहते 
हैं, कभी पृथक्‌ नहीं करते; स्वामीको उसके बिना और कोई प्रिय 
नहीं लगता। 

राग बिलावल 
[२०९ ] 
मुरली हरि कौं आपनौ करि लीन्हौ माई। 
जोइ कहै सोई कौैं अति हरष बढ़ाई॥१॥ 
घर बन सँग लीन्हें फिरें, कहुँ करत न न्यारी। 
राधा आधा अंग है, ताहू ते प्यारी॥२॥ 
सोवबत जागत चलत हूँ, बैठत रस वासों। 
दूरि कौन सौं होइगी, लुबधे हरि जासौं॥३॥ 
अब काहे कौं झखति हो, वह भई लड़ैती। 
सूर स्थाम की भावती वह अतिहिं चढ़ैती॥४॥ 
सूरदासजीके शब्दोंमें गोपी कह रही है--सखी ! मुरलीने श्रीकृष्णको 
अपना बना लिया; (वह) जो भी कहती है, उसीको अत्यन्त हर्षित होकर 
करते हैं। घरमें और वनमें (सर्वत्र) साथ लिये घूमते हैं, कहीं भी पृथक्‌ 
नहीं करते। श्रीराधा उनका आधा अंग ही हैं, किंतु उनसे भी यह 
(अधिक) प्यारी है। सोते-जागते, चलते-बैठते (सब दशाओंमें) उसीसे 
प्रेम करते हैं; भला, जिसपर श्रीहरि इस प्रकार अनुरक्त हो रहे हैं, वह 
किससे दूर की जा सकती है। अब क्‍यों दुःखी होती हो, वह तो प्यारी हो 
गयी। वह श्यामसुन्दरकी प्रियतमा उनके चित्तपर अत्यधिक चढ़ी हुई है। 
[२१५० ] 
मुरली भई रहति लड़बौरी। 
देखति नाहिं रैनिहू बासर, कैसी लावति ढोरी॥ १॥ 
कर पै धरी अधर के आगेैं राखति ग्रीव निहोरी। 
पूरत नाद स्वाद सुख पावत, तान बजावत गौरी॥ २॥ 
आयसु लिऐं रहत ताही कौ, डारी सीस ठगोरी। 
सूर स्थाम की बुधि चतुराई, लीन्हीं सबै अँजोरी॥ ३॥ 
सूरदासजीके शब्दोंमें गोपी कह रही है--(सखी।) वंशी तो 
(मोहनके) प्यास्में पणली हुई रहती है। न रात देखती, न दिन! कैसी 
(अवर्णनीय) लगन लगाये रहती है। श्यामसुन्दर उसे हाथोंपर ओठके 
सम्मुख रख गर्दन झुकाये रहते हैं तथा उसमें स्वर भरकर उसकी 

गौरी रागकी तान छेड़ते हुए स्वाद (माधुर्य) एवं सुखका अनुभव करते 
हैं। इसने उनके सिरपर ऐसा जादू डाल दिया है कि उसकी आज्ञाका 


(सदा ही) पालन करते रहते हैं, इसने श्यामसुन्दरकी सारी बुद्धि और 
चतुरता छीन ली। 


राग गौरी 
[२११ ] 
मुरली प्रगट भई थां कैसैं। 
कहाँ हुती, कैसें धां आई, गीथे स्याम अनैसें॥ १॥ 
मातु पिता कैसे हैं याके, याकी गति मति ऐसी। 
ऐसे निठुर होहिंगे तेऊ, जैसे की यह तैसी॥ २॥ 
या तुम नाहिं सुनी हौ सजनी, याके कुल कौ धर्म। 
सूर सुनत अबहीं सुख पैहौ, करनी उत्तम कर्म॥ ३॥ 
सूरदासजीके शब्दोंमें एक गोपी कह रही है--' (सखी!) पता नहीं 
यह वंशी कैसे उत्पन्न हुई, (पहले) कहाँ थी, कैसे यहाँ आ गयी और 
श्यामसुन्दर (कैसे) अनुचित रूपमें (आवश्यकतासे अधिक) इसपर 
अनुरक्त हो गये। इसके माता-पिता कैसे हैं, जिसके कारण आचार-विचार 
ऐसा है? वे भी ऐसे ही निष्ठुर होंगे, जैसे निष्ठुर वे हैं, वैसी ही यह 
(उनकी पुत्री) है।' (इसपर दूसरी गोपी व्यंगसे बोली--) “सखी ! तुमने 
(क्या) इसके कुलधर्मको नहीं सुना? (सखियो!) इसके कर्तव्य और 
उत्तम कर्म सुनकर तुम अब भी सुख पाओगी।! 
राग भरैव 
[२१२ | 
याके गुन मैं जानति हों। 
अब तौ आइ भई हाँ मुरली, औरें नातें मानति हौं॥१॥ 
हरि की कानि करति, यह को है, कहा करौं अनुमानति हों। 
अबहीं दूरि करौं गुन कहि कैं, नेकु सकुच जिय मानति हौं॥ २॥ 
यातैं लगी रहति मुख हरि के, सुख पावत, पहिचानति हौं। 
सूरदास यह निठुर जाति की, अब मैं यासों ठानति हौं॥३॥ 

सूरदासजीके शब्दोंमें गोपी कह रही है--'(सखी!) मैं इसके गुण 
जानती हूँ, अब तो यहाँ आकर यह मुरली हो गयी है, इसलिये दूसरे 
ही (मोहनके) सम्बन्धसे इसका सम्मान करती हूँ। (मैं) श्यामसुन्दरके 
सम्बन्धका विचार करती हूँ, नहीं तो यह क्या (चीज) है, इसके सम्बन्धमें 
मुझे क्या करना चाहिये, यह मेरे ध्यानमें है। इसके गुण (दोष) कहकर 
मैं इसे अभी दूर कर दूँ--भगवान्‌के मनसे हटा दूँ; परन्तु मनमें मैं तनिक 
संकोच करती हूँ। इसीसे यह श्रीहरिके मुखसे लगी रहती है कि वे इससे 
सुख पाते (प्रसन्न होते हैं), यह मैं पहचानती हूँ। किंतु यह तो निष्ठुर 
जातिकी है (हमपर तनिक भी दया नहीं करती); इसलिये अब मैं इससे 
झगड़ा प्रारम्भ करती हूँ।' 

राग नट 
[२१३ ] 

सुनौ री मुरली की उतपत्ति। 
बन मैं रहति, बाँस कुल याकौ, यह तौ याकी जत्ति॥१॥ 
जलधर पिता, धरनि है माता, अवगुन कहां उधारि। 
बनहू तें याकौ घर न्यारो, निपटे जहाँ उजारि॥ २॥ 
एक तैं एक गुनन हैं पूरे मातु, पिता औ आपु। 
नहिं जानिए कौन फल प्रगट्यौ अतिहीं कृपा प्रतापु॥३॥ 
विषैवासिन पर काज न जानें, याके कुल कौ धर्म। 
सुनौ सूर मेघनि की करनी, औ धरनी के कर्म॥४॥ 

सूरदासजीके शब्दोंमें गोपी कह रही है--(सखियो!) इस मुरलीकी 
उत्पत्ति सुनो। यह वनमें रहती है, इसका कुल बाँसका है, यह तो हुई 
इसकी जाति। मेघ इसके पिता हैं और पृथ्वी माता है। अब (इन सबके) 
दोष प्रकट करके बतलाती हूँ। वनसे भी पृथक्‌ जहाँ अत्यन्त उजाड़ स्थान 
है, वहाँ इसका घर है। इसके माता-पिता और यह स्वयं एक-से-एक 
गुणों (दोषों )-में पूरे (पारंगत) हैं; पता नहीं किस (देवता)-की अत्यन्त 
कृपा और प्रतापसे यह फल प्रकट हुआ (कि यह वंशी बनी) | यह तो 
विषका निवास है, दूसरेका कार्य (उपकार करना) जानती ही नहीं, यही 
इसके कुलका धर्म है। अब मेघोंकी करनी तथा पृथ्वीके कर्म (जो इसके 
पिता-माता हैं) सुनो। 

राग गौरी 

[२१४ ] 
सुनौ सखी! याके कुल धर्म। 
तैसोइ पिता, मातु तैसी, अब देखौ, इनके कर्म॥ १॥ 
वे बरषत धरनी संपूरन,, सर सरिता अवगाह। 
चातक सदा निरास रहत है एक बूँद की चाह॥२॥ 
धरनी जनम देति सबही कौ, आपुन सदा कुमारी। 
उपजत फिरि ताही मैं बिनसत, छोभ न कहुँ महतारी॥३॥ 
ता कुल मैं यह कन्या उपजी, याके गुनन सुनाऊँ। 
सूर सुनत सुख होइ तुम्हारें, में कहि कैं सुख पाऊँ॥४॥ 

सूरदासजीके शब्दोंमें गोपी कह रही है--संखी! इस (वंशी)-के 

कुलके धर्म सुनो। (जैसी यह है,) वैसे ही इसके पिता हैं और वैसी 
ही माता है, अब इनके कर्म भी देखो। वे (इसके पिता मेघ) अथाह 
सरोवरों और नदियों (ही नहीं) सम्पूर्ण पृथ्वीपर समझ-बूझकर वर्षा करते 
हैं; किंतु एक बूँदकी कामना करनेवाला चातक उससे सदा निराश रहता 
है (उसे वे एक बूँद भी जल नहीं देते)। पृथ्वी (जो इसकी माता है) 
सभीको जन्म देती है, यद्यपि वह स्वयं सदा अविवाहिता है और जो उससे 
उत्पन्न होते हैं, वे फिर उसीमें नष्ट हो जाते हैं; किंतु माताको इसका 
कुछ भी दुःख नहीं होता। उसी कुलमें यह कन्या (वंशी) उत्पन्न हुई, 
अब इसके गुणोंको (भी) सुनाती हूँ, जिन्हें सुनकर तुम्हें आनन्द होगा 
और मैं भी कहकर सुख प्राप्त करूँगी। 

राग जैतश्री 

[२१५ ] 
मात पिता गुन कहा बुझाई। 
अब याहू के गुन सुनि लीजे, जातैं सत्रवन सिराई॥ १॥ 
उनके वे गुन, निठुर कहावत, मुरली के गुन देखौ। 
तब याकौ तुम औगुन मानो, जब कछु अचरज पेखौ॥२॥ 
जा कुल मैं उपजी, ता कुल कौ जारि करति है छार। 
तन ही तन मैं अगिनि प्रकासति, ऐसी याकी झार॥३॥ 


१९२ श्रीकृष्ण-माधुरी 


यह जौ स्थाम सुनैं सत्रवननि भरि, कर तेैं दैहैं डारि। 
'सूरदास' प्रभु धोखें याकों राखत अधरनि धारि॥४॥ 

सूरदासजीके शब्दोंमें गोपी कह रही है--(सखी!) इस (वंशी)-के 
माता-पिताके गुण तो मैंने समझाकर कह दिये, अब इसके भी गुण सुन 
लो, जिससे कान शीतल हो जायँ। उनके वे गुण हैं (जिनका) मैं अभी- 
अभी उल्लेख कर चुकी हूँ (और) जिनके कारण वे निष्ठर कहलाते 
हैं। अब मुरलीके गुण देखो; जब उनमें तुम्हें कुछ अनोखापन दिखायी 
पड़े, तब तुम इसके दोष मानना (नहीं तो अपने कुलके अनुसार निष्ठरता 
यह करे, इसमें आश्चर्य क्या)। जिस कुलमें यह उत्पन्न हुई है, उस 
कुल (बाँस)-को जलाकर भस्म कर देती है; क्योंकि इसकी ज्वाला ऐसी 
है कि (परस्पर शरीरोंकी रगड़से) अपने देहसे देहमें अग्नि प्रकट कर 
देती है। यदि श्यामसुन्दर कानभर (ध्यानपूर्वक) यह बात सुन लें तो इसे 
हाथसे फेंक देंगे; क्योंकि हमारे स्वामी (तो) धोखेसे (न जाननेके कारण) 
इसको ओटठोंपर रखे रहते हैं। 

राग नट 
[२१६ ] 

यह मुरली सखि! ऐसी है। 
रीझे स्थाम बात सुनि मीठी, नहिं जानत यह नैसी है॥१॥ 
देखो याके भेद सखी री, कैसें मन दै पैसी है। 
हम पै रहति भौंह सतराएं, चतुर चतुरई जैसी है॥२॥ 
वै गुन रहति चुराएँ हरि सौं, देखो ऐसी गैसी है। 
सुनौ सूर बैरनि भट्ट हम कौं, प्रगट सौति ह्लै वैसी है॥३॥ 

सूरदासजीके शब्दोंमें गोपी कह रही है--सखी! यह मुरली ऐसी है, 
(जैसा मैं कह चुकी हूँ) श्यामसुन्दर इसका मीठा शब्द सुनकर इसपर 
रीझ गये; वे यह नहीं जानते कि यह बहुत बुरी है। सखी ! इसका रहस्य 
तो देखो, किस प्रकार अपना चित्त देकर (संयत होकर) ब्रजमें घुस आयी 
है; (और अब) हमपर भौंह चढ़ाये (रुष्ट) ही रहती है, बुद्धिमानोंकी 
चतुराईके समान यह चतुर है। देखो तो, यह ऐसी घाघ (रहस्य छिपानेमें 

निपुण) है कि अपने वे गुण (स्वकुल-दाहादि) हरिसे छिपाये रहती है। 
सुनो! हमारे लिये तो यह शत्रु होकर प्रत्यक्ष ही सौत बनकर बैठी है। 
[२१७] 

यह तौ भली उपजी नाहिं। 

निदरि बैसी सौति है कैं, देखि देखि रिसाहिं॥१॥ 

कहा याकौ सकुच मानति, कहौ बात सुनाइ। 

तबहिं बस करि लियौ हरि कौं, हम सबनि बिसराह॥ २॥ 

प्रबल पावस सरद, ग्रीषम कियौ तप तनु गारि। 

तिन्हें तू लै आप बैसी, प्रानपति बनवारि॥३॥ 

जो भई सो भई अब यह छांड़ि दै रस बाद। 

सूर प्रभु कें अधर लगि लगि कहा बोलति नाद॥ ४॥ 

सूरदासजीके शब्दोंमें गोपियाँ कह रही हैं--(सखी!) यह (वंशी) 
अच्छी उत्पन्न नहीं हुई (इसका आना अच्छा नहीं हुआ); हमलोगोंका 
निरादर करके सौत बन बैठी। अब उसे देख-देखकर हम रुष्ट हो रही 
(कुढ़ रही) हैं। इसका संकोच क्‍यों मानती हो, बात सुनाकर (इसका 
रहस्य) कह दो। (जबसे) यह आयी, तभीसे इसने हरिको वशमें कर 
लिया और हम सबोंको भुलवा (त्याग करवा) दिया। (फिर बाँसुरीको 
सम्बोधन करके कहने लगीं--) अरी वंशी! हमने भारी वर्षामें, शीत- 
ऋतुमें तथा गर्मीमें शरीर गलाकर (जिनके लिये) तपस्या की, हमारे उन 
प्राणपति वनमालीको तू स्वयं ले बैठी (तूनें उनपर अधिकार कर लिया)। 
जो हुआ, सो हुआ; अब यह प्रेम-कलह छोड़ दे, हमारे स्वामीके ओठोंसे 
लग-लगकर (झगड़ा बढ़ानेके लिये) व्यर्थ शब्द क्‍यों बोलती है। 

राग कान्हरा 
[२१८ ] 

ऐसे कहौ निदरि मुरली सौं, कृपा करो, अब बहुत भई। 
सकुचें नहीं बनत री माई, घर घर करिहो दई दई॥९१॥ 
देखति नाहिं चतुरई वाकी, मुँह पाऐं ज्यों फूलि गई। 
अधर सुधा सरबस जु हमारा, सो याकौं सब लूट भई॥२॥ 

ओछी जाति डोम के घर की, कहा मंत्र करि हरि बसई। 
सूरदास प्रभु बड़े कहावत, ऐसी कौं धरि अधर लई॥३॥ 

सूरदासजीके शब्दोंमें गोपी कह रही है--(सखी !) वंशीका अनादर 
करके उससे इस प्रकार कहो कि 'अब कृपा करो, बहुत (धाँधली) हो 
गयी।” सखी! संकोच करनेसे काम नहीं चलता, फिर अपने-अपने घर 
'हा दैव! हा दैव!” करोगी। उस (वंशी) की चतुरता नहीं देखती हो, 
(मोहनका) मुख (रुख-मर्जी) पाकर जैसे फूल गयी है; (उनका) 
अधरामृत जो हमारा सर्वस्व है, वह इसके लिये सब-का-सब लूटनेकी 
वस्तु हो गयी। यह चाण्डालके घरकी (बनी) जातिकी ओछी (तुच्छ) 
है, पता नहीं, क्या (जादू) करके इसने हरिको वशमें कर लिया, स्वामी 
इसीलिये महान्‌ कहे जाते हैं कि ऐसी (निकृष्ट वंशी)-को भी उन्होंने 
ओठपर रख लिया। 

राग बिहागरौ 
[२१९ ] 

याकी जाति स्याम नहिं जानी। 
बिन बूझें, बिनही अनुमानें, करि बैठे पटरानी॥१॥ 
बारहिं बार लेत आलिंगन, सुनि सुनि मधुरी बानी। 
गाँठउ न ठाँउ बाँस बंसी कौ, जाइ कहाँ तें आनी॥२॥ 
जिनि कुल दाहत बिलेंब न कीन्हो, कौन धरम ठहरानी। 
सुनौ सूर यह करनी, यह सुख जात न कछू बखानी॥ ३॥ 

सूरदासजीके शब्दोंमें गोपी कह रही है--(सखी !) श्यामसुन्दरने इस 
(वंशी)-की जाति नहीं जानी, बिना समझे, बिना अनुमान (विचार) किये 
इसे पटरानी बना बैठे। इसकी मधुर ध्वनि बार-बार सुनकर इसे हृदयसे 
लगाते हैं। इस बाँसकी वंशीका न तो (कोई) गाँव है न स्थान है; पता 
नहीं कहाँसे जाकर (वे इसे) ले आये हैं। जिसने अपने कुल (बाँस)- 
को जलानेमें देर नहीं की, वह किस धर्मपर स्थिर रह सकती है। सुनो, 
इसका यह (कुलनाशक) कर्म और यह (मोहनकी प्रिया होनेका) आनन्द 
कुछ वर्णन नहीं किया जाता। 

राग केदारौ 
[२२० ] 
मुरली अपने सुख कौ धाई। 
सुंदर स्याम प्रबीन कहावत, कहाँ. गई चतुराई॥१॥ 
यह देखें मन समुझि आपने, दाहि कुलै जो आई। 
तातें सिद्धि कहा पुनि है है, जाके ये गुन माई॥२॥ 
जो अपने स्वारथ कौं धावै, तातें कौन भलाई। 
सूर स्थाम के अधर सुधा कौं ब्याकुल आई धाई॥३॥ 
सूरदासजीके शब्दोंमें गोपी कह रही है--(सखी !) वंशी अपने (ही) 
सुखके लिये भागकर आयी, किंतु श्यामसुन्दर तो चतुर कहे जाते हैं, 
उनकी चतुरता कहाँ चली गयी। वे अपने मनमें यह तो समझकर देखें 
कि जो अपने कुलको ही भस्म करके आयी है, उससे फिर कौन-सा 
कार्य सिद्ध होगा। सखी! जिसके ऐसे गुण (दोष) हैं, जो अपने ही 
स्वार्थकी सिद्धिके लिये दौड़ता है, उससे किसीका क्‍या भला होना है। 
यह (वंशी) तो श्यामसुन्दके अधरामृत (पान-) के लिये ही व्याकुल 
होकर दौड़ी आयी है। 
राग धनाश्री 
[२२१ ] 
मुरली आपु स्वारथिनि नारि। 
ताकी हरि प्रतीति मानत हैं, जीति न जानत हारि॥ १॥ 
ऐसे बस्य भए हरि वाके, कहा ठगौरी डारि। 
लूटत है अधरनि कौ अमृत, खात देति है ढारि॥२॥ 
को बकि मरै, बनी है जोरी, तृन तोरति हों वारि। 
सूर स्याम कौं भले कहति हों, देठँँ कहा अब गारि॥ ३॥ 
सूरदासजीके शब्दोंमें गोपी कह रही है--(सखी !) बंशी तो अपने 
ही स्वार्थकों देखनेवाली स्त्री है। श्रीहरि उसका विश्वास करते हैं; 
न (अपनी) विजय समझते हैं न पराजय (यह नहीं देखते कि वंशीको 
अपनानेमें उनकी हार होगी या जीत) । पता नहीं उसने कया जादू कर 
दिया कि श्याम उसके इस प्रकार वशमें हो गये। वह उनके अधरामृतको 

है। कौन बकवाद करके मरे, (मोहन और मुरलीकी) यह अच्छी जोड़ी 
सजी है। तिनके तोड़कर हम इसपर न्योछावर करती हैं, श्यामसुन्दरको 
तो मैं अच्छा ही कहती हूँ, अब उन्हें गाली कया दूँ (उनकी निन्‍्दा 
क्या करूँ)। 

राग सोरठा 

[२२२ | 
हम तप करि तन गासरतरौ जाकौं। 
सो फल तुरत मुरलिया पायौ, करी कृपा हरि ताकौं॥१॥ 
कपटी, कुटिल और नहिं कोई, जैसे हैं ब्रजराज। 
जो सनमुख सो बिमुख कहावै, विमुख करै सुख राज॥२॥ 
बूझी बात नंद नंदन की, मुरली के रस पागे। 
सूर अधर रस आहि हमारौ, ताकों बकसन लागे॥ ३॥ 

सूरदासजीके शब्दोंमें गोपियाँ कह रही हैं--(सखी!) हम सबने 
जिसके लिये तपस्या करके अपना शरीर गला दिया, वह फल वंशीने 
तुरन्त (बिना श्रमके) पा लिया, श्रीकृष्णे उसपर कृपा कर दी। ये 
ब्रजराज जैसे कपटी और कुटिल हैं, वैसा दूसरा कोई नहीं। जो उनके 
अनुकूल होता है, वह तो प्रतिकूल कहा जाता है और जो प्रतिकूल है, 
वह सुखपूर्वक राज्य करता है। नन्दनन्दनकी बात (रहस्य) हमने समझ 
ली, वे वंशीके प्रेममें निमग्न हो गये हैं। उनका अधररस जो हमारा 
(स्वत्व) है, उसे (वंशीको) उपहारमें देने लगे हैं। 
राग रामकली 

[२२३ ] 
मुरली हम सौं बैर दृढ़ायौ। 
चली निपट इतराइ, नेकुहीं हरि अधरनि परसायौ॥१॥ 
फूली फिरति स्थाम कर बैठी, अतिहीं गरब बढ़ायौ। 
ज्यों निधनी धन पाइ अचानक नैन अकास चढ़ायौ॥२॥ 
सूर स्यथाम देखत सिहात हैं, ताकों गाइ रिझायौ। 
त्रिभुवन पति, श्रीपति जे कहावत, तिन मुरली बस पायौ॥ ३॥ 

सूरदासजीके शब्दोंमें गोपियाँ कह रही हैं--(सखी !) मुरलीने हमसे 
पक्की शत्रुता कर ली है। श्यामने (इसे) तनिक-सा ओठोंका स्पर्श करा 
दिया, इसीसे (यह) बहुत ही इठलाकर (गर्वमें भरकर) चलने लगी। 
श्यामसुन्दरके हाथपर बैठी फूली फिरती है, अत्यन्त अभिमान बढ़ा लिया 
है--ठीक उसी प्रकार जैसे कंगाल व्यक्ति अचानक धन पाकर आकाशकी 
ओर नेत्र चढ़ा लेता (दूसरे किसीकी ओर देखतातक नहीं) है। जिन 
श्यामसुन्दरको देखकर (हम) प्रसन्न होती हैं, उनको गाकर इसने प्रसन्न 
कर लिया है। जो त्रिभुवनके स्वामी श्रीलक्ष्मीनाथ (शोभाके समूह) कहे 
जाते हैं, उन्हें (तुच्छ) वंशीके वशमें पाया। 
राग नट 
[२२४ ] 
मुरली अति चली इतराइ। 
अछै निधि जिनि लूटि पाईं, क्‍यों नहीं सतराइ॥ १॥ 
आदि जौ यह बड़ी होती, चलति सीस नवाइ। 
सबनि कौ लैं संग चलती, दौरि मिलती आइ॥ २॥ 
बाँस तें उतपत्ति जाकी, कहा बुधि ठहराइ। 
सूर प्रभु ता बस्य जेसें, रहे तनु बिसराइ॥ ३॥ 
सूरदासजीके शब्दोंमें गोपी कह रही है--(सखी!) वंशी अत्यन्त 
गर्विष्ठ हो चली है। (मोहनके अधरामृतके समान) अक्षय निधि जिसे 
लूटमें (बिना श्रमके) मिल गयी हो, वह अहंकार क्‍यों न करे। यदि यह 
पहलेसे (ही) महान्‌ होती तो मस्तक झुकाकर (नप्रतासे) चलती, (हम) 
सबोंको साथ लेकर चलती, हमसे दौड़कर आ मिलती; किंतु जिसकी 
उत्पत्ति ही बाँससे हुई हो, उसमें समझदारी कहाँ टिके। हमारे स्वामी तो 
उसके ऐसे वशमें हो गये हैं कि अपने शरीरकी (भी) सुधि भूल गये हैं। 
राग बिहागरौ 
[२२५ |] 
स्याम सुहागिनी मुरली। 
भेद नाना करति, हरषति, उन हरषि उर ली॥१॥ 


९८ अकृणनआधय ->-- 
ं सुर ली। 
सदा तासौं रहत पागे, मंद मधु 
, रहति जहीं दुरली॥ २॥ 
शैनि बासर टरति नाहीं, मजा जो 


सूर आरज पंथ बिसरबौ, भवन डर गुर ली॥३॥ 
(गोषी कहती है--सखी !) वंशी श्यामसुन्दरकी लाड़िली है, अनेक 
प्रकारके भेद (अलगाव) उत्पन्न करती प्रसन्‍न होती है और उन्होंने 
(मोहनने) प्रसन्‍ होकर उसे हृदयसे लगा लिया है। वे सदा उसके प्रेममें 
निमग्न रहते हैं, (उसमें) मन्द मधुर स्वर दा (भरा) करते हू यह 
यहाँ (जिन हाथों एवं होठोंमें) छिपी रहती है, वहाँसे रात-दिन हटती नहीं 
(सदा बनी रहती है)। ब्रजपुरकी स्त्रियाँ व्याकुल होकर उसके चरित 
(काम) देखती हैं।सूरदासजी कहते हैं-उन्हें आर्यपथ, घर तथा 
गुरुजनोंका भय (भी) भूल गया है। 
राग केदारौ 
[२२६ ] 
मुरली एते पै अति प्यारी। 
जद्यपि नाना भाँति नचावति, सुख पावत गिरिधारी॥ १॥ 
रहत हजूर एक पग ठाढ़े, मानत हैं अति त्रास। 
कर तैं कबहुँ नेक नहिं टारत, सदा रहत ता पास॥ २॥ 
बारंबार देति आयसु, हरि पै राखति अधिकार। 
सूर स्थाम कौों अपबस कीन्हो, रहत रही बन झार॥ ३॥ 
(गोपी कहती है--) वंशी इतनेपर भी हरिको अत्यधिक प्यारी है। 
यद्यपि वह मोहनको अनेक प्रकारसे नचाती है, फिर भी उससे 
गिरिधारीलाल सुख ही पाते हैं। (स्वयं) सरकार एक पैरसे खड़े रहते 
हुए भी उसका अत्यन्त भय मानते हैं; (वे उसे) हाथसे कभी तनिक 
भी हटाते नहीं सदा उसके पास रहते हैं। (वह भी) श्यामसुन्दरपर अपना 
अधिकार ( प्रभुत्व) रखती, बार-बार उन्हें आज्ञा देती है। सूरदासजी कहते 
है कि यह वंशी पहले तो वनकी झाड़ियोंमें (कहीं) रहती थी, किंतु अर 
श्यामसुन्दरको इसने अपने वशमें कर लिया है। 

राग गौरी 
[२२७] 
मुरली स्थामै मूँढ़ चढ़ाई। 
बारंबार अधर धरि याकौं काहें गरब कराई॥१॥ 
तब तैं गनति नाहिं यह काहू, जब तैं उन मुँह लाई। 
ना जानिए और का करि है, देखति नाहिं भलाई॥ २॥ 
अपने बस्य किए नँद नंदन, बैरिनि हम कहूँ आई। 
सूरज प्रभु एते पै माई! मानत बहुत बड़ाई॥ ३॥ 
सूरदासजीके शब्दोंमें गोपी कह रही है--(सखी !) श्यामसुन्दरने ही 
वंशीको सिर चढ़ाया है, (न जाने) बार-बार इसे अधरोंपर रखकर 
(उन्होंने) क्यों इसके अहंकारको बढ़ाया। जबसे उन्होंने इसे मुँह लगाया, 
तबसे यह किसीको (कुछ) गिनती ही नहीं। पता नहीं (आगे) यह और 
क्या करेगी; (वह हमलोगोंका) भला तो सोचती नहीं। यह हमारे लिये 
शत्रु बनकर आयी है और नन्दनन्दनको (इसने) अपने वशमें कर लिया 
है। सखी! इतनेपर भी हमारे स्वामी इसका बहुत सम्मान करते हैं। 
राग नट 
[२२८ ] 
बड़े की मानिए जो कानि। 
कहा ओछे की बड़ाई, जाहि ओछी बानि॥१॥ 
बड़ौ निदे नाहि. काहू, ओछोई . इतराइ। 
नीर नारी नीचे ही कौं चले जेसें धाइ॥२॥ 
रही बन मैं, घर ल्‍याए महा बुरी बलाइ। 
निदरि कैं यह सबनि वैसी, सौति उपजी आइ॥३॥ 
दिनें दिन अधिकार बाढ़यो, आगे रहत कन्हाइ। 
सूरदास उपाधि बिधना कहा रची बनाइ॥४॥ 
सूरदासजीके शब्दोंमें गोपी कह रही है--(सखी!) कोई बड़ा 
आदरणीय हो तो उसका संकोच भी माना जाय; (किंतु) जिसका स्वभाव 
(ही) ओछा (नीच) हो, उस तुच्छका क्‍या बड़प्पन (आदर)। जो बड़ा 
होता है, वह किसीका अनादर नहीं करता, नीच ही इतराता (गर्व करता) 

है, जैसे नालीका पानी नीचेकी ओर ही दौड़ता (वेगसे बहता) चलता 
है। वनमें रहती हुई वंशीरूपी इस अत्यन्त बुरी आपत्तिको मोहन घर ले 
आये और यह (हम) सबोंका अनादर करके बैठ गयी एवं आकर सौत 
बन गयी। कन्हाई (इसे) अंगसे लगाये रहते हैं, इसलिये दिनोंदिन 
(क्रमशः) (इसका) अधिकार बढ़ता गया। पता नहीं ब्रह्माने यह कौन- 
सी उपाधि (विपत्ति) सँवारकर रच दी। 
राग गौरी 
[२२९ ] 
मुरली हमैं उपाधि भई। 
नंद नंदन हम सबनि भुलाईं, उपजी कहा दई॥१॥ 
कैसें अब यह दूरि होति है, नोखी मिली नई। 
देखो री संबंध पाछिलो, घर बिष बेलि बई॥२॥ 
जारें जरै न काटें सूखे, है गई अमृतमई। 
सूर स्यथाम भरुहाई याकौं ब्रज मैं आनि छई॥३॥ 
सूरदासजीके शब्दोंमें गोपी कह रही है--(सखी!) वंशी हमारे लिये 
विपत्ति हो गयी। हा दैव! पता नहीं, यह कैसी प्रकट हुई कि नन्दनन्दनने 
(इसे पाकर) हम सबको भुला दिया। यह तो (सर्वथा) नयी और अनोखी 
बला (हमें) प्राप्त हुई है, अब कैसे यह दूर हो सकती है। सखी! इसका 
पिछला सम्बन्ध (उत्पत्ति) देखो, घरमें ही इसने विषकी लता बो दी है। 
न तो अब (यह) जलानेसे जलेगी और न काटनेसे सूखेगी। [ मोहनका 
अधरामृत पीकर] अमर हो गयी है। श्यामसुन्दरने (ही) इसे बढ़ावा 
दिया है जिससे यह ब्रजमें आकर छा गयी है। 
[२३० ] 
दिन दिन मुरली ढीठि भई। 
रहति रही बन झार पात मैं, सो भइ सुधामई॥ १॥ 
प्रगटे भाग सुहागिनि हरि की, अनुरागी हरि ताके। 
धनि धनि बंसी भए रहत हैं, स्थाम सुँदर बस जाके ॥ २॥ 
वाकौ भाग सुहाग साँचिलौ, नेक नाहिं सँग त्यागत। 
सूर स्थाम राजा, वह रानी, वाके सरि को लागत॥ ३॥ 

सूरदासजीके शब्दोंमें गोपी कह रही है--(सखी!) मुरली दिनोंदिन 
(उत्तरोत्तर) ढीठ होती जा रही है। जो पहले बनकी झाड़ी-पत्तोंमें रहती 
थी, वही अब अमृतमयी हो गयी। प्रत्यक्ष ही यह श्रीकृष्णके सौभाग्य 
(प्रेम) ःको पाकर बड़भागिनी हो गयी है और श्रीकृष्ण इसके प्रेमी हैं; 
यह वंशी परम धन्य है, जिसके श्यामसुन्दर वश हुए रहते हैं। उसीका 
भाग्य और सुहाग सच्चा है; क्योंकि मोहन तनिक भी (उसका) साथ नहीं 
छोड़ते। श्यामसुन्दर राजा (उसके प्रियतम) हैं और वह रानी; भला, 
उसकी बराबरी कौन कर सकता है। 


राग अढ़ानो 
[२३१] 

मुरली की सरि कौन करै। 

नंद नँदन त्रिभुवन पति नागर, सो जो बस्य करै॥ १॥ 

जबहीं जब मन आवत तब तब, अधरनि पान करै। 

रहत स्थाम आधीन सदाईं, आयसु तिनहि करै॥ २॥ 

ऐसी भई मोहिनी माई, मोहन मोह करै। 

सुनौ सूर याके गुन ऐसे, ऐसी करनि करै॥३॥ 

सूरदासजीके शब्दोंमें गोपी कह रही है--(सखी!) वंशीकी बराबरी 
कौन कर सकता है, जिसने त्रिभुवनके स्वामी परम चतुर इन नन्दनन्दनको 
वशमें कर लिया है। जब-जब उसके मनमें आता है, तभी-तभी (यह 
मोहनके) अधर (रस)-का पान करती है; श्याम सदा ही उसके वशमें 
रहते हैं और वह उन्हें आज्ञा (तक) दे डालती है। सखी! यह ऐसी 
मोहिनी हो गयी है कि (त्रिभुवनको मोहनेवाले) श्रीकृष्णको भी मोहित 
कर लेती है। सुनो, इसके ऐसे गुण हैं और ऐसे कर्म यह करती है। 

राग केदारौ 
[२३२ ] 

मुरली मोहिनी अब भई। 
करी जु करनि देव दनुजनि प्रति, वह निधि फेरि ठई॥१॥ 
उन पयनिधि, हम ब्रज सागर मथि पाई पियुष नई। 
अधर सुधा हरि बदन इंदु की इहिं छलि छीनि लईं॥ २॥ 

आपु अँचै, अँचवाइ सप्त सुर कीन्हे दिग बिजई। 
एके पुट उत अमृत सूर, इत मदिरा मदन मई॥ ३॥ 

सूरदासजीके शब्दोंमें गोपी कह रही है--(सखी!) मुरली अब 
मोहिनी हो गयी है। (मोहिनी अवतारमें हमारे श्यामसुन्दरने) देवताओं 
तथा असुरोंके साथ जो कर्म (व्यवहार) किया था, वही पद्धति दूसरी 
बार (इसके द्वारा) अपनायी गयी है। उन्होंने (देवता तथा असुरोंने) 
क्षीरसमुद्रका और हमने व्रजरूपी सागरका मन्थन करके (श्यामके 
अधरामृतके रूपमें) नवीन अमृत पाया, किंतु हरिके चन्द्रमुखका 
अधरामृत (जैसे मोहिनीने असुरोंस छल करके अमृत ले लिया था, 
वैसे ही) छल करके इसने (हमसे) छीन लिया। (इसने उसे) स्वयं 
पीकर और (षड्ज आदि) सातों स्वरोंकों पिलाकर उन्हें दिग्विजयी बना 
दिया। (जैसे-जैसे मोहिनीने देवताओंको सुधा और दानवोंको सुरा पिलायी 
थी, वैसे ही) एक ही (अपने छिद्ररूपी) पात्रसे यह उधर (अपनी ओर) 
तो अमृत और इधर (हम सबकी ओर) काममयी मदिरा बाँटती है। 

राग गौरी 
[२३३ ] 

मुरलिया अपनौ काज कियौ। 
आपुन लूटति अधर सुधा हरि, हम कौं दूरि कियौ॥१॥ 
नंद नंदन बस भए बचन सुनि, तिन्‍्हें बिमोह कियौ। 
स्थावर चर, जंगम जड़ कीन्हे, मदन बिमोह कियौ॥२॥ 
जाकी दसा रही नहिं वाही, सबही चकित कियौ। 
सूरदास प्रभु चतुर सिरोमनि, तिन कौं हाथ लियौ॥३॥ 

सूरदासजीके शब्दोंमें गोपी कह रही है--(सखी!) वंशीने अपना 
काम बना लिया; (वह) स्वयं तो श्रीकृष्फाा अधरामृत लूटती है और 
हम सबको (इसने) दूर हटा दिया। नन्दनन्दन (इसका) आलाप सुनकर 
इसके वश हो गये, उन्हें (इसने) भली प्रकार मोहित कर लिया। स्थावर 
(जड) पदार्थोको इसने चल (चलनेवाला) और जंगम (चलनेवालों) - 
को जड बना दिया तथा कामदेवको भी विमुग्ध कर दिया। किसीकी भी 
अपनी स्वाभाविक दशा नहीं रह गयी, सभीको इसने आश्चर्यमें 

394 । हमारे स्वामी (तो) चतुर-शिरोमणि हैं, किंतु उन्हें भी इसने 
वशमें कर लिया। 
[२३४] 

मुरलिया स्यामै और कियौ। 
औरै दसा, और मति है गई, और बिबेक हियौ॥१॥ 
तब तैं निदुर भए हरि हम सौं, जब तें हाथ लईं। 
निसि दिन हम उन संगें रहतीं, मनु है गईं नई॥२॥ 
इहिं और करि डारे भारे, हम कॉ दूरि करी। 
घर की बन, बन की घर कीन्ही, सूर सुजान हरी॥३॥ 

सूरदासजीके शब्दोंमें गोपी कह रही है--(सखी!) वंशीने श्यामको 
कुछ दूसरा ही बना दिया; उनकी और ही दशा, भिन्‍न बुद्धि और हृदयका 
विचार भी कुछ भिन्‍न ही हो गया। जबसे (उन्होंने) इस (वंशी)-को 
हाथमें लिया, तभीसे श्रीकृष्ण हमारे प्रति निष्ठुर हो गये, जो हम रात- 
दिन (सदा) उनके साथ ही रहती थीं, मानो (अब उनके लिये) नवीन 
(अपरिचित) हो गयीं। हम (सब)-को दूर करके इस (वंशी)-ने उन्हें 
अत्यन्त भिन्‍न बना दिया। चतुर श्याम-सुन्दरने जो घर (उन) की थीं 
(उन सबको) तो वनकी (अपरिचिता) बना दिया और (जो) वनकी 
(वंशी) थी उसे घरकी (प्रिया) बना लिया। 

राग कल्यान 
[२३५ ] 

सजनी, स्याम सदाई ऐसे। 
एक अंग की प्रीति हमारी, वे जैसे के तैसे॥१॥ 
ज्यों चकोर चंदा कौं चाहे, चंदा नेक न मानै। 
जल के तीर मीन तन त्यागे, नीर निठुर नहिं जानै॥२॥ 
ज्यों पतंग उड़ि परै ज्योति तकि, वा्क नेक न भाऐं। 
चातक रटि रटि जनम गँवावै, जल वे डारत खाऐं॥ ३॥ 
इनहू तें निरदई बड़े वे, तैसिएे मुरली पाई। 
सूर सस्‍्यथाम जैसे, तैसी वह भली बनी अब माई॥४॥ 

सूरदासजीके शब्दोंमें गोपी कह रही है--सखी! श्याम सदासे ऐसे 

ही (निष्ठुर) हैं, हमारा प्रेम तो एकांगी (वे भी प्रेम करें तो हम प्रेम करें-- 
इस भावसे निरपेक्ष) हैं; वे तो जैसे पहले थे, वैसे ही (अब) हैं। जैसे चकोर 
चन्द्रमाको चाहता है, किंतु चन्द्रमा तनिक भी उसका आदर नहीं करता; जैसे 
जलके किनारे ही मछली (जलके वियोगमें) शरीर छोड़ देती (मर जाती) 
है, किंतु निष्ठुर पानी (उसकी पीड़ाका) तनिक भी अनुभव नहीं करता; 
जैसे फतिंगा दीपककी लौको देखकर उसमें उड़कर पड़ता है (और जल 
जाता है), किंतु उस लौको तनिक भी उससे प्रेम नहीं; जैसे चातक 
रटता-रटता (मेघोंको पुकारता हुआ, उनसे याचना करता हुआ) पूरा जीवन 
नष्ट कर देता है, किंतु वे (मेघ उसके मुखमें डालनेके बदले) जलको 
समुद्र आदिपर गिरा देते हैं (उपयुक्त स्थानपर नहीं बरसते) | इन सबसे भी 
ये (श्याम) अधिक निर्दय हैं और वैसी ही (निर्दय) मुरली इन्होंने पायी 
है। जैसे श्याम हैं, वैसी ही वह (वंशी) है; सखी अब अच्छी (जोड़ी) बनी 
है (हमारे लिये कोई आशा ही नहीं रही)। 
राग रामकली 
[२३६ ] 

मुरली कौ मन हरि सौं मान्यौ। 
हरि कौ मन मुरली सौं मिलि गयौ, जैसें पय औ पॉँन्‍्यौ॥१॥ 
जैसँ चोर चोर सौं रातै, ठग ठग एके जानि। 
कुटिल कुटिल मिलि चलैं एक है, दुहुनि बनी पहिचानि॥२॥ 
ए बन बन नित धेनु चरावत, वह बनही की आहि। 
सूर गढ़ी जोरी बिधना की, जैसी तैसी ताहि॥३॥ 

सूरदासजीके शब्दोंमें गोपी कह रही है--(सखी!) वंशीका मन 
श्रीकृष्णसे संतुष्ट हो गया है और श्रीकृष्णका मन वंशीसे उसी प्रकार मिल 
गया है, जैसे दूध और पानी परस्पर मिल जाते हैं। जैसे चोर चोरसे प्रेम 
करता है, ठग-ठग (भी) एक ही समझने चाहिये तथा दो कुटिल व्यक्ति 
एक-दूसरेसे मेल करके (एक होकर) चलते हैं, उसी प्रकार इन दोनों 
(श्याम और वंशी)-में भी पहचान (मित्रता) हो गयी है। ये नित्य वन- 
वन घूमकर गायें चराते हैं और वह (तो) वनकी है ही। ब्रह्माने जैसेके 
लिये वैसी ही (सुन्दर) जोड़ी बना दी है। 

राग धनाश्री 
[२३७] 

काहें न मुरली सौं हरि जोरैं। 
काहें न अधरनि धर जु पुनि पुनि, मिली अचानक भोरें॥१॥ 
काहें नहीं ताहि कर धारें, क्‍यों नहिं ग्रीव नवावें। 
काहें न तनु त्रिभंग कर राखेँ, ताके मने चुरावैं॥२॥ 
काहें न यों आधीन रहैं है, वे अहीर, वह बेनु। 
सूर स्थाम कर तें नहिं टारत, बन बन चारत थेनु॥३॥ 

सूरदासजीके शब्दोंमें गोपी कह रही है--(सखी !) हरि मुरलीसे प्रेम 
क्यों न करें, वह अचानक धोखेमें मिल गयी, फिर उसे वे बार-बार 
ओठोंपर क्यों न रखें, क्यों न उसे हाथमें लें और क्‍यों न (उसके आगे) 
गर्दन झुकायें (नमस्कार करें), क्यों न शरीरको त्रिभंग बनाकर रखें और 
(क्यों न) उसके चित्तको चुरायें (उसे मोहित करें) और क्यों न इस 
प्रकार उसके वश हुए रहें; (क्योंकि) वे अहीर हैं और वह बाँस है। 
इसीलिये वन-वन गायें चराते समय भी श्यामसुन्दर उसे हाथसे नहीं 
हटाते। 

राग बिलावल 
[२३८ ] 

वाही कें बल थेनु चरावत। 
वहै लकुट, जाकी वह मुरली, वातें वे सुख पावत॥ १॥ 
बै अति निठुर, निठुर वे बातें, मिलि कै घात बतावत। 
बन हीं बन मैं रहत निरंतर, ताहि बजावत, गावत॥२॥ 
वाके बचन अमृत हैं इन कौं, ताहि अधर रस प्यावत। 
सूर स्थाम बनवारि कहावत, वह बन बाँसि कहावत॥ ३॥ 

सूरदासजीके शब्दोंमें गोपी कह रही है--(सखी !) उसी (वंशी)-के 
बल तो बे (श्याम) गायें चराते हैं, वही (बाँसका डंडा) उनके लकुटरूपमें 
है, जिसकी वह मुरली है; इसीलिये उससे वे सुखी होते हैं। वे (मोहन) 
अत्यन्त निष्ठुर हैं और वे (वंशीके) शब्द ( भी) अत्यन्त निष्ठुर होते हैं, 
इसलिये मिल करके (दोनों परस्पर निष्ठुरताके) दाव बतलाते ( दिखाते ) 

हैं। उसे बजाते-गाते सदा (श्याम) एक वनसे दूसरे वनमें घूमते ही रहते हैं। 
इन (मोहन)-के लिये उस (वंशी)-के वचन (स्वर) अमृतके समान 
(प्रिय) हैं और ये उसे (अपने) अधरोंका अमृत पिलाते (रहते) हैं। 
श्यामसुन्दर बनवारी (वनमाला धारण करनेवाले) कहे जाते हैं और वह 
वनकी बाँसुरी कही जाती है। (इससे दोनोंका मेल ठीक ही है। ) 
राग रामकली 
[२३९] 
बैर सदा हम सौं हरि कीन्हौ। 
प्रथम रोकि रहे गहि मारग, दधि ले जान न दीन्हौ॥ १॥ 
पुनि मन हरयो भेठहीं भेदे, इंद्री संगे लीन्हौ। 
ता पाछें ए नैन बुलाए, इन उनही कौं चीन्हौ॥२॥ 
अब मुरली बैरिनि उपजाई, निपट भई हम भीन्हौ। 
सूर परे हरि खोज हमारें, ऐसे पै मन गीन्हौं॥३॥ 
सूरदासजीके शब्दोंमें गोपी कह रही है--(सखी!) श्रीकृष्णने सदा 
हमसे शत्रुता की है। (वे) पहले हमारा मार्ग रोककर खड़े हो गये और 
दही लेकर हमें जाने नहीं दिया। इसके बाद छिपे-ही-छिपे (गुप-चुप) 
उन्होंने इन्द्रियों (कान, नाक आदि)-के साथ हमारे मनको हरण कर 
लिया और उसके (भी) बाद इन नेत्रोंको भी बुला लिया, जिससे इन 
नेत्रोंने भी उन्हींको पहचाना। अब यह हमारी शत्रु वंशी उत्पन्न कर दी, 
(जिससे) हम आर्द्र (दुःखी) हो गयीं। श्रीकृष्ण तो हमारे पीछे ही पड़ 
गये, फिर भी (हमारा) मन (तो) उन्हींपर अनुरक्त है। 
राग बिलावल 
[ २४० ] 
सुनि सजनी यह साँची बानी, 
बारेही तें नगधर कहवायौ। 
धन्य धन्य कबि, ता पितु माता, 
जिन कहि कहि उपमा यह गायौ॥ १॥ 
इंदु बदन, तन स्याम सुभग घन, 
तड़ित बसन, सति भाव बतायौ। 

अलक भूृंग पटतर कौ साँचे, 
कर मुख चरन, कमल करि गायौ॥ २॥ 
ए उपमा इनही कौ छाजैं, 
, अब मुरली अधरनि परसायौ। 
सूर अंस यह आहि हमारौ, 
मुरली सबै अकेली पायौ॥३॥ 
सूरदासजीके शब्दोंमें गोपी कह रही है--सखी ! यह सच्ची बात सुन! 
बचपनसे ही श्याम नगधर* कहलाये हैं। (वह) कवि तथा उसके पिता- 
माता परम धन्य हैं, जिसने ऐसी (आगे कही जानेवाली) उपमाएँ देकर 
श्यामका गान (रूप-निरूपण) किया है। (उन्होंने) उसके मुखको 
चन्द्रमा, शरीरको सुन्दर श्याम मेघ, वस्त्रको विद्युत्‌ कहकर सच्चा निरूपण 
किया भौरे अलकोंकी सच्ची उपमा हैं; कर, मुख तथा चरणोंका कमल 
कहकर वर्णन किया गया है। ये उपमाएँ इन्हींको शोभा देती है, (तिसपर) 
अब ओउठोंसे वंशीको लगा लिया है। यह ( अधरामृत) तो हमारा भाग 
था, जिसे वंशीने सब-का-सब अकेले ही हड़प लिया। 
राग रामकली 
[ २४१ ] 
सजनी, अब हम समझि परी। 
अंग अंग उपमा जे हरि के, कबिता बनें धरी॥१५१॥ 
नव जलधर तन कहियत, सोभा दामिनि पट फहरी। 
भँवर कुटिल कुंतलत की सोभा, सो हम सही करी॥२॥ 
मुख छबि ससि पटतर उन दीन्हौो, यह सुनि अधिक डरी। 
सूर सहाइ भई यह मुरली, अपने कुलै जरी॥३॥ 
सूरदासजीके शब्दोंमें गोपी कह रही है--सखी! अब हमारी समझमें 
बात आ गयी, श्रीकृष्णके अंग-प्रत्यंगयकी जो उपमाएँ हैं, वे तो 
कविताओंमें बनी रखी हैं। उनका शरीर नवीन मेघके समान कहा जाता 
है; फहराते हुए वस्त्रकी शोभा बिजलीके समान तथा घुँघराले केशोंकी 
* नगधरपर श्लेष है। नगका अर्थ मणि और पर्वत दोनों होनेसे नगधरका अर्थ 
मणिधर सर्प और गिरिधर दोनों है। 

शोभा भौंरोंके समान कही गयी है--इसे हम सच मानती हैं। (किन्तु) 
मुखशोभाकी तुलना उन्होंने (कवियोंने) चन्द्रमके साथ की, यह सुनकर 
हम अधिक डर गयीं (कि जैसे चन्द्रमा वियोगिनीको जलाता है, वैसे 
ही यह मुख भी हमें पीड़ा न दे; पर वही बात हो गयी)। (इन सबके 
साथ) अपने कुलको जलानेवाली यह मुरली अब उनकी (और) 
सहायक हो गयी है। 


[२४२ ] 
तातें मुरली के बस स्थाम। 
जैसे कौं तैसाई मिलबै, बिधना के ए काम॥१॥ 
नेकु न कर तैं करत निनारी, कुल जारी भट्ट बाम। 
निसि बासर वाके रस पागे, बेठें, ठाढ़ें जाम॥२॥ 
वाके सुख कौं बन बन डोलत, जहूँ तहँ, छाँह न घाम। 
सूरदास प्रभु की हितकारिनि हम पै राखति ताम॥३॥ 

सूरदासजीके शब्दोंमें गोपी कह रही है--( सखी !) ब्रह्मा ( भाग्यविधाता)- 

का यह काम है कि जो जैसा हो, उसके साथ वैसेको ही मिला दे। 
श्यामसुन्दर इसीलिये मुरलीके वशमें हैं। उसे वे अपने हाथसे तनिक भी 
पृथक्‌ नहीं करते। अपने कुलको जलानेवाली (यह वंशी अब) उनकी 
स्त्री हो गयी है; रात-दिन, बैठे-खड़े प्रत्येक समय उसीके प्रेममें निमग्न 
रहते हैं। उसे सुख देनेके लिये जहाँ तहाँ वन-वनमें घूमते रहते हैं, 
न छाया देखते न धूप । यह (वंशी) हमारे स्वामीकी (तो) हितकारिणी है 
और हमपर क्रोध किये रहती है। 

राग धनाश्री 

[ २४३ ] 
बिधना मुरली सौति बनाई। 
कुटिल बाँस की, बंस बिनासिनि, आस निरास कराई॥१॥ 
जौ यह ठाट ठाटिबोइ राख्यो, कुल की होती कोऊ। 
तौ इतनौ दुख हमै न होतो, औगुन आगर दोऊ॥२॥ 
ए निरदई, निठुर वह बन की, घर अब भयौ प्रकास। 
सूरदास ब्रजनाथ हमारे, सो अब भए उदास॥ ३॥ 

सूरदासजीके शब्दोंमें गोपियाँ कह रही हैं--( सखी !) विधाताने वंशीको 

हमारी सौत बना दिया। अपने वंशका नाश करनेवाली बाँसकी (इस) 
कुटिल वंशीने हमारी आशाको निराशामें परिणत कर दिया यदि श्यामसुन्दरने 
यही (विवाहका) साज सजनेकी बात सोच रखी थी तो किसी उत्तम कुलवालीकी 
व्यवस्था की होती, (जिससे) हमें इतना दुःख (तो) नहीं होता। ये तो दोनों 
(श्याम और मुरली) अवगुणों (दोषों)-के भंडार हैं। ये (मोहन) निर्दय हैं 
और वह वनमें रहनेवाली (वंशी) निष्ठुर। अब घरमें (एक साथ) उजेला 
हो गया। जो ब्रजनाथ हमारे थे, वे अब (हमसे) उदासीन (विरक्त) हो गये। 

राग सारंग _ 

[ २४४ ] 
अब मुरली पति क्‍यों न कहावत। 
राधा पति काहे कौं कहिऐ, सुनत लाज जिय आवत॥ १॥ 
वह अनखाति नाउँ सुनि हमरो, इत हम कौं नहिं भावत। 
कै मिलि चलें फेरि हमहीं कौं, कै बनहीं किन छावत॥ २॥ 
काहे कौं द्वै नाव चढ़त हैं, अपनी बिपति करावत। 
सुनौ सूर यह कौन भलाई, हँसे हँसि बैर बढ़ावत॥३॥ 

सूरदासजीके शब्दोंमें गोपियाँ कह रही हैं--( सखी !) अब श्याम मुरलीपति 

क्यों नहीं कहलाते (अब) उन्हें राधापति क्‍यों कहा जाता है, जिस नामको 
सुनकर हमारे चित्तमें लजा होती है। वह (वंशी) तो हमारा नाम 
सुनकर ही कुढ़ जाती है और इधर हमलोगोंको भी वह अच्छी नहीं 
लगती। (इसलिये) या तो मोहन फिर हमलोगोंसे ही मिलकर चलें या 
वनमें ही रहा करें। (ब्रज आते ही क्‍यों हैं 2) दो नौकाओंपर चढ़कर क्‍यों 
अपनी विपत्ति (फजीहत) कराते हैं। सुनो! यह कौन-सी भली बात है 
कि बार-बार हँसकर वे (हमसे) शत्रुता बढ़ाते हैं। 

राग नट 

[२४५ ] 
और कहौ हरि कौ समुझाड। 
अब यह दुबिधा काहें राखत, वाही मिलिए जाइ॥१॥ 


हम अपनौ मन निठुर करायौ, बात तुम्हारें हाथ। 
भली भई अब सकुचन लागे कबि गावत ब्रजनाथ॥ २॥ 
अब मुरली पति जाइ कहावौ, वह बाँसी, तुम काठ। 
सूरदास प्रभु नई चतुरई, मुरली पढ़ए पाठ॥३॥ 

सूरदासजीके शब्दोंमें गोपी कह रही है--(सखी !) हरिको समझाकर 
इतनी बात और कह दो कि अब यह द्विविधा (स्थितिकी बात) क्‍यों 
रखते हैं, उस (वंशी)-से ही जा मिलें (उसीके होकर रहें )। हमने तो 
अपने मनको निष्ठुर (कठोर) बना लिया, अब सारी बात तुम्हारे ही हाथ 
है (जैसा चाहो निर्णय करो)। अच्छा हुआ कि अब कविगण 'ब्रजनाथ' 
कहकर तुम्हारा गुणगान करनेमें संकोच करने लगे हैं। अब जाकर 
मुरलीपति कहलाओ। वह बाँसकी है और तुम काष्ठ (हृदयहीन) हो। 
हमारे स्वामी (श्रीकृष्ण)-में यह नवीन चतुरता तबसे आ गयी जबसे 
मुरलीने (उन्हें) पाठ पढ़ाना आरम्भ किया। 

राग भेरव 
[ २४६ ] 

मुरली कौ कहा लागैरी। 
देखो चरित जसोदा सुत कौ, वह जुवतिनि अनुरागै री॥१॥ 
यह दृढ़ नाहिं, कहा तिहे दोबल, ए उचटों, वह पागै री। 
कर धरि, अधर परसि आलिंगन देत, कहा उठि भागै री॥२॥ 
वह लंपट, धूतनि, टुनहाई, जानि बूझि ज्यों खागै री। 
सुनौ 'सूर' वा यहई चाहें ता पै यह रिस पागै री॥३॥ 

सूरदासजीके शब्दोंमें गोपी कह रही है--(सखी !) (इसमें) वंशीका 
क्या खर्च होता (बिगड़ता) है, यह चरित्र तो यशोदाके कुमारका देखो 
कि वे युवतियोंसे प्रेम करते हैं। ये ही दृढ़ (संयमी) नहीं हैं तो उस 
(वंशी)-का क्‍या दोष। ये (हमसे) उदासीन रहते हैं, (तभी) वह 
(इनसे) प्रेम करती है। जब ये हाथसे पकड़ और ओठपर रखकर उसे 
आलिंगन देते (हृदयसे लगाते) हैं, तब क्या वह उठकर भाग जाय। वह 
लम्पट (कामुक), धूर्त और जादूगरिनी-जैसी जान-बूझकर (इनसे) गड़ 

गयी-चिपक गयी है। सुनो! वे (तो) यही चाहते हैं, तो भी यह (हम 
सबपर) क्रोध करती है। 


राग सारंग 
[२४७ ] 
बावरी, कहा थौं अब बाँसुरी सौँ तू लरै। 
उनही सौं प्रेम नेम, तुम सौं नाहिन आली, 
यातैं गिरिधारीलाल लै-लै अधरा धरै॥१॥ 
जौलौं मधु पीवति रहति, तौलौं जीवित है, 
घरी घरी, पल पल छिनु नहिं बिसरै। 
सूरदास प्रभु वाकें रस बस भए रहैं, 
तातैं वाको सरबरि कहौ कौन धौं करै॥ २॥ 
सूरदासजीके शब्दोंमें एक गोपी पहली गोपीसे कह रही है--अरी 
पगली ! अब तू वंशीसे क्‍यों झगड़ती है। सखी! गिरिधारीलालका उसीसे 
प्रेम तथा नियम (व्यवहार) है, तुमसे नहीं; इसीसे (वे उसीको) बार-बार 
उठाकर ओठपर रखते हैं। जबतक वह अधरामृत पीती रहती है, 
तभीतक जीवित (बोलती) है; (इसीलिये) हर घड़ी, प्रतिपल उनके 
ओठोंसे सटी रहती है, क्षणभर भी मधु पीना नहीं भूलती। हमारे स्वामी 
(भी) उसके प्रेमके वशीभूत रहते हैं, इसलिये उसकी बराबरी कहो कौन 
कर सकता है। 
राग बिलावल 
[ २४८ ] 
यह मुरली बनझार की, बिनु ल्‍याऐं आई। 
हमही कौं दुख देन कौं ब्रज भए कन्हाई॥१॥ 
ओरहि. तैं हम सौं लरैं, करते बरियाई। 
गागरिे फोर घाट पे, दधि माट . ढराई॥२॥ 
पुनि रोकत हैं दान कौं, अँग भूषन माई। 
सीखी चोरी आदि तैं, मन लिया. चुराई॥३॥ 
पुनि लोचन अटके रहैं, अजहूँ नहिं. आए। 
हम सौं उच्टे रहत हैं, मुली चित लाए॥४॥ 

दोष कहा वाकौ सखी, इन के गुन ऐसे। 
सूर परसपर नागरीं कहैं. स्याम अनैसे॥५॥ 
सूरदासजीके शब्दोंमें गोपी कह रही है--(सखी !) यह वंशी तो वनके 
वृक्ष (बाँस)-की (बनी हुई) है, (वह क्या) बिना लाये आयी है ? (सच 
तो यह है कि) हम सबको दुःख देनेके लिये ही कन्हैया ब्रजमें उत्पन्न 
हुए हैं। प्रारम्भसे ही वे हमसे लड़ते और हमारे साथ जबरदस्ती करते 
आये हैं। घाटपर कलसी (गागरी) फोड़ देते थे, (घरमें) दहीके मटके 
ढुलका दिया करते थे। फिर सखी! (मार्गमें) दान लेनेके लिये 
हमलोगोंको रोकते और सभी अंगोंके आभूषण तोड़ देते थे। प्रारम्भसे ही 
(उन्होंने) चोरी करना सीख लिया तथा हमारा मन चुरा लिया। इतनेपर 
भी नेत्र (उनके दर्शनको ही) लगे रहते हैं; किंतु वे अबतक नहीं आये। 
(बात यह है कि) वे हमसे उदासीन (विमुख) हुए रहते हैं और मुरलीमें 
चित्त लगाये रहते हैं। सखी ! उस (वंशी)-का क्या दोष है, इसके गुण 
ही ऐसे हैं| त्रजकी स्त्रियाँ परस्पर कहती हैं--' श्यामसुन्दर (ही) बुरे हैं।' 
राग सोरठ 
[ २४९ ] 
सजनी! नख सिख तें हरि खोटे। 
ए गुन तबहीं तें जानति हम, जब जननी कहे छोटे॥१॥ 
अंबर हरे जाइ जमुना तट, राखे कदम चढ़ाइ। 
तब के चरित सबै जानति हों, कीन्हीं निलज बनाइ॥२॥ 
जब हम तप करि करि तनु गारयौो, अधर सुधा रस काज। 
सो मुरली निदरें अँचवति है, ऐसे हैं ब्रजराज॥ ३॥ 
हमकौं यों औरनि कौ ऐसें निधरक दीन्हों डारि। 
'सूर' इते पै चतुर कहावत, कहा दीजिऐ गारि॥४॥ 
सूरदासजीके शब्दोंमें गोपी कह रही है--सखी ! हरि नखसे चोटीतक 
(पूर्णतः) खोटे (बुरे) हैं; हम तभीसे उनके गुणोंकों जानती हैं, जब माता 
उन्हें छोटा-सा (बालक) कहा करती थीं। यमुना-किनारे जाकर हमारे 
वस्त्र चुरा लिये और कदम्ब-वृक्षपर ले जाकर उन्हें रख दिया। उस 

समयके (उनके) चरित्र तो तुम सभी जानती हो जो कि हम सबको 
उन्होंने भली प्रकार निर्लज किया था। जब कि हमने उनके अधरामृतके 
लिये तपस्या कर-करके अपने शरीरको गला (क्षीण कर) दिया, वही 
अधरामृत हमारा अपमान करके वंशी पीती है, (ये) ब्रजराज ऐसे 
(निष्ठुर) हैं। हमको और इसी प्रकार दूसरोंको भी बिना संकोचके उन्होंने 
फेंक (पृथक्‌ कर) दिया। वे (श्यामसुन्दर) इतनेपर भी चतुर कहे जाते 
हैं, अब उन्हें गाली क्या दी जाय। 
राग केदारौ 
[२५० ] 
इहिं बसुरी सखि! सबै चुरायौ, 
हरि तो चुरायौ इकलौ चीर। 
मने॑ चोरि, चित बिते चुरायौ, 
गई लाज कुल धरम5रु धीर॥१॥ 
तब तें भई फिरति हों व्याकुल, 
अति आकुलता भई अधीर। 
सूरदास प्रभु निठुर, निठुर वह, 
नहिं. जानत परहिरदे पीर॥२॥ 
सूरदासजीके शब्दोंमें गोपी कह रही है--सखी।! इस वंशीने -तो सब 
कुछ चुरा लिया, (जब कि) श्रीकृष्णने केवल वस्त्र (ही) चुराये थे। (इस 
वंशीने) मनको चुराकर चित्त (चेतना) रूपी धनको (भी) चुरा लिया, 
(जिससे) लज्जा, कुलधर्म और धैर्य--सब चला गया। तभीसे मैं व्याकुल 
हुई घूमती हूँ और अत्यन्त आकुलतासे धेर्यहीन हो गयी हूँ। हमारे स्वामी 
निष्ठुर और वह (वंशी) भी निष्ठुर, (दोनों ही) दूसरेके हृदयकी पीड़ाको 
नहीं जानते हैं। 
राग गौरी 
[२५१ ] 
तुम अब हरि कौ दोष लगावति। 
नंदनंदन खोटे तुम कीन्हे, मुरली भली कहावति॥ १॥ 

यह छिनारि, लंपट, अन्याइनि, कुल दाहत नहिं बार। 
मधुर मधुर बानी कहि रिझए, साजि तान सिंगार॥ २॥ 
वह आई टोना सिर डारति सप्त सुरनि कल गान। 
ऐसें बनि ठनि मिली आइ के ह्वै गए स्यथाम अजान॥ ३॥ 
पुरुष भँवर, उन कौ का लागै, नारि भजे जब आइ। 
सूरज प्रभु तब कहा करें री, ऐसी मिली बलाइ॥ ४॥ 

सूरदासजीके शब्दोंमें दूसरी गोपी कहती है--(सखी!) अब तुम 
हरिको दोष दे रही हो! तुमने नन्दनन्दनको बुरा बना दिया और वंशी भली 
कहलाने लगी। (किंतु) यह (वंशी) दुराचारिणी, कामुकी, अन्याय 
करनेवाली है, जिसने अपने कुलको भस्म करनेमें भी देर नहीं की। 
(इसने) मीठे-मीठे बोल बोलकर (सुनाकर) और तानका श्रृंगार सजाकर 
(मोहनको) रिझा लिया। वह तो सातों स्वरोंके मनोहर गानका जादू 
(श्यामसुन्दरके) मस्तकपर डालती हुई आयी और आकर इस प्रकार 
सज-धजकर मिली कि श्यामसुन्दर अजान (विचाररहित) हो गये। पुरुष 
तो भौरेके समान (प्रत्येक पुष्पका रस लेनेवाले) होते (ही) हैं, उनका 
क्या लगता है। जब कोई स्त्री स्वयं आकर उनकी सेवा करे, तब हमारे 
स्वामी क्‍या करें। सखी! ऐसी (ही) बला (विपत्तिरूप वंशी आकर) 
मिली है। 

राग बिहागरौ 
[२०२ ] 

मुरली कौं करि साधु धरी। 
जिन रिझ्ए मनहरन हमारे, है मोहिनी ढरी॥९१॥ 
ऐसी कहूँ भई नहिं होनी, जैसी इनहिं करी। 
रहति सदा बन झारनि झारनि, देखो ज्यों उधरी॥ २॥ 
अब जहूँ तहँ धनि धनि कहवावति, यह सुनि रिसनि जरी। 
सूर स्थाम अधरनि के लागैं खोटी भई खरी॥३॥ 

सूरदासजीके शब्दोंमें गोपी कह रही है--(सखी !) तुमने तो वंशीको 
साधु (बहुत भली) बनाकर स्थापित कर दिया (अत्यन्त श्रेष्ठ सिद्ध कर 

दिया), जिसने हमारे मममोहनको मोहित कर लिया और मोहिनी बनकर 
(स्वयं) उनपर रीझ गयी। इसने जैसा (कमाल) किया, बैसा तो न कहीं 
हुआ और न हो सकता है। देखो, कुलधर्मको त्यागकर इधर-उधर 
फिरनेवाली स्त्रीकी तरह (यह भी) सदा वनकी झाड़ियोंमें रहती थी और 
अब जहाँ-जहाँ (सर्वत्र) धन्य-धन्‍्य कहलाती है-यह सुनकर मैं तो 
क्रोधसे जल उठी। यह बुरी वंशी श्यामसुन्दरके ओठोंसे लगनेके कारण 
(अब) सच्ची (भली) हो गयी है। । 
राग मारू 
[२५३ ] 

मुरली नहिं धरत धरनि, कर तें कहुँ टरति नाहिं, 

अधरनि धरि रहत खरे, ढरत स्याम भारी। 
कबहुँ नाद भरत, करत अपनो मन बस्य तहाँ, 

कबहूँ रीझि मगन होत, देखति ब्रजनारी॥ १॥ 
कबहुँ लटकि जात, गात, ताननि जब कहति बात, 

सुनत स्त्रवन रस अघात लागति अति प्यारी। 
जा हित तप कियौ गारि, सो रस लै देति डारि, 

धरनी जल डूँगर बन द्वुमनि मैं बूथा री॥२॥ 
ऐसे ढेंग किए आइ, हम कौं उपजी बलाइ, 

ताकौं तुम भली कहति, नाहिं आदि जानी। 
देखो याकौ उपाइ, जै जै तिहुँ भुवन गाइ, 

सूर स्थाम अपनौ करि दिन दिन इतरानी॥ ३॥ 

सूरदासजीके शब्दोंमें गोपी कहती है--(सखी !) वंशीको श्यामसुन्दर 

कभी पृथ्वीपर नहीं रखते, बल्कि यह उनके हाथसे (भी) अलग नहीं 
होती; (सदा) ओठोंपर ही रखे खड़े रहते हैं, (क्योंकि वे) इसपर बहुत 
अधिक रीझ रहे हैं। कभी उसे संगीतसे पूर्ण करके अपना मन वहाँ (उस 
स्वरके) वशमें कर देते हैं और कभी (वंशीपर) प्रसन्‍न होकर आनन्दमग्न 
होते हैं और ब्रजनारियाँ यह सब देखती रहती हैं। कभी जब तानोंके द्वारा 
वह (वंशी) अपनी बात कहती है, तब उनका शरीर झुक जाता है और 


२१६ श्रीकृष्ण-माधुरी 


उसे कानोंसे सुनते हुए (बे) प्रेमसे परितृष्त हो जाते हैं; (क्योंकि) उन्हें 
अत्यन्त प्यारी लगती है। जिस अधररसके लिये (हमने) शरीर गलाकर 
तपस्या को, उसे लेकर यह व्यर्थ पृथ्वी, जल, टीले, वन तथा वक्षोमें 
उँड़ेल देती (गिरा देती) है। इसने आकर ऐसे ढंग किये कि यह हमारे 
लिये आफत बन गयी, और तुम उसे इसकी उत्पत्ति न जानकर भली 
कहती हो! इसका यह ढंग देखो कि तीनों लोक इसका जय-जयकार _ 
करते हैं; श्यामसुन्दरको अपना बनाकर (यह) दिनोंदिन गर्विष्ठ होती जा 
रही है। 
राग धनाश्री 
[२७४ ] 
बूथा तुम स्यामै दूषन देति। 
जो कछ कहौ सबै मुरली सौं, मन धौं देखो चेति॥९॥ 
पहिलें आइ परतीति बढ़ाई, को जाने यह घात। 
बन बोली, हम धाई आईं, तजि गृह जन, पितु मात॥ २॥ 
जैसें मधु पखान लपटान्यो, तैसेइ याके बोल। 
सूर मिली जा भाँति आइ कैं, त्यां रहती अनमोल॥३॥ 
सूरदासजीके शब्दोंमें गोपी कह रही है--(सख्ि |) तुम श्यामसुन्दरको 
व्यर्थ दोष देती हो। मनमें सावधान होकर देखो और जो कुछ (भला- 
बुरा) कहना हो, वह सब वंशीको कहो। इसने पहले आकर विश्वास 
बढ़ाया, इसका यह दाव कौन जानता था। यह वनमें बोली (बजी) और 
हम सब पिता-माता तथा (अन्य) घरके लोगोंको छोड़कर दौड़ी आयीं। 
जैसे शहद लिपटा पत्थर (ऊपरसे मीठा किंतु भीतर कठोर हो), वैसे 
(ही) इसके स्वर हैं। जिस प्रकार यह आकर मिली थी वैसे ही रहती 
तो अमूल्य (सुन्दर) थी (किंतु यह तो निष्ठुरता करने लगी)। 
राग नट 
[२५५ ] 
मुरली प्रगट कीन्ही जाति। । े$ 
तनकहीं इतराइ बोली बाँस बंस  कुजाति॥ १॥ 

अहरनिसि रस अधर आअँचवति, तऊ नहिं तृपिताति। 
निदरि बैठी सबनि कौं यह, पुलकि अंग न माति॥ २॥ 
छहां रितु तप करि पी हम, अधर रस कें लोभ। 
सूर प्रभु सो याहि बकस्यो, कछु न कीन्हौ छोभ॥३॥ 
सूरदासजीके शब्दोंमें गोपी कह रही है--(सखी!) वंशीने अपनी 
जाति (जातीय गुण, निष्ठुरता) प्रकट कर दी। बाँसके वंशसे उत्पन्न यह 
नीच जातिवाली थोड़े ही (सम्मान) -से गर्विष्ठ होकर बोलने लगी। रात- 
दिन यह (मोहनके) अधरामृतका पान करती है, (किंतु) फिर भी तृप्त 
नहीं होती। (हम) सबका यह अनादर कर बैठी और (इसीसे) उत्फुल्ल 
होकर अपने अंगोंमें समाती नहीं। (श्यामसुन्दरे) अधरामृतको पानेकी 
लालचसे हम छहों ऋतुओंमें तपस्या करके कष्ट उठाती रहीं। उसे ही 
हमारे स्वामीने इसे उपहारमें दे दिया, तनिक भी दुःख नहीं किया। 
राग सारंग 
[२५६ ] 
क्यों तुम स्यामै दोष लगावति। 
क्यों मुरली की करति प्रसंसा, यह तौ मोहि न भावति॥ १॥ 
याकी जाति नहीं जो जानति, कहि कहि मैं समुझावति। 
कपटिनि, कुटिल, काठ की संगिनि, ताकौ भली बतावति॥ २॥ 
याकौ नाम भोर नहिं लीजै, कहि कहि ताहि सुनावति। 
सूर स्थाम इनही बहकाए, भई उदासिनि गावति॥ ३॥ 
सूरदासजीके शब्दोंमें गोपी कह रही है (सखी !) तुम श्यामसुन्दरको 
दोष क्यों देती हो और वंशीकी प्रशंसा क्‍यों करती हो; यह तो 
मुझे अच्छा नहीं लगता। मैं बार-बार कहकर समझाती हूँ, फिर भी इस 
(वंशी)-की जाति जानती नहीं हो। इस कपट करनेवाली, कुटिल, 
काष्ठकी संगिनीको तुम भली बतलाती हो! इसका तो नाम (भी) 
प्राटः:काल नहीं लेना चाहिये, इस प्रकार कह-कहकर उसे (बाँसुरीको) 
सुनाती है। श्यामसुन्दको इसीने बहकाया है और अब यह (हमसे ) 
उदासीन होकर गा रही (बज रही) है।' 

राग धनाश्री 
[२५७ ] 
यह मुरली जरि गई न तबहीं। 
जब अपनौ कुल दाह करायौ, तब कैसें करि निबही॥ १॥ 
ऐसी चतुर चतुरई कीन्ही, आपु बची सब जारी। 
कैसें मिली सूर के प्रभु सौं, बिधना की गति न्यारी॥२॥ 
(सूरदासजीके शब्दोंमें गोपी कह रही है--सखि!) यह मुरली 
तभी भस्म नहीं हो गयी, जब इसने अपने कुलको भस्म कराया; 
पता नहीं, उस समय (यह) कैसे बच गयी। ऐसी चतुर है कि 
चतुरता करके स्वयं बच गयी और सब (बाँसों)-को जला दिया। 
पता नहीं, यह सूरदासके स्वामीको कैसे मिल गयी--ब्रह्माकी गति भी 
विचित्र ही है। 
राग सारंग 
[२५८ ] 
यह हम कौ बिधना लिखि राख्यौ। 
नाउँ न गाउँ, कहाँ तें आईं, स्थाम अधर रस चाख्यौ॥ १॥ 
यह दुख कहैं काहि, को जाने, ऐसो कौन निवारै?। 
जो रस धर्यों कृपन की नाईं, सो सब ऐसेहिं डारै॥२॥ 
यह दूषन वाही कौ कहिऐ, कै हरिहू कौं दीजै। 
सुनौ सूर कछु बच्यौ अधर रस, सो कैसें करि लीजै॥३॥ 
सूरदासजीके शब्दोंमें गोपी कह रही है--(सखि!) हमारे लिये 
ब्रह्मने यही (भाग्यमें) लिख रखा था। न इस (वंशी)-का नाम है, 
न ग्राम; पता नहीं कहाँसे यह आ गयी और श्यामसुन्दरके 
अधरामृतका स्वाद लेने लगी। यह दुःख हम किससे कहें? कौन 
इसे समझेगा और ऐसा कौन (समर्थ) है, जो इसे दूर करे? जो 
(अधरका) रस (हमने) कृपणकी भाँति धर (संचित) रखा था, उसे 
यह पूरा ही व्यर्थ फेंक रही है। यह दोष उसीका कहना चाहिये या 
कुछ श्यामसुन्दरको भी देना चाहिये? (दोष चाहे जिसका हो) सुनो! 

जो कुछ अधर-रस बच रहा है, उसे (अब) कैसे लिया जाय (यही 
सोचनेकी बात है)। 
राग नट 
[२५९ ] 
अधर रस अपनोई करि लीन्हौ। 
जो भाव सो अँचवति निधरक, 
औ सबहिनि कौं दीन्हौ॥१॥ 
मुरली हमे तुच्छ करि जानति, 
बैर इते पै मानै। 
जैसी वह तैसी सब जाने, 
कुटिल कुटिल पहिचानै॥ २॥ 
अवगुन सानि गढ़ी नख सिख लॉ, 
तैसिय. बुद्धि बिकासै। 
सूरदास प्रभु के मुख आगैं, 
मीठे बचन प्रकासै॥ ३॥ 
सूरदासजीके शब्दोंमें गोपी कह रही है--(सखि!) इसने तो 
(मोहनके) अधर-रसको अपना ही बना लिया; जितना इसे रुचिकर लगा, 
(उतना) बिना शंकाके पीकर (बचा हुआ इसने) और सभीको दिया। 
यह वंशी हमको ही तुच्छ समझती है और इतनेपर भी हमसे शत्रुता रखती 
है, वह स्वयं जैसी है, वैसा ही सबको समझती है, (जिस तरह) कुटिल 
कुटिलको पहचानता है। यह नखसे चोटीतक दोषोंमें सानकर ही बनायी 
गयी है (दोषमयी ही है), इसलिये वैसी ही (दोषमय) बुद्धि (समझ) 
प्रकट करती है। (केवल) हमारे स्वामीके सम्मुख मधुर स्वर व्यक्त करती 
(मीठी ध्वनिमें बोलती) है। 
राग गौरी 
[२६० ] 
यह मुरली ऐसी है, माई। 
निदरि सौत यह भई हमारी, कहा कहों अधिकाई॥ १॥ 

ऐसें पियत अधर रस निधरक, जैसेँ बदन लगाई। 
हम देखत वह गरजति बैठी, फेरति आपु दुहाई॥ २॥ 
याकी स्थाम प्रतीति करत हैं, कछु पढ़ि टोना लाई। 
'सूर' सुनत यहि बचन माधुरी स्थाम दसा बिसराई॥३॥ 
सूरदासजीके शब्दोंमें गोपी कह रही है--सखी ! यह वंशी तो ऐसी 
है कि हमारा अनादर करके यह हमारी सौत हो गयी, और अधिक क्या 
कहूँ। जैसे ही (मोहन इसे) मुखसे लगाते हैं, वैसे ही (यह) 
संकोचहीन होकर अधररस पीती है। हमारे देखते हुए वह बैठी हुई गर्जती 
और अपनी विजय-घोषणा करती है। यह कुछ टोना (जादू) पढ़कर 
लायी है, जिसके कारण श्यामसुन्दर (मोहित होकर) इसका विश्वास 
करते हैं। इसकी बोलीकी मधुरिमा सुनते ही श्यामसुन्दर अपनी दशातक 
भूल जाते हैं। 
[२६१ | 
मुरलिया कपट चतुरई ठानी। 
कैसें मिलि गह् नंद नंदन कौ, उन नाहिन पहिचानी॥ १॥ 
इक वह नारि, बचन मुख मीठे, सुनत स्थाम ललचाने। 
जाति पाँति की कौन चलाबै, वाकें रंग भुलाने॥२॥ 
जाकौ मन मानत है जासौं, सो तहँई सुख मानै। 
सूर स्थाम वाके गुन गावत, वह हरि के गुन गानै॥ ३॥ 
सूरदासजीके शब्दोंमें गोपी कह रही है--(सखि!) वंशीने कपटपूर्ण 
चतुराई मनमें निश्चित कर रखी है; पता नहीं यह नन्दनन्दनको कैसे मिल 
गयी और उन्होंने इसे पहचाना नहीं। एक तो वह स्त्री, दूसरे (उसके) 
मुखके बोल मधुर, जिन्हें सुनकर श्यामसुन्दर लुब्ध हो गये। फिर जाति- 
पाँतिकी अपेक्षा कौन करता है, उसके प्रेममें (यह सब विचार) भूल ही 
गये। जिसका मन जिससे सन्तुष्ट होता है, उसे वहीं सुख प्रतीत होता 
है। श्यामसुन्दर उसके गुण गाते (प्रशंसा करते) हैं और वह हरिके गुण 
गाती है। 

[२६२] 


मुलिया यह तौ भली न कीन्ही। 
कहा भयौ, जो स्यथाम हेत सौं अधरनि पै धरि लीन्हीं॥१॥ 
अँगुरी गहत गह्ौँ जिहिं पहुँची, कैसे दुरति दुराएं। 
ओछी तनिके मैं भरुहानी तनिकै बदन लगाऐं॥ २॥ 
जो कुल नेम धरम की होती, दिन दिन होतौ भार। 
'सूरदास' न्‍्यारे भए्‌ हम तैं, डोलत नंद कुमार॥३॥ 
सूरदासजीके शब्दोंमें गोपी कह रही है--(सख्ि!) वंशीने यह तो 
अच्छा नहीं किया । क्या हुआ जो श्यामसुन्दरने उसे प्रेमसे ओठोंपर रख 
लिया। जिसने उँगली पकड़ते पहुँचा (कलाई) पकड़ लिया (परिचयके 
बहाने अधिकार स्थापित कर लिया), उसकी चाल छिपानेसे कैसे छिप 
सकती है। यह ओछी (तुच्छ स्वभावकी) है, इसलिये तनिक-सा मुख 
लगा लेनेसे थोड़े (सम्मान)-में ही गर्विष्ठ हो गयी। यदि नियम (संयम) 
और धर्मपालन करनेवाले (अच्छे) कुलकी होती तो दिनोंदिन (सम्मानके 
इस) भारसे नम्न होती (नम्न बनकर चलती)। परन्तु अब तो (इसके 
कारण) नन्दनन्दन हमसे पृथक्‌ हुए (उदासीन बने) घूमते हैं। 
राग सारंग 
[२६३ ] 
इहिं मुली कछु भलौ न कीनौ। 
अधर सुधा रस अंस हमारौ, 
बाँटि-बॉटि सबहिनि कौ दीनौ॥ १॥ 
वीरुध, तृन, द्रुम, सैल, सरित तट, 
सींचति है बसुधा, मृग, मीनौ। 
जानें स्वाद कहा श्रीमुख कौ, 
छूछौ हियौ सार बिनु हीनौ॥२॥ 
जा रस कौ कालिंदी के तट, 
पूजत गौरि भयो तन छोीनौ। 

'सूर' सो रस इहिं परसि कुटिलमति 
सबहिन के देखत हरि लीनौ॥३॥ 


सूरदासजीके शब्दोंमें गोपी कह रही है--(सखि!) इस वंशीने कुछ 
भी अच्छा काम नहीं किया। (मोहनका) अधरामृत-रस जो हमारा भाग 
था, इसने सभीको बाँट-बाँटकर दे दिया। झाड़ियाँ, तिनके, वृक्ष, पर्वत, 
नदियों और नदी-तटों, पृथ्वी, पशुओं तथा मछलियोंको (भी यह उस 
अधरामृतसे ) सींचती है। भला यह (श्यामसुन्दरके) श्रीमुखका स्वाद क्‍या 
जाने। इसका हृदय तो खाली, साररहित, शून्य है। जिस (अधरामृतके) 
रसके लिये यमुना-किनारे श्रीगिरिजाका पूजन करते-करते हमारा शरीर 
दुर्बल हो गया, उसीको इस कुटिल बुद्धिवाली (वंशी) ने स्पर्श करके 
हम सबके देखते-देखते हरण कर लिया। 
राग कान्हरौ 
[२६४ ] 

मुरली जौ अधरनि तट लागी। 

ज्यों मरकट कर होत नारियर, तैसें इहौ अभागी॥१॥ 
अमृत लेति रहै यहिं हिरदौ द्रवत साँस के मारग। 

वह रुचि सौं अँचवावत, यह ले डारति बन बन सारग॥ २॥ 
यह बिपरीति नाहिं कहूँ देखी, स्थाम चढ़ाई सीस। 
नातरू 'सूर' देखती मुरली, कहा वाहि कर बीस ?॥ ३॥ 

सूरदासजीके शब्दोंमें गोपी कह रही है--(सखि!) यद्यपि वंशी 

मोहनके ओठोंके किनारेसे लग गयी (तो भी उसे लाभ क्‍या हुआ ?), 
यह तो (फिर भी) उसी प्रकार भाग्यहीन है, जैसे बंदरके हाथमें नारियल 
हो (बंदर जानता ही नहीं कि नारियलके भीतर मीठी गिरी है)। इसका 
हृदय अधरामृतका पान करता रहता है, किंतु श्वासके मार्गसे (फूँकी हुई 
वायुके द्वारा) वह बहता रहता है। वे (मोहन) इसे प्रेमपूर्वक ( अधरामृत) 
पिलाते भी हैं; किंतु यह उसे ले-लेकर स्वरोंके द्वारा वनोंमें फेंकती रहती 
है। ऐसी उलटी दशा कहीं नहीं देखी (किन्तु किया क्‍या जाय) 

श्यामसुन्दरने (ही) इसे सिर चढ़ा रखा है, नहीं तो हम उस मुरलीको 
देख लेतीं, क्या उसके बीस हाथ हैं। 
राग गौरी 
[२६५ ] 
अधर रस मुरली लूट करावति। 
आपुन बार बार ले अँचवति, जहाँ तहाँ ढरकावति॥ १॥ 
आजु महा चढ़ि बाजी वाकी, जोइ जोड़ करै बिराजै। 
कर सिंघासन बैठि, अधर सिर छत्र धरैं वह गाजै॥२॥ 
गनति नाहिं अपने बल काहू, स्यामैँ ढीठि कराई। 
सुनौ सूर बन को जबि बासिनि, ब्रज मैं भई रजाई॥३॥ 
सूरदासजीके शब्दोंमें गोपी कह रही है--(सखि!) मुरली तो 
(मोहनके) अधर-रसकी लूट करा रही है; स्वयं ले-लेकर बार-बार 
पीती है और फिर जहाँ-तहाँ (सर्वत्र) ढुलका (गिरा) देती है। आज 
उसका सौभाग्य अत्यन्त उच्च हो रहा है, अतः जो-जो (उचित-अनुचित) 
करे, सब उसे शोभा देता है। (श्यामके) हाथरूपी सिंहासनपर बैठकर, 
(अपने) मस्तकपर (उनके) ओठका छत्र धारण कर (वह) गर्जना 
करती है। इसे श्यामसुन्दरने ही ढीठ बना दिया, इसलिये अपने बलके 
सामने किसीको (कुछ) नहीं गिनती। सुनो! यह विश्वासघातिनी वनकी 
रहनेवाली (जंगली) है, किंतु आज ब्रजमें इसका राज्य हो गया। 
राग बिलाबल 
[२६६ ] 
यह. मुली . कुलदाहनहारी। 
सुनौ सत्रवन दे सब ब्रजनारी॥१॥ 
कपटिनि, कुटिल बाँस की जाईं। 
बन तैं कहाँ घरैं यह आईं॥२॥ 
जो अपनें घर बैर बढ़ावै। 
तनहीं तन मिलि आगि लगावै॥ ३॥ 

ऐसी की संगति हरि कीन्ही। 
जाति नहीं वाकी उन्ह चीन्ही॥ ४॥ 
जैसे ए, तैसी वह आईं। 
बिधनाँ जोरी भली बनाई॥५॥ 
मुलली के सँग मिले मुरारी। 
भाग सुहागिनि पिय ओ प्यारी॥६॥ 
अहै कुटिल कुलटा ए दोऊ। 
इक तैं एक नाहिं घटि कोऊ॥ ७॥ 
अधरन धरत सबन के आगें। 
कर तैं नेकु कहूँ नहिं त्यागैं॥८॥ 
इन के गुन कहिए सो थोरे। 
सूर स्याम बंसी बस भोरे॥ ९॥ 
सूरदासजीके शब्दोंमें गोपी कह रही है--यह मुरली अपने कुल 
(बाँसोंक वन)-को भस्म करनेवाली है; ब्रजकी सब नारियो! कान 
लगाकर (ध्यानसे) सुनो। (यह) कपट-चतुरा, कुटिल बाँसकी बेटी 
वनसे किस प्रकार घर आ गयी। जो अपने घरमें ही शत्रुता बढ़ाती है, 
परस्पर शरीरोंकी रगड़से अग्नि लगा देती है, ऐसी (वंशी)-का श्रीकृष्णने 
साथ किया, उसकी जाति उन्होंने पहचानी नहीं। जैसे ये (कुटिल), वैसी 
ही वह (वंशी) आ गयी; ब्रह्माने यह अच्छी जोड़ी निर्मित की। (अनेक 
छिद्र--दूषित आचरणवाली) मुरलीके साथ मुरारि मिल गये, इससे ये 
भाग्यवान्‌ प्रियतम और वह (वंशी) सुहागिनी, प्रियतमको प्यारी हो गयी। 
ये दोनों अनाचारी तथा अनाचारिणी हैं, इनमें एकसे दूसरा कोई घटकर 
(कम दोषवाला) नहीं। वे (श्याम) उसे सबके सामने ही ओठोंपर रख 
लेते हैं हाथसे तनिक भी कहीं छोड़ते नहीं। इनके जो गुण कहे जाय, 
वही कम हैं; ये श्यामसुन्दर वंशीके वश होकर बहक गये हैं। 
[ २६७ ] 
हरि मुरली के हाथ बिकाने। 
वह अपमान करति न लजाने॥ १॥ 

उहिं ऐसे करि लिए दिवाने। 


बार-बार वा जसे बखाने ॥ २॥ 
ठाढ़े रतत न पाइ . पिराने। 


एते पैं मन रहत डेराने॥३॥ 
आयसु देति, सुनत मुसुकाने। 


जीवन जनम सुफल करि माने॥४॥ 
वह गरजति ए हें बताने। 

बार बार अधरन पै ठाने॥५॥ 
त्रिभुषवन पति जे कहियत बाने। 


ते ता बस तन दसा भुलाने॥ ६॥ 
वा आगें हम सबन सुगाने। 


वह गावति, ए सुनत पगाने॥ ७॥ 
सूर'ं नेति निगमनि जे गाने। 

ते मुली के नाद ठगाने॥८॥ 

(गोपी कह रही है--सखियो !) श्रीकृष्ण तो मुरलीके हाथ (मानो) 

बिक गये हैं, वह (हमारा) अपमान करती है, फिर भी (ये) लज्जित 
नहीं होते। उसने इन्हें (अपने प्रेममें) ऐसा पागल बना लिया है कि बार- 
बार उसीके यश (गुण)-का वर्णन करते रहते हैं। (उसके सम्मानमें ) 
खड़े रहते हुए भी इनके चरण दुखते नहीं, इतनेपर भी मनमें उससे डरते 
रहते हैं। वह जो भी आज्ञा देती है, उसे मुसकराते हुए सुनते हैं और 
अपना जीवन तथा जन्मधारण सफल हुआ मानते हैं। वह गर्जना करती 
(चिल्लाकर बोलती) है तो ये धीरे-धीरे बात करते हैं और बार-बार 
उसे ओठोंपर रखते हैं। जो स्वरूपतः त्रिभुवनपति कहे जाते हैं वे उस 
(वंशी )-के वशमें होकर अपने शरीरकी दशा भी भूल गये। उसके सामने 
हम सबसे घृणा करने लगे। वह गाती है और ये निमग्न (तल्लीन) होकर 
सुनते हैं।' सूरदासजी कहते हैं कि वेदोंने 'नेति-नेति' कहकर जिनका 
वर्णन किया है, उन्हें वंशीकी ध्वनिने मोह लिया। 

[२६८ ] 
मुली निदे स्याम कौं, स्यामै निदराई। 
मधुर बचन सुनि कैं ठगे, ठगमूरी खाई॥१९१॥ 
रहत बस्यथ वाके भऐं सब मेटि बड़ाई। 
वह तन, मन, धन है रही, रसना रस माई॥२॥ 
वो कर, वह अधरनि रहै, देखो अधिकाई। 
वहै कहति सो सुनत हैं ए कुँवर कन्हाई॥ ३॥ 
वन की बाढ़ी बापुरी घर यह ठकुराई। 
सूर स्थाम कौं वा बिना कछ नाहिं सुहाई॥४॥ 

सूरदासजीके शब्दोंमें गोपी कह रही है--(सखियो!) वंशी जो 

श्यामका अनादर करती है, वह अनादर तो श्याम (अपना) स्वयं कराते 
हैं, उसके मधुर बोल सुनकर ऐसे मुग्ध हो गये मानो ठग-बूटी 
(वशीकरण जड़ी) ही खा ली हो। अपना सब बड़प्पन मिटाकर 
(त्यागकर) उसके वश हुए रहते हैं। सखी! वही इनका तन, मन, धन 
और जिह्लाका आनन्द हो रही है, उसका उत्कर्ष (उन्नति) तो देखो कि 
वह (इनके) हाथोंपर रहती है, वही ओठोंपर रहती है, और (जो) वह 
कहती है, उसे ही कुँवर कन्हैया सुनते हैं (दूसरेकी बात सुनते ही नहीं) । 
यह बेचारी (कंगालिनी) तो वनमें बढ़ी थी; किन्तु यहाँ आनेपर उसे 
घरका स्वामित्व मिल गया। श्यामसुन्दरको उसके बिना कुछ अच्छा ही 
नहीं लगता। 

राग नट 

[२६९ | 
सखी री, माधौहि दोष न दीजे। 
जो कछु करि सकिऐ सोई सब या मुरली कौं कीजै॥ १॥ 
बार बार बन बोलि मधुर धुनि अति प्रतीति उपजाई। 
मिलि स्त्रवनन मन मोहि महारस तन की सुधि बिसराई॥ २॥ 
मुख मृदु बचन, कपट उर अंतर, हम यह बात न जानी। 
लोक बेद कुल छाँड़ि आपनौ जोइ जोड़ कही सो मानी॥ ३॥ 


श्रीकृष्ण- 

अजहूँ वहै प्रकृति याकें जिय, लुब्धक सँग ज्याँ साधी। 
सूरदास क्योंहूँ करुना मैं परति नाहिं. अबराधी॥ ४॥ 

सूरदासजीके शब्दोंमें कोई गोपी कह रही है--सखी! माधवको दोष 
नहीं देना चाहिये। जो कुछ किया जा सके, इस मुरलीके प्रति ही करना 
चाहिये। बार-बार वनमें मधुर ध्वनिसे बोलकर (इसने) अत्यन्त विश्वास 
उत्पनन कर लिया और (ध्वनिके द्वारा) कानोंसे मिल अत्यन्त आनन्दके 
साथ (मनमोहनके) मनको मोहित कर शरीरकी सुधि भुलवा दी। हम 
यह बात नहीं समझ सकीं कि इसके मुखमें (तो) कोमल वाणी है और 
हृदयके भीतर कपट है। लोक-मर्यादा, वैदिक-मर्यादा और अपना कुल 
(तक) छोड़कर (इसने) जो-जो कहा वही (हमने) माना। अब भी 
इसके मनका वही (छल करनेका) स्वभाव है, जैसे उसने बहेलियेके 
साथ (छलका) अभ्यास किया हो। किसी प्रकार भी उसे प्रसन्‍न करके 
दयालु नहीं बनाया जा सकता। 

राग धनाश्री 
[ २७० ] 

स्थामे॑ दोष देहु जनि माई! 
कहौ याहि किन बाँस जाति की, कौनैं तोहि बुलाई ?॥१॥ 
उनकी कथा मने दे राख्यो, याकी चलति ढिठाई। 
वे जो भले बुरे तो अपने, यह लंगरि टुनहाई॥२॥ 
ऐसी रिस अब आवति मोकोौं, दूरि करों झहराई। 
सूर स्थाम की कानि करति हां, नातरु करति बड़ाई॥ ३॥ 

सूरदासजीके शब्दोंमें गोपी कह रही है--सखियो ! श्यामसुन्दरको दोष 
मत दो। इस (वंशी)-से क्‍यों नहीं कहती कि अरी बाँस (तुच्छ) 
जातिकी | तुझे यहाँ किसने बुलाया था?” उन (मोहन)-की बात (दोष) 
मनमें ही दबा रखो, ढिठाई तो इसकी चल रही है। वे भले या बुरे जो 
: भी हैं, अपने हैं; यही धूर्त और जादूगरनी है। मुझे तो अब ऐसा क्रोध 
आ रहा है कि इसे झटककर (श्यामसुन्दरसे) अलग कर दूँ। मैं तो 
श्यामसुन्दरका संकोच करती हूँ, नहीं तो इसका (अच्छा) आदर करती। 

[२७१] 

स्थामे॑दोष कहा कहि दीजै। 
कहा बात मुरली सौं कहिएऐे, सब अपनेहिं सिर लीजे॥ १॥ 
हमही कहति बजावोौ मोहन, यह नाहीं तब जानी। 
हम जानी यह बाँस बँसुरिया, को जाने पटरानी॥ २॥ 
बारे तें मुँह लागत लागत अब है गई सयानी। 
सुनौ सूर हम भोरी भारी, याकी अकथ कहानी॥३। 

सूरदासजीके शब्दोंमें कोई गोपी कह रही है--(सखियो !) श्यामको 
क्या कहकर हम दोष दें और वंशीसे (भी) क्‍या बात कहें, सारा (दोष 
तो) अपने ही सिर लेना चाहिये। हमलोग ही (पहले) कहती थीं 'मोहन! 
(वंशी) बजाओ!' तब (हमने) यह नहीं समझा था। हम तो समझती 
थीं कि यह बाँसकी वंशी है, यह कौन जानता था कि यह पटरानी हो 
जायगी। बचपनसे मुँह लगते-लगते (यह) अब चतुर हो गयी है। सुनो, 
हम सब तो भोली-भाली हैं और इसकी (तो) कथा ही अवर्णनीय है। 
(यह इतनी धूर्त है कि उसका वर्णन ही नहीं हो सकता।) 

[२७२ ] 

सुनि री सखी, बात यह मोसों। 
तुम अपनें सिर मानि लई क्‍यों, मैं वाही कौं कोसौं॥ १॥ 
जौ वह भली नेकहूँ होती, तो मिलि सबनि बताती। 
वह पापिनी दाहि कुल आई, देखि जरति है छाती॥२॥ 
वैसी की का कानि मानिये, वह हत्यारिनि नारी। 
'सूर' स्थाम वा गुन का जाने, धोखें कीन्ही प्यारी॥३॥ 


सूरदासजीके शब्दोंमें गोपी कह रही है--अरी सखी! मुझसे यह बात 
सुन! तुमने (सब दोष) अपने ही सिर क्‍यों मान लिया, मैं तो उसीको 
कोसूँगी (उसीकी निन्‍दा करूँगी)। यदि वह तनिक भी भली होती तो 
(हम) सबसे मिलकर (भेदकी बातें) बतलातीं। वह पापिनी तो अपने 
कुलको भस्म करके आयी है, उसे देखकर छाती जल उठती है। वह तो 

स्त्री है; 2 ऐसीका क्या संकोच माना जाय। श्यामसुन्दर उसके 
गुण क्‍या जानें, धोखेमें ही (उसे उन्होंने) प्रियतमा बना लिया। 
राग आसावरी 
[२७३ ] 

बिनु जाने हरि वाहि बढ़ाई। 
वह तो मिली बचन मधुरे कहि, सुनते दई बड़ाई॥१॥ 
रिझ्लै लियौ हरि कौं टोना करि तुरतै, बिलम न लाईं। 
उन ले कर अधरन पै धारी, अनुपम राग बजाई॥२॥ 
मानौ एके संग रहे ते, ऐसे मिले कन्हाई। 
सूर स्थाम हम सबनि बिसारी, जबहीं तें वह आई॥३॥ 

सूरदासजीके शब्दोंमें गोपी कह रही है--(सखियो!) श्रीकृष्णने बिना 
जाने ही उसे (वंशीको) बढ़ा दिया। वह तो मधुर वाणी (ध्वनि) बोलकर 
मिली, जिसे सुनते ही श्रीकृष्णने (उसे) बड़प्पन दे दिया। (उसने भी) 
तुरंत ही टोना (जादू) करके हरिको रिझा लिया (वशमें कर लिया), 
तनिक भी विलम्ब नहीं किया। उन्होंने (भी उसे) हाथमें लेकर ओठोंपर 
रख लिया और अनुपम राग बजाया। कन्हैया उससे ऐसे हिलमिल गये 
हैं, जैसे वे (सदासे) एक साथ ही रहते आये हों। जबसे वह आयी है, 
तबसे श्यामसुन्दरने हम सबोंको भुला दिया है। 

राग बिलावल 
[ २७४ ] 

सुनु सजनी! इक कथा कहां री, करम करै सो कोउ न करै। 
यह महिमा करता की अगनित, कौनें विधि थौं काहि ढरै॥ १॥ 
बन झारनि की घर बैठाई, स्थाम अधर सिर छत्र धरै। 
हम कौं घर कुल कानि छुड़ाई, ऐसी उलटी रीति जरै॥ २॥ 
अधर सुधा रस अपनौ जानति, दिनहीं दिन यह आस भरै। 
सूर स्थाम ताकौं करि लीन्हों, वहै सुधा सब ताहिं झरै॥३॥ 


२३० श्रीकृष्ण-माधुरी 


सूरदासजीके शब्दोंमें गोपी कह रही है--सखी! सुनो, एक बात 
कह रही हूँ--कर्म जो करता है, वह दूसरा कोई नहीं करता। 
सृष्टिकर्तकी यह अगणित महिमा है; पता नहीं किस प्रकार (वह) 
किसपर प्रसन्‍न हो जाता है। वनकी झाड़ियोंमें रहनेवालीको घरमें बैठाकर 
उसके मस्तकपर श्यामसुन्दरके ओठका छत्र रख दिया और हमसे घर 
और कुलकी मर्यादा छुड़ा दी। (सृष्टिकर्ता) ऐसी उलटी रीतिसे ही 
सबको जलाया करता है। (मोहनके) अधरामृत-रसकों (हम) अपना 
जानती थीं और दिनोंदिन इसी आशासे पूर्ण (तृप्त) रहती थीं (कि वह 
हमें मिलेगा ही)। (किंतु) श्यामसुन्दरने उसे (वंशीको) अपनी बना 
लिया, वही सब अधरामृत (अब) उससे झरता है। 

राग आसावरी 
[२७५ ] 

यह मुरली बहि गई न नारें। 
निदरें हमे सुधा-गस अँचवति, टरति नाहिं कहूँ टारें॥१॥ 
देखो भाग जरत तैं उबरी, मिली आनि हरि पास। 
इन तो ताहि लूटि सी पाई, हम करि दईं निरास॥ २॥ 
अब वह भई स्याम पटरानी, स्थाम भए बस वाके। 
सुनौ सूर ए चरित करति है, लखै कौन गुन ताके॥ ३॥ 

सूरदासजीके शब्दोंमें गोपी कह रही है--(सखियो !) यह वंशी नालेमें 
नहीं बह गयी; हम सबका अनादर करके यह (श्यामके) अधर-सुधा- 
रसको पीती है, हटानेसे भी कहीं हटती नहीं। इसके भाग्य तो देखो कि 
(जब बाँसोंमें दावाग्गि लगी, तब) जलनेसे यह बच गयी और 
श्यामसुन्दरके पास आकर (उनसे) मिल गयी। इन्होंने (मोहनने) तो जैसे 
उसे लूटमें पाया हो (इस प्रकार उसपर अनुरक्त हो गये और) हम 
(सब)-को निराश कर दिया। अब (तो) वह श्यामकी पटरानी हो गयी 
और श्याम उसके वश हो गये। सुनो! वह ये (त्रिया-) चरित्र करती 
है, उसके गुण (दोष) कौन देखे? 


लल्ललनमन न. बा 

राग कान्हरौ 

[२७६ ] 
मुरली कहै सो स्याम करें री। 
वाही कें बस भए रहत हैं, बाकें रंग ढरैं री॥९१॥ 
घर बन, रैनि दिना सँग डोलत, कर तैं करत न न्यारी। 
आई बन बलाइई यह हम कौं, कहा दीजिये गारी॥२॥ 
अब लौं रहे हमारे माई, इहिं अपने अब कीन्हे। 
सूर स्थाम नागर यह नागरि, दुहुनि भलें करि चीन्हे॥३। 

सूरदासजीके शब्दोंमें गोपी कह रही है--(सखियो!) मुरली हट 

कहती है, वही श्याम करते हैं; वे उसीके वशमें हुए रहते हैं, उसीके 
अनुकूल बने रहते हैं। घरमें एवं वनमें (सर्वत्र) वह रात-दिन (उनके) 
साथ घूमती है, (उसे) वे हाथसे पृथक्‌ करते ही नहीं हैं। यह विपत्ति 
बनकर हमारे लिये आयी है। (अत: अब) गाली (तो) क्‍या दी जाय। 
सखी! श्याम अबतक हमारे रहे, पर अब इसने उन्हें अपना रूप बना 
लिया। श्यामसुन्दर चतुर और यह भी नागरी (चतुर) है, दोनोंको (हमने) 
भली प्रकार पहचान लिया। 

राग गौरी 

[२७७ ] 
मुरलिया हरि कौं कहा कियौ। 
इन कौं नाहिं और कुछ भाव, यों अपनाइ लियौ॥ १॥ 
और दसा भई मोहन की, कहा मोहिनी लाई। 
अधर सुधा रस देत निरंतर, राखत ग्रीव नवाई॥ २॥ 
कर जोरैें आग्या प्रतिपालत, कहाँ रही दुखहाई। 
सुनौ सूर ऐसी नानी कौ काहें लाड़ लड़ाई॥३॥ 

सूरदासजीके शब्दोंमें गोपी कह रही है--(सखियो !) वंशीने श्यामको 

क्या (जादू) कर दिया। इनको (उसने) इस प्रकार अपना (मोह) लिया 
कि (अब) और कुछ प्रिय ही नहीं लगता। पता नहीं, उसने कौन-सी 
मोहिनी डाल दी, जिससे मोहनकी और ही दशा हो गयी--उसे वे निरन्तर 

अधर-सुधारस देते रहते हैं और (उसके सम्मुख नम्नतासे) गर्दन झुकाये 
रहते हैं। हाथ जोड़े उसकी आज्ञाका पालन करते हैं। पता नहीं, यह 
दुःखदायिनी कहाँ थी (कहाँसे आ गयी)। सुनो! ऐसी क्षुद्रको उन्होंने 
प्यार-दुलार दिया ही क्‍यों? 

राग मलार 

[२७८ ] 
ज्यों ज्यों मुरली महत दियौ। 
त्यौं त्याँ निदरि स्थाम कोमल तन, बदन पियूष पियौ॥१॥ 
राखें रहति पानि पल्‍लव गहि, होत न काज बियौ। 
पौढ़ति आपु अधर सिज्ा पै, सकुचत नाहिं हियौ॥२॥ 
जग जान्यों रति पति सिव जारयौ, सो या सब्द जियौ। 
मेटी बिधि मरजाद सूर यह जी भायौ सो कियौ॥३॥ 

सूरदासजीके शब्दोंमें गोपी कह रही है- (सखियो!) जैसे-जैसे 

(मोहनने) मुरलीको महत्ता दी, वैसे-वैसे ही श्यामसुन्दरके सुकुमार 
शरीरका ध्यान न रखकर यह उनके मुखामृतको पीती गयी। वह उनके 
पल्‍लव-सरीखे कोमल हाथोंको पकड़कर रोके रहते हैं, इसलिये दूसरा 
(कोई) काम उनसे होता ही नहीं। (यही नहीं) यह उनके ओठरूपी 
पलंगपर सोती है, (किंतु इसके) हृदयमें संकोच नहीं होता! संसारने 
समझ रखा था कि शंकरजीने कामदेवको जला दिया; वह (कामदेव) 
इसके शब्दसे (फिर) जीवित हो गया। इसने तो ब्रह्माकी मर्यादा (भी) 
मिटा दी और इसके मनको जो भी अच्छा लगा, वही इसने किया। 

राग गौरी 

[२७९ ] 
मुरली महत दिएऐं इतरानी। 
निदरि पियति पीयूष अधर कौ, स्थाम नहीं यह जानी॥१॥ 
कर गहि रही, टरति नहिं नेकौ, दूजौ काज न होड़। 
लाज नहीं आवति, अति निधरक रहति बदन पै सोइ॥ २॥ 


:(िििशशशशशशशशथय 3 अल 24 की 
सिव कौ रे हा कह ज्यायौ, सबद सुनत अकुलाई। 
आरज प आह मरजादा सूर सबनि बिसराई॥ ३॥ 
सूरदासजीके शब्दोंमें गोपी कह रही है-- (सखियो !) मुरली महत्त्व 
देनेसे गर्विष्ठ हो गयी। बेपरवाह होकर यह (मोहनके) अधरामृतको 
पीती है; श्यामने इसे (ठीक) समझा नहीं] (सदा) उनका हाथ पकड़े 
रहती है, तनिक भी (कहीं) हटती नहीं; (इसीसे ) उनके द्वारा दूसरा कोई 
काम हो (ही) नहीं पाता। (इसे) लज्जा 


भी नहीं आती, अत्यन्त 
संकोचहीन होकर उनके मुखपर ही सोती रहती है। शंकरजीका जलाया 
हुआ कामदेव हे जीवित कर दिया, (हम भी) इसके शब्द सुनते ही 
व्याकुल हो जाती हैं। इसीके कारण (हम) सबने आर्यपथ तथा ब्रह्माकी 
मर्यादा भुला दी। 


२३३ 


राग मलार 
[२८० ] 
जब जब मुरली के मुख लागत। 
तब तब कान्ह कमल दल लोचन नख सिख तैं रस पागत॥ १॥ 
पलक माँझ पलटि से लीजत, प्रगटत प्रीति अनागत। 
फरकत अधर बिंब, नासा पुट, सूधी चितवनि त्यागत॥२॥ 
बात न कहत, रहत टेढ़े है, नहिं आलिंगन माँगत। 
सूरदास स्वामी बंसी बस मुरछे नेकु न जागत॥३॥ 
सूरदासजीके शब्दोंमें गोपी कह रही है--(सखियो!) जब-जब 
वंशीके मुँहसे लगते हैं (वंशीको मुखसे लगाते हैं), तब-तब कमल-दल- 
लोचन कन्हैया नखसे चोटीतक (पूर्णतः) आनन्दमें निमग्न हो जाते हैं। 
एक पलकमें ही बदल-से जाते हैं और सहसा (एकाएक) प्रेम प्रकट 
करने लग जाते हैं। बिम्बाफलके समान (लाल-लाल) ओठ तथा नथुने 
फड़कने लगते हैं, और सीधे देखना छोड़ देते (तिरछे देखने लगते) हैं। 
कोई बात (किसीसे) नहीं कहते, टेढ़े (ऐंठे) हुए रहते हैं और (किसीसे) 
आलिंगन (भी) नहीं माँगते। हमारे स्वामी वंशीके वशमें होकर ऐसे मूर्छित 
हुए रहते हैं कि तनिक भी नहीं जागते (सँभल नहीं पाते)। 

राग रामकली 
[२८१] 

जबहीं मुरली अधर लगावत। 
अंग अंग रस भरि उम्गत हैं, जातें पुनि पुनि भावत॥१॥ 
और दसा होति पलकै मैं, अगम प्रीति परकासत। 
तब चितवत काहू तन नाहीं, जबै नाद मुख भाषत॥२॥ 
ग्रीव नवाइ देत हैं चुंबन, सुनि धुनि दसा बिसारत। 
सूर मुकछि लटकत ताही पै, ताही रसे बिचारत॥ ३॥ 

सूरदासजीके शब्दोंमें गोपी कह रही है--(सखियो!) जब भी मोहन 
मुरलीको ओठसे लगाते हैं, (तभी) उनका अंग-प्रत्यंग आनन्दसे भरकर 
उमँगने लगता है, जिससे बार-बार वह (वंशी उन्हें) प्रिय लगती है। वे 
अगम्य (समझसे परे) प्रीति प्रकाशित करते हैं, जिसके कारण एक क्षणमें 
ही (उनकी) कुछ दूसरी ही दशा हो जाती है। जब मुखसे गान 
करते हैं, तब वे किसीकी ओर ताकते (भी) नहीं, गर्दन झुकाकर उसे 
चुम्बन देते हैं और उसकी ध्वनि सुनकर अपनी दशा भूल जाते हैं। (बे) 
मूर्छित-(से) होकर उसी (वंशी) पर झुक जाते हैं और उसीके आनन्द 
(माधुर्य)-को सोचते हैं। 

[२८२ | 

मुरली हरि कौं नाच नचावति। 
एते पै यह बाँस बॉँसुरिया, नंद नंदन कौं भावति॥१॥ 
ठाढ़े रहत बस्य ऐसे है, सकुचत बोलत बात। 
वह निदेें आग्या करवावति नेकौ नाहिं. लजात॥२॥ 
जब जानति आधीन भए हैं, देखति ग्रीव नवावत। 
पौढ़ति अधर, चलित कर पलल्‍्लव रंशक्र-चरन पलुटावत॥ ३॥ 
हम पै रिस करि करि अवलोकत, नासा पुट फरकावत। 
सूर स्थाम जब जब रीझत हैं, तब तब सीस डुलावत॥ ४॥ 

सूरदासजीके शब्दोंमें गोपी कह रही है--(सखियो !) मुरली हरिको 
नाच नचाती (इच्छानुसार चलाती) है, इतनेपर भी यह बाँसकी वंशी 

नन्दनन्दनको प्रिय लगती है। इसके वशमें 
कोई बात (शब्द) बोलते भी संकोच करते 
कर (इनसे) अपनी 

होकर ऐसे खड़े रहते हैं कि 
अल पटक हैं; और वह इनका अनादर 
न कराती हुई तनिक 
होती। जब इन्हें गर्दन झुकाते देखती है, (तब) रजाई हिल 
हो गये हैं। इसके बाद (यह) ओठपर सोकर (उनके) हिलते हुए 
पलल्‍लवके समान कोमल हाथोंसे अपने छिद्ररूपी पैर दबवाती है। श्यामसुन्दर 
हमपर (तो) नथुने फड़काते क्रोध करके (हमारी ओर तिरछे) देखते हैं 
और जब-जब (उसपर) प्रसन्न होते हैं, तब-तब मस्तक हिलाते हैं। 
राग जैतश्री 
[२८३] 

मुरली मोहि लिए गोपाल। 
बस करि आपु अधर रस अँचवति, करि पाए हरि ख्याल॥ १॥ 
सरबस अधर सुधा रस सब कौ, कोउ देखन नहिं पावति। 
आपुहि पियति, अघाति न तौहू, पुनि पुनि लोभ बढ़ावति॥ २॥ 
दुहुँ कर बैठि गरब सौं गरजति, बादति सुनति न बात। 
जो कुल दही डर सो कौनै, अतिहीं निरदे गात॥३॥ 
बारे तैं तप कियौ जौन हित, सो गँवाइ पछितानी। 
सूरदास बन ब्याधि माँझ घर, देखि देखि अकुलानी॥४॥ 

सूरदासजीके शब्दोंमें गोपी कह रही है--(सखियो,) मुरलीने 
गोपालको मोहित कर लिया, उन्हें वशमें करके स्वयं उनके अधर-रसको 
पीती है, इसने हरिको अपने विचारके अनुसार चलनेवाला बना लिया है। 
(मोहनका) अधरामृत-रस (तो) हम सबका सर्वस्व है; उसे (हममेंसे) 
कोई देखने ही नहीं पाती। यह स्वयं ही उसे पीती है, फिर भी तृप्त नहीं 
होती तथा बार-बार लोभ बढ़ाती ही जाती है। दोनों हाथोंपर बैठकर 
अभिमानसे गर्जती है, बजते (या झगड़ा करते) हुए किसीकी बात ही नहीं 
सुनती। जिसने अपने कुलको ही जला दिया, वह फिर किससे डरे, वह 
अत्यन्त ही निर्दय शरीरवाली है। बचपनसे जिस (अधरामृत)-के लिये 

हमने तपस्या की, उसे खोकर (अब) पश्चात्ताप कर रही हैं। वनके 
रोगको घरमें देख-देखकर (इस प्रकार गोपियाँ) व्याकुल हो रही हैं। 

राग मलार 

[२८४ ] 
माई, मुरली है चित चोरयौ। 
बदति नाहिं अपनें बल काहू नेह स्याम सौं जोर॒यौ॥१॥ 
करत सनेह, सहत तन अपनें, देखत अंगनि मोर्‌यौ। 
श्रवन सुनत सुर नर मुनि मोहे, सागर जाइ झकोरयौ॥२॥ 
गोपी कहतिं परसपर, ऐसें सबहिनि कौ मन बेकार मोर्‌यौ। 
सूरदास प्रभु की अरधंगी, या बिधि स्याम अँकोरयौ॥ ३॥ 

सूरदासजीके शब्दोंमें गोपी कह रही है--सखी ! मुरलीने (मोहनका) 

चित्त चुरा लिया है, यह अपने बलके आगे किसीको कुछ गिनती ही 
नहीं; क्योंकि इसने श्यामसुन्दरके साथ प्रेमका नाता जोड़ा है। वे (भी) 
इससे स्नेह करते हैं और इसका भार अपने शरीरपर सहते हैं; इसने 
देखते-देखते श्यामसुन्दरके अंगोंको मरोड़ डाला है-टेढ़ा (त्रिभंगी) बना 
दिया है। इसकी ध्वनि कानोंसे सुनकर देवता, मनुष्य, मुनिगण--सभी 
मोहित हो गये और समुद्रमें जाकर उस ध्वनिने हिलोरें उत्पन्न कर दीं। 
गोपियाँ एक-दूसरेसे कह रही हैं कि इस वंशीने ऐसे ही सबका मन 
आकर्षित कर लिया। यह हमारे प्रभु श्यामसुन्दरकी पत्नी बन गयी है, 
इस प्रकार श्यामको इसने आलिंगन दिया है। 

राग गौरी 

[२८५ ] 
सखी री, मुरली भट पटरानी। 
अधर सदाँ सुख करति स्याम कें, सुधा पियति इतरानी॥ १॥ 
मोहे पसु, पंछी, द्रुम, बेली, जमुना उलटि बहानी। 
सुर नर मुनि बस भए नाद कें, सबै बस्य मन, ध्यानी॥२॥ 
तिहू भुवन मैं चली बड़ाई, अस्तुति मुख मुख गानी। 
सूर स्थाम की अब अरधंगिनि, रही झार लपटानी॥३॥ 

_......................- 
सूरदासजीके शब्दोंमें गोपिका कह रही है-सखी! मुरली तो 
(मोहनकी) पटरानी हो गयी; यह सदा श्यामके ओठपर आनन्द करती 
है और उनका अमृत पीकर गर्विष्ठ हो गयी है। इसने पशु-पक्षी, वृक्ष- 
लता सबको मोहित कर लिया; (और तो और, इसकी ध्वनिके प्रभावसे) 
यमुनाजी (भी) उलटकर (ऊपरकौ ओर) बहने लगीं। (यही नहीं) 
देवता, मनुष्य एवं मुनिगण (भी) इसकी ध्वनिके वशमें हो गये, तथा 
सब ध्यान करनेवाले भी मनसे उसके वश हो गये। तीनों लोकोंमें इसकी 
बड़ाई होने लगी, प्रत्येक मुखसे इसका विरद गाया जाने लगा, पहले 
(वनमें) यह झाड़ियोंसे चिपटी रहती थी; (किंतु) अब तो श्यामसुन्दरकी 
पत्नी बन गयी। 
[२८६ ] 
स्थाम नृपति, मुरली भइ रानी। 
बन तैं ल्‍्याइ सुहागिनि किन्‍्ही, और नारि उन कौं न सुहानी॥ १॥ 
कबहुँ. अधर धरि देत अलिंगन 
बचन  सुनत तन दसा भुलानी॥२॥ 
सूरदास प्रभु गिरिधर नागर, 
नागरे बन भीतर तैं आनी॥ ३॥ 
सूरदासजीके शब्दोंमें गोपी कह रही है--(सख् !) श्यामसुन्दर राजा 
बन गये और मुरली (उनकी) रानी हो गयी। वनसे ले आकर मोहनने 
उसे सौभाग्यवती बना दिया, दूसरी कोई स्त्री उन्हें अच्छी नहीं लगी। 
कभी उसे ओठपर रखकर आलिंगन देते हैं और उसकी वाणी (ध्वनि) 
सुनकर अपने शरीरकी दशा भूल जाते हैं। हमारे स्वामी गिरिधरलाल नागर 
(चतुर) हैं, और इस नागरी (चतुरा स्त्री)-कों वे वनके भीतरसे 
(दूँढ़कर) ले आये हैं। 
राग मलार 
[२८७ ] 
ग्वालिनि, तुम्ह कित उरहन देहु? 
पूछा जाइ स्यथाम सुंदर कौं, जिहिं दुख जुरयौ सनेहु॥९१। 

जनमत ही तें भई बिरत चित, तज्यौ गाउँ, गुन, गेहु। 
एक पाउँ रही हौं ठाढ़ी, हिम ग्रीषम रितु मेहु॥२॥ 
तज्यौ मूल साखा सुपत्र सब, सोच सुखानी देहु। 
अगिनि सुलागत मुरयौ न तन मन, विकट बनावत बेहु॥ ३॥ 
बकती कहा बाँसुरी कहि कहि, करि करि तामस तेहु। 
सूर स्याम इहिं भाँति रिझें किन, तुमहु अधर रस लेहु॥ ४॥ 

सूरदासजीके शब्दोंमें वंशी कह रही है-गोपियो! तुम (मुझे) 
उलाहना क्‍यों दे रही हो? जिस कष्टके साथ श्यामसुन्दरसे मेरा प्रेम 
हुआ, वह उन्हींसे जाकर पूछ लो। जन्मसे ही मैं चित्त (हृदय)-से 
विरक्त हो गयी, गाँव, (अपना) गुण तथा घर मैंने छोड़ दिया। सर्दी, 
गर्मी और वर्षा-ऋतुमें भी मैं एक पैरपर ही खड़ी (तपस्या करती) 
रही। (अपना) मूल शाखा और उत्तम पत्ते आदि सब छोड़ दिये, चिन्तासे 
मेरा शरीर सूख गया। अग्निसे दागककर अटपटे छेद बनानेपर (मैंने) 
शरीर और मन विचलित नहीं किया। (अब तुम) बार-बार अभिमान 
और क्रोध करके बाँसुरी कह-कहकर मुझे क्‍यों अनाप-शनाप बातें 
कह रही हो? इसी प्रकार (मेरे समान कष्ट सहकर) श्यामसुन्दरको 
प्रसन्‍न करके तुम भी उनका अधर-रस क्‍यों नहीं लेतीं ? 

[२८८ ] 

ग्वारिनि मोही पै सतरानी। 
जौ कुलीन, अकुलीन भई हम, तुम्ह तो बड़ी सयानी॥१॥ 
नाना रूप बखान करति हौ, काहें बु्थाँ रिसानी। 
तुम्ही कहौ का दोष हमारौ? खोटी क्‍यों पहिचानी ?॥ २॥ 
जो स्त्रम मैं अपने तन कीन्हो, सो सब कहां बखानी। 
सूरदास प्रभु बन भीतर तैं, तब अपने घर आनी॥ ३॥ 

सूरदासजीके शब्दोंमें वंशी कह रही है--गोपियाँ तो मुझपर ही क्रुद्ध 
हो गयी हैं। (अरे!) मैं चाहे कुलीन हुई या अकुलीन; किंतु तुम तो बड़ी 
चतुर हो। फिर व्यर्थ क्रोध करके अनेक प्रकार (व्यंग्य) से मेरा वर्णन 
(मेरी निन्‍्दा) क्‍यों करती हो ? तुम्हीं बताओ, मेरा क्या दोष है ? मुझे बुरी 

हि समझती हो? अपने शरीरसे मैंने जो श्रम (तप) किया, वह सब 
वर्णन करके बताये देती हूँ। मेरे स्वामी तो, तब (मेरे तप करनेके बाद) 
हि वनके भीतरसे अपने घर लाये। 


राग सूहो 
[२८९ ] 
जब सुनिहौ करतूति हमारी। 
तब मन मन तुमहीं पछितैहो, बृ्थाँ दई हम याकौं गारी॥१॥ 
तप कियौ, सुन्यौ मैं सोऊ, रिस पावौगी और कहा री। 
मो समान तप तुम नहिं कीन्हो, सुनौ, करौ जिनि सोर बृथा री॥ २॥ 
मैं का कहां, सुनौगी तुमहू, जगत बिदित यह बात हमारी। 
सूर स्थाम आपुन ही कहिऐ, सुनत कहा मुसुकात मुरारी॥३॥ 
सूरदासजीके शब्दोंमें वंशी कह रही है--(गोपियो!) जब तुमलोग 
मेरा कर्म सुनोगी, तब तुम स्वयं अपने-अपने मनमें पश्चात्ताप करोगी कि 
“इसको हमने व्यर्थ ही गाली दी।' तुमने जो तपस्या की, उसका वर्णन 
भी मैंने सुन लिया; किन्तु (मैं जो कहने जा रही हूँ, उससे) तुम और 
क्रोध करोगी, दूसरा तो कया होना है। “किंतु (सच बात यह है कि) सुनो! 
तुमने मेरे समान तपस्या नहीं की, अब व्यर्थ हल्ला मत मचाओ। मैं स्वयं 
क्या कहूँ, तुम अपने-आप सुन लोगी; क्योंकि यह हमारी (तपस्याकी) 
बात तो संसारमें प्रसिद्ध है।! (फिर वंशी श्यामसुन्दरसे कहती है--) 
श्यामसुन्दर! आप ही कहिये। (मेरी बातें) सुनकर मुरारि! आप मुसकरा 
क्यों रहे हैं? (मैं क्या झूठ कह रही हूँ?) 
राग कान्हरौ 
[ २९० ] 
मो पै ग्वालि! कहा रिसाति। 
कहा गारी देति मोकौं, कहा उघटति जाति॥१॥ 
जौ बड़ी तुम आपुही कौं, तुम्ही होह कुलीन। 
मैं बंसुरिया बाँस की जौ, तौ भई अकुलीन॥ २॥ 

पीर मेरी कौन जाने छाँड़ि इक करतार। 
सूर प्रभु सँग देखि काहें खिझति बारंबार॥३॥ 

सूरदासजीके शब्दोंमें मुरली कहती है--गोपियो! तुम मुझपर क्‍यों 
क्रोध करती हो, मुझे क्‍यों गाली देती हो और मेरी जातिको क्‍यों 
भला-बुरा कहती हो? यदि तुम बड़ी हो तो अपने लिये हो, तुम्हीं कुलीन 
होकर रहो। मैं यदि बाँसकी वंशी हूँ तो अकुलीन हो गयी। एक 
सृष्टिकर्ताको छोड़कर मेरी पीड़ाको कौन समझ सकता है, स्वामीके साथ 
मुझे देखकर (मुझपर) क्‍यों बार-बार रोष करती हो? 

राग बिहागरौ 
. [२९१] 

मैं अपनें बल रहति स्याम सँग, तुम काहें दुख पावति री। 
मो पै रिस पावति हौ पुनि पुनि कछु काहुहिं बतरावति री॥ १॥ 
तुमहु करौं सुख, मैं बरजति का, ऐसेहिं सोर लगावति री। 
कहा करो मोहि स्याम निवाजी, काहें न दूरि करावति री॥ २॥ 
बृ्थाँ बैर तुम करति निसा दिव, आछौ जनम गँवावति री। 
सूर सुनौ ब्रजनारि सयानी, मूरख ह्लै समुझावति री!॥३॥ 

सूरदासजीके शब्दोंमें मुरली कह रही है--(गोपियो !) मैं तो अपने 
बल (अपनी शक्ति)-से श्यामसुन्दरके साथ रहती हूँ, (इसमें) तुमलोग 
क्यों दुःखी होती हो ? मुझपर बार-बार क्रोध करती हुई चाहे जिस किसीसे 
चाहे जो कुछ कहकर बतलाती (मेरी निन्‍दा करती) हो। तुम भी 
(श्यामसुन्दके साथ रहकर) आनन्द करो, मैं क्‍या तुम्हें रोकती हूँ? यों 
(व्यर्थ) ही क्यों हल्ला-गुल्ला करती हो ? मैं क्या करूँ (मेरा क्या दोष), 
श्यामसुन्दरने ही मुझपर कृपा की; (अब) मुझे (उस कृपासे) वंचित क्‍यों 
नहीं करा देतीं ? तुम रात-दिन मुझसे व्यर्थ ही शत्रुता करके अपना यह 
उत्तम जीवन (टद्वेषमें) खो रही हो। ब्रजनारियो ! सुनो, तुम तो चतुर हो, 
मैं मूर्ख होकर भी तुम्हें समझा रही हूँ। 

राग रापकली 
[२९२] 

सुनौ न बात पा ब्रजनारि! 
रिसि पावति कहा हो, कहा दीन्हें गारि 
जाति उघटति, पाँति उघटति, लेति हौ सब मानि मं जे 
तुम कहति, मैं हूँ कहति सोड, मोहि बन तैं आनि॥२॥ 
कर्म कौ यह बहुत नाहीं, स्थाम अधरनि धारि। 
सूर प्रभु जौ कृपा कीन्ही, कहा रहीं बिचारि॥३॥ 

सूरदासजीके शब्दोंमें वंशी कह रही है-ब्रजनारियो! मेरी एक 
बात तो सुनो। मुझपर क्रोध करके तुम क्‍या पा जाती हो या गाली 
देनेसे ही तुम्हें क्या मिलता है? तुम मेरी जाति बखानती हो, मेरी 
पंक्ति (कुल-परम्परा) बतलाती हो; यह सब (दोष) मैं मान लेती हूँ 
(कि मुझमें हैं)। जो तुम कह रही हो, वही मैं भी कह रही हूँ कि 
यह मेरे किसी कर्मका फल नहीं है, जो मुझे वनसे ले आकर श्याम- 
सुन्दने अपने ओठोंपर धारण किया। यदि स्वामीने कृपा की 
(कृपावश ही यह सब किया) तो इसपर तुम क्‍या विचार कर रही 
हो? (भगवान्‌ कुछ जाति-पाँति या योग्यता देखकर तो कृपा करते 
नहीं और जब उनकी कृपा हो गयी, तब जाति-पाँति या योग्यताका 
विचार ही व्यर्थ है)। 

राग बिलावल 
[२९३ ] 

रिझे लेहु तुमहू किन्ह स्यामै। 
काहे कौों बकवाद बढ़ावति, सतर होति बिनु कामै॥ १॥ 
मैं अपने तप कौ फल भोगति, तुमहू करि फल लीजौ। 
तब धौं बीच बोलि है कोऊ, ताहि दूरि धरि कीजौ॥२॥ 
अपनौ भाग नाहिं काहू सौं, आपु आपने पास। 
जो कछु कहौ सूर के प्रभु कौं मो पै होति उदास॥३॥ 

सूरदासजीके शब्दोंमें मुरली कहती है--( गोपियो !) तुम भी श्यामसुन्दरको 

क्यों नहीं प्रसन्‍न कर लेती, विवाद किसलिये बढ़ा रही हो और बिना 
काम (व्यर्थ) रुष्ट होती हो। मैं तो अपनी तपस्याका फल भोग रही हूँ, 
तुम भी (वैसी) तपस्या करके जो फल लेना हो, ले लो। उस समय 
यदि कोई (तुम्हारे) बीचमें बोले (बाधा दे) तो उसे पकड़कर दूर हटा 
देना। अपना प्रारब्ध तो अपने साथ है, दूसरे किसीसे उसका कोई सम्बन्ध 
नहीं है। (अतः तुम्हें) जो कुछ कहना हो, अपने स्वामीसे कहो, मुझपर 
नाहक खिनन्‍न (क्रुद्ध) होती हो। 
[२९४ ] 

मेरे दुख कौ ओर नहीं। 
घट रितु सीत उष्न बरषा मैं. ठाढ़े पाइ रही॥१॥ 
कसकी नाहिं नेकुहूँ काटत, घामैं राखी डारि। 
अगिनि सुलाक देत नहिं मुरकी, बेह बनावत जारि॥२॥ 
तुम जानति मोहि बाँस बँसुरिया, अगिनि छाप दे आई। 
सूर स्याम ऐसे तुम्ह लेहु न, खिझ्ति कहा हौ माई॥३॥ 

सूरदासजीके शब्दोंमें वंशी कह रही है--(गोपियो !) मेरे कष्टका 
कहीं अन्त (किनारा) नहीं है (कि मैंने कितना कष्ट भोगा); छहों 
ऋतुओंकी सर्दी, गर्मी और वर्षामें मैं एक पैरसे खड़ी रही। मैंने काटते 
समय भी तनिक-सी पीड़ाका अनुभव नहीं किया। फिर मुझे धूपमें 
डालकर रखा गया, अग्निद्वारा दागे जानेपर तथा जलाकर छेद करते समय 
(भी) मैं मुड़ी नहीं (विचलित नहीं हुई)। तुम तो मुझे केवल बाँसकी 
वंशी जानती हो; किंतु मैं अग्निका चिहन लगवाकर (तप्तमुद्रांकित 
होकर) आयी हूँ। सखियो! (मुझपर) क्‍यों क्रोध करती हो, इसी प्रकार 
तुम भी श्यामसुन्दकों (तप करके) अपना बना लो। 

[२९५ ] 
स्रम करिहौ जब मेरी सी। 
तब तुम अधर सुधा रस बिलसौ, 
मैं हे रचिहाँ चेरी सी॥१॥ 

मन जलवा, अब + 2 निशिविशिशिशि शीश आकर । 
बिना कष्ट यह फल न पाइहौ, 
जानति हौ अबडेरी सी। 
घट रितु सीत तपनि तन गारौ, 
बाँस बॉँसुरिया केरी सी॥२॥ 
कहा मौन है हे जु रही हो, 
' कहा करति अवसेरी सी। 
सुनौ सूर मैं न्यारी है हों, 
जब देखों तुम मेरी सी॥३॥ 
सूरदासजीके शब्दोंमें मुरली कह रही है--(गोपियो !) जब तुमलोग 
मेरी तरह तपस्या करोगी, तब तुम (मोहनके) अधरामृतरसका उपभोग 
करना और मैं तुम्हारी दासीके समान बनकर रहूँगी। बिना कष्ट (तप) 
किये यह फल नहीं पा सकोगी! (यद्यपि तुम्हें इसमें झंझट-सी प्रतीत 
होती है।) मुझ बाँसकी वंशीके समान छहों ऋतुओंकी सर्दी-गर्मामें 
(तपस्या करके) अपने शरीरको गला दो (क्षीण कर दो)। (अब सब) 
चुप हो-होकर क्यों खड़ी हो ? क्‍यों चिन्ता करती हो ? सुनो, जब मैं तुम्हें 
अपनी-जैसी (तपस्विनी) देखूँगी तब (स्वयं) पृथक्‌ हो जाऊँगी। 
राग सारंग 
[२९६ | 
मुरली तौ अधरनि पै गाजति। 
कैसें बैठी दुहूँ करनि चढ़ि, अँगुरी रंश्रनि राजति॥१॥ 
स्यथाम मिलि हम सबनि दिखावति, नेकु नाहिं मन लाजति। 
नाद सवाद मोद सौं उपजत, मधुरें मधुरें बाजति॥२॥ 
कबहूँ मौन छ्वै रहति, कबहुँ कछु कहति, रहति नहिं हाजति। 
सूर स्थाम वाकौ सुर साजत, वह उनही सौं भ्राजति॥ ३॥ 
सूरदासजीके शब्दोंमें गोपी कह रही है--(सखि!) मुरली तो मोहनके 
ओठोंपर (बैठी) गर्जना कर रही है। (श्यामसुन्दरकी ) अँगुलियोंसे 
(अपने) छिद्रोंको सुशोभित करती कैसी दोनों हाथोंपर चढ़कर बैठी है। 
श्यामसुन्दरसे मिलकर (अपना मिलन) हम सबको दिखलाती है। तनिक 

भी मनमें लज्जा नहीं करती; आनन्दपूर्वक रसमय ध्वनि उत्पन्न करती, 
मधुर-मधुर स्वरमें बज रही है। कभी चुप हो रहती है और कभी कुछ 
कहती है; इसे (दूसरेकी) कोई आवश्यकता ही नहीं। श्यामसुन्दर उसका 
स्वर सजाया करते हैं और वह (भी) उन्हींसे सुशोभित होती (सुन्दर 
स्वरमें बजती) है। 

राग नट 

[२९७] 
मुरली तप कियौ तनु गारि। 
नेकुहूँ नहिं अंग मुकी, जब सुलाकी जारि॥१॥ 
सरद ग्रीषम, प्रबल पावस, खरी इक पग॒ भारि। 
कटतहूँ नहिं अंग मोरयौो, साहसिनि अति नारि॥२॥ 
रिझैे लीन्हे स्थाम सुंद, देति हौ कित गारि। 
सूर प्रभु तब ढरे हैं री, गुननि कीन्ही प्यारि॥३॥ 

सूरदासजीके शब्दोंमें गोपी कह रही है--(सखियो!) वंशीने अपने 

शरीरकों गलाकर तपस्या की है। जब जलाकर उसमें छिद्र किया गया, 
तब भी शरीरमें उसने तनिक भी सिकुड़न नहीं आने दी। शरद-(के 
शीत)-में, ग्रीष्म-( की गर्मी )-में तथा (पावसकी) तीब्र वर्षामें एक पैरके 
बल (स्थिर) खड़ी रही। यह स्त्री बड़ी साहसी है, काटते समय भी इसने 
अंगोंको मोड़ा नहीं (टेढ़ा नहीं होने दिया)। श्यामसुन्दरको (इस प्रकार 
इसने) प्रसन्‍न कर लिया, अब इसे गाली क्‍यों देती हो। हमारे स्वामी तब 
(इतने कष्ट सहनेके बाद) इसपर अनुकूल हुए हैं और इसके (इन) 
गुणोंके कारण ही (इसे उन्होंने) प्यार किया है। 

राग सारंग 

[२९८ ] 
मुरलिया ऐसे स्थाम रिझाए। 
नंद नँदन के गुन नहिं जानति, अति स्त्रम तैं इहिं पाए॥१॥ 
तुम व्रत कौ फल उहै दिखाया, चीर कदंब चढ़ाए। 
कहाँ कहा सब वैसेहिं आवौ, जुबतिनि लाज छुड़ाए॥२॥ 

तब दे चीर अभूषन बोले, धनि धनि सबद सुनाए। 
सुनौ सूर ब्रजनारी भोरीं इतनेहिं. हरष बढ़ाए॥ ३॥ 

सूरदासजीके शब्दोंमें गोपी कह रही है--(सखियो!) वंशीने इस 
प्रकार (कठोर तप करके) श्यामसुन्दरको प्रसन्‍न किया है। नन्दनन्दनके 
गुण तुम नहीं जानती हो ? बड़े परिश्रमसे इसने उन्हें पाया है। तुम्हारे ब्रतका 
फल (तो) उन्होंने वही दिखला दिया कि (तुम्हारे) वस्त्र ले जाकर 
कदम्बपर रख दिये और समस्त युवतियोंकी लज्जा छुड़ाते हुए क्या कहा 
कि सब जैसी हो वैसी ही (जलसे बाहर) निकल जाओ। (जब सब जलसे 
बाहर आ गयीं) तब वस्त्र और आभूषण देकर “तुम सब धन्य हो, धन्य 
हो, (ये) शब्द (हमें) सुनाये और सुनो, हम ब्रजनारियाँ (इतनी) भोली 
हैं, जो इतनेसे (धन्य-धन्य कहनेसे) ही अत्यन्त हर्षित हो गयीं। 

राग बिलावल 
[२९९ ] 

मुरली जैसें तप कियौ, कैसें तुम करिहौ। 
घट रितु इक पग क्‍यों रहो, अबहीं लरखरिहो॥ १॥ 
वह काटत मुरकी नहीं, तुम तो सब मरिहौ। 
वह सुलाक कैसे सहो, परसत हीं जरिहा॥२॥ 
तुम अनेक वह एक है, वासों जनि लरिहौ। 
सूर स्याम जिहिं ढरि मिले, नहिं जीतौ हरिहो॥३॥ 

सूरदासजीके शब्दोंमें एक गोपी कह रही है--(सखियो!) मुरलीने 
जैसी तपस्या की (वैसी तपस्या) तुम कैसे कर सकोगी। छहों ऋतुओंमें 
एक पैरसे कैसे खड़ी रहोगी, अभी (थोड़ी देरमें ही) लड़खड़ा (गिर) 
जाओगी। वह तो काटते समय सिकुड़ीतक नहीं, किंतु तुम सब (यदि 
काटी जाओ तो) मर (ही) जाओगी। वह छिद्र करना कैसे सहोगी 
(अग्नि) छूते ही तो जल जाओगी। तुम अनेक हो और वह अकेली है, 
(इसलिये न्याय यही है कि) उससे लड़ोगी नहीं। श्यामसुन्दर जिससे 
अनुकूल (कृपालु) होकर मिले हैं, उससे (लड़कर) जीतोगी नहीं, 
(निश्चय) हार जाओगी। 

[३०० ] 
मुरली की सरि जनि करो, वह तप अधिकारिनि। 
एते पै तुम्ह बोलिहो, का भट्ट बन जारनि॥ १॥ 
धीर धरें मरजाद है, ना तौ लघु हैं हौ। 
नेकु दरस की आस है, ताहू तें जैहौ॥ २॥ 
झगरें झगरोई रहैं, तिहें कहा बड़ाई। 
वह अपनौ फल भोगवै, तुम देखो माई॥ ३॥ 
देखा वाके भाग कौं, ताकों न सराहौ। 
सूरदास झिझकीं कहा, नीकें किन चाहौ॥ ४॥ 
सूरदासजीके शब्दोंमें गोपी कहती है--(सखियो!) मुरलीकी बराबरी 
मत करो, वह तपस्यासे (श्यामके प्रेमकी) अधिकारिणी हुई है। इतनेपर 
भी तुम कहोगी कि यह वनको जलानेवाली तपस्या करके क्‍या हो गयी 
(जो इसकी बराबरी हम नहीं कर सकतीं। देखो, ) धैर्य रखनेमें ही 
मर्यादा (गौरव) है, नहीं तो छोटी (तिरस्कृता) हो जाओगी और थोड़ी- 
सी (श्यामसुन्दरके) दर्शनकी आशा है, उससे भी जाओगी (वे दर्शन देना 
भी बंद कर देंगे)। झगड़नेसे झगड़ा (लड़ाई) ही होता है, उसमें कौन 
बड़प्पन है। सखियो! वह (वंशी) अपने तपका फल भोगती है और तुम 
देखा करती हो (वह तुम्हें प्राप्त नहीं होता)। उसके सौभाग्यको देखो, 
भले ही उसकी प्रशंसा न करो। अरी! झिझक क्‍यों रही हो, (तुम भी) 
भली प्रकार (वंशीकी भाँति श्यामसुन्दरको) क्‍यों नहीं चाहती (जिससे 
उनकी कृपा प्राप्त हो)। 
राग रामकली 
[३०१ |] 
मुरली सौों अब प्रीति करौ री। 
मेरी कही मानि मन राखो, उर रिस दूरि धरो री॥१॥ 
तुम जु सुनीं मुरली की बातें, दीन होइ बतरानी। 
काहें न छरैं स्थाम ता ऊपर, क्‍यों न होइ पटरानी॥ २॥ 

हम जान्यौ यह गरब भरी है, साधु न यातैं और। 
रिझै लियौ हरि कौं तप कें बल, बृथाँ करौ तुम्ह सोर॥३॥ 
सूर स्थाम बहुनायक सजनीं, यहू मिली इक आईं। 
तुम अपने जौ नेम रहौगी, नेम न कर तैं जाई॥४॥ 
सूरदासजीके शब्दोंमें गोपी कह रही है--सखियो! अब मुरलीसे प्रेम 
कर लो। मेरा कहना मानकर उसे हृदयमें रख लो और चित्तसे रोष दूर कर 
दो। मुरलीको बातें तुमने सुन ही लीं। उसने दीन बनकर (नग्रतासे) बातें 
की हैं। (ऐसी नम्र होनेसे) क्यों न श्यामसुन्दर उसपर द्रवित हों और 
क्यों न वह पटरानी बने। हमने तो समझा था कि यह गर्वसे भरी है; 
पर इससे सज्जन तो दूसरा कोई नहीं है। इसने अपने तपस्याके बलसे 
श्रीकृष्णको प्रसन्‍न कर लिया है, तुम व्यर्थ ही हल्ला कर रही हो। सखि! 
श्यामसुन्दर तो अनेकोंके नायक (प्रेमास्पद) हैं, सो (औरोंके समान) यह 
भी एक उनसे आकर मिल गयी। (इसमें बिगड़ा क्या) तुम यदि अपने 
नियमपर रहोगी तो वे तुम्हें भी मिलेंगे; पर (देखना) नियम हाथसे न 
चला (छूट) जाय। 
ः राग कान्हरौ 
[३०२ ] 
नेमहिं में हरि आइ रहैंगे। 
मुरली सौं तुम कछू कहौ जिनि, ऐसेहिं तुम्हें मिलैंगे॥१॥ 
वे अंतरजामी सब जानत, घट घट की जो प्रीति। 
जाकौ जैसौ भाव सखी री, ताहि मिलें तिहिं रीति॥२॥ 
मातु पिता कुल कानि लाज तजि भजी जनम तें जाहि। 
काहे कौं मुरली के डाहन अब तजिऐ री ताहि॥३॥ 
सोरह सहस एक मन आगरि, नागरि मुरली जानि। 
सूर स्याम कौं भजौ निरंतर, जासौं है पहिचानि॥४॥ 
सूरदासजीके शब्दोंमें गोपी कह रही है--(सखियो!) श्रीकृष्ण इस 
नियमपालन (भजन) -से ही आये रहेंगे; तुम मुरलीसे कुछ भी मत कहो। 
वे (जैसे इसे मिले हैं) ऐसे ही तुमसे भी आ मिलेंगे। वे अन्तर्यामी हैं। 

प्रत्येक हृदयकी जो प्रीति है, उसे वे (पूर्णतः) जानते हैं; सखी ! जिसका 
जैसा भाव होता है, उससे उसी प्रकार (बे) मिलते हैं। अरी ! माता-पिता, 
कुलकी मर्यादा और लोक-लाज छोड़कर (हमने) जन्मसे ही जिसका 
भजन किया (जिससे प्रेम किया) अब मुरलीके द्वेषसे उसे क्‍यों छोड़ना 
चाहिये? समझ लो कि इस (श्याम)-के मन (रूपी) खजानेमें 
(र्लरूप) सोलह सहस््र (गोपियाँ और) एक (मुरली) है, इस मुरलीको 
भी नागरी (ब्रजस्त्री) समझ लो और जिनसे पहचान (प्रेम) है, उन 
श्यामसुन्दरका निरन्तर भजन करो। 
[३०३] 

मुरली की जनि बात चलावौ। 
वह बल करति आपने तप कौ, तुम काहें बिसरावौ॥ १॥ 
कहा रही एके पग ठाढ़ी, कहा काटि जो डारी। 
कहा सुलाक सहौ उहिं गाढ़े, कर सौं स्याम सँवारी ॥ २॥ 
निमिष एक भरि कष्ट सह्यौ जो, तुरत अधर मधु सींची। 
सूर सुनौ जिनि बात कह्नौँ तिहि, बड़ी आहि जौ नीची॥ ३॥ 

सूरदासजीके शब्दोंमें दूसरी गोपी कह रही है--(सखियो!) मुरलीकी 
चर्चा मत चलाओ। तुम यह बात भूल क्‍यों जाती हो कि वह अपनी 
तपस्याका बल (गर्व) करती है। क्या हुआ जो वह एक पैरसे खड़ी रही 
और क्या हुआ जो काट डाली गयी; क्‍या हुआ जो उसने छेद करानेका 
भारी कष्ट सहा जब कि (अन्तमें जाकर) श्यामसुन्दरने (उसे अपने) हाथसे 
सँवार दिया। (उसने) यदि एक पलके लिये कष्ट सहा (भी) तो तुरंत 
मोहनने (उसे) अधरामृतसे सींच दिया। सुनो, जो अत्यन्त नीच है, उस 
(वंशी)-की (कोई) बात मत कहो। 

[३०४ ] 

हम तैं तप मुरली न करे री। 
कहा सुलाक सह्यौ जो इक पल, नित प्रति बिरह जरैं री ?॥ १॥ 
किरिया सी करि कैं भट्ट ठाढ़ी, तुरत अधर तट लागी। 
हम कौं निसि दिन मदन जरावत, वाही रस अनुरागी॥ २॥ 

यहै बात करमन हैं मोटी, तातें हम सरि नाहीं। 
सूर स्थाम की महिमा न्यारी, कृपा करी ता माहीं॥३॥ 
सूरदासजीके शब्दोंमें गोपी कह रही है-- (सखी !) मुरलीने हमसे 
(अधिक) तप नहीं किया। क्या हुआ जो एक पल इसने छेद करनेका 
कष्ट सह लिया, हम (तो) नित्यप्रति (दिन-दिन) विरहमें जलती हैं। 
यह तो कर्तव्यपूर्ति (फर्ज-अदायगी)-सी करके खड़ी हो गयी और तुरंत 
(मोहनके) ओठोंके किनारेसे जा लगी; उधर उसी (अधरके) रसकी 
अनुरागिणी हमलोगोंको रात-दिन कामदेव जलाया करता है। यह बात 
ठीक है कि वह बड़ी भाग्यवान्‌ है, इससे हम उसके बराबर नहीं 


हैं। श्यामसुन्दरकी महिमा ही न्यारी है (जो हमें छोड़कर उन्होंने) उसपर 
कृपा की। 


[३०५] 

तुम्ह अपने तप की सुधि नाहीं, जो तन गारि कियौ। 
संबत पाँच पाँच की सबही अजहूँ प्रगट हियौ॥ १॥ 
वह तुषार, वह तपनि तपस्या, वह पावस झकझोर। 
वह लरिकई मात पितु कौ हित, वैसी प्रीते तोर॥ २॥ 
तबही तें तन बिरह जरत है, निसि बासर यां जात। 
कैसें तप निरफले जाइगो, सुनौ सूर यह बात॥३॥ 

सूरदासजीके शब्दोंमें गोपी कह रही है--(सखियो!) जो तपस्या 
शरीरको गलाकर तुमने की, उस अपने तपका तुम्हें स्मरण नहीं है, वह 
बात तो आज भी हृदयमें प्रत्यक्ष-(सी) है--हम सब (उस समय केवल) 
पाँच-पाँच वर्षकी थीं। वह (कठोर) सर्दी, वह (भयंकर) गर्मी और वह 
वर्षकी झड़ी और उनमें (हम सबकी) तपस्या, वह बाल्यावस्था और 
माता-पिताका प्रेम और उस प्रकारके प्रेमको तोड़ना (उनके मना करनेपर 
भी श्यामको पानेकी आतुरता)। तभीसे विरहमें हमारा शरीर जल रहा 


है और रात-दिन ऐसे ही बीते जाते हैं, यह बात सुनो तो, वह तपस्या 
निष्फल कैसे जायगी। 

राग गौरी 

[३०६ ] 
मुरलिया एके बात कही। 
भाग आपनौ अपने माथें, मानी यह मनहिं सही॥१॥ 
हम तैं बहुत तपस्या नाहीं, बिरह जरी वह नाहीं। 
कहा निमिष करेि प्रेम सुलाकी, देखो गुनि जिय माहीं॥ २॥ 
बात कहति कछु निंदति नाहीं, भाग बड़े हैं वाके। 
सूरदास प्रभु चतुर सिरोमनि बस्थ भए हैं जाके॥३॥ 

सूरदासजीके शब्दोंमें गोपी कह रही है--(सखियो!) वंशीने एक ही 

बात (ठीक) कही कि अपना प्रारब्ध ही अपने सिर पड़ता है, हमारे 
मनने (भी) इसे ठीक मान लिया। (किंतु) हमसे अधिक उसकी तपस्या 
नहीं है; अपने चित्तमें सोचकर देखो कि वह वियोगमें तो जली नहीं है, 
एक क्षण प्यार करके (अच्छे भावसे) छेदी ही गयी तो क्‍या हो गया। 
यह मैं (सच) बात कहती हूँ, कुछ निन्‍्दा नहीं कर रही हूँ; (किंतु) 
उसका सौभाग्य महान्‌ है, जिसके कारण हमारे चतुर-शिरोमणि स्वामी 
(भी) उसके वशमें हो गये हैं। 

[३०७ ] 
मुरली सौं का काम हमारौ। 
अधर धेरैं, सिर पै किन राखें, तुम्ह जिनि कबहुँ बिगारौ॥ १॥ 
जा कारन तुम जनम भईं ब्रज, ध्यावौ नंद दुलारौ। 
बीचे कहूँ और सौं अटके, तामेँ कहा तुम्हारौ॥ २॥ 
वह मुसुकनि, वह स्थाम सुभग छबि, नैननि तैं जिनि टारौ। 
सूरज प्रभु ब्रजनाथ कहावत, ते तुम्ह छिन न बिसारौ॥३॥ 

सूरदासजीके शब्दोंमें दूसरी गोपी कह रही है--(सखियो!) मुरलीसे 

हमारा क्‍या प्रयोजन है। वे उसे ओठपर धरें अथवा सिरपर ही क्‍यों न 
रखें; तुम उससे कभी बिगाड़ (द्वेष) मत करना। जिसके लिये तुमने 
ब्रजमें जन्म लिया है, उस नन्द दुलारेका ध्यान करती रहो। बीचमें ही 
वे किसी दूसरे-(के प्रेम)-में उलझ गये, तो उसमें तुम्हारा क्या 

(बिगड़ा) । उस (मोहनकी) मुसकराहट और उस मनोहर श्याम छटाको 
नेत्रोंसे मत हटाओ, हमारे स्वामी त्रजनाथ कहे जाते हैं (अतः तुम्हारे भी 
नाथ हैं ही); उन्हें तुम एक क्षणके लिये भी मत भूलो। 

राग बिहागरौ 


[३०८ ] 
मुरली स्याम बजावन लागे। 
अधर सुधा रस है वह पागी, आपुन ता रस पागे॥१॥ 
धन्य धन्य बड़भागिनि नागरि, धनि हरि के मुख लागी। 
धनि वह बन, धनि धनि वह उपबन, जहँ बाँसुरी सुहागी॥ २॥ 
धनि वह रंक्षच, धन्य वह अँगुरी, बारंबार चलावत। 
सूर सुनत ब्रजनारि परसपर, दुख सुख दोऊ पावत॥३॥ 
श्यामसुन्दर वंशी बजाने लगे हैं, वह (मुरली) उनके अधरामृतके 
आनन्दमें निमग्न है और वे (स्वयं) भी उसके आनन्दमें निमग्न हैं। वह 
चतुर वंशी महान्‌ भाग्यशालिनी तथा परम धन्य है और उसका श्रीकृष्णके 
मुखसे लगना (भी) धन्य है। वह वन धन्य है तथा वह उपवन (भी) 
परम धन्य है, जहाँ (यह) सौभाग्यवती वंशी पैदा हुई। उसके वे छिद्र 
धन्य हैं, (उन छिद्रोंपर रखी मोहनकी) वे उँगलियाँ (भी) धन्य हैं, जिन्हें 
वे बार-बार (उन छिद्रोंपर) चलाते हैं। सूरदासजी कहते हैं कि उस 
वंशीध्वनिको सुनते हुए व्रजकी स्त्रियाँ दुःख-सुख दोनों (ही) पाती हैं। 
राग पूरबी 
[३०९ ] 
मुरली कैसें बजे रस सानी, 
गरज  धुँकार अमृत बानी। 
नाद प्रवाह तर, भर, री, 
इतनौ रस कहँ तैं जानी॥१॥ 
सप्त सुरनि गति, जति उपजति अति, 
विपरित थावर पवन पानी। 

सूरदास गिरिधर बहुनायक, 
याही सौं निसि दिन रति मानी॥२ मेज 

मुरली कैसी रसमयी ध्वनिसे बज रही है, उसकी गर्जना और गूँजको 
ध्वनि अमृतमय है। वह (वंशी) नाद (स्वर)-के प्रवाहमें तैरती (उसे 
पार करती) हुई (कभी) निमग्न होती है और (कभी) रीझती ५अजन 
होती) है; (पता नहीं) इतना आनन्द इसने कहाँसे जान लिया। (वंशीसे) 
अत्युत्तम सातों स्वरोंकी गति और यति (विराम या ताल) उत्पन्न होती 
है, जिसके श्रवणसे स्थावर (जड़) पवन तथा जल-(की दशा ही 
स्वाभाविकसे) विपरीत हो जाती है। सूरदासजी कहते हैं कि गिरिधारीलाल 
तो बहुतोंके नायक हैं, अब इसी (मुरली)-से उन्होंने रात-दिन सुख मान 
लिया है (इसीपर सदा अनुरक्त रहते हैं)। 

राग रामकली 
[३१० ] 

मुरलिया बाजति है बहु बान। 
तीनि ग्राम, इकईस मूर्छना, कोटि उनचास तान॥ १॥ 
सरब कला ब्युत्पन्‍नन सुधर अति, या समसरि को आन। 
अति सुकंठ गावति, मन भावति, रीझे स्याम सुजान॥ २॥ 
ऐसी सौं नहिं बैर कीजिऐ, दूरि करो रिस ग्यान। 
सूर स्थाम के अधर बिराजति सबहीं अंग निधान॥ ३॥ 

सूरदासजीके शब्दोंमें गोपी कह रही है--(सखियो!) वंशी बहुत 
प्रकारसे (अनेक रागोंमें) बजती है। तीन ग्राम, इक्कीस मूर्छना और 
उनचास प्रकारकी तानें--(इस प्रकार संगीतकी) सभी कलाओंमें यह 
निपुण है, (उनमें) अत्यन्त चतुर है, इसकी समता करनेयोग्य और दूसरी 
कौन है। अत्यन्त सुन्दर (कोमल) कण्ठ (स्वर)-से गाती है, जिसके 
कारण मनको प्रिय लगती है; इसीसे चतुर श्यामसुन्दर इसपर प्रसन्न हो 
गये हैं। ऐसी (वंशी)-से शत्रुता नहीं करनी चाहिये। अपना क्रोधपूर्ण 
विचार दूर कर दो (त्याग दो), सभी अंगोंसे परिपूर्ण (सभी गुणोंसे युक्त ) 
यह श्यामसुन्दरके ओठोंपर विराजती है। 

[३११] 

मुरलिया स्थाम अधर पै बैसी। 
सुनौ सखी! यह है तिहे लायक, अतिहिं भली, नहिं नैसी॥ १॥ 
कैसें नंद नंदन कर धरते, जो पै होती गैसी। 
तुमही बृर्थों कहति जोड़ सोईं, यह जैसी की तैसी॥२॥ 
सुनौ कहा कहि कहि मुख गावति, हदे स्याम कें पैसी। 
सूरदास प्रभु क्‍यों न मिले ढरि, तिहूँ भुवन जै जै सी॥३॥ 

सूरदासजीके शब्दोंमें गोपी कह रही है--मुरली श्यामसुन्दरके ओठपर 
बैठी है। सखी! सुनो, यह उसके योग्य है--अत्यन्त ही भली है, बुरी 
नहीं। यदि यह गयी-बीती (निकृष्ट) होती तो नन्दनन्दन इसे हाथपर कैसे 
रखते। तुम्हीं व्यर्थ इसे जो मनमें आता है (उलटी-सीधी) कहती हो; 
यह जैसी थी, वैसी ही है। सुनो! यह श्यामसुन्दरके हृदयमें प्रविष्ट होकर 
क्या कह-कहकर मुखसे गा रही है। (फिर) हमारे स्वामी रीझकर इससे 
क्यों न मिलें; तीनों लोकोंमें यह उनकी जय-जयकारके समान है (इसीके 
कारण तीनों लोकोंमें उनकी जयध्वनि होती है)। 

राग बिलावल 
[३१२ |] 

आपु भलाई सबै भले री। 
जो वह भली, गुननि की पूरी, तौ ढरि स्याम मिले री॥१॥ 
इक जुबती, औ मधुरें गावति, बानी ललित कहै री। 
जब जब स्याम अधर पै राखत, तब तब सुधा बहै री॥२॥ 
एते पै हम सौं सनमुख है तुम काहें रिस पावति। 
सूरदास प्रभु कमल नेन कौं एते पै वह भावति॥ ३॥ 

सूरदासजीके शब्दोंमें गोपी कह रही है--(सखियो!) अपने भले हो 
जानेपर (फिर) सभी (अपने लिये) भले हो जाते हैं। जब वह वंशी 
भली और गुणोंसे भरपूर है, तभी तो (उससे) श्यामसुन्दर अनुकूल होकर 
मिले हैं। एक तो वह युवती, दूसरे मधुर स्वरमें गाती है और (तीसरे) 
मनोहर शब्द कहती है; और जब-जब श्यामसुन्दर उसे ओठपर रखते 
हैं, तब-तब (वह) अमृत प्रवाहित करती है। इतनेपर भी (गर्व न करके) 

वह हमारे अनुकूल है, ऐसी दशामें (उसपर) तुम क्रोध क्यों करती हो। 
और इतनेपर भी (यह और सोचनेकी बात है कि) हमारे स्वामी कमलनयनको 
वह प्रिय लगती है (उसपर रोष करनेसे वे रुष्ट हो सकते हैं)। 
राग केदारौ 
[३१३ ] 

जो पै मुरली कौ हित मानौ। 

तौ तुम बार बार ऐसे कहि, मन मैं दोष न आनौ॥ १॥ 

बासर जाम बिरह अहि ग्रासित, हूजत मृतक समान। 

लेति जिवाइ सुमंत्र सुरस कहि, करति न डर अपमान॥ २॥ 

निज सँकेत लेखावति अजहूँ मिलवति सारँंगपानि। 

सरद निसा रस रास करायौ, बोलि बोलि मृदु बानि॥ ३॥ 

परकृत सील सुकृत उपमा रमी,तासौं यौं कत कहिऐ। 

पर कौ सूरजदास मेटि कृत, न्‍्याइ इतौ दुख सहिऐ॥ ४॥ 

सूरदासजीके शब्दोंमें गोपी कह रही है--( सखियो !) यदि तुम मुरलीका 

उपकार मानो (समझो) तो बार-बार ऐसी (उसकी निन्दाकी) बातें कहकर 
मनमें उसके दोष न ले आओ। (देखो) दिनके प्रहर (समय)-में (जब 
श्याम वनमें चले जाते हैं, तब) विरहरूपी सर्पके द्वारा काट लिये जानेके 
कारण हम सब मृतकके समान हो जाती हैं। उस समय यह (वंशी) ही 
अपने उत्तम रसमय (ध्वनिरूपी) सुन्दर मन्त्रको पढ़कर (बोलकर) हमें 
जिला लेती है (वंशी-ध्वनि ही हममें जीवन डालती है) | अपमानका भय 
वह (उस समय) नहीं करती (कि सावधान होकर हम उसका अपमान 
करेंगी) | अब भी (वह) अपना संकेत लक्षित कराके (अपनी ध्वनिके द्वारा 
हमें संकेत करके ) शार्ज्रपाणि (श्याम)-से मिलाती है। शरदकी रात्रियोंमें 
(उसीने) कोमल शब्द बोल-बोलकर रसमय रास कराया। वह तो दूसरेके 
उपकार, शील तथा पुण्यकी उपमामें क्रीड़ा करती है (उसके कार्य ऐसे हैं 
कि परोपकार, शील तथा पुण्यके आदर्शरूपसे उसकी उपमा दी जा सकती 
है); उससे इस प्रकार (अनादरकी बात) क्‍यों कहना चाहिये। दूसरेका 
उपकार मिटा (भूल)-कर (ही) इतना दुःख हम सहती हैं, यह न्याय ही 
है। (जो परोपकार भूल जाय, उसका दुःखी होना उचित ही है।) 


नमक ५५ 
राग रामकली 
४ 
मुरली स्थाम बजाबन दी हु 
स््रवनन सुथा पियति काहें नहिं, इहि तू जिनि बरजै री॥१॥ 
सुनति नाहिं वह कहति कहा है, हट राधा नाम। 
तू जानति हरि भूलि गए मोहि, तुम्ह एके पति बाम॥२॥ 
वाही के मुख नाम धरावत, हमै मिलावत ताहि। 
सूर स्थाम हम कौं नहिं बिसरे, तुम डरपति हौ काहि॥३॥ 
हक सूरदासजीके शब्दोंमें श्रीराधाजी कह रही हैं--(सखी !) श्यामसुन्दरको 
वंशी बजाने दे। कानोंके द्वारा (यह ध्वनिरूपी) सुधा (अमृत) क्यों नहीं 
पीती ? इसे (मुरलीको) तू रोक मत, सुनती नहीं, वह क्या कह रही है? 
(वह तो) 'राधा! राधा!' (मेरा) नाम ही लेती है। तू समझती है कि 
हरि मुझे भूल गये ? (वे क्या) केवल (एकमात्र) तुम्हारे ही स्वामी हैं ? 
(तुम तो) उसी (वंशी)-को मुखसे नाम धराती (खोटी-खरी सुनाती) 
हो, जो हमें उनसे मिलाती है। श्यामसुन्दर हमें भूले नहीं हैं, तुम (व्यर्थ) 
क्यों डरती हो। 
राग जैतश्री 
[३१५ ] 

जब जब मुरली कान्ह बजावत। 
तब तब राधा नाम उचारत, बारंबार रिझावत॥ १॥ 
तुम रमनी, वे रमन तुम्हारे, वैसेहिं मोहि जनावत। 
मुलली भई सौति जो माई, तेरी टहल करावत॥२॥ 
वह दासी, तुम्ह हरि अरधांगिनि, यह मेरे मन आवबत। 
सूर प्रगट ताही सौं कहि कहि तुम कौं स्याम बुलावत॥ ३॥ 

सूरदासजीके शब्दोंमें गोपी श्रीराधासे कह रही है--जब-जब श्रीकृष्ण 
मुरली बजाते हैं, तब-तब (मुरलीमें तुम्हारे) 'राधा' नामका उच्चारण करते 
बार-बार (तुम्हें) प्रसन्‍न करते हैं। मुझे वे उसी प्रकार बताते हैं कि तुम 
(उनकी) प्रियतमा हो और वे (श्यामसुन्दर) तुम्हारे प्रियतम हैं। सखी ! 
यह मुरली जो सौत बन गयी, उससे वे तेरी सेवा कराते हैं। मेरे मनमें 

यह बात आती है कि वह (मुरली) दासी है और तुम हरिकी अर्धांगिनी 
हो। यह बात तो इसीसे प्रकट है कि श्यामसुन्दर उसी (वंशी)-से कह- 
कहकर तुमको बुलाते हैं। 
राग केदारौ 
[३१६ ] 

यह मुरली ऐसी है माई। 
हम यासौं रिस बृूथाँ करति हीं, तब इहि कदरि न पाई॥१॥ 
बानी ललित सुनत स्त्रवनन हित, चित मेरे अति भाई। 
गाजति बाजति स्याम अधर पै, लागति तान सुहाई॥ २॥ 
मैं जानी यह निठुर काठ की, नरम बाँस की जाईं। 
सूरदास ब्रजनारि परसपर  ताकी करतिं बड़ाई॥३॥ 

(गोपी कह रही है--) सखी ! यह मुरली तो ऐसी (उत्तम) है। (जब) 
हम इसपर व्यर्थ क्रोध करती थीं, तब इसकी (महिमा) नहीं जान पायी थीं 
(उस समय इसे योग्य नहीं समझा था)। इसकी ललित वाणी सुननेमें 
कानोंके लिये हितकारी (सुखद) ज्ञात हुई और वह मेरे चित्तको अत्यन्त 
प्रिय लगी। श्यामसुन्दरके ओठपर प्रसन्‍नतापूर्वक बजती हुई इसकी तान 
(मुझे) सुहावनी लगती है। मैंने तो यह समझा था कि यह निष्ठुर काष्ठकी 
है; किंतु यह तो कोमल बाँससे उत्पन्न हुई है। सूरदासजी कहते हैं कि इस 
प्रकार परस्पर ब्रजस्त्रियाँ उस (वंशी)-की बड़ाई करती हैं। 

राग कान्हरौ 
[३१७] 

अब मुरली कछु नीकें बाजति। 
ज्यौं अधरनि, ज्यौं कर पै बैठति, त्यौं अतिहीं अति राजति॥ १॥ 
अब लों जानी बाँस बंँसुरिया, यातैं और न बंस। 
कैसें बजि रजि चली सबनि कौं, राधा करति प्रसंस॥ २॥ 
यह कुलीन, अकुलीन नाहिं री, धनि याके पितु मात। 
सुनौ सूर नाते की भेनी, कहति बात हरषात॥ ३॥ 

(गोपी कह रही है--सखियो !) मुरली अब कुछ अच्छी तरह बजती 
है। जैसे-जैसे यह (मोहनके) ओठोंपर और हाथोंपर बैठती है, वैसे-वैसे 

अधिकाधिक सुन्दर लगती है। अबतक तो हम जानती थीं कि यह 
बॉसकी वंशी (मात्र) है; किंतु इससे श्रेष्ठ तो (दूसरा) किसीका वंश 
(ही) नहीं है। कैसे यह बजकर सबको रिझाती हुई श्रीराधाकी प्रशंसा 
करती है। सखी! यह कुलीन (उच्च कुलकी) है, अकुलीन (हीन 
कुलकी) नहीं; इसके पिता-माता धन्य हैं। सुनो ! यह तो सम्बन्धमें हमारी 
बहिन लगती है। सूरदासजी कहते हैं--(इस प्रकारकी बातें) कहती हुई 
वे (गोपियाँ) हर्षित हो रही हैं। 


[३१८] 

मुरलिया मोकौं लागति प्यारी। 
मिली अचानक आइ कहूँ तैं, ऐसी रही कहाँ री॥१॥ 
धनि याके पितु मातु, धन्य यह, धन्य धन्य मृदु बोलनि। 
धन्य स्याम गुन गुनि कैं ल्याए नागरि चतुर अमोलनि॥२॥ 
यह निरमोल, मोल नहिं याकौ, भली न यातैं कोई। 
सूरदास याके पटतर कौं, तो दीजै जौ होई॥३॥ 

सूरदासजीके शब्दोंमें गोपी कह रही है--(सखियो!) वंशी मुझे 
(अत्यन्त) प्यारी लगती है। (पता नहीं) ऐसी (गुणवती) यह कहाँ 
(छिपी) थी, (सौभाग्यसे) अचानक कहींसे आकर मिल गयी। इसके 
पिता-माता धन्य हैं, यह धन्य है और कोमल स्वरमें (इसका) बोलना 
(भी) परम धन्य है। श्यामसुन्दर (भी) धन्य हैं, जो इसके गुणोंको 
समझकर इस चतुर नागरीको बिना मूल्य ले आये। यह (तो) अमूल्य 
है, इसका कोई मूल्य हो नहीं सकता, इससे भली (भी) और कोई नहीं 
है। इसकी उपमा तो तब दी जाय, जब कोई इसके समान हो। 

राग रामकली 
[३१९ ] 

मुरली दिन दिन भली भई। 

बन की रहनि नाहिं अब यामैं, मधुहीं पागि गई॥ १॥ 

अमिय समान कहति है बानी, नीकें जानि लई। 

जैसी संगति, बुधि तैसीऐ ह्लै गइ सुधामई॥ २॥ 

जब आई तब औरै लागी, सो नितुरई हई। 
सूर स्थाम अधरनि के परसें सोभा भई नई॥३॥ 
सूरदासजीके शब्दोंमें गोपी कह रही है--(सखियो!) मुरली 
दिनोंदिन (उत्तरोत्तर) भली होती जा रही है। अब इसमें वनकी रहनी 
(जंगलीपना) नहीं रही, यह तो अमृतमें ही पग (अमृतमय हो) गयी 
है। हमने अच्छी प्रकार जान लिया कि यह अमृतके समान वाणी 
कहती है; जैसा संग होता है, बुद्धि भी वैसी ही हो जाती है; अतः 
(श्यामके अधरामृतके संगसे) यह अमृतमयी हो गयी है। जब आयी 
थी, तब कुछ दूसरी (ही) प्रकारकी प्रतीत हुईं थी; किन्तु (इसकी) 
वह निष्ठुरता नष्ट हो गयी है। श्यामसुन्दरके ओठोंका स्पर्श करनेसे 
अब इसको नवीन ही शोभा हो गयी है। 
राग गौड़ मलार 
[३२० ] 
भली, अनभली करतूति संगतिहि तें, 
बाँस बन झार की भई मुरली। 
कहा तब लहति ही, निठुरताई अबै 
बचन अमृत कहति, सुरन सुरली॥ १॥ 
सुधा अधरन संग भई सापुहिं सुधा, 
कहा अब प्रीति मैं इन गमायौ। 
सूर प्रभु मिले अरु हम मिलीं धाइ कैं, 
इते पै धन्य चहुँ जुग कहायौ॥ २॥ 
सूरदासजीके शब्दोंमें गोपी कह रही है--(सखि!) अच्छे और बुरे 
कर्म संगसे ही होते हैं। (बेचारी) वंशी बनकी झाड़ियोंके बाँससे ही तो 
उत्पन्न हुई है; अत: वहाँ और क्‍या पाती, निष्ठुरता (ही) इसने पायी। 
(किन्तु) अब तो अपने सुरीले स्वरोंमें अच्छी तरह घुली हुई अमृत-वाणी 
बोलती है। (श्यामके ) अधरामृतके संगसे यह स्वयं अमृतमयी हो गयी। 
(मोहनके) प्रेममें अब भला इसने खोया क्या। हमारे स्वामी (इसे) मिले 


और हम सब (भी) दौड़कर (इससे) मिलीं और इसके ऊपरसे चारों 
युगोंमें यह धन्य कहलायी। 

[३२१] 
धन्य मुरली, धन्य तप तिहारौ। 
धन्य धनि मातु, धनि धन्य भ्राता पिता, 
बहुरि धनि धन्य तुबव भगति सारौ॥ १॥ 
धन्य वह बाँस, धनि धन्य जहँ तू रही, 
धन्य बन झार, तो तें बड़ाई। 
धन्य तप कियौ, षट रितु रही एक पग, 
डुली नहिं धन्य मन की दृढ़ाई॥ २॥ 
कटतहू मुरी नहिं, रंध्रहू जरी नहिं, 
नेम तें टरी नहिं, तुही जाने। 
तैसेहीं मिले प्रभु सूर तोकौं तुरत, 
सींचि अमृत अधर नेह मानैं॥ ३॥ 
सूरदासजीके शब्दोंमें गोपी कह रही है--वंशी! तुम धन्य हो और 
तुम्हारी तपस्या धन्य है। परम धन्य हैं तुम्हारी माता और तुम्हारे भाई तथा 
पिता अत्यन्त धन्य हैं; फिर तुम्हारी उत्तम भक्ति भी धन्य-धन्य है। (जिससे 
तू उत्पन्न हुई) वह बाँस धन्य है; (वह स्थान) जहाँ तू रही अत्यन्त धन्य 
है और वनकी वे झाड़ियाँ धन्य हैं, जिन्हें ( तुमसे) बड़प्पन प्राप्त हुआ। तुम 
धन्य हो कि छहों ऋतुओंमें एक पैरपर खड़ी रहकर तुमने तपस्या की; तुम्हारे 
मनकी दृढ़ता (भी) धन्य है कि तनिक भी हिली नहीं। कटते समय भी 
(तुम) मुड़ी नहीं (टेढ़ी नहीं हुई), छेद करते समय भी जली नहीं और 
अपने नियमसे भी नहीं हटी। यह कष्ट सहना (तो) तुमने ही जाना। उसी 
प्रकार (उतने ही उल्लाससे) हमारे स्वामी तुम्हें तुरंत प्राप्त हुए। ये अपने 
अधरामृतसे (तुम्हें) सींचकर (तुम्हारे) प्रेमका सम्मान करते हैं। 
राग हमीर 
[३२२ ] 
आजु बजाई मुरलि मनोहर, सुधि न रही कछु तन मन मैं। 
मैं जमुना तट सहज जाति ही, ठाढ़े कान्ह बूंदावन मैं॥ १॥ 
नाना राग रागिनी गावत, धरें अमृत मृदु बैननि मैं। 
सूर निररित्र हरि अंग त्रिभंगी, वा छबि भरि लियौ नैननि मैं॥ २॥ 

सूरदासजीके शब्दोंमें गोपी कह रही है--(सखि!) मोहनने आज 
मनोहर वंशी बजायी, (जिसे सुनकर) शरीर और मनकी कुछ सुधि नहीं 
रह गयी। मैं स्वभाववश (प्रतिदिनकी भाँति) यमुना-किनारे जा रही थी 
और कन्हैया वृन्दावनमें खड़े थे। कोमल बोलीमें अमृतभरे हुए वे अनेक 
प्रकारकी राग-रागिनियाँ गा रहे थे। श्यामसुन्दरके अंगोंकी वह त्रिभंगी 
छटा (शोभा) देखकर (मैंने) नेत्रोंमें भर ली है। 
राग सारंग 
[३२३] 
तबहीं मेरौ मन चोरयौ री, जब कर मुरलि लई। 
बाजत राग रागिनीं उपजत, तान-तरंग नई॥१॥ 
देह दसा बिनु सुधि भइ सजनी, अँग अँग प्रीति रई। 
तन, मन, प्रान, ग्यान, गुन मेरौ, स्थामे अरपि दई॥ २॥ 
हरि मुख बचन सुधा रस लोचन इकटक चिते दई। 
सूरदास प्रभु तुम्हीी दासी करि बिन मोल लई॥ ३॥ 
सूरदासजीके शब्दोंमें गोपी कह रही है--(सखि!) मोहनने तभी चित्त 
चुरा लिया, जब उन्होंने हाथमें मुरली ली। (उसके) बजते समय 
(अनेक) राग एवं रागिनियाँ उत्पन्न होतीं। तानकी नयी-नयी तरंगें उठी 
थीं। सखी। (मेरे) अंग-प्रत्यंगमें (उनकी) प्रीति रप गयी और (उससे) 
देहकी दशाका अनुसंधान जाता रहा। (मैंने अपना) तन, मन, प्राण, ज्ञान 
और गुण (सब कुछ) श्यामसुन्दरको भेंट कर दिया (दे दिया)। 
श्रीकृष्णके मुखपर निर्निमेष नेत्र लगा दिये और उनके वचनोंसे झरनेवाले 
सुधारसमें चित्तको लगा दिया। प्रभो! (इस प्रकार) तुमने (मुझे) बिना 
मूल्यकी अपनी दासी बना ली। 
राग केदार 
[३२४ ] 
मुरली सबन कौ मन हर॒यौ। 
प्रथमहीं ब्रजनारि सुनि के आनि गिरिधर बर॒यौ॥ १॥ 
तब नहीं रहे गयो हम पै सब्द स्त्रवनन परयौ। 
पिता, सुत, पति, बिसरि अंबर, चलीं तजि गृह भर॒यौ॥२॥ 

सिद्ध, चारन, गुनी, गँधरब, सुनत सब बिसर्‌यौ। 
मगन मन मारुत न डोले, सिथिल ससि न टरयौ॥ ३॥ 
मोर, मधुप, चकोर, सारस, सबनि यह मत करयौ। 
आपनौ ब्रत छाँड़ि बानी, जोग जड़ ब्रत धरयौ॥४॥ 
निकसि सर्प न दुरत बाँबी, कछु जु बंसी करयौ। 
तोरि तृन मृग सुरभि दसनन दाबि नाहिन चस्यौ॥५॥ 
चतुर कोकिल रही चित दै, कीर नैकु न मुर्यौ। 
ध्यान सौ धरि रहे द्रुम सब, नाद उन मैं अरयौ॥६॥ 
थके थिर चर सुर असुर नर, लए धरनी धरवौ। 
सूर प्रभु मुली अधर धरि, काम नाचत खरयौ॥७॥ 
सूरदासजी कहते हैं--वंशीने सभीका मन हर लिया। उसे सुनकर 
ब्रजकी स्त्रियोंने पहले ही आकर गिरिधरलालको (पतिरूपमें) वरण कर 
लिया। जब उसका शब्द कानोंमें पड़ा, तब हमसे (घर) नहीं रहा गया। 
पिता, पुत्र, पति तथा (शरीरका) वस्त्रतककों हम भूल गयीं, भरा हुआ 
(सम्पन्न) घर भी छोड़कर चल पड़ीं। सिद्ध, चारण, कलावन्त, गन्धर्व 
आदि सब उसे सुनते ही (अपनी कला) भूल गये। पवनका चित्त भी 
(उसमें) मग्न हो गया, वह चलता नहीं था और चन्द्रमा (भी) शिथिल 
होकर हिलतातक न था। मयूर, भौरे, चकोर, सारस आदि सबको 
(वंशीने) इस प्रकारका बना दिया कि अपने बोलनेका नियम त्यागकर 
सबने जडयोगका ब्रत ले लिया (जडके समान स्थिर बन गये)। वंशीने 
कुछ ऐसा (जादू) कर दिया कि सर्प बिलसे निकल आये और फिर 
बिलमें छिपे नहीं; हिरन और गायें घासको दाँतोंसे काटकर उसे दाँतोंमें 
ही दबाये रहीं--निगल नहीं पायीं। चतुर कोकिला (जो दूसरेका शब्द 
सुनकर बोलने लगती है) चित्त लगाये (मूक) रह गयी। तोता तनिक 
भी मुड़ा (हिला) नहीं। वंशी-ध्वनि वृक्षोंके हृदयमें प्रवेश करके ऐसी 
अड़ (अटक) गयी कि वे सब ध्यान-सा लगाये स्थिर हो रहे। जड- 
चेतन, सुर-असुर, मनुष्य और पृथ्वीको धारण करनेवाले शेषनागतक 
मुग्ध हो गये। प्रभुने जब ओठपर वंशी रख ली उस समय (ऐसा 
लगा कि) साक्षात्‌ कामदेव नृत्य कर रहा है। 

[३२५ ] 
मुरली बहुतै ढीठ भई। 
ऐसी निठुर भई देखतहीं, उपजी ब्याधि नई॥९१। 
यह रस भरी बदति नहिं काहू, अति उर रोष तईं। 
सूरदास ऐसी कुनारि किन्‍्ह बचननि मोल लई॥२॥ 


सूरदासजीके शब्दोंमें कोई गोपी कह रही है--(सखि!) मुरली बहुत 
ही ढीठ हो गयी है। यह देखते-देखते ही इतनी निष्ठर हो गयी, 
(यह तो) एक नया रोग उत्पन्न हो गया (एक रोग बन गयी) | ष्द् रससे 
पूर्ण है, (इसीलिये) किसीको कुछ गिनती ही नहीं, हृदयमें अत्यन्त 
क्रोधसे तप्त रहती है। ऐसी बुरी स्त्रीने (मोहनको न जाने) अपने किन 
(मीठे) वचनोंसे मोल ले लिया (वशमें कर लिया)। 

[३२६ ] 

मुरली या तैं हरिहे पियारी। नल 
अधर धरत सरजीव होति है, मृतक होति किए न्यारी॥१॥ 
जैसी प्रीति मीन जल, पंकज तरनि बिना मुरझाई। 
अर > > ॥ २॥ 
अरु ज्यों जगै अगिनि चकमक की, पाथर सहै झरारी। 
तो लॉ सूर कहाँ पिय पैयत गोकुल चंद बिहारी॥ ३॥ 

सूरदासजीके शब्दोंमें गोपी कह रही है--(सखि!) मुरली इसलिये 
हरिको प्यारी है कि वह उनके ओठपर रखते ही सजीव (बोलनेवाली) 
हो जाती है और पृथक्‌ करनेपर मृतक (मूक) हो जाती है। (उसका 
जीवन ही श्यामके हाथमें है।) जैसा प्रेम मछलीका जलसे है और जैसे 
कमल सूर्यके बिना मुर॒झा (कुम्हला) जाता है, (वैसी ही प्रीति वंशीकी 
नन्दनन्दनसे है)......... । और जैसे चकमक पत्थरसे अग्नि प्रकट होती 
है, तब पत्थर उसकी ज्वाला (ताप ) सहता है; उसी प्रकार जबतक प्रेमका 


ताप न सहा जाय, तबतक गोकुलचन्द श्रीबिहारीलालको प्रियतमरूपसे 
कैसे पाया जा सकता है। 

[३२७] 
मुरली! तेरोई बड़ भाग। 
धन्य सुबंस कुंज कौ लहनौ, जिहि उपजी बन बाग॥१९१॥ 
प्रथण सह्यौ छत कर कुठार कौ, दूजें सब तन दाग। 
उतनें दुख इतनौ सुख पायौ, पीवति कमल पराग॥२॥ 
जाको जस गुन गँधरब गावत, सुर, नर, मुनि जन, नाग। 
सूरदास प्रभु बस्थ किये हरि, बंसी करि अनुराग॥३॥ 
सूरदासजीके शब्दोंमें गोपी कह रही है--वंशी! तुम्हारा ही भाग्य 
महान्‌ है। जिस वन-उपवनमें तुम उत्पन्न हुई, उस बाँसके कुंज 
(झुरमुट)-का तुम्हें पाना धन्य हुआ। पहले तो तुमने हाथसे कुल्हाड़ेद्वारा 
किये गये घाव और फिर पूरे शरीरपर अग्निसे बनाये गये चिह्न (हिद्र 
तथा चित्रादि) सहे। इतने (घोर) दुःखसे तुमने इतना (महान) सुख पाया 
कि (अब) हरि-मुख-कमल-पराग (श्यामके अधरामृत)-को पीती हो। 
जिनका सुयश एवं गुण गन्धर्व, देवता, मनुष्य, मुनिजन तथा शेषनाग भी 
गाते हैं, उन्हीं प्रभु श्रीहरिको प्रेम करके वंशीने (अपने) वशमें कर लिया। 
[३२८ ] 

स्थाम सुँदर मदन मोहन बाँसुरी बजाई री। 
दोऊ करजोरि बहुरि अधरनि पै आनि धरी, 

थकित भई ग्वारिनि सुधि नहीं रही काई री। 
बाजै सु अनेक राग, बानी, सिव, सेस नाग, 

धुनि सुनि सब सीस धुनें धरनि परी आई री॥ १॥ 
बाजै बर कौन सुने, ( यातैं ) मगन भए सुर, नर, मुनि, 

रुद्र जु कौ ध्यान छुट्यौ, गौरी उर लाई री। 
सूर गावत हरि छंद गोपिन मैं भयौ अनंद, 

सबनि श्रीराधा प्यारी प्रीति कै बुलाई री॥२॥ 

सूरदासजीके शब्दोंमें गोपी कह रही है--सखि ! मदनमोहन श्यामसुन्दरने 

वंशी बजायी है, दोनों हाथोंसे संयुक्त करके (दोनों हाथोंमें लेकर) फिर 
उसे उठाकर ओठोंपर रख लिया। (उसकी ध्वनि सुनकर) सभी गोपियाँ 
मुग्ध हो गयीं, किसीको भी अपनी सुधि नहीं रही। वह अनेक उत्तम 

राग बजाती है, जिसकी ध्वनि सुनकर सरस्वती, भगवान्‌ शंकर तथा 
शेषनाग आदि सब (देवता) पृथ्वीपर आकर मस्तक धुनते (झूमने लगते) 
हैं। इससे श्रेष्ठ (दूसरा) बाजा कौन हो सकता है, जिसे वे सुनें। 08० इसीसे) 
देवता, मनुष्य तथा मुनिगण भी (आनन्द-) मग्न हो गये। शंकरजीका 
ध्यान (समाधि) भंग हो गया और उन्होंने पार्वतीको हृदयसे लगा लिया। 
श्यामसुन्दरका यशोगान करते समय गोपियोंमें बड़ा आनन्द हुआ (और) 
उन सबोंने अपनी प्यारी सखी श्रीराधाको प्रेमपूर्वक बुलाया। 

[३२९ ] 
आजु कहुँ मुरली स्थाम बजाई॥ 
तब तैं तरवर मोर सबै, पुर रही बदरिया छाई। 
गौवन अधर दसन तृन रहे गयो, बछरा पियत न धाई॥१॥ 
सिध, साधक, ब्रह्मादिक, येऊ रहे सबै लौ लाई। 
सूरदास प्रभु तुम्हे दरस कौं धुनि सुनि सुनि उठि धाई॥२॥ 

सूरदासजीके शब्दोंमें गोपियाँ कह रही हैं-श्यामसुन्दने आज कहीं 

वंशी बजायी है, तभीसे सभी मयूर श्रेष्ठ वृक्षोंपर ही (शान्त) बैठे हैं और 
नगरपर बादल छा रहे हैं। गायोंके जबड़ों और दाँतोंमें पकड़ा तृण (घास) 
बीचमें (मुखमें) ही रह गया और बछड़े दौड़कर थन नहीं पी रहे हैं। 
सिद्ध, साधक तथा ब्रह्मादि देवता भी उसी (ध्वनि)-में ध्यान लगाकर 
स्थिर हो रहे हैं। प्रभो! तुम्हारी (बंशीकी) ध्वनि सुन-सुनकर ही (हम 
सब) तुम्हारे दर्शनके लिये उठकर दौड़ पड़ीं (दौड़ आयी) हैं। 

[३३० ] 
सुनौ हो, या मोहन की बैन। 
सत्रवन सुनत सुधि बुधि सब बिसरी, बिरह, बिथा भड ऐन॥ १॥ 
गृह अँगना न सुहाइ मेरी सजनी, नाहिं परत चित चैन। 
जब मुख देखौं स्याम सुँदर कौ, तब सचु पाबैं नैन॥२॥ 
रास रच्यौ बूंदाबन महियाँ, सब गोपिनि सुख दैन। 
अप-अपने बानक बनि आईं, तट जमुना जल फैन॥३॥ 
देवलोक सुरलोक बिसारी, चंदा बिसरयौरैन। 
सूरदास प्रभु तुम्हे दस कौं चलीं मदन गढ़ लैन॥४॥ 

सूरदासजीके शब्दोंमें गोपी कह रही है--सखि| इस मोहनकी वंशी 
(तो) सुनो, कानोंसे इसे सुनते ही सारी सुधि-बुधि (शरीरका स्मरण एवं 
विचार) भूल गयी और वियोगकी पीड़ा (हृदयमें) घर कर गयी। मेरी 
सखी! (अब मुझे) न घर अच्छा लगता है, न आँगन और न चिक्तमें 
चैन (स्थिरता) ही पड़ता है। जब श्यामसुन्दरका श्रीमुख देखूँ (उनके 
दर्शन हों), तब मेरे नेत्र शान्त (सुखी ) हों। उन्होंने सभी गोपियोंको सुख 
देनेके लिये वृन्दावनमें रासक्रीड़ा की। गोपियाँ यमुना-जलमें फेनकी भाँति 
(स्वत: एकत्र हो) अपना-अपना श्रृंगार करके यमुनाकिनारे आ गयी थीं। 
देवतालोग स्वर्गलोकको भूल (कर पृथ्वीपर छा) गये थे और चन्द्रमा तो 
रात्रि ही भूल गया (कि कब रात्रि समाप्त करके उसे अस्त होना है)। 


स्वामी ! तुम्हारे दर्शनके लिये (हम सब) कामदेवके दुर्गको ही जीतने 
चल पड़ी हैं। 


[३३१] 
मुरली मोहन अधरनि बासा। 
सिव समाधि छूटी धुनि सुनि कैं, सरिता कियौ निवासा॥ १॥ 
मीन, कुरंग, सेस, ससि मोहे, सब थकि रहे निवासा। 
कमल नैन कहि कहि अति जोधा जपत रहे सूरदासा॥ २॥ 

(जब) मुरलीने मोहनके ओठोंपर डेरा डाला (ओठोंसे लगकर बजने 

लगी), (तब) उसकी ध्वनि सुनकर शंकरजीकी समाधि छूट गयी और 
सरिताएँ स्थिर (प्रवाहहीन) हो गयीं। मछलियाँ, मृग, शेषनाग तथा 
चन्द्रमा--सभी अपने-अपने स्थानपर थकित (गतिहीन) हो रहे । कमलनयन 
(श्यामसुन्दर) बहुत बड़े योधा (शूरवीर) हैं, (केवल वंशीसे सम्पूर्ण 
जगत्‌को वशमें कर लेते हैं), यह बार-बार कहकर सूरदास उनका जप 
(यशोगान) करता रहता है। 

राग काफी 


[३३२] 
मोहन मन मोहि लियौ ललित बेनु बजाई री। 
मुरली धुनि सत्रवन सुनत बिबस भई माई री॥१॥ 

लोक लाज, कुल की मरजादा बिसराई री। 
घर घर उपहास सुनत नेकु ना लजाई री॥२॥ 
जप तप बेद5रु पुरान, कछु ना सुहाई री। 
सूरदास प्रभु की लीला निगम नेति गाई री॥३॥ 
सूरदासजीके शब्दोंमें गोपी कह रही है--सखि! मोहनने मनोहर वंशी 
बजाकर (मेरे) मनको मोहित कर लिया। सखी ! कानोंसे वंशीकी ध्वनि 
सुनते ही मैं विवश हो गयी। लोक (समाज)-की लजजा और कुलकी 
मर्यादा (सब इस वंशीध्वनिने) भुलवा दी, प्रत्येक घरमें (अपना) 
उपहास (निन्दा) सुनते हुए भी मैं तनिक भी लज्जित नहीं हुई। जप, 
तप, वेद तथा पुराण (इनका उपदेश) आदि (अब) कुछ भी अच्छा नहीं 
लगता। हमारे स्वामीकी लीलाका वेद भी “नेति-नेति” कहकर वर्णन करते 
हैं। (उन्होंने मुझे इस प्रकार वशमें कर लिया; इसमें कौन आश्चर्य है।) 
[३३३ ] 
सुनि आधी सी राति मोहन मुरलि बजावै। 
नीद उचटि गड़, मन मुरझानी, प्रानन और न भावै॥ १॥ 
मन हरि लियौ देह गति भूली, घर अँगना न सुहावे। 
सूरदास प्रभु मुरली तानन देह दसा बिसरावै॥ २॥ 
सूरदासजीके शब्दोंमें गोपी कह रही है--(सखी!) सुनो, लगभग 
आधी रातके मोहनने वंशी बजायी, (जिससे) मेरी निद्रा भंग हो गयी और 
मन उदास हो गया। (अब) प्राणोंको और कुछ अच्छा ही नहीं लगता। 
(उन्होंने) मेरा चित्त हरण कर लिया, मैं देहकी दशा भूल गयी और 
(अब) घर या आँगन-कुछ भी अच्छा नहीं लगता। हमारे स्वामी तो 
वंशीकी तानोंसे शरीरकी दशा भी भुलवा देते हैं। 
[ ३३४] 
स्याम! तेरी मुरली मधुर धुनि बाजै। 
मुरली तेरी सुर नर मोहै, तीनि लोक पर गाजै॥ १॥ 
लीन्हे बाल गुपाल लाल सँग, आवत गैयनि पाछें। 
मोर मुकुट, कुंडल की सोभा, पीत काछनी काछैं॥ २॥ 

काँध कमरिया हाथ लकुटिया, माथें तिलक बिराजै। 
सूरदास के प्रभु की सोभा कोटिन काम पराजै॥ ३॥ 
श्यामसुन्दर! तुम्हारी मुरली मधुर ध्वनिसे बजती है। तुम्हारी वंशी 
सभी देवता और मनुष्योंको मोहित कर लेती है तथा तीनों लोकोंके ऊपर 
प्रभुत्व करती है। गोपाललाल बालकोंको साथ लिये गायोंके पीछे (वनसे) 
आ रहे हैं, मयूरपिच्छका मुकुट (मस्तकपर) है, (कानोंमें) कुण्डल शोभा 
दे रहे हैं, पीताम्बरकी कछनी काछे हैं। कंधेपर कम्बल है, हाथमें छड़ी 


है, मस्तकपर तिलक सुशोभित है। सूरदासके स्वामीकी इस शोभासे 
करोड़ों कामदेव पराजित हो जाते हैं। 


[३३५ ] 
माई, मुरली बजाई किन री। 
नंद महर कौ कुँअर कन्हैया, रैनि न जाने दिन री॥१॥ 
मोहे खग, मृग, औ पसु पालक, मोहे बन उपबन री। 
चलत न नीर, थकित भइ जमुना, गऊ न चारें तृन री॥२॥ 
मुरलि बजाई, सब मन भाईं, सत्रवन सुन्यौ जिन जिन री। 
सूरजदास सकल जन मोहे, मुरली की धुनि सुनि री॥३॥ 
सूरदासजीके शब्दोंमें गोपी कह रही है--सखि! (यह) वंशी किसने 
बजायी ? ब्रजराज श्रीनन्दजीके कुमार ये कन्हैया न तो रात देखते हैं और 
न दिन। (इन्होंने) पक्षी-पशु और पशुपालक गोपोंको मोहित कर लिया 
तथा वन और उपवनोंको भी मोहित कर लिया। यमुनाजी (भी) स्तम्भित 
(स्थिर) हो गयी हैं, उनका जल बहता नहीं तथा गायें घास नहीं चरतीं। 
इन्होंने ऐसी वंशी बजाई कि जिन-जिनने उसे कानोंसे सुना, उन सभी 
(प्राणियों)-के मनको वह (बहुत ही) प्यारी लगी। (उनकी) मुरलीकी 
ध्वनि सुनकर सभी लोग मोहित हो गये। 
[ ३३६ | 
जब कर बेनु सची बलबीर। 


स्त्रवन सुनत सुर नर जु थकित भए, 
सरिता थक्तित, बहत नहिं नीर॥१॥ 

सागर थकित, कमठ पुनि बिथक्यौ, 
सेस सहस मुख धरत न धीर। 
सिव थकि ध्यान, ग्यान ब्रह्मा थके, 
गो सुत थकित पियत नहिं छीर॥ २॥ 
पवन थकित, औ थकि बन बेली, 
बनिता थकित बिसारे चीर। 
सूरदास॒ प्रभु थकित जसोदा, 
उड़गन थकित रहे इहिं तीर॥३॥ 
जब श्रीबलरामजीके छोटे भाई श्यामसुन्दरने हाथमें वंशी ली, उस 
समय उसकी ध्वनि कानोंसे सुनते ही देवता और मनुष्य (सब) मुग्ध 
हो गये, नदियाँतक स्थिर हो गयीं, उनका जल बहता नहीं। समुद्र स्तम्भित 
हो गया, (शेषनागके भी आधार) भगवान्‌ कच्छप अत्यन्त विमुग्ध हो 
गये तथा सहस्र मुखवाले शेषनाग धैर्य नहीं रख सके। शंकरजीका ध्यान 
शिथिल (भंग) हो गया। ब्रह्माजीका ज्ञान थकित (विस्पृत) हो गया और 
बछड़े मुग्ध हुए दूध नहीं पी रहे थे। वायु गतिहीन हो गया और वनकी 
लताएँ शिथिल हो गयीं तथा ब्रजस्त्रियाँ मुग्ध होकर शरीरके वस्त्र (तक) 
की सुधि भूल गयीं। सूरदासजी कहते हैं--मेरे स्वामीके (वंशी बजानेके) 
कारण माता यशोदा थकित (मुग्ध) हो रहीं और तारागणतक थकित 
होकर (आकाशके ) इसी किनारे रह गये (उनकी गति बंद हो गयी, अतः 
रात्रि बढ़ गयी)। 
राग मलार 
[३३७] 
मुरली! कौन गुमान भरी। 
जानति है उतपात आपने, उतपति क्‍यों बिसरी॥ १॥ 
हदे आपने बेध बनाए, बहुबिधि जरनि जरी। 
तातें श्रीकमलापति लीन्ही, अधरनि आनि धरी॥२॥ 
अब धौं कहा कियौ चाहति है, सरबस लै निबरी। 
सूरदास ब्लज हा हा करि के गोपी कहति खरी॥३॥ 
(सूरदासजीके शब्दोंमें गोपी कह रही है--) “वंशी! तू किस गर्वसे 

पूर्ण हो रही है? तू अपने उत्पात (कितने उपद्रव तू कर रही है) जानती 
है? अपनी (बाँससे) उत्पत्ति (तू) क्‍यों भूल गयी ? (तूने) अपने हृदयमें 
छेद करा लिये और अनेक प्रकारकी ज्वालाओंमें जली (नाना प्रकारके 
तप किये); इसीलिये श्रीलक्ष्मीकान्त (श्यामसुन्दर)-ने तुझे उठा लिया 
और लाकर (अपने) ओठोंपर रख लिया। तू हमारा सर्वस्व (वह 
अधरामृत) तो ले चुकी, अब भला और क्‍या करना चाहती है?! 
सूरदासजी कहते हैं कि त्रजकी गोपियाँ 'हाय-हाय' करती हुई इस प्रकार 
(वंशीसे) खरी-खरी (कठोर) बातें कहती हैं। 
राग नट 
[३३८ ] 
हम न भईं बड़भागिनि बंँसुरी। 
कर अंबुज में बास सदाईं जाकौ, 
छन छन पियति अधर मधु रसु री॥ १॥ 
मुललि मनोहर नाम कहावत, 
तीनों लोक बिदित जग जसु री। 
सूरदास प्रभु अधिक निठुर भए, 
मुरलि कौं दियौ हमारौ सरबसु री॥ २॥ 
सूरदासजीके शब्दोंमें गोपियाँ कह रही हैं--(सखियो!) हम महान्‌ 
भाग्यशालिनी वंशी नहीं हो सकीं, जिसका (श्यामसुन्दरके) कर-कमलमें 
नित्य ही निवास है और जो क्षण-क्षणमें अधरामृत-रसका पान करती है। 
(इसीके कारण) ये मुरलीमनोहरके नामसे पुकारे जाते हैं और संसारके 
तीनों लोकोंमें (इनका) सुयस प्रख्यात हो गया है। हमारे स्वामी (उसके 
संसर्गसे) अत्यधिक निष्ठुर हो गये हैं। उन्होंने हमारा सर्वस्व (अपना 
अधरामृत) मुरलीको दे दिया है। 
राग गौरी 


[३३९ ] 


मुरली कुंजनि कुंजनि बाजति। 
सुनि री सखी! स्त्रवन दे अब तू, जिहिं बिधि हरि मुख राजति॥ १॥ 

कर पल्‍लव जब धरत साँवरे, सप्त सुनि कल साजति। 
सूरदास यह सौति साल भई, सबहिनि कै सिर गाजति॥ २॥ 
सूरदासजीके शब्दोंमें गोपी कह रही है--मुरली कुंजों-कुजोंमें बजती 
है। अरी सखी! अब तू कान लगाकर सुन, यह जिस प्रकार श्यामके 
मुखपर सुशोभित होती है (वह मैं तुझे बतलाती हूँ)। श्यामसुन्दर जब 
(इसे) अपने पल्‍लवके समान हाथपर रखते हैं, तब यह सातों मधुर 
स्वरोंसे सज्जित होती है (सातों स्वरोंमें बजती है)। यह तो दुःखदायिनी 
सौत हो गयी है, जो हम सभीके सिरपर गर्जती है। 
[ ३४० ] 
मुरली तनक सुने जो है। 
जल, थल, जीव, जंतु कौ स्वामी, सोऊ वा सुर मोहै॥ १॥ 
जा तीरथ व्रत कियौ तरुनि सब स्त्रम करि, पीठि न दीन्ही। 
ता तीरथ के ब्रत के फल सौं स्याम सुहागिनि कीन्ही॥ २॥ 
हमे छुड़ाइ अधर रस पीवै, करति न रंचक कानि। 
सूरदास प्रभु निकसि कुंज तें जुरी सौति बनि आनि॥३॥ 
सूरदासजीके शब्दोंमें गोपी कह रही है--(सखि!) जिसने तनिक 
(भी) मुरली सुनी, उनका हाल बतलाती हूँ। जल, स्थल तथा समस्त 
जीव-जन्तुओंके जो स्वामी हैं, वे (श्यामसुन्दर) भी उसका स्वर सुनकर 
मोहित हो जाते हैं। जिसके लिये तीर्थ (यमुनाजी)-में स्नान करते हुए 
ब्रजकी सब युवतियोंने परिश्रमपूर्वक व्रत किया, कभी मुख नहीं मोड़ा, 
उस तीर्थपर किये हुए ब्रतके फल (अधरामृत)-से श्यामसुन्दरने इस 
(वंशी)-को सौभाग्यवती बना दिया। हमसे (उसे) छुड़ाकर (हमें 
वंचितकर) यह (वंशी) (स्वयं) मोहनके अधर-रसको पीती है और 
तनिक भी संकोच नहीं करती। कुंज (वन) मेंसे निकलकर हमारे 
स्वामीसे यह आ मिली और हमारी सौत बनकर बैठ गयी। 
राग पूरबी 
[ ३४१ ] 
मुरली बाजै मुख मोहन कें, सुनि रीझी रस ताननि। 
अतिहिं दूरिही धुनि सँग आई, भईं मगन दै काननि॥ १॥ 

तब तें और कछू नहिं भावत, मन भावति छबि बाननि। 
सूरदास प्रभु नवल छबीलौ हरत नवेलिनि ग्याननि॥ २॥ 
सूरदासजीके शब्दोंमें गोपी कह रही है--(सखि!) मोहनके मुखसे 
वंशी बज रही है। उसकी रसपूर्ण तानें सुनकर (सब गोपियाँ) रीझ 
(मुग्ध हो) गयीं। अत्यन्त दूरसे ही उसकी ध्वनिपर कान लगाकर सब 
(प्रेम-) मग्न हो गयीं और उसके सहारे (श्यामके पास) चली 
आयीं | तभीसे उन्हें दूसरा कुछ अच्छा नहीं लगता, केवल वही सजीली 
छटा मनको प्रिय लगती है। सूरदासके नवल मनोहर स्वामी (इस प्रकार) 
युवतियोंकी सुध-बुध हर लेते हैं। 
राग काफी 
[ ३४२ ] 
( माई ) मोहन की मुरली मैं मोहिनी बसत है। 
जब तैं सुनी सत्रवन, रह्मौ न पैर भवन, 
देह तें मनौ प्राव अब निकसत हैं॥१॥ 
कहा करौं मेरी आली, बाँसुरी की धुनि साली, 
माता पिता पति बंधु अतिहीं त्रसत हैं। 
मदन अगिनि और बिरह की ज्वाल जरी, 
जैसे जल हीन मीन तट दरसत हैं॥२॥ 
अतिहिं तपति छाती, लागति है प्रेम काती, 
फूलनि की माला मनौ ब्याल है डसत है । 
सूर स्थाम मिलन कौं आतुर ब्रज की बाल, 
एक एक पल जुग जुग ज्यों खसत है॥३॥ 
(सूरदासजीके शब्दोंमें गोपी कह रही है--सख्रि !) 'मोहनकी मुरलीमें 
तो मोहित करनेकी शक्ति निवास करती है। जबसे मैंने उसे कानोंसे सुना 
है, (तबसे) घरमें रहा नहीं जाता; (ऐसा लगता है) मानो शरीरसे अभी 
ही प्राण निकल जानेवाले हैं। मेरी सखी! मैं क्या करूँ, वंशीकी ध्वनिने 
मुझे बेचैन कर दिया। माता, पिता, पति तथा भाई आदि अत्यन्त त्रास 
(क्लेश) देते हैं। कामदेवकी अग्नि तथा वियोगकी ज्वालासे मैं ऐसे जल 
रही हूँ जैसे जलसे पृथक्‌ हुई मछली (सरोवरके) किनारेपर दिखलायी 


छर.._ श्रीकृषनमाध ७२ श्रीकृष्ण-माधुरी 
प्रेमका डंक बराबर लग रहा 


पड़े। मेरा हृदय अत्यन्त संतप्त हो रहा है। प्रे ; 
है और पुष्पोंकी माला मानों सर्प बनकर डँस रही है।' सूरदासजी कहते 
हैं कि श्यामसुन्दरसे मिलनेके लिये व्रजनारियाँ इतनी व्याकुल हैं कि उन्हें 
एक-एक पल एक-एक युगके समान (कठिनाईसे) खसकता (बीतता) 
जान पड़ता है। 
राग आसावरी 
[ ३४३ ] 

इक दिन मुरली स्याम बजाई। 

उने बदरिया आई॥१५॥ 


मोहे सुर, नर और सकल मुनि, 
जमुना नीर प्रबाह थकित भयो, चले नहीं जु चलाई। 


गायनि के मुख दाँतन तृन रहे, बच्छ न छीर पिवाई॥ २॥ 
द्रुम बेली अनुराग पुलकि तनु, ससि थकि निसि न घटाई। 
सूरदास प्रभु मिलिबे कारन चलीं सखीं सुधि पाई॥ ३॥ 
एक दिन श्यामसुन्दरने वंशी बजायी; (उसे सुनकर) देवता, मनुष्य 
और सभी मुनिगण मोहित हो गये और मेघ उमड़-घुमड़कर छा गये। 
यमुना-जलका प्रवाह रुद्ध हो गया, बहानेसे भी वह बहता नहीं। गायोंके 
मुखकी घास दाँतोंमें दबी रह गयी तथा बछड़े दूध नहीं पीते। वृक्ष और 
लताओंका शरीर प्रेमसे पुलकित हो गया। चन्द्रमा स्तब्ध (स्थिर) रह गया, 
इसलिये रात्रि घटी ही नहीं। सूरदासके स्वामीसे मिलनेके लिये (परस्पर) 


समाचार पाकर सब सखियाँ चल पड़ीं। 


